
Apie televiziją galima kalbėti įvairiai. Tačiau 
„verslo“ požiūriu būkime realistai: iš esmės „Tėlė- 
france 1“ darbas - padėti, pavyzdžiui, „Coca- 
Colai“ pardavinėti savo produkciją. Bet kad su- 
voktum reklaminį pranešimą, televizijos žiūrovo 
smegenys turi būti neužimtos. 
Mūsų laidų pašaukimas —- jas atlaisvinti: t. y. iš- 
blaškyti, atpalaiduoti, paruošti jas tarp dviejų 
pranešimų. Mes pardavinėjame „Coca-Colai“ ne- 
užimtą žmonių smegenų laiką. 

Patrick Le Lay 


Proto akys tampa skvarbesnės tik tada, kai kūno 


akių aiškumas ima silpnėti. 
Platonas 


“ Puota. Vertė M. Račkauskas. (Čia ir toliau - vert. past.) 


Taim san i go daun i gat bikpela singsing. Štai kaip 
papuasas kviečia tave pasilinksminti saulei lei- 
džiantis. Jo kalba dainuoja, jo kalba šoka, skaniai 
kvepia rojaus paukščiu, mangrovėmis, žuvimi 
klounu, kanoja: Nuo tada, kai Alisė geltonoje savo 
namo šiukšliadėžėje aptiko prancūzų-pidžino žo- 
dyną, ji įsivaizdavo besileidžianti į kelią. Svajose 
regėjo save betonuotoje aikštelėje, pasirengusią iš- 
plaukti į Naująją Gvinėją, pasirengusią išvykti, kad 
užsimirštų spalvingame nepažįstamame „kitur“. 
Visa tai tikrai gražu, tačiau metas judintis - 
Majo vartų rajone jos laukia klientas. Alisė neno- 
rom užvertė žodyną. Pirmiausia vaistų spintelė, 
pagalvojo. Rado ten tabletę nuo migrenos, veltui 
ieškojo vaistų nuo skrandžio skausmo, nusklendė 
į dušą. Trynėsi iš peties, niūniuodama savos kū- 
rybos motyvą: Saulei nusileidus šoksime laimingi! 
Savo akių mėlį paslėpė po rudais kontaktiniais 
lešiais, kruopščiai pasidažė. Tada ją apniko niau- 
rios mintys. Niekur tu neišvyksi, pareiškė Alisei 
jos atspindys, žvarbsi čia, Paryžiuje, nes tai Diego, 
Diego Karlio, vyro švelnia oda ir narčia širdimi, 
miestas. Esi didelė metro šešiasdešimt aštuonių 


bailė, tavo metai vieni po kitų lydosi Didžiajame 
Atliekų Žaizdre. Na štai — taip yra, ir tiek. O gal 
ir ne. Kartais pakanka kruopelytės valios mecha- 
nizmui sustabdyti, argi ne, mieloji Alise? Pagerb- 
dama svajas apie pabėgimą, ji įsigrūdo žodynėlį į 
rankinę. 

Užsuko į vaistinę Valmi krantinėje. Vaistinin- 
kas buvo nematytas, jaunesnis negu kiti; Alisė nu- 
sprendė jį paerzinti. 

— Ar turėtumėt pleistro nuo nelaimingos meilės? 

- Ėė, ne... bet... 

— Ne bėda, prašom duoti vietoj jo skrandžio 
gelio. 

Vaikinas pasirausė viename tų ilgų žemų stal- 
čių, kurių paslaptį žino tik vaistinės, padėjo vaistą 
ant prekystalio ir nebežinojo, ką pasakyti. 

- Kiek aš skolinga? 

- Penkis eurus šešiasdešimt tris, bet... 

— Klausau. 

- Atleiskite už smalsumą, panele, jūs siaubin- 
gai panaši į... žodžiu, aš, taip sakant, akimirką pa- 
laikiau jus Bri... 

- Brižita Bardo! Bravo, kaip pirštu į akį! Jūs 
išmanote tiek farmakologiją, tiek fizionomiką. 

Alisė susirinko grąžą, papureno plaukus it ne- 
pamirštamoji „Ir Dievas sukūrė moterį“ žvaigždė, 
paskui paliko vaistininką ir jo vaistinę, kraipyda- 
ma klubus ir kratydama į savo dainos taktą neregi- 
mus marakus. Saulei nusileidus šoksime laimingi! / 
Nė už ką pasauly nepraleisk singsingo! 


— Bardo! To betrūko! Na ir akiplėša! - pasipik- 
tinusi pareiškė senyva dama. 

- Tiesą sakant, aš pamaniau, kad tai Britnė 
Spirs, - truputį išmuštas iš vėžių prisipažino jau- 
nasis vaistininkas. 

— Britnė Supir'? 

— Amerikiečių dainininkė. 

- Nežinau jokios Britnės Supir, bet ši daili 
blondinukė šneka kaip tikra paryžietė, - įsiterpė 
damos vyras. | 

— Net pamaniau, kažkas filmuoja slapta kame- 
ra, - toliau dėstė vaistininkas. 

- Jūsų tiesa! Viskas per tą televiziją, - pritarė 
dama. - Jaunimui atrodo, kad juos nuolatos fil- 
muoja. Be to, pastebėjote, kaip šneka laidų vedė- 
jai? O ką jau kalbėti apie įvairių intymybių prieš 
visus demonstravimą. Ir aš sakau - visa tai blogai 
baigsis. Ilgainiui. 

- Tai pakirs mūsų globalinį mentalitetą, - pri- 
tarė vaistininkas, vis dar sujaudintas susitikimo. 

- Jūs kalbate kaip per televiziją, - pasakė da- 
mos vyras. 

Sugrįžusi į Valmi krantinę, Alisė nekantriai 
atidarė dėželę ir prarijo rausvą gelį. Reikia pripa- 
žinti, vakar ji gerokai padaugino. Šeimyninių šven- 
čių šurmulys turėjo ir gerąją, ir blogąją pusę: klien- 
tai visad siūlydavo išgerti. Tik taip galėjai ištverti 
jų atžalas. Vakarėlio įkarštyje tie išpaikinti, netikę 


* Soupir (pranc., tariama supir) - atodūsis. 
pir P 


vaikiščiai nutempė ją nuo pakylos, kad surengtų 
savo karaokę. Kas čia įdomaus su fonograma vai- 
dinti Britnės antrininkę, kai visi kelia triukšmą, 
visa gerkle plėšdami Žano Žako Goldmano dainas 
ir dar bjauriausiai nusidainuodami? 

Ji sėdo į metro Rytų stotyje, išlipo Port Majo, 
perėjo Guvjono-Sen Siro bulvarą. 

„Astor Majo“ bokštas augo sulig kiekvienu 
žingsniu. Vienas iš retų Paryžiaus dangoraižių, 
vertų šio vardo: kartkartėm Alisei atrodydavo, 
kad ji gyvena muziejuje. Rastas Žodynas iš tiesų 
įžiebė mintį išvažiuoti į virpulingesnį „kitur“. Ir 
kaip galima toliau nuo Diego. 


Ji įžengė į „Astor Majo“ viešbutį, palydėta 
vertinamo durininko žvilgsnio, ir sėdo į liftą su 
kažkokiais amerikiečiais. Jie užkalbino ją, pasi- 
domėjo, ar ji iš tiesų jų dainininkė, bet klaidingą 
įsitikinimą išsklaidė jos akcentas. Ji prisistatė kaip 
prancūziškojo Britnės Spirs aistruolių klubo pir- 
mininkė: klubo nariai - aštuoni tūkstančiai pen- 
ki šimtai keturiolika blondinių, tarp jų nemažai 
transvestitų - turistai pasigardžiuodami nurijo tą 
pasakojimą. Drauge su kažkokiu paaugliu, išsi- 
ruošusiu į baseiną, ji paliko juos trisdešimt ketvir- 
tame aukšte - paauglys pasiūlė jai išlenkti taurelę 
keturiasdešimt šeštojo aukšto bare. Ji atsakė: su 
malonumu, kai tik jis sulauks pilnametystės. 

Pirmą kartą klientas vietoj persirengimo kam- 
barėlio išnuomojo jai numerį. Ji įtarė kažkokią 

įtartiną užmačią, iškrypėlį, užsigeidusį patyliukais 
išbarškinti Britnę Spirs. O paskui atmintyje išplau- 
kė Pjero Marešalio vardas. Finansinės bendrovės 
šulas. Kartą ji jau dalyvavo jo sūnaus Žildo gim- 
tadienio šventėje Neji. Šiandien berniūkštis šventė 
dvyliktą savo gimtadienį ir vis dar dievino Britnę. 

Kaip paprastai, ji pasiūlė įrašyti tą įvykį į DVD 
diską, ir Marešalis nesiderėdamas sutiko. Alisė pa- 
galvojo apie pusbrolį Žiulį. Kad tik tas prisistatytų 
laiku ir atliktų darbą kaip dera. Jam galvoje tik žur- 
nalistika, sunku jį įtikinti, kad šeimai įamžinti reikia 
ne mažiau kruopštumo nei televizijos reportažui. 

Pro stiklines sporto klubo duris buvo matyti, 
kaip žmonės kilnoja skersinį, pliuškenasi baseine. 
Paauglys apsimetė skaitąs programėlę, bet slap- 
čiomis dėbčiojo į ją. Alisė pamojo jam atsisveikin- 
dama. Įspraudė magnetinę kortelę į durų užraktą 
ir įžengė į 3406 numerį. 

Duris paliko praviras - greitas galimo išsigel- 
spintoje nesislepia joks maniakas. Puiku, nieko 
nėra. Tik elegantiškas kambarys ir švelnus dėme- 
singumas. Vonia, sklidina kvapaus vandens, „Kris- 
tal de Rederė“ šampano butelis, rausvu cukrumi 
apibarstytų sausainukų lėkštė. Ir kruopščiai suda- 
ryta puokštė. Nuostabi, bet truputį keista. Laukų 
gėlės pramaišiui su lelijomis. 

Ji užsklendė duris, užkabino grandinėlę, nu- 
sprendė, kad pagirias reikia gydyti rimtomis prie- 
monėmis, ir įsipylė taurę šampano. Su buteliu 

vienoje, su taure kitoje rankoje įėjo į vonios kam- 
barį. Putų aromatas nenusileido gėlių kvapui. Ma- 
loniai dvelkė tolima sala, iki baltumo įkaitusiu 
smėliu, pidžinu visiems. Kojos pirštu ji pabandė 
vandenį. Putos buvo tirštos kaip tuzinas gerai iš- 
plaktų stručio kiaušinių, bet vanduo pernelyg pra- 
drungęs. Ei, Marešali, įsivaizdavai, kad tavo vonia 
kantriai lauks manęs nevėsdama? Ji vėl prisipylė 
taurę - šampanas buvo nuostabus. 

Grįžo į kambarį pasigėrėti panorama. Pary- 
žius iš čia atrodė kur kas įspūdingesnis. Triumfo 
arka — baltut baltutėlė tviskančioje saulėje, Perero 
bulvaro juosta ryškėja kaip milžiniškas švytintis 
vikšras. Siūruoja cukrinis Švč. Jėzaus Širdies baž- 
nyčios tortas. Alisė įsivaizdavo didžiulę krauju 
plūstančią širdį, tuksinčią toje bažnyčioje, kad net 
sienos dreba. | 

Žiediniame aplinkkelyje automobiliai - žvil- 
gantys skarabėjai. Vora amfetaminų pripampusių 
vabzdžių, be perstojo sukančių ratu aplink Pary- 
žių, ir dar dviem kryptim. Ir skruzdės - praeiviai. 
Kur tame skruzdyne Žiulis? Alisė pavaišintų jį 
taure prieš renginį. Tačiau tos ramybės akimirkos 
pernelyg brangios. Be to, pusbrolis niekad nebuvo 
linksmų plaučių. Eilmavo realybę, neturėdamas 
ko pasiūlyti vietoj jos. 

Ji pakėlė taurę už pusbrolį Žiulį ir visas skruz- 
des, knibždančias trisdešimt keturiais aukštais 
žemiau. Alkoholis kurstė vaizduotę; ji įsivaizdavo 
Paryžių, apgyvendintą diegų. Dievas jį klonavo, ir 

jis gyveno visur, dirbo visose ligoninėse, visose 
kontorose, sėdo į metro visose stotyse vienu sykiu, 
keturiasdešimt penkis tūkstančius kartų per die- 
ną, jį matei ant gatvės suolų, už kavinių langų, už 
afišų stulpų. Net senikės su šuneliais buvo diegai. 
Autobusų vairuotojai, viešbučių durininkai - pa- 
tys tikriausi diegai. Ir visi turistai, visi pusbroliai 
žiuliai. Diegų buvo tiek, kad galop galėjai tikėtis 
perdozavimo, suteiksiančio jėgų pasiekti Pietų Že- 
mes ir jūras, užuot virkavus dėl vaikino, kuris tau 
gerokai per daug reiškia. 

O kol kas reikia rūpintis renginiu. Vaidinti 
Britnę mažajam Žildui. Kiek jam sukako? O va- 
landų - kiek jau sukako valandų? Alisė žvilgtelėjo 
į savo laikrodį. Laikrodis buvo keistas. Perlamut- 
rinis, išraižytas tolimos salos kriauklėje. 

Ji pasitraukė nuo lango, nuo tų skarabėjų, 
išrėpliojusių tiesiai iš plėšikų išgrobstytų egiptie- 
tiškų kapų ir be gyventojų žinios juosiančių mies- 
tą tuo plutoniu užnuodytu vikšru. Vėluoti nevalia. 
Jos laukia Marešalis - Fric City" maršalas. 

Drabužiai nusklendė ant kilimo, tyliai šnarė- 
dami juodo drugio sparnais. Ji užsitempė blizgu- 
čiais nusagstytą suknią, apsiavė sidabriniais bate- 
liais. Ir tada ją užkalbino Britnė Spirs. 

- Sveika, Alise! Kaip miela, kad atėjai. 

— Nieko ypatingo, toks mano darbas, Britne. 

— Tu graži. 


* Pinigų miestas. (Angl.) 

— Ne, ne tokia, kaip tu. 

— Taip, taip, juk mes visai vienodos. 

Alisė norėjo atsakyti, kad ne, jos nėra visai vie- 
nodos. Britnė daug daug daug turtingesnė. Tačiau 
būtų nemandagu taip kalbėti su Britne Spirs. O 
svarbiausia, svarbiausia, kad... kad Britnė ką tik 
čia prisistatė. Na taip, asmeniškai. Tiesiog įskrido 
pro angą, ėė... ne, pro langą, bet kas čia nuosta- 
baus? Alisė niekada neabejojo, kad Britnė Spirs — 
fėja. | 

Pasisūpavusi Paryžiaus danguje, ji vikriai 
įsmuko į vidų - vėjas kedeno auksinius jos plau- 
kus, dantys bolavo kaip perlamutro laikrodis, Ali- 
sei prieš akis net šmėstelėjo nėriniuotos jos kel- 
naitės. 

Britnė nusklendė už Alisės, tad Alisė atsisuko. 
Kambario viduryje stovėjo šlapias vyras. O Britnė 
dingo. 

Vyras pridėjo ranką Alisei prie skruosto. Ran- 
ka buvo šlapia. Alisei toptelėjo: tas vyriškis gali 
būti tik Diegas. Diegas iš diegų miesto. Jis priėjo 
prie lango ir parodė į dangų. Britnė Spirs grįžo į tą 
blyškų dangų, pleveno ar šoko jame. Ką gali žinoti. 
Šiaip ar taip, ji šypsojosi. Bet ne Alisei, šypsena 
buvo šiaip sau, niekam neskirta. Alisė pajuto, kaip 
tvilkinantis nerimas smelkia kūną. Kraujas virto 
liepsnojančiu skysčiu... Tuoj bus karšta. Didžiojo 
Žaizdro langas atvertas. Diego klonas nori, kad ji 
žengtų pro jį. Beje, jis taip jai ir sako: 

- Eikš, Alise, eikš - metas tavo numeriui. 

Britnė, vėjavaikė mergiūkštė, pleveno emalio 
danguje ir šoko, kaip dar niekad nebuvo šokusi, ir 
dainavo kaip dausų sirena. 

Ir Alisė niekaip nebeįstengė atsispirti to Diego 
balsui. 


Kamera nufilmavo, kaip ji krito iki pat auto- 
mobilio stogo. 

- Siaubas! - klyktelėjo viena moteris. 

- Mamyte! Tai Britnė Spirs! - pasakė maža 
mergaičiukė ir apsipylė ašaromis. 

— Ne, ne, Klotilda. Tai kažkas kitas. 

— Reikia iškviesti policiją, - pasakė senyvas vy- 
riškis. 

Kamera nukrypo į žmones, paskui į kūną. 

— Ar galvoj negerai? Gal nesveikas, kad filmuo- 
jate tą vargšę merginą? 

Vyriškis puolė jį kumščiais. Pasipylė smūgiai. 

- Tuojau pat liaukis! O TAI SUDAUŽYSIU TA- 
VO PRAKEIKTĄ KAMERĄ, NIEKŠELI! 

Tekinom atskubėjo durininkas. Paskui jį uni- 

formuoti „Astor Majo“ tarnautojai. Vienas žmo- 
gus skambino policijai. 
„ Mergaičiukė, kuri tarėsi pažinusi savo mylimą 
dainininkę, nužvelgė operatorių. Barzdylą, apsi- 
rėngusį kaip reperis. Jis buvo išblyškęs, bet rankos 
nevirpėjo. Prieš nueidamas jaunuolis, spausdamas 
prie krūtinės kamerą, nusisuko į Ternų prospektą. 
Jis nutolo, nė negrįžtelėjęs į negyvėlę, kaip lašas į 
lašą panašią į Britnę Spirs. 

Tatuiruotė ant nugaros, gaubianti kairįjį sėdme- 
nį, yra didelis pranašumas: ji leidžia nesijausti per 
daug nuogai, kai nukrenta paskutinis drabužėlis. 
Bent taip atrodo Ingridai Dizel, kai ji kraipo klu- 
bus „Kalipso“ scenoje. Siaurikės čiuožteli šlau- 
nimis kaip švelnus, tik vos vos prijaukintas žvė- 
riūkštis, ir ji atsuka publikai nugarą. 

Muzika neįstengė užgožti nuolatinių lanky- 
tojų sužavėto švilpimo ir pritariamų šūksnių, kai 
jie pagaliau vėl išvydo ant baltos šilkinės nugaros 
geišą, vilkdalgiais apaugusį tvenkinį ir žaismingų, 
net šelmiškų karpių guotą. Naujokai kuriam laikui 
neteko žado, paskui jų riksmai sumišo su koridos 
aistruolių šūksniais. 

Ir iš tiesų, šiąnakt Ingridą buvo pagavusi ispa- 
niška nuotaika. Ji - toreadoras. Bet ir pikadoras, 
ir gūnia apdengtas jo arklys, rusvas arenos smėlis 
ir, žinoma, bulius, smaugiamas kraugeriško noro 
paleisti žarnas kiekvienam, kas pasipainios jam 
po kojomis. 

Ji buvo ištobulinusi nepriekaištingą techniką 
pagal Striptizo aktorių studijos metodiką. Prieš 
išeinant į sceną įsijausti į vaidmenį. Pasirodymas 
rengiamas pagal istoriją, kurią tam tikru metu rei- 
kės suvaidinti. Galimybės čia neribotos. Ingridai 
jau buvo tekę nusirenginėti, įkūnijant visą regbio 

komandą drauge su ovaliu kamuoliu ir mėlynai 
žalia veja. Buvo ir futbolo komanda. Arba Tour de 
France lenktynių lyderis ant spindinčio dviračio 
su lyderių grupele, minančia jam ant kulnų. Įsi- 
vaizdavo save alpinistu, išdidžiai vedančiu ben- 
dražygius grėsmingų viršukalnių link. -Vaidino 
visus alpinistus urmu, nepamiršdama nė grani- 
to sienų, baltų smailių, dangaus, plieninio erelių 
žvilgsnio, vąšų, virvių ir išganingosios palapinės. 
Scenoje vieniša striptizo šokėja neapsieis be 
paramos. Sėkmė priklauso nuo draugų, kuriuos 
susikvieti į savo solinį pasirodymą. Apskritai, kai 
nuo minios lūkesčio tave skiria tik švelnus plonas 
epidermio sluoksnis, tavo vidus turi būti sklidinas. 
Atsisveikinta su toreadoro kostiumu, banderi- 
lėmis: Ingridos žinioje - tik rausvai rudas perukas 
ir organinio stiklo basutės. Toreadoras arenoje 
nuogas, bet jam liko raudona skraistė, kuria jis 
ketina švytruoti po prožektorių saule. Ji padaro 
kelis ratlankius. Švilpimas stiprėja, kol ji vėl nu- 
sileidžia ant kojų scenos viduryje, iš aukšto žvelg- 
dama į publiką - išdidžiai andalūziškai sustingusi. 
Dabar ji virto buliumi. Liko tik pulsuojantys 
ugningi raumenys - toreadoro žūties įrankis. Pa- 
mėtėti jį ant ragų, raičioti po smėlį, trypti ochra 
aplipusį jo kūną. Buvo kraujo, ašarų. Ingrida nu- 
merį baigė, priklaupdama ant vieno kelio. Iškeltos 
rankos purto neregimas kastanjetes, krūtys išra- 
sojusios prakaito lašeliais, žvilgsnyje - liūdesio 
apniaukta ramybė to, kuris nugalėjo, kad nežūtų. 

Naujasis šokio numeris - taip Ingrida vadino 
savo striptizo pasirodymus - sulaukė tikros sėk- 
mės: ūmai pratrūkę valiavimai, kvietimas į sceną, 
švilpimas iki užkimimo, bet Ingrida, kaip paprastai, 
nebeišėjo. Gabrielos Taiger, pramintos Liepsningą- 
ja, pasirodymas - svarbiausias „Kalipso“ numeris. 
Negali būti nė kalbos, kad pasotintum klientą - šis 
turi likti „truputį alkanas“. Direkcijos nurodymas. 
Tai yra Timočio. Ingrida jam pritarė. 

Beje, ji apskritai pritarė Timočio Harleno po- 
žiūriui. Jos šefui ir tėvynainiui rūpėjo tik verslas, 
jis nepakentė perdėto familiarumo. Su mergino- 
mis elgėsi pagarbiai ir, labai padoriai mokėdamas, 
žiūrėjo, kad jų nesuviliotų papildomas uždarbis iš 
klientų. Tvirtas ir nuoseklus iš prigimties, bema- 
tant atleisdavo: tas, kurios tą taisyklę pažeisdavo. 
Australei Mandi, užkluptai su klientu, teko bran- 
giai už tai užmokėti. Kad ir kiek ji raudojo Timo- 
čiui į atlapą, šis liko švelnus, bet nepalenkiamas. 
Perpratęs prancūzų kalbos subtilumus ne prasčiau 
nei galimybes sutarti su Kovos su narkotikais ir 
sąvadavimu skyriaus policininkais, jis paaiškino 
Mandi atleidžiąs ją todėl, kad „Kalipso“ - įstaiga 
„žinoma, vulgari, bet privalanti bet kokia kaina iš- 
laikyti klasę“. 

Ingrida susirinko savo siaurą raudoną tiesaus 
kirpimo suknelę, kojines, baltinius, rausvai viole- 
tinį boa ir dingo užkulisiuose; čia apsisiautė cha- 
latą su puslankiu auksinėmis raidėmis atspaustu 
užrašu „Kalipso“. Virdžinija, jos amato sesė iš 

Kalifornijos, pasveikino ją, iškeldama pergalės 
ženklą. Koridoriuje, vedančiame į persirengimo 
kambarį, Ingrida prasilenkė su Mandi pakeitusia 
Karlota iš Jamaikos, baikštuole, bet puikia, aki- 
mirksniu sugebėjusia pelnyti publikos palankumą. 

Ingrida nemaloniai nustebo, aptikusi į jos 
kambario duris atsišliejusį Enrikę. Vienintelis iš 
apsaugos komandos, kurio ji negalėjo virškin- 
ti. Buko snukio ir buko proto vaikinas. Jautrus 
it nedegamoji spinta, šnekėsena kaip paskutinio 
stuobrio. Prancūzakalbės merginos praminė jį En- 
rike - la trigue", kitos - Enric' the prick“. 

- Kam turiu būt dėkinga už suteiktą garbę? — 
perdėtai saldžiai pasiteiravo ji. 

- Tavo kambaryje gėlės. 

Jis patylėjo; ta proga susikimšo į burną vieną 
savo amžinųjų braškių ir bananų skonio kramto- 
mųjų gumų ir nutaisė neperprantamą miną. 

— Prie gėlių raštelis. „Atleisk“, pasirašė Benas. 
Tavo labui tikiuosi, kad tas tipas - ne klientas. 

— Ne veltui tikiesi. 

- Timotis nenori istorijų su klientais. Tu tai Žinai. 

- Na, o aš nenoriu istorijų su Timočiu. Taigi vis- 
kas sutampa. Benas - mano buvęs vaikinas, ir tiek. 

Vis dar prilipęs prie durų, Enrikė linktelėjo 
galvą, paskui sutelkė dėmesį į gesintuvą, lyg vil- 
damasis įžvelgti jame gyvenimo prasmę. Ingrida 


* Vėzdas, kuoka. (Pranc.) 
** Vyro lytinis organas. (Angl., vulg.) 


pasistengė būti kantri. Enrikė buvo Timočio žmo- 
nos pusbrolis, o ši - vienintelė Timočio silpnybė; 
bet svarbiausia - Enrikė piktnaudžiavo B serijos 
filmais. Kilstelėjęs įsivaizduojamą revolverį, jis 
nusitaikė jai į širdį ir nuspaudė gaiduką, mėgdžio- 
damas šūvio garsą. Stupid motherfucker, pagal- 
vojo ji, kai jis galiausiai išsinėšino iš kur atėjęs. 
Tvirčiau susiveržusi chalatą įžengė į savo kambarį. 

Ant tualetinio stalelio laukė milžiniška raudo- 
nų rožių puokštė; laiškelis tikrai buvo nuo Beno. 
Ji nusiėmė peruką. Vėl tapusi šviesiaplauke Ingri- 
da Dizel, akimirką sustingo prieš savo atspindį, o 
pyktis blėso, užleisdamas vietą liūdesiui. Visos 
pasaulio gėlės čia nieko nepakeis: ji paliko Ben- 
žameną Noblė ir savo sprendimo keisti neketino. 
Jis padarė nepataisomą klaidą, pasišaudamas ją 
šnipinėti ir atskleisti antrąjį jos gyvenimą. Išdrį- 
so pasekti ją, įsimaišęs į „Kalipso“ minią. O juk, 
išskyrus Lolą Žost ir Maksimą Diušaną, niekas 
neturėjo teisės žinoti, kad Gabriela Taiger, Devin- 
tosios apygardos striptizo šokėja, ir Ingrida Dizel, 
masažistė Dešimtojoje, - ta pati moteris. 

Ji nusivalė grimą, persirengė kasdieniais dra- 
bužiais ir padovanojo svaiginamai raudonas rožes 
Karlotai. 

Kitą rytą masažo kabinete Ingrida vilkėjo savo 
magiškąją berankovę palaidinukę „I'm an angel, 
what about you?“, bet raminamo jos poveikio ne- 
jautė. Kad palengvintų melancholijos naštą, pa- 
bandė ištirpdyti ją abstrakčiose mintyse. Mūsų 
bėdas prilygino laivams, kurie, jei jau nėra Ber- 
mudų trikampio, išmetami į ne mažiau pragaištin- 
gą archipelagą - neramių gūbriuotų raumenų tra- 
peciją, jungiančią mentes su stuburu. Dabar čia, 
išsitiesęs ant kilpinio rankšluosčio ir liūliuojamas 
Balio muzikos, nebyliai dejavo Morisas Bonenas ir 
rūpesčių sklidina jo trapecija. 

Po kelių minučių, lydimų Indonezijos varpelių 
ritmo, senis sudrumstė tylą. 

— Ak... jei turėčiau daugiau laiko, masažuotum 
mane kasdien, Ingrida... 

— Teisybė, šiandien tu įsitempęs labiau negu 
paprastai, Morisai. Nusiplūki su būsimaisiais ak- 
toriais“ 

— Graužiuosi dėl dukters. Ji pametė galvą dėl 
hidalgo. 

- Hidalgo? 

— Ispanų gundytojo, va kaip. Tikro, juodom 
kaip anglis akimis, burkuojančia tartimi ir taip 
toliau. 


* Aš - angelas, o kaip tu? (Angl.) 

— Buvai jį susitikęs? 

- Gerokai per dažnai - bet tik dukters pasa- 
kojimuose. Ji tvirtina, „kad tas vaikinas - labai 
cool, toks šilko ir betono mišinys“. Na, ir šitam 
labai cool tipui jos nebereikia. Dėl to Alisė ėmė 
piktnaudžiauti alkoholiu ir ekscesais. Ir šiąnakt 
nenakvojo namuose. Žinau, nes mes gyvename 
viename name. Tikiuosi, neraudojo pernakt to 
pliuškio laiptų aikštelėje. 

— Ir jau seniai taip“ 

— Jau ne vienas mėnuo. 

— Fuck! 

— Tavo tiesa. Alisė įsikalė, kad jai pavyks jį at- 
sikovoti. Pabandžiau atvesti ją į protą. Bergždžios 
pastangos. Laimei, ji kabinasi savo amato. Dirba 
agentūroje „Paryžius - tai šventė“. Ta firma orga- 
nizuoja gimtadienius, vestuves, pirmąsias komu- 
nijas, pilnametystės iškilmes ir taip toliau. Alisė 
vaidina Britnės Spirs antrininkę. Ir atkakliai lau- 
kia rimto vaidmens kokioje nors muzikinėje ko- 
medijoje. 

Ingrida pagalvojo: tikriausiai nelengva kuo 
nors tapti, jei esi kieno nors kito gyvas paveiks- 
las. Matyt, verčiau nebūti panašiam į nieką. Gal 
tik truputį. 

- Ji tokia panaši į Britnę Spirs? 

- Nusišviesina plaukus, įsideda kontaktinius 
lešius, slėpdama mėlynas akis; smarkiai prisida- 
žo - ir reikalas baigtas. 

— O hidalgas taip pat aktorius?. 

- Kur ten! Jis slaugytojas. Tarp jos ir jo - gili 
praraja. Jokių šansų, kad viskas susiklostys. 

— Kaip ji su juo susipažino? 

— Viskas atsitiko per mane. Retsykiais Alisė su 
mano mėgėjų trupe lankosi Šventojo Felicijono 
ligoninėje, kad pakeltų ligoniams dvasią. Ir tas 
tipas, tas Diegas Karlis iš Greitosios pagalbos sky- 
riaus, krito jai į akį... 

— Ir į širdį. 

— Na taip! Mano duktė - nesutramdoma smar- 
kuolė. Meilėje tai brangiai kainuoja. O kaipgi, juk 
mano Alisė nugyvena trejetą gyvenimų, kol pa- 
prasti mirtingieji regi praslenkant vos vieną. Bet 
tas jai ne į gera. Kadaise tai kėlė nerimą mano 
žmonai. Mokykloje Alisė visai nesimokė, nors 
turėjo gabumų kalboms ir geografijai. Mokytojai 
ją koneveikdavo, su draugais ji kivirčydavosi, nes 
droždavo jiems į akis, ką galvoja. Psichoterapeutai 
kalbėjo apie hiperaktyvumą, norėjo gydyti ją vais- 
tais. Pasakiau: stop, vyručiai! Palikit mano Alisę 
ramybėje ir grįžkit prie savo blankaus normalumo 
matų. 

Palikusi Moriso strėnas, Ingrida perėjo prie 
kojų. Ji susipažino su juo „Tiek dienos, tiek nak- 
ties gražuolėse, Maksimo Diušano restorane. 
Nuo to laiko senis natūraliai įsiliejo į jos bičiulių 
būrį. Bastūnei Ingridai, po daugelio metų klajonių 
pagaliau įleidusiai šaknis Paryžiuje, draugai tapo 
naująja jos šeima, kurios epicentras buvo resto- 
ranas Bradi pasaže. Ranka paduot iki Troškimų 

skersgatvio, kur ji palengvindavo jų įskaudusių 
trapecinių raumenų rūpesčių naštą. Moriso sti- 
lius išsyk jai patiko. Buvęs aktorius, kurį kai kurie 
vadino Tėtušiu Dinamitu, buvo tiek pat audringo, 
kiek ir malonaus būdo. Šnekėta, jog jis palikęs 
sceną tada, kai duobės, atsivėrusios jo atmintyje, 
savo mastu ėmė prilygti jo ūmumui. Šiaip ar taip, 
Jaunimo kultūros rūmuose Deltos gatvėje teatro 
studijos nariai niekad nesiskundė savo vadovu. 

— Tokiomis akimirkomis mums ypač stinga Alek- 
sandrinos. Alisė galiausiai būtų paklausiusi moti- 
nos. Ši buvo gerokai jaunesnė už mane, ir jodvi pui- 
kiai sutarė. Aš tik senas žmogelis, greitas įsiplieksti. 
Alisė atsigimė į mane. Mudu abu tikri šernai. 

— Tai tu užkrėtei ją scenos virusu? 

— Per daug stengtis nereikėjo. Šešerių metų ji 
jau šoko mums prancūziškąjį kankaną virtuvėje ir 
trepsėdavo, verždamasi į teatrą man paploti. Ne- 
prilygstama šokėja, tačiau šiandien, jei nedalyvau- 
ji „Žvaigždžių akademijoje“ ar panašiai ir nesi pa- 
tentuotas subinlaižys, reikalas žlugęs. Auditoriją 
vynioja apie pirštą tik tariami maištautojai. Tikrų 
asmenybių niekam nebereikia. 

Ingrida masažavo Morisą ilgiau negu papras- 
tai. Antuanas Ležė šuns Zigmundo draugijoje 
gaus palūkėti savo savaitinio tajy masažo, bet jis 
supras. Šiaip ar taip, Antuanas - psichoanalitikas 
ir visada viską supranta. Zigmundas taip pat. 

— Vieną naktį susapnavau, kad žudau tą ispaną. 
Stūmiau jį, o jis krito į šulinį. 

— Sapnas atmerktomis akimis? 

- Ne, tikras sapnas miegant. Gal tai ir yra išei- 
tis: žudyt tuos, kurie tau įsipyko, sapne. 

— Galbūt. 

— O tu, Ingrida, - koks tavo receptas nuo ne- 
malonumų? Manau, nemasažuoji pati savęs. 

— Liuoksiu kaip pakvaišusi „Supra Gym“ salėje 
Mažųjų Arklidžių gatvėje. 

— Tikrai? 

— Taip, ant mechaninio takelio. Ir dar įnirtin- 
gai kilnoju skersinį ir niekad nepraleidžiu imtynių 
treniruotės. 

— Ir padeda? 

- Daugiau mažiau. 

- O aš užsiimu kendo. 

- Japonišku fechtavimu? 

— Net nukriošę seniai gali juo užsiiminėti. 

— Nu... kokie? 

- Tai reiškia žili, paliegę, žodžiu, seniokai. Tik 
pažvelk į mane - aš nuolat palaikau seno Vakarų 
samurajaus formą. Scenai tai gera treniruotė. Kvė- 
pavimas, laikysena - viskas. 

- Koks sutapimas! Aš svajoju su Lola nukakti 
į Japoniją ir truputį pasigrumti, bet ji vaidina na- 
misėdą. 

— Pasigrumti? Gražus sumanymas. Ak, Lola - ji 
tokia simpatinga... 

Ingrida jau atspėjo, kas bus toliau. 

— Manai, ji sutiktų man padėti? 

- Žinoma, Morisai. Rengiausi tau pasiūlyti. 

— Reikėtų išsiaiškinti, ar tas veikėjas smaginasi 
su mano mergaite. Juk niekuo nepaaiškinsi, kaip 
Alisė su savo būdu galėjo taip įklimpti. Jei tai pa- 
sirodys tiesa, tas gražuolėlis su ja žaidžia. Ateinu, 
išeinu. Sakau „taip“ trims mažytėms iš karto. Jei 
bent visa tai būtų gražu kaip Marivo pjesėse, bet 
labai tuo abejoju. 

— Ką gi, Morisai, Lola - geras pasirinkimas! Ne 
veltui ji - buvusi komisarė. 

— Ji viens du jį suseks. Ir su savo laikysena su- 
gebės jį patraukti už liežuvio taip, kad jis nedrįs 
šakotis. Aišku, aš apmokėsiu jos išlaidas. Ir pa- 
kviesiu jus į grandiozinę puotą „Gražuolėse“. Ką 
pasakysi, mano gražutė? 

— Nekantriai laukiu. Ketinu jai padėti. 

- Jei jūsų nebūtų, reikėtų jus sukurti. Viena nu- 
ramina, kita įtikina. 

— Kartais įtikinu ir aš. 

- Ar niekada negalvojote įkurti detektyvų biu- 
ro? „Agentūra Žost-Dizel“ - gerai skamba. 

— Lola sako, kad tas amatas - 929 svetimavimo 
įrodymų, 5796 rašliavos, 7190 egzistencinės tuštu- 
mos. Ir tik 1,29 smagumo. Be to, ją ištinka ūmūs 
namisėdos priepuoliai. | 

— Nori pasakyt, ji namisėda? 

Ingrida linktelėjo. Pastaruoju metu Lola Žost 
retai rodydavosi žmonėse ir elgėsi kaip sena meš- 
ka, įmigusi žiemos miegu. Bet prasidėjus tam 
„nežinia kam, kuris tvyro ore ir plyksčioja kiek- 
viename veide, pražydus raktažolėms, lenktyniau- 

jančioms su skveruose dygstančiais kurmiarausių 
kauburėliais, atėjus tam nenustygstančiam pava- 
sariui ji veikiai nebeturės dingsties užsidariusi 
lindėti savo irštvoje. Ingrida vėl ėmėsi deltinių 
Moriso raumenų. 

— Tu - masažo karalienė! - palaimingai atsi- 
duso jis. 

Balio varpeliai žarstė savo skardžius mirgu- 
liuojančius atogrąžų lašus, saulė narsiai smelkėsi 
kiaurai užuolaidų, kurdama šokančių dulkelyčių 
stulpus, vaivorykštės spalvom švytinčius sūkurius. 
Aplinka Troškimų skersgatvyje ir estetiška, ir at- 
palaiduojanti. Ar ši giedra atlaikytų pokalbį su 
Lola? Matyt, geriausia strategija - pamaloninti ją 
ir pakviesti į „Gražuoles“. 

Ingrida Dizel sėdėjo prieš Lolą Žost prie įprasto 
jų staliuko. Kartkartėmis į jų pokalbį prie keturių 
akių įsiterpdavo Chadidžos Diušan pilvas. Maksi- 
mo žmona nutarė atlikti keletą reisų, jos kulneliai 
guviai kaukšėjo į cementines restorano plyteles: 
Ji atnešė grafiną vandens, paskui namų vyno, po 
to druskos, pipirų ir garstyčių. Ir vėl artinosi su 
duonos pintinėle. Kai kurioms moterims būsima 
motinystė suteikia sparnus. Ar neleidžia nustygti 
vietoje, nelygu, kaip pažiūrėsi. 

Kita naujovė „Gražuolėse“ - televizijos apa- 
ratas. Nūnai netekusi perklausų džiaugsmų, Cha- 
didža atsigriebdavo, viena akimi žiūrėdama rea- 
lybės šou ir kitas pramogines laidas, atveriančias 
jauniesiems talentams vartus į šlovę. Ingrida jau 
nebesistengė suprasti, kodėl vis daugiau ir dau- 
giau Žmonių svajoja išgarsėti. Dabar joms už nu- 
garos ulbėjo žinių laida, bet pasaulio aistros ne- 
trukdė jos pokalbiui su Lola. Draugės šnekučiavo, 
gardžiuodamosi pavasarinio ėriuko troškiniu su 
roputėmis ir morkomis. Kovas dar tik prasidėjo, 
bet Maksimo Diušano virtuvė nusprendė aplenkti 
pavasarį, labiau pasikliaudama dangaus ir žiedų 
giesmėmis negu kalendoriaus lapeliais. 

— Troškinys puikus, Lola. 

— Tavo tiesa, mergužėle. Tiesiog tirpte tirpsta 
burnoje. Pritrenkiančios jaunos roputės. Žinai, ką 
šia tema pasakė Bodleras? 

— Nežinojau, kad jis rašė eiles apie daržoves. 

— „Kiekvienas sveikas žmogus be valgio gali ap- 
sieiti dvi dienas, o be poezijos - niekad.“ Mums 
sekasi. „Gražuolėse“ turime ir viena, ir kita. Nagi, 
gurkštelėk vyno. 

— Ačiū, lieku prie vandens. 

— Tai bent keista mintis! 

— Jei gersiu, negalėsiu kaip reikiant sportuoti. 

- Čia ir visa bėda. Tu per daug sportuoji. 

— Mane tai raminamai veikia. 

— Turėtum paragauti namų vyno: mažiau pra- 
kaito, daugiau naudos. Be to, tau metas pasirink- 
ti - Benžamenas nueina nuo scenos. Ir taškas, ver- 
čiame lapą. Opa! 

— Lengva pasakyti. 

— Ką gi, tuomet grįžk pas jį. Nagi, nagi! 

- Irgi lengva pasakyti. 

Lola užvertė akis į dangų, bet nepriekaištin- 
gai susidorodama su traukos dėsniu prisipylė savo 
taurę. Kadangi grafinas jau per tris ketvirčius nu- 
slūgęs, matyt, pats metas išdėstyti Moriso Boneno 
prašymą. Galų gale kam, jei ne Lolai, jį suprasti. 
Ji pati stengiasi ištverti smūgį: po ilgų tarnybos 
metų Singapūre jos sūnus, užuot grįžęs į Prancū- 
ziją, ką tik buvo perkeltas į Tokiją. 

— Morisas norėtų, kad tu jam padėtūm, - išpyš- 
kino Ingrida. 

— Kaip“ 

- Išsiaiškintum to slaugytojo žaidimą. 

— Ką reiškia „išsiaiškintum“? Smūgis galva ir 
trys antausiai? Kas aš, pasak Moriso ir tavęs: kaž- 
kokia desantininkė? 

— Nesiaikštyk, Lola. Šiaip ar taip, aš pasakiau 
jam, kad tu sutinki. 

Lola sustingo su taure prie lūpų. Ingrida nar- 
siai dėstė toliau: 

— Tavo rankose visos kortos. Tu policininkė ir 
drauge ne policininkė. Impozantiška moteris. Ga- 
lėtum būt tos merginos sen... motina. O svarbiau- 
sia, tu - Moriso draugė ir turi teisę kaišioti nosį į 
jo reikalus. 

— Aš jo beveik nepažįstu. 

— Na jau, Lola!.Su Morisu „Gražuolėse“ valgė- 
me viščiuką su bobausiais! Ir aplaistėme jį vynu, 
kurį išrinkai tu. Argi tai nesukuria ryšio? 

— Morisas veikiau tavo negu mano draugas. 

- Puikiai žinai, kad visi mano draugai - tavo 
draugai. 

- Ingrida, paklausyk! 

— Yes. 

— Kad bandai man meilikauti, ne bėda, daug 
naivuolių mėgino, tu ne pirma ir ne paskutinė. 

- Yes. 

— Bet įsipareigoti mano vardu - tai jau... 

— Neatleistina? 

- Tai... 

- Nedovanotina? 

- Tai žema. 

- Žema? 

- Taip. 

— Kodėl žema? 

— Ar įsivaizduoji, kaip dabar man atsakyti Mo- 
risui? Suregzti kokį nors diplomatišką pasiteisini- 
mą? Tu užspendei mane į kampą, Ingrida. Į tamsų 
ankštą kampą. Ir tai nepakenčiama. 

= Žinojau, kad pulsi'į paniką, ir viską numa- 
čiau. 

— Pulsiu į paniką? 

— Per savo žiemos įmygį tu atmeti išorinį pa- 
saulį. 

- Esi labai maloni, bet psichoanalizės žodyną 
palik Antuanui Ležė ir Zigmundui. Nors tas šuo ir 
neturi kalbos dovanos, bet perpratęs tas sąvokas 
geriau negu tu. Verčiau paaiškink, ką reiškia tas 
„viską numačiau“? Kad slėptis sprukčiau, žinoda- 
ma priežastį. 

— Tu sutvarkai Tėtušio Dinamito reikalą. O 
paskui mudvi abi braukiame į Japoniją pažiūrėti 
sakurų. 

— Kas čia per paistalai? 

— Kalbu apie žydinčias vyšnias. 

- Aš-žinau, kas yra sakuros, Ingrida. Ir kas iš to? 

- Tokijuje ir Kiote pats žydėjimas kovo gale. 
Aplankome tavo sūnų ir anūkes, o paskui, kad per 
daug jiems neįgristume, traukiam rengti pikniko 
po sakuromis ir apsiryjame sušiu ir sake kaip ja- 
ponai. Turiu šį tą atsidėjusi, tu taip pat. Nagi, nagi, 


kaip tu sakai. Tačiau reikia viską apskaičiuoti, nes 
žydėjimas trumpalaikis. Po žiedų - didysis niekas. 
Žiedlapiai nepermaldaujamai byra, ir prasideda 
pavasarinio sniego melancholija. Sakuros vyšnių 
neveda. Ta kelionė bus tavo saldžioji morkytė už 
tai, kad išsprendei Boneno reikalą. 

— Vargšele tu mano! Tau reikia nedelsiant mes- 
ti mankštą „Supra Gym“ salėje. Tai labai pavojin- 
ga. Tik pažiūrėk, iki ko prisivarei. Kalbi man apie 
vyšnias ir apie morkas, nors net topinambas turi 
daugiau sveikos nuovokos negu tu. 

— Ei, pasistenk kartkartėmis būti dzen, Lola, 
please! Pasistenk persismelkti kitų idėjomis. Yra 
dar tokia socialinė išmintis. 

- Pasitaisau: buroklapis. Topinambas šia pras- 
me pernelyg nuovokus. Ar net ropės lapas. Taip, 
taip, kartais senatvinė silpnaprotystė apninka 
anksti. Klausyk, nagi, pasitrauk. Tu užstoji man 
ekraną. 

— Nuo kada tu žiūri televizorių? 

— Nuo tada, kai pamatau ekrane pažįstamų 
žmonių. Matai tą barzdotą ne per daug malonios 
išvaizdos neūžaugą? 

— Holy shit! Sodo Nykštukas! Nepažinau. 

— Nepakako, kad jis sėdėtų tau ant galvos kaip 
piktas pinigas. Dabar jį dar ir filmuoja. 

Ir Lola pakilusi nužingsniavo prie televizoriaus. 
Pusiaukelėje staiga suakmenėjo. Ekrane svaigina- 
mai krito žemyn kažkokia šviesiaplaukė. Tas krytis 
baigėsi ant automobilio stogo. Lola pastatė akis ir 

ausis. Toliau ėjo kažkokio nepatenkinto žŽmogyno 
pareiškimai, paskui žodį tarė Elena Plesi-Ponto. 
Oraus balso, glotnaus veido vidaus reikalų minis- 
trė bemat visus apramino ir su tuo itin kruopščiai 
išlavintu paprastumu, kuris sudarė pagrindinę jos 
žavesio dalį, pasiūlė „palikti šį reikalą -policijai“. 
Lola grįžo prie stalo. Stojo gana slogi tyla, kurios 
sudrumsti Ingrida nesiryžo. Jos bičiulės veidas by- 
lojo, kad jai neberūpi ropės, morkos ir sakuros. 

— Sakei, Tėtušio Dinamito duktė, palaužta ispa- 
no slaugytojo abejingumo, vardu Alisė? 

— Tikrai taip. 

- Nemanau, kad galėsiu atversti dėl jos kortas, 
kurias įžvelgi mano rankose. Nebent tai bus pikų 
valetas. 

— Kas nutiko? 

— Nutiko tai, kad tokia Alisė Bonen, dvidešimt 
ketverių metų amžiaus, dirbanti šokėja, vakar 
apie vidurdienį iššoko iš trisdešimt ketvirto „As- 
tor Majo“ viešbučio aukšto. 

— Fuck! 

- Ar tikrai viską man pasakei, Ingrida? 

— Nesuprantu! Mačiau Morisą šį rytą. 

Ingridos širdį užgulė švininė našta. Morisas 
dievino savo dukrą. Tą dailutę Alisę, kuri buvo 
įsimylėjusi kažkokį tipą taip, kad iššoko pro langą, 
nors visas gyvenimas buvo jai prieš akis. Ta mirtis 
išsyk po kalbos apie sakuras buvo ne mažiau keis- 
ta negu kraupi. Vargšas, vargšas Morisas. 

— Ji nusižudė? - ištarė blankiu balsu. 


— Niekas nieko nežino, bet panašu į tai. 

— Kodėl komisaras Grusė kalbėjo per televiziją? 

— Kad leptelėtų porą kvailysčių ir, be kita ko, 
dėl to, kad jam patikėtas tyrimas. Matai, Alisė Bo- 
nen gyveno mūsų apygardoje. Jeigu būtum teiku- 
sis prisiartinti prie stebuklingojo langelio, būtum 
sužinojusi vieno praeivio nuomonę. Jis taip pat 
ne per daug gražbyliavo apie socialinę išmintį. Iš- 
klojo, ką manąs apie kanalus, kurpiančius laidas, 
kurios gardžiuojasi mirtimi. Žiupsnelis pipiriukų 
prieš gražiosios Plesi-Ponto kalbą. 

Ingrida akimirką mąstė. Lola žaidė šakute —- 
braižė linijas popierinėje staltiesėje. Jos troškinys 
nepermaldaujamai aušo. 

— Televizijos kanalas transliuoja pokalbį su 
žmogumi, kuris sako, jog nemėgsta televizijos 
mentaliteto. Kažkas čia ne taip, Lola. 

— Operatorius pardavė savo juostą mažam agre- 
syviam kanalui, ir ji buvo parodyta tokia, kokia 
yra. Tada stambiam kanalui toptelėjo dar labiau 
iškrypusi mintis. Jie taip pat parodė reportažą, bet 
dar pridėjo pokalbį su eiliniu piliečiu, dėstančiu,: 
ką jis manąs apie siaubo reportažus. 

— Taip jie išlošia visais atžvilgiais. 

— Na taip. Transliuoja filmą, bet vaidina pasi- 
piktinusius šventuolius. Ir sutrypia varžovus. 

— Sakytum, jūs virstate didesniais amerikie- 
čiais negu mes. 

- Iš pradžių mes buvome graikai - viskas prasi- 
dėjo tenai, bent jau tai, kas susiję su senute Euro- 

pa. Paskui romėnai, galai-romėnai, frankai, aš jau 
nekalbu apie kryžminimąsi su barbarų ordomis, 
atklydusiomis iš tolybių, - tad ką mums reiškia 
būti truputį amerikietiškais. Na, aišku, penketą 
minučių. Gerai, po šių aukšto lygio geopolitinių 
pasvarstymų grįžtu prie savo dėlionės. Sūnus at- 
siuntė man Fudžijamos kalną iš septynių tūkstan- 
čių gabalėlių. Netvarūs vyšnių medžiai pirmame 
plane, amžini sniegynai antrame. Taip sakant, bal- 
ta ir dar kartą balta. Ir mažutis rausvos spalvos 
potėpis. 

Lola išrėžė tai vienu atokvėpiu. Ji visada sa- 
vaip išgyvendavo dramas. Ingrida buvo ją besu- 
laikanti, tačiau tik nepritariamai susiraukė. Išeiti, 
išeiti - kartais atrodo, kad Lola tik tai ir temoka. 
Bėda ta, kad ji niekad nenueina pakankamai toli. 
Menki atotrūkiai. Nieko verti. 

Judindama įspūdingą savo masę su vangia 
grizlio tūžmastimi, ekskomisarė užsuko į virtuvę 
atsisveikinti su Maksimu, paskui neatsigręždama 
paliko „Gražuoles“. Ingridai suspaudė širdį. Ne- 
trukus prie jos staliuko priėjo Maksimas - matyt, 
Chadidža jam pranešė, kad troškinys nesulaukė 
numatyto įvertinimo. Ingrida jį nuramino ir pa- 
pasakojo, kas ką tik nutikę. Negailestingame dra- 
mų malūne Alisės Bonen kryčio daugiau nė kvapo. 
Kažkoks politologas postringavo apie nepermal- 
daujamą Prancūzijos pramonės nuosmukį, didė- 
jantį nedarbą ir tvirtino, kad ateityje sustiprėsią 
kraštutiniai dešinieji. 


Ingridai prancūzų politika buvo dar labiau 
nesuvokiama negu septynių tūkstančių gabalėlių 
dėlionės, bet ji prisiminė skaičiusi, kad Elena Ple- 
si-Ponto turi didžiausius šansus 2007 metų pre- 
zidento rinkimuose. Jos populiarumas išaugo po 
viešo pasirodymo televizijos žiūrovams. Iš pat 
pradžių užgniauždama paskalas, ministrė papasa- 
kojo apie sūnaus priklausomybę nuo narkotikų ir 
savo pastangas, kad padėtų jam išsikapstyti. 

— Nemanau, kad Lola būtų supykusi, - pasakė 
Maksimas. 

- Mane jaudina ne tai. Jauna moteris iššoko 
pro „Astor Majo“ langą dėl kažkokio tipo, kuris 
jos nebemylėjo. Tai mano bičiulio Moriso duktė. 

- Po perkūnais! Ar aš jį pažįstu? 

- Beveik - jis čia vakarieniaudavo. Tu tada bū- 
davai virtuvėje. 

Maksimas paplekšnojo jai per ranką. Vieno 
aperityvo metu išklojusi jam savo širdies sopulius, 
ji žinojo, ką jis dabar galvoja. Ingridai buvo ma- 
lonu, kad ji rūpi „Gražuolių“ šeimininkui, bet tas 
rūpestis neturi virsti pagaila. Po Lolos atsimeti- 
mo jai teliko veikti pačiai. Be to, įsivaizduoti, kad 
Bonen byla patikėta Žanui Paskaliui Grusė, buvo 
tiesiog nepakeliama. 

— Gerai, išsiaiškinsiu padėtį vietoje. Kiek duo- 
tum durininkui, norėdamas patraukti jį už lie- 
žuvio? 

— Net nežinau. Penkiasdešimt eurų? 

- Pabandysim. 

— Prieš išeidama išgerk kavos, aš vaišinu. Su 
taurele kalvadoso į kelią. Nieko geresnio nuo per 
didelio jaudulio. 

— Kavai - yes, kalvadosui - no. Reikia rinktis, 
alkoholis ar tyrimas. 

— Šit kaip? 

Maksimas Diušanas buvo teisus. „Astor Majo“ duri- 
ninkas iškeitė Ingridos banknotą į prisiminimus ir 
šiokias tokias prielaidas. Toks Žiulis kūręs filmuotą 
reportažą apie didžiųjų viešbučių durininkus. Tai 
tikriausiai buvęs tas jaunas barzdyla pernelyg pla- 
čiais sportiniais drabužiais, tarsi koks reperis - jo 
pavardė buvo nežinoma; jis suspėjęs nufilmuoti 
klientės kritimą ir įpiršti savo vaizdo medžiagą te- 
levizijai. Gal palaikęs ją tikra Britne Spirs. 

— Labai buvo į ją panaši. Šviesbruvė, akys kaip 
juodasis šokoladas, aikštinga mina, šokėjos kojy- 
tės. Ir visai nusiteikusi akimirką pabūti įžymybe. 

— Įžymybe kam? 

— Man. Tariausi atpažinęs tą dainininkę. Keis- 
ta istorija. Jauna moteris, tokia patenkinta savimi, 
staiga apsigalvoja ir nusižudo. 

— Pasak jūsų, tai savižudybė? 

- Visi čia taip mano. Ir, beje, numeryje klientė 
buvo viena. Turim liudytoją. 

— Ką tokį? 

— Vieną amerikietį paauglį, kuris ėjo į basei- 
ną. Tėvas privertė jį duoti parodymus. Vaikėzas 
susitikęs klientę lifte. Ji palikusi savo duris pravi- 
Atlapojo spintas, žvilgtelėjo po lova, už užuolaidų, 
paskui užkabino durų grandinėlę. 

— Ką apie tai manote? 

— Gal buvo apsikvaišinusi. Visur matė pabaisas 
ir strykt — iššoko. 

— Rasta narkotikų? 

-'Ne, tik nugertas šampano butelis. Bet galbūt 
ji kvaišinosi anksčiau. Arba gydėsi, bet pamiršo 
išgert vaistus. Pažiūrėjo pro langą ir pajuto tuštu- 
mos trauką. Pasitaiko. 

— Bet sakėte, kad ateidama ji atrodė patenkinta 
savimi. 

— Niekad negali žinoti. 

— Ką norite pasakyti? 

- Dirbu durininku jau daugiau kaip septynioli- 
ka metų, panele. Esu varstęs prestižinių viešbučių 
duris daugybei žmonių. Ir žinote, jei kas nors ir 
džiūgauja, kad įsikuria tokioje vietoje, kaip „Astor 
"Majo“, tai toji laimė neilgai trunka. Numeriai praš- 
matnūs, bet šalti. Staiga gali pasijusti ten vienišas. 

Ingrida bandė įsivaizduoti tą sceną. Moriso 
duktė viena su savo bagažu - Britnės kostiumu - 
atkeliauja į keturių žvaigždučių viešbutį. Prisista- 
to išsičiustijusi, bet įžengusi į numerį sunerimsta 
ir tikrina, ar jis tuščias ir saugus. 

— Gal kas nors įėjo? - spėjo ji. 

- Galbūt, bet tai turėjo būti pažįstamas žmo- 
gus, turint omeny tas atsargumo priemones, kurių 
ji griebėsi. Baseinas ir sporto klubas taip pat tris- 
dešimt ketvirtame aukšte. Patikėkite, judėjimas 
didelis. Tad štai, niekas nieko nematė įeinant į 
3406-ąjį, išskyrus klientę. 

— Kažkas ją vaišino šampanu. 

— Klystate, ji nieko neužsisakė. Tikriausiai atsi- 
nešė savo butelį. 

Šitam durininkui nuovokos netrūko. Lyg nie- 
kur nieko jis nurodė jai kambario numerį. Paskui 
dėmesys nukrypo į privažiavusį taksi su kažkokia 
pora. Ingrida įsmuko į viešbutį ir sėdo į liftą. Kilo 
į viršų su būreliu japonų. Įsivaizdavo save po sa- 
kuromis, valgančią sušį su topinambais bambeklei 
Lolai sėdint šalia, ir nejučiomis nusišypsojo. Eks- 
komisarė nešykštėdavo gaižių pastabų, tačiau be 
jos tyrimas įvykio vietoje atrodė prėskas. Reikėjo 
surinkti iš tiesų svarią informaciją, kad įtikintum 
ją liuoktelėti į Sodo Nykštuko lysves. 

3406 kambarys buvo netoli treniruoklių salės. 
Ingrida susitiko dvi moteris sportiniais kostiu- 
mais, paskui suplukusį vyriškį su šortais - šis, įki- 
šęs magnetinę kortelę, įėjo į 3410 kambarį. 3406- 
ojo durys buvo nepaliestos. Ingrida įsivaizdavo, 
kad jos bus atitvertos geltona juosta. Gal techninė 
brigada pasidarbavo iš peties, mygiama viešbu- 
čio direkcijos, besirūpinančios, kad jų įstaiga kuo 
greičiau grįžtų į vėžes? Pro ją ėjo sportininkai. 
Durininkas neklydo: čia buvo judru. Ji palaukė, 
kol pasirodys kambarinė su savo vežimėliu. 

— Aš — vieno artimo Alisės Bonen giminaičio 
draugė, - pranešė Ingrida su viena tų plačių nai- 
vių šypsenų, kurias puikiai mokėjo nutaisyti. 

- Atleiskite, panele, nesuprantu, apie ką šnekate. 

- Apie jauną moterį, kuri iškrito pro 3406 kam- 
bario langą. 

— Direkcija mums uždraudė kalbėtis su žurna- 
listais. 

— Aš nesu spaudos atstovė. Vadinuosi Ingrida 
Dizel, aš - masažistė iš Dešimtosios apygardos. 

Kambarinė nepatikliai žvelgė į ją. 

— Garbės žodis, - prisiekė Ingrida, kilstelėda- 
ma dešiniąją ranką. - Darau visokiausius masa- 
žus: šiacu, tajų, Balio, kalifornišką... 

— Teisybė, jūsų toks akcentas, kad tikriausiai 
nesate prancūzų žurnalistė. Jūs - giminaitė to vai- 
kinuko, kuris davė parodymus? 

— Tikrai ne. Aš sakiau jums tiesą. Atėjau dėl 
Alisės tėvo. 

— Ta istorija mane sukrėtė. Ji buvo tokia jauna. 

— Ar jūs čia tvarkėtės? 

— Taip, bet... direkcija nenori... 

— Leiskite bent man dirstelėti į tą kambarį. Jūsų 
šefai nieko nesužinos. Pažadėjau Alisės tėvui išsi- 
aiškinti šį tą daugiau. 

— Gerai, sutarta, bet ne ilgiau kaip penketą mi- 
nučių. 

Ji atrakino duris ir įleido Ingridą. Ir vėl du- 
rininko tiesa: čia buvo prašmatnu, bet atšiauru. 
Gelsvai rusvas dekoras, abstrakčios graviūros, ku- 
riose vyravo mėlyna spalva. Ir langas su dvigubo- 
mis gelsvomis užuolaidomis. 

— Iš čia iššokti reikia drąsos. 


— Man atrodo, ji buvo labai nelaiminga, - tars- 
telėjo kambarinė. 

Ingrida nė nemirktelėjo - geriausia leisti žmo- 
nėms kalbėti, ką nori. Tą visad kartodavo Lola. 
Kambarinė įėjo į vonios kambarį. Padvejojo, paskui, 
padrąsinta ramaus Ingridos veido, parodė į vonią. 

— Kai pradėjau tvarkytis, ji buvo pilna. Klientė 
buvo įsipylusi daug putų. Beveik tuščias buteliu- 
kas stovėjo ant krašto. 

— Viešbučio buteliukas? 

- Ne. Prabangi prekė. Bet... 

- Bet? 

— Vonios. rankšluosčiai buvo neliesti. Ir - dar 
keisčiau - čia plūduriavo gėlės. 

- Gėlės? 

- Taip, gražios gėlės - jos plūduriavo putose. 

— Ką tai galėtų reikšti? —- balsu svarstė Ingrida. 

- Pagalvojau, jas dovanojo jai mylimasis. Dėl 
jo ji buvo išsigražinusi. Išsimaudė kvapioje vonio- 
je, apsivilko suknią su blizgučiais, atsinešė butelį 
šampano. Stojo prieš jį visame gražume, bet jis te- 
atėjo jai pasakyti, kad viskas baigta. Jam išėjus ji 
ėmė gerti ir verkti. Ir sviedė atsisveikinimo puokš- 
tę į vonią. O po įniršio ją užplūdo... 


— Neviltis. 
- Taip, noras mirti. Ji mylėjo vyriškį, kuris su- 
trypė jai širdį. 2 


— Kas nors matė tą vyriškį? 
— Niekas, bet kam maudytis vonioje ir gražin- 
tis, kad paskui iššoktum pro langą? Tarp vonios 

ir to šuolio tikrai kas nors turi būti... koks nors 
Žmogus. 

— Telefono skambutis? - spėjo Ingrida. - Gali- 
ma su kuo nors atsisveikinti ir telefonu. Taip būna. 
Dažnai. Mūsų laikais netgi skiriamasi tokiu būdu. 

— Nežinau. Su manimi niekas niekada taip ne- 
siskyrė. 


Generolo Kėnigo aikštėje Ingrida akimirką 
stabtelėjo užvertusi galvą, žvelgdama į įspūdingą 
viešbučio fasadą. Ką daryti? Eit pareikšti užuo- 
jautos Morisui ar palūkėti? Pasidalinti su Lola in- 
formacija, surinkta „Astor Majo“ viešbutyje? Bet, 
tiesą sakant, kam? Viskas, regis, krypo į savižudy- 
bę. Ir vis dėlto Ingrida negalėjo užgniaužti silpno 
balselio, kuždančio jai, kad kažkas čia ne taip. 

Alisė Bonen vaidino Britnės Spirs antrininkę, 
vildamasi gauti rimtą vaidmenį. Tai kam žudytis, 
ir dar taip efektingai? Ir kam užsibarikaduoti savo . 
numeryje, lyg bijotum kažkokio pavojaus, o pas- 
kui nedvejojant pulti pro langą? Ir ta prabangi vo- 
nia, ir tas sceninis kostiumas, šampanas? Kamba- 
rinė įsitikinusi, kad visa tai dėl kažkokio vyriškio. 
Nepažįstamojo, kurio niekas nematė, nors korido- 
rius knibždėte knibždėjo sportininkų. 

Reikia pripažinti: šitas reikalas pilnas prieš- 
tarų. Tarp atkaklaus Alisės būdo, apie kurį pasa- 
kojo jos tėvas, ir spėjamos jos savižudybės, tarp 
romantiško įniršio - gėlių sviedimo į vonią - ir 
žvalaus atvykimo į „Astor Majo“. Ingridai pradėjo 

mausti galvą. Be Lolos analizuoti darėsi per daug 
sudėtinga. Bet kaip ją išjudinti turint tiek mažai 
duomenų? Paprasčiausia turbūt aplankyti slaugy- 
toją. Reikėtų išsiaiškinti, ar tas veikėjas smaginasi 
su mano mergaite. Tavo tiesa, Morisai, pamėgin- 
kime. 

Atsidūrusi Klodo Velfo prospekte Ingrida pasigai- 
lėjo,.kad atsisakė „Gražuolių“ šeimininko kalva- 
doso. Paskutinių įvykių sąmyšyje jai visai išgara- 
vo iš galvos, kad ji nepakenčia ligoninių. Pastato 
dydis nustebino ją ne mažiau negu jo aptriušimas. 
Šv. Felicijono ligoninė buvo pastatyta ne vėliau 
negu viduramžiais, ir Ingrida nelabai įsivaizdavo, 
kam laikyti tokią senieną XXI amžiuje. 

Kvapas tvokstelėjo dar neperžengus slenksčio. 
Kvapsniai buvo, taip sakant, švarūs, bet bylojo 
apie vaizdus, persmelktus irimo. Bet kokia ligo- 
ninė amerikietei galėjo virsti vienu iš Hieronimo 
Boscho paveikslų. Viskas lyg ir nieko, bet tai tik 
regimybė, kažkokioje priskretusioje kertėje pul- 
suojantis sūkurys taikosi įsiurbti būsimą auką ir 
nusitempti į penktąjį pragaro ratą. Lankytojas - 
ak, vargšas naivuolis! - tariasi užčiuopęs tą regimą 
baltą ir žalią pasaulį, bet lygiagrečiai po šia realybe 
pulsuoja kažkoks raudonai rudas vilgšnas pasaulis. 

Greitosios pagalbos skyrius knibždėte knibž- 
dėjo Žmonių. Dvi registratorės išsijuosusios plū- 
kiasi, kad apmažintų tiesiog kosminio masto 
laukiančiųjų eilę. Ar atėjęs pavasaris palankus 
nelaimingiems atsitikimams? Ar sutrikdyti giedrų 
dienų sužadinto jaudulio žmonės praranda. bud- 
rumą'“ 

Ji pasuko pirmu pasitaikiusiu koridoriumi, 
vinguriuodama tarp sanitarų, stumiančių kaupi- 
nus vežimėlius, tarp šmirinėjančių kaip užvesti 
slaugytojų, bet nė vienas jų nebuvo panašus į ispa- 
ną. Apsiginklavęs šepečiu ir skuduru, kažkoks ne- 
nusakomo amžiaus žmogelis, regis, ne toks įdirgęs 
kaip kiti, ne per daug uoliai valė kuklų koridoriaus 
lopinėlį. Ta ramybė, raukšlėto filosofo veidas - iš 
tiesų paguodžiantis reginys. Ingrida jo pasiteira- 
vo, ar jis pažįstąs Diegą Karlį. Jis pasidomėjo, ar ji 
žurnalistė. Klausė draugiškai, bet primygtinai. Ji 
prisistatė kaip Alisės Bonen, slaugytojo Karlio su- 
žadėtinės, tėvo draugė. Žmogelis patvirtino gerai 
pažinojęs „tą merginą, kuri drauge su tėvu pasi- 
aukojamai stengdavosi prablaškyti ligonius“, pas- 
kui nurodė palatą, kurioje buvo teikiama pagalba 
apdegusiai pacientei. Jo veidas buvo toks liūdnas, 
tarsi pats būtų nukentėjęs. Ingrida pagalvojo: jei- 
gu jis ant savo gležnų pečių tempia viso pasaulio 
negandas, jo gyvenimas ligoninėje, matyt, yra tik- 
ras mindžikavimas ant fakyro lentos ar kelionė į 
ašarų pakalnę. Ji užgniaužė savo metaforų srautą. 
Siaubinga, nesvetinga ligoninė! Akimirką užsi- 
miršai, ir viskas prapliumpa. Ji nuoširdžiai padė- 
kojo žmogeliui. 

Internas matavo senai moteriai spaudimą, o 
pincetu apsiginklavęs slaugytojas dėjo jai ant 
blauzdų  kompresus, persisunkusius kažkokiu 
balzganu tepalu. Ingrida vienu metu pajuto norą ir 
sprukti, kiek kojos neša, ir prasmegti kiaurai plyte- 

lių grindų. Ji prikando lūpą, įsivaizduodama, kokį 
skausmą veikiausiai jaučia nukentėjusioji. Dabar 
ji, atrodo, buvo apdujusi nuo nuskausminamųjų. 

— A, ponios Modė anūkė! - pasitiko ją inter- 
nas. - Jūsų močiutė išsikapstys, nes jos pirmarūšė 
širdis, bet ji labai išsigando. Rankos neišlaikė, kai 
nešė puodą su sriuba. Ir ne tik apsiplikė, bet ir 
nesėkmingai parvirto... | 

Ingrida atsakė, kad jis apsirikęs ir kad ji norė- 
tų pasišnekėti su Diegu Karliu. 

- Tai aš, - kilstelėjo galvą slaugytojas. Akys 
buvo tokios pat tamsios, kaip plaukai, akcentas, 
matyt, ispaniškas. Tai dėl šio vyriškio, regis, tokio 
susikaupusio ir ramaus, Alisė iššoko pro langą? 

— Aš vadinuosi Ingrida Dizel ir... atėjau dėl Ali- 
sės Bonen, - aiškino ji toliau, laukdama, kad tuoj 
pat bus išguita. 

Jis tik įdėmiai. pažvelgė į ją, paskui jo veidas 
sušvelnėjo, ir jis paprašė ją kelias minutes palauk- 
ti koridoriuje. Ji skubiai išėjo. Ponios Modė būklė, 
kvapai ir net neoninis apšvietimas ją pykino. Ji 
prisivertė atlikti keletą atsipalaidavimo pratimų. 
Bet sukliudė kilęs sambrūzdis. Tekinom atšuolia- 
vo sanitarai su kraujais plūstančiu žmogum ant 
neštuvų. Ingrida išpūtė akis ir tuoj pat užsimerkė. 
Kai vėl atsimerkė, apokalipsės vizija buvo dingu- 
si. O į ją su lengva šypsena lūpose žiūrėjo Diegas 
Karlis. | 

- Tu nesi nei žurnalistė, nei policininkė, Ingri- 
da Dizel, antraip taip neblykštum. Buvai viena jos 

draugių? Keista, ji man niekad apie tave nepasa- 
kojo. 

Ingridą, nors jau pratusią prie europietiškų pa- 
pročių ir vis didesnio familiarumo, nustebino šitas 
„tujinimas“. Kaip ir per daug įdėmus žvilgsnis. 

— Aš - jos tėvo draugė. 

- Jis turbūt nekenčia manęs, ir tai suprantama. 
Neturiu kuo didžiuotis. Ketinau jį aplankyti. Ką 
patartumė 

Ji pajuto, kad slaugytojo manieros trikdo ją ne 
mažiau nei aplinka. 

—- Užuot davusi patarimus, norėčiau suprasti. 

— Tuo metu aš painiojausi iš vienos sudėtingos 
istorijos ir jaučiausi vienišas. Alisė puolė man į 
glėbį. Jei galėčiau viską išdildyti... Bet gyvenimo 
nepasuksi atgal. 

- Gal galėtume pasišnekėti kur nors kitur? 

- Neverta. Visas Šventasis Felicijonas žino. 

— Jau? 

— Prisistatė toks komisaras. Mažučiukas, visas 
įkiršęs, veidas apžėlęs barzda. 

Ingrida vos neleptelėjo komiškojo Žano Pas- 
kalio Grusė vardo. Nūnai Sodo Nykštukas užėmė 
Lolos vietą ir vadovavo komisariatui Luji Blano 
gatvėje, o jo nuovoka prilygo dviem su puse mi- 
krono. 

— Bet iš kur jis taip mikliai susižinojo apie Ali- 
sę ir tave? | 

— Jos butuke jie rado mano nuotraukų. Pada- 
rytų su teleobjektyvu netoliese ligoninės. Leite- 

nantas Bartelmi, mano nuomone, įžvalgesnis už 
savo šefą, greitai suvedė galą su galu. Tada jam 
papasakojau. 

— Ką papasakojai? 

— Apie savo nemalonumus. 

— Kokius nemalonumus? 

— Matyt, Alisės tėvas nežinojo apie dukters 
priekabiavimo metodus. 

— Priekabiavimo? 

— Taip, kaip pas jus Amerikoje. Tu juk iš ten, 
tiesa? | 

— Yeah, bet kalbėk, pasakok toliau. 

— Iš pradžių skambučiai vidury nakties, mano 
mobiliojo numeris ir elektroninio pašto adresas 
atsiduria pornografinėse gėjų svetainėse, užrak- 
tas užliejamas klijais. Paskui visas namas buvo 
užverstas balionais su užrašu: „Diegai, tu manęs 
nevertas“. Laimei, kaimynai tik pasijuokė. Mano 
durys buvo išlaužtos, sienos išklijuotos popieriu- 
mi su angeliukais ir širdelėmis, pervertomis strė- 
lių. O mano vespa perdažyta rausvai. 

- Nejuokauji? 

- Alisė turėjo daug privalumų, jos žūtis mane 
labai nuliūdino, bet reikia pripažinti: ji buvo tru- 
putį /oca.. 

— Mėginai atvesti ją į protą“ 

- Aišku. Ji vaidino nekaltą kūdikėlį. Gyveni- 
mas niekam nėra lengvas, bet ji nusprendė, kad to 


* Trenkta. (Isp.) 

dar maža, reikia pridėti. Tonų tonas. Net ketinau 
persikraustyti. Tačiau Šventojo Felicijono ligoni- 
nės darbuotojui butas Žemapo krantinėje - aukso 
vertės. 

Tėtušis Dinamitas pripažino, kad jiedu su duk- 
ra - tikri šernai. Ir kad po išsiskyrimo su Diegu 
Alisė piktnaudžiavusi alkoholiu ir ekscesais. O hi- 
dalgas atrodė nuoširdus. 

— Dabar farų eilė priekabiauti, - dėstė jis toliau 
filosofiškai. - Stengiausi būti naudingas, bet tas 
įkiršęs komisariūkštis užvertė mane klausimais ir 
pagrasino suimsiąs. 

— Grusės nuomone, tai ne savižudybė? 

— Ar pastebėjai, kad ji buvo persirengusi Britne 
Spirs? 

— Pastebėjau. Kaip ir keli milijonai kitų televi- 
zijos Žiūrovų. 

— Bėda ta, kad tą dieną „Astor Majo“ nė būti 
nebuvo jokio vakarėlio. Joks klientas neskambino 
į firmą „Paryžius - tai šventė“. Taigi komisaras 
įsivaizduoja, kad Alisei iššokti padėjęs aš. Juolab 
kad turėjau laisvą dieną ir buvau namie vienas. 

Ingrida kilstelėjo antakį; ji įtemptai mąstė. 
„Senjoras Karlis vedžioja mane už nosies, - pagal- 
vojo. - Kaip jis per tokį trumpą laiką galėjo tiek 
sužinoti?“ Betjaijau kilo vienas įtarimas. Ar Sodo 
Nykštukas leidosi apsukriojo hidalgo apmauna- 
mas? Netrukus ši prielaida pasitvirtino. 

— Jis įsitikinęs, kad Alisė man pranešusi, jog 
ji „Astor Majo“ viešbutyje. Ir teisybė, anksti ryte 


„50 


man kažkas dusyk skambino iš viešbučio - ano- 
niminiai, nebylūs skambučiai. Niekas nekalbėjo, 
bet to aš negaliu įrodyti. Šiaip ar taip, iš komisaro 
sužinojau, kad kambarį užsisakė ji pati. Mokėjo 
grynaisiais. 

Ingrida kilstelėjo antrą antakį. Nors cool vaiki- 
nas ir švelnus, jis gaišta, dirgindamas sau nervus. 
O ryžtingas jo tonas vis dėlto primena veikiau 
konkistadorą negu hidalgą. 

— Ji buvo atėjusi į „Astor Majo“ du kartus? 

— Tą patį rytą - užsimokėti ir paimti iš durinin- 
ko dviejų magnetinių raktų. Ir, deja, vėliau prieš- 
piet, kad ten žūtų. 

— Kam du raktai? 

— Numeris buvo dvivietis ar galbūt ji pati jų 
paprašė, nežinau. Abu rado kambaryje. 

—- Numeris buvo sutvarkytas? 

— Taip, sutvarkytas netgi tarp dviejų Alisės ap- 
silankymų. 

— Vadinasi, iki jai sugrįžtant į tą numerį niekas 
nebuvo užėjęs. Tai tvirtina vienas jaunas liudytojas. 

— Komisaras sako, kad ji atidariusi kažkokiam 
savo pažįstamui. Pavyzdžiui, man. O žinai, ką aš 
manau“ 

— Aš ne aiškiaregė. 

— Kad galbūt Alisė visa tai iškirto, kad mane 
nuteistų. 

— Come on! 


* Na jau! (Angl.) 


— Žinau, tai atrodo beprotiška, bet Madride aš 
atlikau praktiką psichiatrijos ligoninėje ir dar ne 
to esu matęs. Toji nufilmuota žvaigždės antrinin- 
kės žūties istorija - kažkoks kliedesys, sutinki? 

— Jei būtume Los Andžele, tai galbūt ir nesutik- 
čiau, bet čia, teisybė... 

— Už viso to kažkas slypi. Manai, televizija būtų 
pirkusi tą filmą, jei Alisė nebūtų panaši į Britnę? 

— Bet kelias sekundes žiūrovai buvo pašiurpę, 
tiesa? 

— Televizijoje net sekundė šiurpo brangiai kai- 
nuoja. Kai viskas aplinkui taip perpuvę, jaučiu, 
pamatysime dar ne to. Be to, farai įdirgę. Ką sau 
manai! Jų ministrė kalbėjo apie šią bylą per visus 
kanalus. Visa tai ne į gera. 

Ar hidalgas konkistadoras teisus, ar ne - rei- 
kalas žaibiškai komplikavosi. Kėsintis į teritoriją 
štai tokio Grusė, įjaudrinto savo ministrės įsikiši- 
mo, - ar tas sumanymas vertas tokio dėmesio, kaip 
atrodo? Ingridos ir Lolos duetas jau turėjo progos 
iš peties užsiimti šiuo sportu, ir net jei geri prisi- 
minimai užgožė bloguosius, ar tai pakankama prie- 
žastis viską pakartoti? Metas grįžti namo ir ramiai 
pamąstyti. Čia ji pastebėjo, kad valytojas kokerspa- 
nielio akimis nepraleido nė žodžio iš jų pokalbio. 

— Žiūrėk, Adamas! Kaip laikaisi, drauguži? —- 
kreipėsi į jį slaugytojas Karlis, regis, patenkintas 
jį matydamas. 

Bet žmogeliukas tik nutaisė susikrimtusio 
kauko miną ir nutolo koridoriumi. 


— Tas tipelis irgi truputį loco, bet aš labai jį my- 
liu. Įsikūnijęs gerumas. 

— Ką gi, man jau metas. 

— Luktelėk, Ingrida Dizel. Ką tu veiki, kai nepa- 
dedi savo draugams? 

- Padedu draugams. 

— Ojei rimtai? 

— Rimtai. Aš - masažistė. 

O be to, striptizo šokėja Pigalyje, bet to tu niekad 
nesužinosi, brangusis. O, ne. Ingrida pyktelėjo ant 
savęs, kad tokią akimirką jai galvoje tokie menknie- 
kiai. Iš tikrųjų, ši niūri ligoninė drumsčia jai protą. 
Pats metas parodyti nosį piktajai dvasiai ir kuo grei- 
čiau nešti kudašių iš šitos pražūtingos aplinkos. 

— Įdomu, bet greičiau įsivaizduočiau tave sce- 
noje. Šokėja, akrobatė ar... 

— Aš tik masažistė ir niekas daugiau, ir to man 
visiškai pakanka. 

Jis patylėjo, vėl verdamas ją savo lazeriniu 
žvilgsniu. 

— Galų gale man labai paranku, kad tu kaip an- 
gelas nusileidai į šią istoriją. 

— Ką turi galvoje? 

— Man vienam labai keblu pareikšti Morisui 
Bonenui užuojautą. Eitum su manimi? 

Ingridai vis labiau knietėjo sprukti, bet pašne- 
kovo prašymas ją apstulbino. Ir sykiu jai toptelėjo, 
kad gretindama Tėtušio Dinamito ir slaugytojo 
požiūrį ji susidarys aiškesnį tikrosios Alisės Bo- 
nen paveikslą. Persiimu Lolos metodais, pagalvojo. 

— Patikėsime, jog ta mintis ne kvailesnė už kitas. 

— Vadinasi, sutinki? 

— Yeah. 

— Man liko mažiau kaip valanda. Gali įsitaisyti 
mūsų kavinėje, ten yra televizorius. 

Valanda čia, help'! 

— Muchas gracias.“ Šiandien jau gavau savo 
televizijos dozę. Laukiu tavęs kavinėje priešais. 

- Hablas espafol?" 

— No. 

- No? 

— No! Absolutely no!" 

Jis vėl sviedė į ją žvilgsnį, galintį palaužti visų 
planetos merginų pasipriešinimą. Kodėl tas vai- 
kinas menkiausia proga bando ją hipnotizuoti? 
Matyt, motina per dažnai jam kartojo, kad jo juo- 
dos kaip anglis akys nepakartojamos. Arba patir- 
tis psichiatrijos srityje padarė jam daugiau žalos 
negu davė naudos. Ji nusisuko. 

— Ingrida! 

— Caramba."""' Kas dar? 

— Tavo gėrimas mano sąskaita. „Canon des Amis“ 
šeimininkas mane pažįsta. 


* Gelbėkit! (Angl.) 

** Labai ačiū. (Isp.) 

*** Tu kalbi ispaniškai? (Isp.) 
**** Ne! Nė kiek! (Angl.) 
***** Velniai griebtų. (Isp.) 

Šį sykį ji spruko neatsigręždama. Bet eidama 
pro palatą, kurioje buvo pasislėpęs valytojas, sulė- 
tino žingsnį ir dirstelėjo pro praviras duris. Atrė- 
męs į kelius šluotą, liūdnojo veido kaukas sėdėjo 
greta Žmogaus lovoje ir kažką jam pasakojo. Nu- 
kentėjusiojo ranka ir koja buvo sugipsuotos, kaklą 
ir galvą prilaikė specialus įtvaras - bet nepaisyda- 
mas tų nemalonumų jis šypsojosi. Atrodė naivus, 
netgi menkaprotis. Kaukas Adamas pasakoja jam 
kažkokį smagų anekdotą? To aš niekuomet nesuži- 
nosiu, pagalvojo ji, ryžtingai žengdama durų link. 

Išeidama iš ligoninės vėl prisiminė slaugytojo 
žodžius. Man labai paranku, kad tu nusileidai kaip 
angelas. Kodėl angelas? Paskui susigriebė - tai dėl 
jos palaidinukės-talismano. „I'm an angel, what 
about you?“ Ir tikrai, Diegai Karli. What about 
you, manė 


* O kaip tu, žmogau? (Angl.) 

Morisas Bonenas gyveno netoli Šv. Felicijono ligo- 
ninės Šv. Martyno Šliuzų gatvėje. Lifto name ne- 
buvo, raudonas numintas kilimas išgaravo penk- 
tame aukšte. Kai jie pasiekė šeštąjį, Diegas Karlis 
su palengvėjimu atsiduso. 

— Reikia turėti sveikatos, kad kasdien čia kars- 
tytumeis, - iškvėpė. 

— Ne veltui jis vadinamas Tėtušiu Dinamitu. 

— Dėl to man ir neramu. 

— Dar ne vėlu pasukti atgal. 

Ji pastebėjo, kad kaip ispanas slaugytojas Kar- 
lis ne per daug panėšėja į macho. Bent vienas taš- 
kas jo naudai. 

Duris jie rado praviras. Ir įžengė į tuščią dvie- 
jų kambarių butuką, kuriame dūzgė televizorius. 
Nesėkmingai pasibeldė į kelių kaimynų duris. 

— Durininkai Paryžiuje - nykstanti rūšis. Kaip- 

gi rasti Morisą? - svarstė Ingrida. 
Ji nujautė, kad jis „Gražuolėse“, paaiškino Kar- 
liui, jog tas ramus užutėkis tapęs mėgstama senu- 
ko užeigėle. Morisas suėjęs į bičiulystę su Chadi- 
dža Diušan, šeimininko žmona, taip pat aktore. 

Bradi pasaže Chadidža atrodė sudirgusi. Mo- 
risas Bonenas ką tik išėjęs. Apie dukters žūtį su- 
žinojęs iš televizijos žinių laidos prieš pat prisi- 
statant policijai - vakar jis iki vėlumos užtrukęs 


Jaunimo kultūros rūmuose, ir jie negalėję rasti jo 
namie. Papasakojęs apie šią katastrofą, Morisas 
netikėtai pakeitęs temą. Pasidomėjęs, koks bus 
būsimojo kūdikio vardas, su karštligišku dėmesiu 
išklausęs smulkmenų apie jo kambario įrengimą, 
„lyg kabintųsi mano pasakėlių, kad nenugrimztų 
į dugną“, patikslino Chadidža. Čia ji pastebėjusi, 
jog jis pasiėmęs lyg ir kokį vamzdį, suvyniotą į 
stangrų popierių. Į klausimą, kur jis išsiruošęs, 
Morisas keistu tonu atsakęs: „Pas iliuzijų ir tele- 
vizorių pirklį.“ 

— Artimiausia elektronikos parduotuvė - „Liuk- 
sanija, - tarė Diegas. - Eime? 


Morisas Bonenas, regis, negalėjo atplėšti akių 
nuo televizorių sienos, sudarančios milžinišką ka- 
leidoskopą. Buvo įvairiausio plauko serialų valan- 
da. Ingrida atpažino plikį kapitoną iš „Love Boat. 
Prancūziškas pavadinimas ne ką geresnis. Kaipgi 
ten? Ak, taip! „Kruizas smaginasi“. 

— Morisai! 

Jis atsisuko. Akys slystelėjo per Ingridą; viskas 
įvyko akimirksniu. Iš po perplėšto vyniojamojo 
popieriaus išniro medinis kardas. Užsimojęs Mo- 
risas sklandžiu judesiu suknežino kapitonui galvą. 

— Fuck! Vakarų samurajaus smūgis! - suveble- 
no Ingrida. 


* Meilės laivas. (Angl.) 


— Madre de Dios! - raiškiai ištarė Diegas, o Mo- 
risas Bonenas toliau gurino televizorius. 

— MORISAI, LIAUKIS! - riktelėjo Ingrida. 

Daužomo stiklo ir metalo žvangėjimas pri- 
kaustė pirkėjus vietoje. Veikiai tie, kurie stovėjo 
artėliau Moriso, atsipeikėjo ir nešė kudašių. 

Prie jo bėgo du apsauginiai, tačiau senis dar spė- 
jo paversti niekais naują aparatą. Dvejetas sutrikęs 
persimetė žvilgsniu ir sulėtino žingsnį, o Morisas 
tuo metu švytravo kardu, lūkestingai iškėlęs jį virš 
galvos - didinga poza ir neperprantamu veidu. Vi- 
dutinio intelektualinio lygio žaidimo vedėjas rodė 
dantis taip pat labai žvaliai dalyvei. Jų pakili nuo- 
taika pažiro šukėmis drauge su trečiuoju vokiškos 
markės televizoriumi. Kontrpuolimas vyko vangiai: 
narsesnysis iš apsauginių ant pirštų galų sėlino į 
priekį, o jo kolega mėgino vesti derybas. Morisas 
ir jo kardas grėsmingai artėjo plokščiųjų ekranų z0- 
nos link - šeši tūkstančiai eurų už vienetą. 

— Morisai, maldauju, atsitokėk! Visi kvartale 
tave myli! Mes tau padėsime! - sušuko Ingrida, 
prisidėjusi rankas prie burnos kaip ruporą. 

— Oi, Martenai, tik pažiūrėk! Lažinuosi, tai laida 
staigmena, - pareiškė viena pirkėja. - Senis - akto- 
rius, o ta aukšta amerikietė jam atitaria. Nepakar- 
tojama! 

— Anaiptol, ne, Odete. Tai atrodo tikra. Sprun- 
kam iš čia. 

Kai Moriso kardas perskrodė nuostabų plazminį 
gero metro pločio ekraną, publika aiktelėjo iš siaubo. 

- PONIOS IR PONAI, PRAŠOM ATSITRAUK- 
TI! - įsakė vienas pardavėjas. 

Užėjęs iš užnugario, apsauginis apglėbė Morisą 
per juosmenį: kardas grėsmingai sukosi dar keletą 
akimirkų, kol antrasis apsauginis įsikirto į jį kaip 
į stiebą per audrą, skleisdamas vis mažiau žmogiš- 
kus garsus. Morisas keliu niūktelėjo pakibusiam 
apsauginiui į tarpkojį, tas sužvigo. Senis paleido 
kardą, ir šis dunkstelėjo žemėn drauge su užpuo- 
liku. 

— Martenai, tas senis pernelyg šaunus, kad būtų 
tikras. 

- Dingstam, Odete! Čia trenkia šimtaprocenti- 
ne gyvenimo tikrove. 

— SEKITE MANO PAVYZDŽIU! - suriaumojo 
Morisas. - IŠDAUŽYKITE TUOS ŠŪDINUS TE- 
LEVIZORIUS. JIE LIEJA PAMAZGAS ANT MŪSŲ 
GYVENIMO! JIE GROBIA MŪSŲ SIELAS! MES 
VISI VERTI DAUGIAU! 

— Martenai, patikėk, tai apgaulė. 

— Tai tikrovė, Odete. 

— Aš pradedu suprasti, kur lenkia Alisės tėvas, — 
tarė Diegas, imdamas Ingridą už rankos. 

Ingrida pažvelgė į Diego ranką, paskui į jo 
profilį, paskui į Morisą išsitaršiusiais žilais plau- 
kais, visa gerkle plyšojantį ir vargais negalais tem- 
piamą įraudusių apsauginių. 

- TELEVIZIJA - VAMPYRAS! JI IŠNIEKINO 
MANO DUKTERS MIRTĮ! 

— Ir aš pradedu suprasti, - pasakė Ingrida. 

— Neabejoju, tai nauja realybės šou koncepcija, 
Martenai. Jie kas penkios minutės pažeria ką nors 
naujo! Ir jei mums nusišypsos laimė, mes taip pat 
pakliūsime į kadrą. 

— Negi tu kur nors pastebėjai kamerą? Na jau! 

- Šiais laikais jas gamina nepastebimas, ne di- 
desnes už sagą. Juk žinai. 

— Žinau, kad tas senis atrodo tikrai įsiutęs, 
Odete. Ir tikrai nelaimingas. 

— Paskambinkim leitenantui Bartelmi, - vėl 
prabilo Ingrida. - Jis pasirūpins, kad komisaras 
Grusė ne per daug bjauriai elgtųsi su Morisu. 

— Kažin, ar tik ne Morisas įvarys komisarui is- 
teriją, - atšovė Diegas. - Suprantu, iš ko Alisė pa- 
veldėjo savo sprogstamąjį charakterį. 


Grįžusi namo, Ingrida išsitiesė ant rausvosios 
kanapos, jausdama, kad išgyveno dvidešimt ketu- 
rias dienas per vieną, nors iki vakaro dar buvo toli. 
Nusprendė pasilepinti būtinu atsipalaidavimo se- 
ansu prieš aromatinę lempą, kurios violetinių vaš- 
ko burbuliukų šokis įstengdavo ją apraminti. 

Tėtušį Dinamitą nugabeno į komisariatą manu 
militari , ir dabar, nors Bartelmi ir pažadėjo su- 
švelninti smūgį, jis, be abejo, išgyvena siaubingas 
akimirkas Sodo Nykštuko naguose, ir vice versa“. 
Komisariato sienos veikiausiai dreba, ir ta nega- 


* Per jėgą. (Lot.) 
** Atvirkščiai. (Lot.) 

tyvi elektros iškrova nieko neaplenkia. O sunio- 
koti televizoriai kainuos krūvą eurų. Diegas ne- 
sėkmingai bandė išaiškinti padėtį parduotuvės 
vedėjui. Ingrida sunerimusi svarstė, kiek gyveni- 
mų prireiktų Morisui, kad apmokėtų tą sąskaitą. 

Įvykiams taip bjauriai pakrypus Diegas pasiū- 
lė pakelti dvasią taurele. Ji nesugalvojo atsakyti 
nieko geresnio, kaip: „Einu namo sutvarkyti išsi- 
barsčiusios dėlionės savo galvoje.“ Ir paliko jį ant 
šaligatvio nuleistomis rankomis. Išgirdo, kaip jis 
jai už nugaros klausia: 

— Bet kur, tiesą sakant, tas tavo „namo“, Ingrida? 

Tada ji dėjo į kojas. Bėgo ne tiek nuo Diego 
Karlio, kiek nuo sąmyšio. Įpuolė į savo ramybės 
uostą, kurį jai simbolizavo butukas Troškimų 
skersgatvyje. 

Mintis taurele pakelti dvasią buvo ne tokia jau 
prasta. Stipriųjų gėrimų ji neturėjo, teks tenkintis 
alumi. Šaldytuve rado kumpio su apvalkalu, rai- 
kytos duonos, žemės riešutų sviesto ir agurkėlių 
stiklainį. Už viso to plytėjo meksikietiško alaus 
oazė. Ji nutvėrė stiklainį, įspraudė tarp krūtų 
kumpį, duoną ir sviestą, kad atlaisvintų ranką ir 
išsiimtų butelaitį alaus. Ir paleido visą tą krovi- 
nį ant grindų. Stiklainis sudužo į grindų plyteles 
drauge su: Holy shit! What the hell? 

Ji atsitraukė atpakaliom, basomis kojomis su- 
traiškydama keletą agurkėlių. Per stebuklą neįsipjovė 


* Prakeikimas! Kas per velnias? (Angl.) 

į šukes, spruko iš namų. Pajutusi po kojomis 
skersgatvio grindinį, susigriebė, kad pamiršo ap- 
siauti ir užrakinti duris. Apsisuko, jausdama pilvą 
riečiantį norą pulti atgal, įsispyrė į sportbačius, 
uždarė duris ir tekinom leidosi pas Lolą. 

Šačhmatinės gatvė virte virė. Buvo metas, kai 
nemėgstantys ruošti valgio žmonės praalksta. 
Trisdešimt antrojo numerio picų tiekėjai minkė, 
brandino tešlą, burzgino savo mopedus. Vienas 
išvežiotojas ūmai metėsi į šoną, kad neįsirėžtų 
tiesiai į visu greičiu skuodžiančią Ingridą, riktelė- 
jo jai: „Ei tu, žirafa, atsargiau!“ Ji nudūmė toliau, 
jai terūpėjo kuo greičiau paspausti Lolos Žost te- 
lefonspynės mygtuką. Irzlus balsas pasirodė jai it 
išganingas plūduras. 

— Kas yra? 

— Open the door, please" 

— Ajajai! Ką, jankiai, nė penkioms minutėms 
negalit palikti senutės Europos ramybėje? 

— Open the fucking door! Now!“ 

Kelias sekundes tvyrojo tyla, paskui durys 
spragtelėjo, ir Ingrida strimagalviais užlėkė laip- 
tais. Apsivilkusi rausvai violetine suknele, pride- 
rinta prie žilų plaukų atspalvio, Lola laukė tarp- 
duryje. Tuščiu žvilgsniu, tai yra kupinu pagiežos 
žvilgsniu. 

— Atleisk, kad sakau be užuolankų, bet net nu- 
sigėręs kareiva padoriau elgtųsi! 


* Prašom atidaryti duris! (Angl.) 
** Atidaryk tas prakeiktas duris! Nagi! (Angl.) 

- Lola, aš ką tik savo šaldytuve radau ranką! 

Ekskomisarės veidas nė nevirptelėjo, tačiau ji 
plačiai atvėrė duris ir pamojo užeiti. Paskui nu- 
rodė Ingridai savo senąjį krėslą ir dingo virtuvėje. 
Ingrida apdujusi įsistebeilijo į stalą, nuklotą sep- 
tyniais tūkstančiais Fudžijamos kalno gabalėlių. 
Lola buvo sukrovusi tvarkingas rietuves iš spalvų, 
įvairuojančių nuo pilkos iki visai baltos ir nepri- 
menančių nieko džiugesnio, kaip pelenų kauburė- 
lius. Ji grįžo su buteliu ir taure, valdingai ją pripy- 
lė ir įspraudė į drebančią Ingridos ranką. Ši vienu 
mauku ištuštino taurę. Glitu... tai gali būti tik 
senas portveinas, kurį Lola sriubčioja triūsdama 
prie dėlionės. Kokia šleikščiasaldybė! Ar prancū- 
ziškai taip galima pasakyti? Ingrida negalėjo pa- 
kęsti portveino. 

— Aprašyk man ją, - įsakė Lola. 

— Nagi, pasistenk! Ingrida! 

Balsas sušvelnėjo, bet už Lolos akinių stiklų 
spindėjo senos tiesa penimos pelėdos žvilgsnis. 

— Turbūt vyro plaštaka. Ir iš jos stirksojo vinis. 

Lola vėl jai įpylė ir mostelėjo ragindama ne- 
delsiant išgerti. Ingrida pakluso. 

— Kokia vinis? 

— Pati paprasčiausia. Ilga ir plona. Vinis kaip 
vinis. 
— Kruvina? 
— Neprisimenu. 
— Kokios spalvos ranka? 

— Balkšva ar greičiau žalsva su juodomis gys- 
lomis. 

— Gal ji iš siaubukų krautuvėlės. 

- Efektas buvo stulbinamai sėkmingas. 

— Netuščiažodžiausim čia visą vakarą. Eime 
pas tave. Aš ją apžiūrėsiu, ir jei tai ne plastikas, 
skambinsime Bartelmi. 

Ingrida buvo apsvaigusi taip, lyg būtų ištuš- 
tinusi visas portugališkas Lolos atsargas. Niūri 
ligoninės aplinka, „Astor Majo“ šaltis, ta kraupi 
plaštaka... Pasklidusios dėlionės gabalėliai šoko 
tryptinį, ir jei kam nors būtų pakakę drąsos atkur- 
ti tą siaubo paveikslą, jis būtų panėšėjęs į paukščių 
apdergtą Monė drobę. Sumindyta kojomis švytinti 
diena. Sutryptas laimės pažadas. Mano smegenys 
kliedi, kaip ir mano metaforos, pagalvojo Ingri- 
da, sekdama laiptais įkandin Lolos, paskui gatve, 
glostoma gerokai per švelnaus šiomis aplinkybė- 
mis saulėlydžio - po gatvę dar šmižinėjo pavieniai 
narsūs išvežiotojai. 

Pakeliui, joms kulniuojant sportiniu žingsniu, 
stamantrioji bičiulė iškamantinėjo ją apie pasku- 
tinius jos klientus. Tik įprastiniai lankytojai. Apie 
paskutinius meilės nuotykius. Nieko. Apie atsi- 
tiktinai užklydusius prekeivius, nelauktus svečius, 
visokius įkyruolius. Nobody“. Tačiau masažistė 
pirmame aukšte - lengvas grobis kokiam piktava- 
liui smalsuoliui. Beje, jos ką tik pasiekė Ingridos 


* Nieko. (Angl.) 

namus, ir Lola, ištyrinėjusi butuko užraktą, apti- 
ko, kad jis sveikut sveikutėlis. Ingrida pareiškė ne- 
spėjusi rasti smurtinio įsiveržimo pėdsakų. 

— Sakoma - „įsilaužimo“, Ingrida. 

— O kas tada „įsiveržimas“? 

— Terminologijos paslaptis panagrinėsime kitą 
kartą! - tarstelėjo Lola, žengdama per slenkstį. — 
Ir apskritai, patylėk, man reikia susikaupti. 

Kad ir koks įsakmus buvo jos balsas, Ingrida 
džiaugėsi vėl atgavusi savąją Lolą. Tikrą, ne Uo- 
linių kalnų mešką. Didžiadvasę Lolą, pasiruošu- 
sią iš kailio išsinerti dėl savo bendruomenės. Pats 
metas. Ir iš tikro, vos atsidūrusi virtuvėje, kuri 
sykiu buvo ir laukiamasis, ekskomisarė negaišo nė 
vienos brangios sekundės. Susirado žnyples skre- 
bučiams, atidarė šaldytuvą, ištraukė iš jo ranką 
ir nedvejodama apžiūrėjo ją iš visų pusių, paskui 
pauostė. Pareiškė, jog tai autentiška, kairioji vy- 
riškos lyties asmens plaštaka. Išsilaikiusi, panau- 
dojus nežinomą preparatą, panašų į gėlių žiedų 
esenciją. Paskui padėjo ją atgal į vietą ir apieškojo 
butą. Jokia anga nebuvo išlaužta. 

— Ar nesakoma „įsiveržta“? 

— Irgi mat sugalvojai! 

— O kodėl? 

— Ar nepaliksi ramybėje stilistikos, velniai rautų? 

Kol Ingrida kvietė šaltkalvę, Lola iš savo siau- 
bingosios violetinės suknelės kišenės iškapstė mo- 
bilųjį ir paskambino buvusiam savo pavaduotojui, 
leitenantui Žeromui Bartelmi. 

— Ak, ta nuobodžių košė ir vėl nepasiekiama! - 
burbtelėjo. - Kas savaitė suka man galvą klausi- 
mais apie mano sveikatą - jai nuo to nei šilta, nei 
šalta, - bet nesugeba atsiliepti, kai jo prireikia! 

— Matyt, tūno pasaloje išjungęs telefoną. 

— Na ir kas? Vibracinis signalas veikia ir po- 
vandeniniame laive. 

— Bartelmi tyko po vandeniu? 

— Povandeninis laivas, kitaip tariant, polas - 
automobilis, kuriame tyko farai, mieloji. Ir toji 
mašina kaip tik nepraleidžia garso. Pragaišinau 
joje valandų valandas - žinau, ką sakau. Tad štai, 
kadais, kai man skambindavo į polą, aš atsiliepda- 
vau. Sugebu dirbti keletą darbų iš karto. 

Lola paliko įsakmią žinutę leitenanto atsa- 
kiklyje. Prisistatyti į Troškimų skersgatvį, net ir 
vėlai naktį - Ingrida Dizel turi nemalonumų. Ir 
prašom atsinešti maišelį daiktiniams įrodymams. 
Moterys susėdo ant savo kanapų (Lola visad pa- 
sirinkdavo oranžinę - žinok dabar kodėl!) ir kurį 
laiką tylomis žvelgė viena į kitą. 

— Labiausiai šiame neabejotino skonio natiur- 
morte mane jaudina vinis, - vėl pravėrė burną 
Lola. 

— Manau, net be vinies jis mane jaudintų. 

- Nežinau, ar identifikacinio ir religinio jaus- 
mo pakilimas mūsų gražiojoje pasaulietinėje 
Prancūzijoje pernelyg veikia man makaulę, bet 
plačiąja prasme tavo dovanėlę šaldytuve laikau 
užuomina apie Nukryžiuotąjį. 

— Tu neklysti. 

— Tai kvepia pakrikusiu mistiku. Priekvaišiu, 
papiktintu tavo numerio „Kalipso“. Velnienė In- 
grida suka vargšams nusidėjėliams galvas. Gėda 
jai - ir op! - ranka šaldytuve. Ar tarp Gabrielos 
Taiger gerbėjų esi pastebėjusi kokį keistuolį? 

— Ne, jokio. 

— Baigusi numerį su niekuo nebendrauji, o kaip 
tavo kolegės? 

- Taip pat ne. Šeimininkas nori, kad „Kalipso“, 
nors ir būtų įstaiga vulgari, būtų aukštos klasės. 
Dažnokai mums tai kartoja. 

— Ar gali įsivaizduoti kokį psichą, lūkuriuojan- 
tį tavęs prie tarnybinio įėjimo? 

- Paprastai aš būnu budri. 

- Ką gi, aš svarstau galimybes, bet galbūt ta 
ranka su tavo striptizu „Kalipso“ vis dėlto neturi 
nieko bendra. 

Vargu, ar šios dvi istorijos susijusios, bet ka- 
dangi Lola pasišovusi naršyti visur, reikia suteikti 
jai tą galimybę. 

— Aš leidau sau kyštelėti nosį į Alisės Bonen 
bylą, - prisipažino Ingrida. 

Trumpas, bet itin iškalbingas Lolos šypsnys 
bylojo: „Manai, tokia sena dvikojė kaip aš nežino, 
kad prikrėtei pokštų?“ 

Tada Ingrida papasakojo. Apie savo apsilanky- 
mą Šv. Felicijono ligoninėje. Apie Sodo Nykštuko 
įtarimus. Diego Karlio prielaidą apie apgalvotą 
savižudybę, kuri jam užtrauktų bjauriausių ne- 

malonumų. Apie numerį, apmokėtą grynaisiais tą 
pat rytą, apie paimtus magnetinius raktus. Apie 
operatorių, vardu Žiulis, „Astor Majo“ prieigose, 
Alisės atsargumo priemones, įėjus į 3406 numerį. 
Jos. persirengimą popžvaigžde. Nepaliestus rank- 
šluosčius. Ir puokštę, viltingai nusviestą į vonios 
vandenį. Pradėtą gerti šampaną. Kol kas nutylėjo 
apie suniokotus televizorius. Nereikia piktnau- 
džiauti stipriais pojūčiais. 

— Gėlės, pažertos vonioje, neką mažiau keista 
nei ranka, palikta šaldytuve, - nutarė Lola. 

— Įžvelgi ryšį? 

— Jokio, išskyrus keistumą. 

— Taigi manai, kambarinė klysta, tardama, kad 
Alisė nusviedusi gėles į vonią iš apmaudo? 

— Nieko konkretaus aš nemanau. Leidžiu ra- 
miai kauptis pojūčiams. Kaip sakuros žiedlapiams 
ant juodo it anglis šaligatvio. 

Su bambekle Lola gerai štai kas: jos mąstyse- 
na niekad nėra neperprantama, kad ir kaip galėtų 
atrodyti. Ji sugebėjo gromuliuoti tris temas išsyk: 
Alisės žūtį, ranką šaldytuve ir japoniškos kelionės 
planą. Vis dėlto ši kelionė, vos tik numatyta, turės 
būti atidėta. Lola, aišku, ką tik ėmėsi Bonen bylos, 
bet ar jų duetas įstengs išaiškinti tokį sudėtingą 
atvejį ir suspėti į Japoniją, kol ten dar žydi saku- 
ros? Mažai tikėtina. Žinoma, Japonija - kraštas 
siauras, nusitęsęs iš pietų į šiaurę. Ir vyšnių žydė- 
jimas tęsiasi taip pat - nuo šiltųjų Okinavos salų 
iki Hokaido kalnų. Tokijo apylinkėse jis pasibaigs 

kovo gale, bet dar galima pasekti paskui jį, keliau- 
jant į šiaurę. Sekti jų duetui sekasi itin gerai. 

Ji nutarė, kad dabar akimirka tinkama papa- 
sakoti apie nusiaubtą „Liuksaniją. Ekskomisarė 
nusišypsojo, įsivaizduodama Sodo Nykštuką, su- 
sikibusį su Tėtušiu Dinamitu, ir pasakė, kad jau 
metas užsiimti senio negandomis. 

— Ačiū, Lola. O aš maniau, kad įsikniaubei į dė- 
lionę kaip kokia kvailė ir į visa kita tau nusispjaut. 

— Dėlionė - pavyzdinė dzeno praktika, kuri, 
priešingai, nei atrodo iš pažiūros, anaiptol neati- 
tolina nuo tikrovės. Atsitrauki, kad sugrįžtum tie- 
siai į esmę. Po to, kas ką tik įvyko, mes nepaliksi- 
me Moriso Boneno nelaimėje. Jis turi teisę Žinoti. 
Na, gerai, pavaišink mane taurele. Kad sulauktu- 
me Bartelmi per daug nenuobodžiaudamos. 

— Turiu tik meksikietiško alaus. 

— To ir reikėjo tikėtis. 

— Be to, jis šaldytuve. 

— Kad alus liktų šaltas, tai geriau negu laikyti 
vaistų spintelėje. Niekai, Ingrida, aš padėsiu tau 
apvalyti užterštą šaldytuvą. Ir įstengsiu pasiten- 
kinti alumi. Leidžiu sau priminti, kad šviesų, ta- 
čiau vis dėlto egzotišką jo turinį saugo butelis ir 
kamštelis. 

— Taip, bet vis tiek... 

— Nepasiduok vaizduotės valiai, - pareiškė 
Lola, dairydamasi šiukšlių maišo. - Tai būtų anar- 
chijos pradžia. 

Ji išmetė keletą suteršty maisto produktų, išė- 
mė alų, paskui surinko sutraiškytus agurkėlius ir 
stiklainio šukes. 

— Kam toks milžiniškas ir, be to, dar skaisčiai 
rausvas šaldytuvas mergaitei, kuri niekad neruo- 
šia valgio? O, neįžvelgiama žmogiškosios būties 
paslaptie, ir kas tik neslypi tavo širdies kertelėse? 

— O čia kieno žodžiai? 

- Lolos Žost. Tau jau metas nusipurtyti roman- 
tinį suglebimą, tai nepanašu į tave. 

O tau pats metas nusipurtyti neurasteninį 
žiemos įmigį, pagalvojo Ingrida, žiūrėdama, kaip 
apkūnioji jos bendražygė geria tiesiai iš butelio 
pagal vietinius amerikietiškus ir meksikietiškus 
papročius. Dar truputis, ir būtų puolusi jai į glė- 
bį ir išklojusi, kokia laimė atgauti ją sveiką gyvą. 
Tačiau bet kokiomis aplinkybėmis reikia sugebėti 
išsaugoti orumą. 

- Šįvakar pakeisiu spyną, - pareiškė ji guviai. 

— Radai meistrą, kuris vaikšto tokiu metu? Bravo. 

- Šaltkalvė Nadina - mano bičiulė. Du kartus 
per savaitę darau jai šiacu masažą. 

— Šaltkalvė - šitas išradimas gražiai skamba, 
ypač su užatlantės akcentu. 

- Niekad negali atspėti, kada jūs, prancūzai, 
vartojate moteriškos giminės formą. Tad impro- 
vizuoju. 

— Žiūrėk, štai ir Bartelmi - matau jį vaipantis 
už lango. Išvaduokime jį iš intelektualinių kančių. 


Jis turi teisę žinoti, kad kažkoks kvailys įgrūdo tau 
į šaldytuvą ranką. 

Ekspavaduotojas buvo suplukęs. Paaiškino, 
jog jis ką tik iš raundo „Morisas Bonenas prieš 
Sodo Nykštuką“; abu vyrai leidęsi į nepaprastas 
žodžių grumtynes - jas žymia persvara laimė- 
jęs itin kūrybiškai nusiteikęs buvęs aktorius, - ir 
prieš atvykstant į Troškimų skersgatvį tekę tram- 
dyti varžovus. Kas nutiko Ingridai? | 

— Kažkoks kvėša įdėjo jai į šaldytuvą ranką. Pa- 
liepk kuo greičiau visa tai ištirti - pirštų atspaudus 
ir sulyginti juos su turima kartoteka, pažiūrėsim, 
ar čia kuo nors kvepia. O svarbiausia - viską lai- 
kyti paslaptyje. Ingrida neketina paduoti skundo į 
Luji Blano gatvę ir atsidurti akis į akį su Nykštuku. 

— Bet jei velionio kartotekoje nėra, įmerksime 
uodegą, - tarstelėjo Bartelmi, maudamasis plasti- 
kines pirštines. 

— Iš tikrųjų, - sutiko Lola. - Bet ta uodega gali 
toli siekti. O, taip. Nepraraskime vilties. 

Bartelmi įdėjo ranką į maišelį ir pasiūlė nuga- 
benti ją į Šv. Pelicijoną. 

— Maniau, tai ligoninė, - nusistebėjo Ingrida. 

— Policija turi savo laboratorijas, bet naudojasi 
ir viešųjų įstaigų laboratorijų paslaugomis, - pa- 
aiškino Lola. - O Šventajame Felicijone lengviau 
nepastebimai atlikti tyrimus negu Teismo medici- 
nos institute. 

Ingrida nuėjo įleisti šaltkalvės Nadinos. Ši pa- 
reiškė užuojautą, sužinojusi, jog kažkoks psichas 


įsibrovęs pas jos mėgstamą masažistę, kad paliktų 
ten pačią kraupiausią dovanėlę. 

— O jei tai kas nors, kas tave pažįsta ir turi an- 
trus raktus, Ingrida? 

— Jau mąsčiau apie tai. Dažnai palieku raktus 
duryse, kai priiminėju klientus. Bet kas galėjo 
juos paimti, pasigaminti kvartale kitus ir padėti į 
vietą lyg niekur nieko. 

Nadina akimirksniu išardė spyną. Pareiškė, 
jog tai pinigų švaistymas - toks gražus, tokios ge- 
ros būklės gaminys, - ir pradėjo montuoti naująją. 

— Vis dėlto pakišti nupjautą ranką masažistei! 
Tikra niekšystė! Jie įžeidė tavo darbo įrankį. 

Ak, aš apie tai nepagalvojau, pamąstė Ingrida, 
apžiūrinėdama savo rankas. Įžeidė mano darbo 
įrankį. O gal grasina man jį nupjauti. Ji skubiai su- 
nėrė rankas ir pasibruko plaštakas po pažastimis. 

Ingrida ir toliau stebėjo, kaip dirba Nadina - ši 
pradėjo švilpauti kažkokią grupės „Rita Mitsouko“ 
melodiją. Pasiūlė jai alaus, ir ji mielai sutiko. Kai 
Ingrida grįžo, nešina meksikietiško alaus butelai- 
čiu, kurį nušveitusi plovikliu nuplovė po čiaupu, 
šalia šaltkalvės stovėjo Diegas Karlis su milžiniška 
kardelių puokšte rankose. 

— Noriu atsiprašyti, kad įvėliau tave į tą reikalą. 

Ingrida buvo priblokšta. Nadina pakėlė nosį 
nuo užrakto, paėmė iš amerikietės rankų alų ir 
atkišo Diegui, siūlydama pasimainyti. Ingrida pa- 
ėmė gėles. 

— Jos tikrai tau tinka, - tarstelėjo Diegas. - Tu 
panaši į kardelį. 

— Mūsų Ingrida - dailus išlakus stiebelis, - pri- 
tarė Nadina. 

— Bėda su durimis? - pasiteiravo jis. 

— Kažkoks kvailys įkišo jai į šaldytuvą ranką, - 
paaiškino šaltkalvė, Ingridai dar nespėjus prasi- 
žioti. - Keičiame raktus. | 

— Policiją kvietei? 

— Daugiau mažiau, - atsakė Ingrida. 

— Kaip suprasti“ 

— Ką gi, užeik. 

Jis nesiprašydino, bet susiraukė, pamatęs Bar- 
telmi. Ingrida paaiškino, kad leitenantas čia tik 

kaip buvęs Lolos Žost pavaduotojas. Šioji atsista- 
tydinusi, užleisdama pareigas neprilygstamajam 
Grusė. 

— Nei ji, nei aš negalime paduoti skundo. Ža- 
nas Paskalis Grusė, tai yra Sodo Nykštukas, ne per 
daug mus mėgsta. 

Lola ir Bartelmi nepastebėjo ispano. Ingrida 
nugirdo žodį „Papua“ ir svarstė, ką jų pokalbyje 
galėtų reikšti kitas pasaulio pakraštys. Pamerkė 
kardelius į vazą ir pastatė ją greta šaldytuvo, nu- 
ėjo atnešti tako paplotėlių, sudėjo juos į dubenėlį 
ir pasiūlė Diegui. 

— Ar neturėtum „Rita Mitsouko“? Nadina su- 
žadino norą. 

— Galima paieškoti, - atsiliepė ji, rausdamasi 
po savo CD atsargas. 

Veikiai butą užliejo Katrinos Renžė balsas. 

— Man patinka tavo dekoras, Ingrida. Psichode- 
liškas. Regis, išlipai iš laiko mašinos. Bum - tris- 
dešimt metų atgal. 

Tarp Renžė trelių Ingrida atpažino Maksimo 
ir Chadidžos Diušanų balsus. Priėjo arčiau. Diu- 
šanai buvo sunerimę, pamatę Nadiną keičiant už- 
raktą. Bet ši jiems jau paaiškino reikalą. 

— Ranka šaldytuve! - aiktelėjo Chadidža. - O 
tu, užuot paklaikusi, narsiai laikaisi. Šaunu, Ingri- 
da. Niekada nereikia leistis įbauginamai kvailių. 

Amerikietė nemėgino jai prieštarauti. Buvo 
per daug išvargusi nuo savo įsisiūbavusio solo ty- 
rimo ir per daug laiminga, atgavusi bendražygę. 

— Ar tikrai viskas gerai? - nerimavo Maksimas. 

— Taip, taip, nagi, užeik išgerti meksikietiško 
alaus. 

Diušanai pasisveikino su Diegu Karliu ir priė- 
jo prie Lolos ir Bartelmi. Ingrida pasiteiravo Kar- 
lio, per kokį stebuklą jis pažįsta Diušanus, bet tas 
tik darsyk vylingai nusišypsojo. Išmušta iš vėžių 
hidalgo manierų, ji vėl priėjo prie Nadinos, kuri, 
atrodo, šnekučiavosi su savo spyna, ir pamatė, kad 
ši kalbasi su daktaru Antuanu Ležė, išsiruošusiu 
į vakarinį pasivaikščiojimą drauge su Zigmundu. 
Pakvietė juodu su dalmatinu užsukti alaus, pas- 
kui nutūpė ant rausvosios kanapos priešais Diegą 
Karlį. 

— Pagal ją šokama, - pareiškė tas. 

— What? 

— Pagal „Rita Mitsouko“ šokama. 

Jis ištiesė jai ranką. Ji nesispyriojo, atsidūrė jo 
glėbyje ir konstatavo, kad jie vienodo ūgio. 

— Tau atrodo keista, kad aš noriu šokti, nors ką 
tik mirė Alisė, tiesa? 

— Keista - pats tas žodis. 

— Pažadu, šoksime tik penkias minutes. Kad 
pamirštume tą siaubingą dieną. Vis šis tas, jei už- 
grius kokia nauja neganda. | 

— Iš kur išpaišei mano adresą? 

— Užsukau į „Gražuoles“ aplankyti Chadidžos. 
Jos vyras tvirtina, kad tu - geriausia Sen Deni 
priemiesčio masažistė. Ir gera šokėja. 

— Aš retai šoku. 

- Ingrida, noriu, kad kai ką žinotum. 

— Klausau. 

— Sakiau tau, kad ji buvo loca. Aš perlenkiau, 
ir tu tikriausiai palaikei mane paskutiniu niekšu. 
Alisė nebuvo trenkta, ji buvo... palaužta. Kai ku- 
rie Žmonės atrodo tvirti, manai, jie viską atlaikys, 
tačiau klysti. Alisė šaukėsi pagalbos, o aš neįsten- 
giau išgirsti. Tai neteisinga. 

— Kas neteisinga? 

— Tie, kuriems labiausiai reikia meilės, gauna 
jos mažiausiai. Jų godumas baugina. Ir vis dėlto 
kartais viskas priklauso nuo gryno menkniekio. 
Kodėl mes galiausiai vedame tą, o ne kitą moterį? 

- O MES NESIVARŽOME! - stūgtelėjo niršus 
balsas, ir Ingrida pajuto, kaip kažkas nutvėrė ją 
už rankos. 

— Benžamenas! 

— Aš paklaikęs iš nerimo. Nadina ką tik man 
papasakojo apie tą ranką - ir randu tave šokančią 
su tuo tipu! TU IŠ MANĘES TYČIOJIESI! 

— Noriu ir šoku. 

Benas trenkė alkoholiu, tiksliau - džinu. 

— Tavo sužadėtinis? - ramiai pasiteiravo Die- 
gas. 

- Aišku, kad ne! Paleisk mane, Benžamenai! 
Man skauda. 

— Girdėjai, Benžamenai? Tuojau pat paleisk ją. 

- O tu nori, kad užvežčiau per tavo ispanišką 
snukį, ką? 

— Ne, noriu, kad apsiramintum. 

— Ieškai kliaučių. Taigi jau radai. 

— Apgailestauju, bet aš slaugau Žmones, ne 
skaldau jiems fizionomijas. Ypač kai jie vos laiko- 
si ant kojų. 

— Tau kinkos dreba, ir tiek. 

Panarinęs galvą, kunkuliuodamas pykčiu, Be- 
nas puolė, tačiau Karlis paskutinę akimirką išsi- 
suko. Ingrida įsikirto Benui į pečius, liepė grįžti 
namo. Supliaukšėjo antausiai. Įsikišo Maksimas ir 
Antuanas. Benžamenas spardėsi, klykdamas, kad 
Ingrida melagė. Ir nors staiposi nuoga prieš visą 
naktinį Paryžių, jos širdis slepiasi po skraiste! 

Chadidža su dviem vyrais išlydėjo Benžameną 
Noblė į namus. Zigmundas Ležė pasiuntė Ingri- 
dai liūdną žvilgsnį ir nusekė jiems įkandin. Lola 
išjungė muziką. Žeromas Bartelmi pareiškė, kad 
jam jau metas traukti į Šv. Felicijoną. Visi žiūrėjo; 
kaip jis tolsta su savo plastikiniu maišeliu, išsipū- 
tusiu nuo nežinomos rankos, ir sėda į tarnybinį 
automobilį, paliktą prie įvažiavimo į skersgatvį. 

— Farai niekada nesivaržo statyti ratų, kur pa- 
kliūva, - pareiškė Lola, kad sudrumstų tylą. - Vie- 
nas profesinių bruožų, kurio man trūksta. Vos 
pasistatau savo tvingą, kur į galvą šauna, bemat 
gaunu baudą. 

Ji surinko besimėtančius alaus butelius. Ir at- 
kreipė dėmesį, kad kažkas net pripylęs alaus Zig- 
mundui į dubenėlį. 

— Taip, tai aš, - prisipažino Ingrida. - Nelabai 
besusivokiau, ką darau. 

- Tas šuo nemėgsta alaus. Niekada neabejojau, 
kad jis turi skonį. 

— Tai aš kaltas, - atsiprašė Diegas. - Bet nieko 
nesigailiu. 

— Benas pats pradėjo. 

— Tau nuo jo kliuvo? 

— Ne. 

— Štai tavo naujieji raktai, - pranešė Nadina, 
atkišdama du ryšulėlius. - Nebepamiršk jų duryse. 

Vieną raktą Ingrida atidavė Lolai. 

- Skubiam atvejui - juk niekad negali žinoti. 

Lolai pasirodė, kad slaugytojas žiūri į tą meta- 
linį daikčiuką su pavydu. 

Nadina nusišypsojo Karliui ir nieko nebesaky- 
dama išėjo. 

— Aš atėjau ne tik tam, kad atneščiau gėlių. 

— Taip ir maniau. 

— Turi kompiuterį? 

- Žinoma. O ką? 

- Alisė nesiliauja kritusi internete. 

— What! 

— Kažkas be galo suka tą filmą. 


Ekrane išniro guvus keturiasdešimtmetis 
miltuotais ūsais. Sekdama išmaniais Diego nu- 
rodymais, Alisė atkasė reikiamą svetainę - tokio 
Rišaro, stypsančio prieš duonos krautuvėlę su ne- 
įskaitomu užrašu. Tolumoje stūksojo varpinė, iš 
kurios Lola atpažino Šv. Odilijos bažnyčią. Ingri- 
da surado reikiamą puslapį, ir netrukus pilkšvai 

melsvo dangaus fone išryškėjo metalinis „Astor 
Majo“ fasadas. Paskui Alisė Bonen, persisvėrusi 
pro langą su sirenos suknele. Ji atsitiesė, grakščiai 
užlipo, neskubėdama permetė vieną, paskui kitą 
koją per palangę. Akimirką sėdėjo ant lango kraš- 
to. Ir puolė į tuštumą. Kūnas perskrodė dangų ir 
atsimušė į automobilio stogą. Keletas sukrėstų liu- 
dininkų veidų stambiu planu, ir galop objektyvas 
pritraukė negyvėlę. Vaizdas sudrebėjo, pasigirdo, 
kaip kažkas plūsta operatorių. Filmas vėl rodė Ali- 
sę prie lango. 

Lola pagalvojo, kad operatoriaus savikliova 
suteikia reportažui fantastikos atspalvį. Bemaž 
reikėjo sau įgnybti, kad nesupainiotum moters žū- 
ties su kaskadininkės triuku, pasitelkus putplasčio 
manekeną. Gyvendamas vaizdų pasaulyje pradedi 
abejoti pasaulio apybrėžomis. Dar viena priežas- 
tis prireikus žiūrinėti jį pro didinamąjį stiklą. 

- Kambaryje nieko negalima įžiūrėti, - tarste- 
lėjo Diegas. - Panaudojau specialiai tam pritaiky- 
tą programą. Bet vis dėlto kažkas čia ne taip. 

- Bejausmis jos veidas, - pakišo mintį Lola. 

— Įsivaizdavau save jos vietoje. Net jei būčiau 
pasiryžęs iššokti, manau, veide kas nors atsispin- 
dėtų. | 

Ingrida peržvelgė interneto svetainę ir atsi- 
dūrė kažkokiame šeimyniniame kambaryje. Čia 


w-- O. 


— Kas čia dabar? - nusistebėjo Lola. 

- Internautas, kuris domisi Alise, namuose turi 
internetinę vaizdo kamerą, - paaiškino Diegas. - 
Jo gyvenimas - atversta knyga. Įdomu, tiesa? 

- Žiūrėti į kažkokį tipą prieš televizorių, mano 
nuomone, nėra kvapą gniaužiantis dalykas, bet 
būkime atlaidūs. 

— O jei operatorius Žiulis - kepėjo šeimos na- 
rys? - spėjo Ingrida. 

— Šitas klausimas palauks rytojaus, nes aš einu 
gulti, - pranešė Lola. - Ir tau tai išeitų į gera, In- 
grida. Rytoj pradedame anksti, kaip tikros stro- 
puolės. Gyveni šiame kvartale, Diegai? 

— Taip, o ką? 

— Tuomet galiuką mane palydėk. Norėčiau iš- 
girsti tavo įvykių versiją. Matai, aš įšokau į jau va- 
žiuojantį traukinį. 

Lola patarė Ingridai kaip reikiant užsirakinti, 
paskui išėjo drauge su Diegu. Ingrida vėl negar- 
siai įjungė dainelę, kurią jis neseniai niūniavo jai 
į kaklą. Išjungė telefoną, išsitiesė ant rausvosios 
kanapos ir vėl įsmeigė akis į aromatinę lempą. Ką 
tik buvo išgyvenusi vieną pakrikiausių savo gyve- 
nimo dienų. Žodžiu, a fucking nonsense“. 


* Visiška nesąmonė. (Angl.) 

Lola paėmė slaugytoją po paranke. Šis tikriausiai 
buvo nusivylęs, kad turi palikti Ingridą, bet jai ne- 
atrodė, kad kratytųsi jos draugijos. Tas vaikinas iš 
ramiųjų. Su juo galima kalbėti tiesiai. 

— Tu mums šiandien suvaidinai sceną „Aš atei- 
siu pašokti ant jūsų kapų“', Diegai? 

— Jei pasakysiu tiesą, jūs manimi nepatikėsite. 

— Vis dėlto pabandyk. Šįvakar mano mintys 
atviros pasauliui. 

— Pats nežinau, kodėl pakviečiau Ingridą šokti. 

— Tai toks tavo paaiškinimas? Ei, žiūrėk! Jis 
toks besvoris, kad jau nuskrido. 

— Tuomet duokite man laiko pamąstyti. 

— Maniau, dirbi greitojoje. 

— Lola, būkite gera. 

— Sutarta, darau tau išimtį. Dėstyk. 

— Ligoninėje vis daugiau ir daugiau darbo, vis 
mažiau ir mažiau priemonių. Be to, kartais aš il- 
giuosi Madrido. Ten beveik kas vakaras kur nors 
eidavau. Man reikia šokti, kad prasiblaškyčiau. O 
be to... 

— O be to? 


* Aliuzija į prancūzų rašytojo B. Viano romaną Aš ateisiu nusi- 
spjauti ant jūsų kapų. 

— Man tai pasirodė paprasčiausias būdas paaiš- 
kinti Ingridai, jog su Alise aš elgiausi kaip niekšas. 
Šis paaiškinimas jums tinka? Tikiuosi, taip, nes 
kito neturiu. Kitaip gausiu jums meluoti. 

- Tiesą sakant, man nusišvilpt į šokių aikšteles. 
Mane domina kas kita. Ir lažinuosi, tu žinai kas. 

- Kas, Lola? 

— Tas, kas nuves mus pas operatorių. 

- Ingrida buvo pernelyg santūri. O jūs perlen- 
kiate. 

— Mandagiau, bernužėli! 

— Nėra ko įsižeisti, jūs man labai patinkate to- 
kia, kokia esate. 

— Tuomet tu eini su manimi. Kur jis gyvena? 

- Kas? 

- Liaukis, gerai?! Tu moki atkapstyti įdomias 
svetaines, tad gali atkapstyti ir adresą. Ypač tokio 
tipo, kuris leidžia gyvenimą prieš milijonus inter- 
nautų. 

- Jei operatorius Žiulis iš tikrųjų kepėjo šei- 
mos narys, jis gyvena Stefano Malarmė prospekte. 

— Puikumėlis! Sakyk, kaip sužinojai. 

- Jūs atpažinote Šventosios Odilijos bažnyčią, 
aš taip pat. Paryžiuje ne taip daug neobizantinių 
rausvų plytų bažnyčių. 

— Bet tik viena kepykla tose apylinkėse, tiesa? 

—- Kepėją gali rasti „Geltonuosiuose puslapiuo- 
se“. Jis vardu Rišaras Parizi. 


* Informacinis leidinys. 

— Kaip slaugytojui neblogai. Gerai, stabdome 
taksi. 

— Prieš „Gražuoles“ stovi mano vespa. 

— Ar įsivaizduoji mane ropščiantis ant tokio 
mechanizmo? 

— Atrodysime kaip Odri Hepbern ir Gregoris 
Pekas filme „Atostogos Romoje“. 

— Mėgini mane apvelti kaip Rišaro Parizi ūsus, 
nelabas berniūkšti. O kaip šalmas? 

— Visada turiu du. 

— Merginoms? 

- Nebūtinai. 

— Nenuleisiu akių nuo judviejų su mano ben- 
dražyge. Nebandyk man jos nuskriausti. Po kieta 
išore ji tikra gėlelė. 
 - Visą laiką aiškinu, kad neketinu skriausti 
žmonių, veikiau priešingai, bet niekas manimi ne- 
tiki! — tarė jis, apdovanodamas ją plačia baltadan- 
te šypsena ir raudonu šalmu. 

Pats užsimaukšlino tokį pat, tik ryškiai oran- 
žinį. O jo motociklas buvo rausvas. Ispanas ir 
amerikietė abu jautė nesaikingą silpnybę nežmo- 
niškoms spalvoms. 

— Et! Manai, nemačiau tavęs atžygiuojant su 
savo kardeliais? Judam! 

Apkabinusi jo stuomenį, Lola konstatavo, kad 
tas vaikinas neturi nė gramo riebalų. Be to, jis 
gardžiai kvepėjo. Ingrida niekada nemokėjo elgtis 
su vyrais —- kad tik nekluptelėtų ir nenukentėtų. 
O kol kas greitosios pagalbos darbuotojas pri- 

stabdė ir žvalgėsi po gatvę, ieškodamas kepyklė- 
lės. Grakščią Šv. Odilijos varpinę jie matė iš tolo. 
Žiedinis aplinkkelis buvo netoli, bet žiūrint į tą 
nežmonišką bažnyčią atrodė, kad mini Bosforo 
pakrantėmis. O Malarmė prospektas niekuo ypa- 
tingu nepasižymėjo. 

- Čia, - tarė jis stabdydamas. 

Lola kaip galėdama oriau nulipo nuo tos blo- 
go skonio vespos. Nusivožė šalmą ir žiūrėjo, kaip 
jis nusiima savąjį. Net su tuo moliūgu ant galvos 
buvo gražus. Kaip apmaudu. 

Kepyklėlės fasadas atrodė iškalbingai - jis pa- 
sakojo Parizi šeimos sagą. Kepėjai iš kartos į kartą, 
jie puikavosi kepą traškiausius batonus Paryžiuje. 
Štai toks smagus Rišaras pozuoja su televizijos lai- 
dų vedėja, iššiepusia visus lygius nubalintus ma- 
žučio ryklio dantukus. Buvo dar ir dvidešimtmetė 
šviesbruvė, pasipuošusi tokia pat baltutėlaite ke- 
pure ir prijuoste, kaip linksmasis Rišaras. 

Duris jiems atidarė kepėjas. Trimatėje erdvėje 
jis atrodė toks pat malonus, kaip dvimatėje, ap- 
gaubtas itin viliojamo kvapo. Lola galėjo dėti gal- 
vą, jog tai kimštinis pyragas. Su marinuota mė- 
syte. Ji paaiškino esanti atsistatydinusi komisarė, 
atliekanti tyrimą savo draugui Morisui Bonenui. 
Parodė seną pažymėjimą; Parizi dirstelėjo į jį ne- 
siliaudamas šypsotis. 

- Norėčiau pasikalbėti su jaunuoju Žiuliu. 

— Sūnus čia, jis pats jums viską paaiškins. Mes 
baigiame vakarieniauti. Prašome užeiti. 

Lola ir Diegas įėjo į jau internete matytą sve- 
tainę. Aplink prariektą kimštinį pyragą prie stalo 
sėdėjo trys žmonės. Lola pasidžiaugė savo uos- 
le, atpažino šviesbruvę iš nuotraukų ir pastebėjo 
internetinę vaizdo kamerą, pastatytą ant židinio. 
Kepėjai draugiją palaikė jaunas barzdyla ir kokių 
keturių dešimčių moteriškė, pagal genetikos dės- 
nius neabejotinai galinti būti jos motina. 

— Lašelį šinono? - pasiūlė Rišaras Parizi. 

- Neatsisakysiu, - atsiliepė Lola. 

— Aš taip pat, - tarė Diegas Karlis. 

Lola pagalvojo, kad kimštinio pyrago gabalas 
būtų visai ne pro šalį po to vakarėlio, paskaninto 
tik meksikietišku alumi ir siaubingais bulvių traš- 
kučiais, beviltiškai bandančiais sužadinti mintis 
apie Akapulką. Jaunuoliai ir jų motina nebuvo to- 
kie žvalūs, kaip kepėjas. Lola jiems paaiškino, kad 
jos ketinimai taikūs, ji padedanti draugui. Diegas 
Karlis įsitaisė prie stalo drauge su šeima ir, atrodo, 
jautėsi kaip namie. Šviesbruvė susidomėjusi dirs- 
čiojo į jį. Motina taip pat. Užtat barzdyla, regis, 
jautėsi nejaukiai. 

Lola tikėjosi šeimyninės sagos. Nusivilti nete- 
ko. Ji sužinojo, kad Žiulis - Žiuljetės brolis, vadi- 
nasi, Rišaro ir jo Žmonos Martinos sūnus. Parizi 
ir Bonenų šeimas saistė giminystės ryšiai. Marti- 
na Parizi buvo velionės Moriso Boneno žmonos 
Aleksandrinos sesuo. Priešingai, nei buvo žadėjęs, 
šiuos paaiškinimus už sūnų pateikė Parizi vyres- 
nysis. Savo pusseserės Alisės krytį Žiulis nufilma- 

vęs, neatsispirdamas profesiniam polėkiui. Ir kaip 
tikras profesionalas pardavęs reportažą vienam 
kanalui. 

Žiulis Parizi klausėsi vangiai. Lola nutaisė 
atjaučios močiutės povyzą. Atrodė, snūduriuo- 
ja, spausdama tarp pirštų šinono taurę. Motina 
nepravėrė burnos, kartkartėmis pritardama link- 
čiojo. Ji supjaustė likusį pyragą ir padalino šeimy- 
nykščiams. Galiausiai jie baigė vakarienę margo- 
mis salotomis, pažiūrėti labai viliojančiomis. Lola 
sėdėjo, ištempusi ausis, bet jos skonio receptoriai 
nerimo. Drauge jautė įsmeigtą į save klastingą 
kameros akutę ir įsivaizdavo, kaip ją stebi šim- 
tai interneto vartotojų. Lola Žost - realybės šou 
„Ferma“ Malarmė prospekte žvaigždė. Ir kas galėtų 
pagalvoti? 

— Ji paprašė manęs eiti drauge, - kaltai pradėjo 
Žiulis. - Tai buvo jau ne pirmas kartas. 

— Ko ji norėjo? 

— Kad nufilmuočiau berniūkščio gimtadienį. 

Lola paprašė papasakoti. Taikydamasi pasiū- 
lyti klientams papildomą paslaugą, Alisė dažnai 
naudodavusis pusbrolio Žiulio pagalba. Ji atlikda- 
vusi antrininkės numerį, o jis kurdavęs nedidelį 
šventės reportažą. Šmaikštūs interviu su svečiais, 
šou fragmentai, užpučiamos žvakutės ir taip to- 
liau. Alisei būdavo mokama tiesiai į rankas arba 
nusiunčiama sąskaita į „Paryžius - tai šventė“. Tai 
priklausydavo nuo jos nuotaikos ir aplinkybių. Ki- 
taip tariant, retsykiais Alisė Bonen susitardavusi 

tiesiogiai - klientai galėdavę sutaupyti šiek tiek 
pinigų, o pusseserė ir pusbrolis - lygiomis pasi- 
dalinti honorarą. 

— Alisės darbdavys nieko nenutuokė? 

- Nežinau. 

— Ji pati tau skambindavo? 

— Dažniausiai pranešdavo paskutinę minutę. 
Susitikdavome vietoje. 

— O šį kartą? 

- Taip pat. Mums jau buvo tekę dirbti viešbu- 
tyje „Astor Majo“. 

Be didelių vilčių Lola pasiteiravo kliento pa- 
vardės. Ir nustebo, išgirdusi Žiulį minint tokį Pje- 
rą Marešalį, finansininką ir dvylikamečio Žildo 
tėvą. Pagal sutartį su „Paryžius - tai šventė“ Alisė 
jau buvo vaidinusi berniūkščiui Britnę. 

— Farai skambino jam prie manęs. Marešalis su 
šeima išsikraustė, dirba Vokietijoje. 

— Tai Alisė viską prasimanė? 

- Neįsivaizduoju. Ji buvo tokia kaip visada. 

- Tu turėjai filmuoti šeimos šventę. Kodėl vie- 
toj to įamžinai jos žūtį? 

— Aš - nepriklausomas reporteris. 

- Ir tai labai sunkus amatas, - vis tebesišypso- 
damas įsiterpė Rišaras Parizi. - Daug pašauktųjų, 
mažai išrinktųjų. Bet aš netrukdžiau Žiuliui rink- 
tis pačiam. 

— Tie vakarėliai su Alise pakišo man mintį su- 
kurti reportažą apie didžiųjų Paryžiaus viešbučių 
durininkų gyvenimą, - toliau porino Žiulis, atro- 

do, suirzęs dėl tėvo pastabos. - Laukdamas Alisės 
apklausiau „Astor Majo“ durininką. Man buvo likę 
šiek tiek laiko. Ta proga filmavau viešbutį iš lauko. 
Tada viskas ir įvyko. Pamačiau kažkokią blondinę, 
persisvėrusią pro langą. Nufilmavau. Tik į pabaigą 
atpažinau pusseserę. 

Visi veidai buvo atsukti į jaunąjį Parizi. Rišaro 
šypsena prigeso, bet neišblėso. Lola svarstė, ar tai 
ne tikas. 

— Pardaviau tą filmą, kad apsisaugočiau, - aiš- 
kino Žiulis. 

— Kaip suprasti? 

— Pagalvojau, kad ji buvo išstumta ir aš galbūt 
nufilmavau jos žudiką. Iškeldamas visa tai į vie- 
šumą, jau nebebuvau neparankiu liudininku. Pa- 
žįstu vieną prodiuserį iš kanalo „TV Europa“. Jis 
nupirko juostą nė nemirktelėjęs. 

— Už kiek? - pasidomėjo Lola. 

Vėl tyla. Galiausiai ją nutraukė ramus Rišaro 
Parizi balsas. 

- Už dvidešimt tūkstančių eurų. Matote, mes 
neturim ko slėpti, - pasakė jis, atsisukdamas į ka- 
merą. 

— Tai tėvas nusprendė paleisti filmą per inter- 
netą. 

— Beje, mes ir dabar tinkle, - išdidžiai pridūrė 
kepėjas. - Viskas matoma, viskas pasakoma. Nėra 
ko sau prikišti. Žiulis neliečiamas, jam nieko ne- 
gali atsitikti. Internetas ir televizijos transliacija — 
dvigubas apsidraudimas. 

— Išmanu, - pagyrė Lola. - Tik gaila, kad už 
Alisės nieko neįžiūrėsi. 

— Kanalo specialistas bandė sulėtinti filmą, bet 
iš to nebuvo jokios naudos, - patvirtino Žiulis. - 
Tiesą sakant, gal ji iš tikrųjų nusižudė. Pusseserei 
dažnai šaudavo į galvą keistų minčių. Prieš pulda- 
ma veikti ji nedažnai pamąstydavo. 

— Bet kam prasimanyti klientą? - įsiterpė Die- 
gas Karlis. 

Žiulis gūžtelėjo pečiais, atrodo, sutrikęs. Žiul- 
jetė su motina neskubėdamos baigė valgyti pyragą, 
Rišaras Parizi atrodė patenkintas savimi ir gyve- 
nimu apskritai. Lola pastatė taurę ir atsigręžė į 
kepėjo sūnų. 

— Turiu keletą versijų. Viena jų keistoka. O jei 
Alisė numatė, kad toji žūtis bus nufilmuota? Kaip 
manai? 

— Nežinau, ką ir galvoti, ponia. 

— Pone Parizi, gal išjungtumėte savo kamerą? 

— Tai nelabai įprasta šiuose namuose. 

— Gal pabandom šiek tiek pakeisti įpročius? 

Lola pakilo ir išjungė kamerą. Kepėjas tik ste- 
bėjo ją tokiu geranorišku žvilgsniu, kad tai atrodė 
įtartina. 

- Sakyk, Žiuli, ar judu su pussesere neturėjote 
kokios paslapties, kurią tu netyčia pamiršai pami- 
nėtiė 

— Prisiekiu, ne. Tas gimtadienis turėjo būti kaip 
visi kiti. . 

— Skirtumas tik dvidešimt tūkstančių eurų. At- 
leisk, kad moralizuoju, bet ar tavęs nejaudina, kad 
pardavei televizijai jos žūtį? Ar pagalvojai apie 
savo dėdę Morisą? 

— Tada ne. Dabar - taip. 

— Išvada? 

— Viena vertus, norėčiau išdalinti tuos pinigus. 
Skurstantiems draugams, tokių netrūksta. Kita 
vertus, norėčiau pasilikti juos sau. Aš piniguose 
nesimaudau. To įrodymas - kad gyvenu pas tėvus. 

- Tr jie visada dėl to bus laimingi, sūneli. O su 
pinigais padarysi, ką norėsi, - tu pilnametis, - pa- 
reiškė Parizi vyresnysis. 

— Aš turiu geresnę idėją. Šiandien Morisas Bo- 
nenas atliko simbolinį aktą, kurio pasekmės bus 
sunkios. Trumpai tariant, suniokojo keletą tele- 
vizorių. Sąskaita solidi. Žiulis ją apmokės. Taip 
mano senas bičiulis išvengs daug teisminių rū- 
pesčių. Tu taip pat, Žiuli. Kas tau sakė, kad dėdė 
neketina paduoti tavęs į teismą? Ar tiesiog išmalti 
tau snukio? 

- Tikiuosi, juokaujate, ponia? - pasiteiravo Ri- 
šaras Parizi su plačia šypsena. 

— Tiesą sakant, ne. 

Lola susižvalgė su Diegu. Šis, manding, mėga- 
vosi ta scena. 

— Jeigu svainis būtų kaip reikiant išauklėjęs 
dukrą, viso to nebūtų atsitikę, - kiauktelėjo moti- 
na - tai buvo pirmieji jos žodžiai per visą vakarą. 


- Neabejoju, jog patikslinsite savo mintį, ponia 
Parizi. 

— Kai mirė sesuo, Alisė buvo palikta pati sau 
ir savo trenktam tėvui. Jis pats ūpingas Žmogus 
ir nepadarė nieko, kad ištaisytų tokius pat dukros 
polinkius. Vienoje barikadų pusėje jam - Bonenai, 
laisvi ir išdidūs klajūnai aktoriai. Kitoje - Parizi. 
Darbščios skruzdės, kurioms rūpi tik pinigai. Per 
akis prisiklausėme tų kalbų. 

— Ką gi, įrodykite, kad tai netiesa, apmokėdami 
sąskaitą. Aš apsiimu įtikinti Morisą, kad nežalo- 
tų nei Žiulio, nei jūsų parduotuvės vitrinos. Nuo 
šiandien žinau, kad jis gali tai padaryti. 

— Tikiuosi, tai ne mėginimas šantažuoti, ponia 
Žost. 

— Tikiuosi, jūs nemėginate manęs įžeisti, pone 
Parizi. 

Parizi klanas kurį laiką tylėjo, paskui vėl pra- 
bilo Žiulis. 

— Aš sumokėsiu. Dėdė visada mane gąsdino. O 
be to, atvirai sakant, tada mano sąžinė bus ramesnė. 

- Čia tai kalba, jaunuoli! - iškilmingai pareiškė 
Lola stodamasi. 

Ji įjungė vaizdo kamerą ir ta proga įdėmiai nu- 
žvelgė motiną ir dukrą. Pirmajai dvidešimt tūks- 
tančių eurų pluoštas aiškiai stovėjo skersai ger- 
klės, antroji sveikino brolio sprendimą. 

Lola padėkojo kepėjui už svetingumą ir leido 
palydėti ją iki durų. Jis domėjosi jos prielaidomis. 
Ji gudriai išsisuko ir šypsodama atsisveikino. Pui- 


kiai mokėjo nutaisyti katino iš „Alisos Stebuklų 
šalyje“ šypseną. Šiuo atveju ji tiko. Alisė Bonen 
pateko į šalį, kurios įstatymai aiškiai, logiškai 
analizei nepaklūsta. Tik bėda, kad iš ten negrįžo. 
Lola pradėjo jausti malonų kutulį. Nususęs triušis, 
tardamasis esąs gudruolis, nusitempė Alisę paskui 
save, ir net jei mergina buvo nelengvo būdo, tai 
dar ne priežastis išstumti ją į tuštumą. 

Lola ir Diegas stovėjo iš abiejų vespos pusių. 
Jis staiga pasirodė jai susimąstęs. 

— Manote, Alisė galėjo prasimanyti holivudišką 
savižudybę, žinodama, kad Žiulis ją filmuos? 

— Kol kas vengiu skubotų išvadų. 

- Jūs išjungėte kamerą prieš pateikdama sąs- 
kaitą jo sūnui. Man tai patiko. 

— Sunkiausia bus įtikinti Morisą nedaužyti snu- 
kio tam šių laikų niekšeliui. 

- Stebiuosi, kad tėvas įvardijo jį tinkle. 

- Nori pasakyti, atskleidė jo tapatybę pirmam 
pasitaikiusiam? 

— Taip, ir ypač Morisui Bonenui. 

— O aš nesistebiu. Morisas gyvena savo pasau- 
lyje. Kompiuterių nekenčia ne mažiau kaip mobi- 
liųjų telefonų. Mėgsta tik savo teatro studiją Jau- 
nimo kultūros rūmuose. 

— Visada atsiranda kas nors, kas iš geranoriškų 
paskatų atskleidžia tiesą net atsiskyrėliams. Par- 
vežti jus namo? 

Ji neturėjo nė mažiausio noro vėl apžergti tą 
vespą, anaiptol ne tokią patogią, kaip taksi sėdynė, 

bet norėjo būti tikra, kad šiąnakt tas mielas gud- 
rutis pamirš Ingridą. 

— Geriau pargabenk mane į Troškimų skersga- 
tvį. Iš ten grįšiu pėstute. Nulipus nuo tavo mecha- 
nizmo man reikia pramankštinti kojas. 

Karlis padavė Lolai šalmą ir vėl palydėjo jį su- 
pratinga šypsena. Šis slaugytojas, atkakęs iš sve- 
tur, - be galo rimta grėsmė. Kai ji baigė segtis tą 
siaubingą metalinį galvos apdangalą, jis paklausė: 

— Ką jis norėjo pasakyti: „Ir nors staipaisi nuo- 
ga prieš visą naktinį Paryžių, tavo širdis nešioja 
čadrą“? 

— Kas toks? - paklausė Lola, kad išloštų laiko 
sumesti atsakymui. 

— Boksininkas Benžamenas. 

— Ak, taip! Benas. Et, niekai, jis plepa neužsi- 
čiaupdamas. Kinematografijos instituto studentas, 
intelektualas. O be to, buvo girtas. Iš tiesų jis pa- 
sakė „tavo širdis slepiasi po skraiste“. Tokia neap- 
dorota poezija. Nebesigilinkime. 

— O aš, kai pasigeriu, apskritai visada sakau tai, 
ką galvoju. 

— Man atrodo, negėręs taip pat. Aš noriu miego, 
bernužėli. Gal važiuojam namo. 


Ją pažadino neapsakomas troškulys. Atrodė, 
kad ji prisigėrė jūros vandens ir jei tuoj pat nieko 
nesigriebs, jos organai perdžius. Pamirštos aro- 
matinės lempos šviesa ryškino laukiamojo apy- 
brėžas, kardelių puokštė greta šaldytuvo atrodė it 

jaunas medelis. Ji patikrino, ar užrakintos durys. 
Spynoje stirksojo raktas su pakabuku: „Šaltkalvės 
Manžen dirbtuvė linki jums sėkmės.“ 

CD grotuvas uždainavo Lolos balsu: O Ingri- 
da, ta bastūnė, meilės trokštanti klajūnė - ji tikra 
nuobodžių ko-ko-šė, topinambų neparuo-ruo-šia... 
Ingrida gūžtelėjo pečiais ir, mąstydama apie ledinį 
vandenį, netrukus numalšinsiantį didžiausią pa- 
saulyje troškulį, atidarė šaldytuvą. 

Ten tūnojo susirietusi Alisė Bonen, apsivilkusi 
tviskančia apšerkšnijusia suknele. Po perkūnais, 
tai kraupu ir labai gražu, pagalvojo Ingrida, ata- 
tupsta traukdamasi prie lango, ką tik atsiradusio 
jos virtuvės interjere. Jai reikėjo sprukti ir ta pačia 
proga sugėdinti tą kalės vaiką, kuris įgrūdo Ali- 
sę į šaldytuvą. Ji pagalvojo, jog langas tuoj pažirs 
šukėmis, tačiau kūnas perskrodė jį be jokių ne- 
sklandumų. Kurį laiką jos galūnės mataravo ore. Ji 
sukliko ir ėmė kristi, kristi, kristi... 


Ingrida pabudo paplūdusi prakaitu. Ji susap- 
navo košmarą, kurio smulkmenų negalėjo prisi- 
minti. Liko tik kritimo į tuštumą pojūtis. Ji atsikė- 
lė, ištroškusi kaip sudužusio laivo keleivė; draugų 
patarimu pasistengė neatidaryti lango, ir kamba- 
ryje buvo karšta kaip pirtyje. 

Pro užuolaidas skverbėsi gatvės žibintų švie- 
sos. Ji išvydo kardelius vazoje ant grindų, sudve- 
jojo prieš atidarydama šaldytuvą, paskui paklau- 
sė proto balso: šaldytuvas dezinfekuotas žaveliu; 

jame nėra nieko grėsmingo, tik vanduo. Ji atsi- 
gėrė. 

Suburzgė motoras. Iš Fobur Sen Deni gatvės 
sklido balsai. Ji pamatė Lolą, neaprėpiamą su savo 
beviltiška rausvai violetine suknia, - ji šnekėjosi 
su vyriškiu ant motociklo. Su slaugytoju Karliu. 
Šis pajudėjo iš vietos ir nurūko. Ingrida panūdo 
sužinoti daugiau, bet išeiti į lauką su nuskalbtom 
apatinukėm ir trumpais marškinėliais buvo pavo- 
jinga. O jei Diegą Karlį pagaus ūmus noras pasuk- 
ti atgal? 

Pažiūrėsim, ar ekskomisarė matys reikalą pa- 
pasakoti apie savo naktinį žygį. Ji niūniuodama 
grįžo į lovą; košmariško sapno nuotrupos negadi- 
no žvalios nuotaikos. O Ingrida, ta bastūnė, meilės 
trokštanti klajūnė - ji tikra nuobodžių ko-ko-šė... 
Bet iš kur tie keisti žodžiai pagal „Rita Mitsouko“ 
muziką? Štai kas nutinka, kai prieš užmigdamas 
penkissyk iš eilės išklausai tą pačią dainą. 

Ji vilkėjo šilkinį pončą, primenantį dieninį dangų, 
ir plačias kelnes, žadinančias mintis apie nakties 
padangę. Tie poetiniai akcentai nesiderino su pla- 
čiais pečiais, įkvepiančiais pagarbą. Ingridai Kari- 
na Lebutė atrodė panaši į Žudikę Deizę, rusvaplau- 
kę imtynininkę, kurią devintajame dešimtmetyje 
buvo įsimylėjęs jos dėdė Deivas, pripažįstantis 
tik nestandartines moteris. Beje, „Paryžius - tai 
šventė“ šefė puikavosi kuplia liepsningo medaus 
spalvos plaukų kupeta, kurioje pailgas plaštakės 
formos segtukas atrodė kaip širdį verianti regimo- 
jo pasaulio trapumo metafora. Kaip ir Žudikė Dei- 
zė, ji neatrodė iš nuolaidžiųjų. Kalbėjo telefonu su 
pašnekovu, aiškiai neketindama apipilti jo dova- 
nomis. Ingrida įsivaizdavo Žudikę Kariną - raga- 
ną, gebančią pavirsti į slibiną. Plaštakė atrodytų it 
mikrobas, nutūpęs ant siaubūno galvos. 

Kontora nuo pat slėnksčio buvo padengta juo- 
du laku, skirtu akiai pakerėti. Apipavidalintojas 
dar pridėjo spindinčias žvaigždes ir planetas bei 
stiklinius rutulius, panašius į tuos, kurie sukasi 
naktinių klubų palubėse. Afišos liaupsino firmos 
teikiamas paslaugas. Vienoje jų brunetė ryškiai 
raudonai dažytomis lūpomis, atrodo, išgyveno 
nuostabiausią savo gyvenimo dieną kazino. Kito- 
je su Anglijos karaliene pozavo Dalida; antrajame 

plane, pagautas pašėlusio šeštadienio vakaro 
įkarščio, baltu kostiumu, su mikrofonu rankoje į 
jas stebeilijosi Travolta. Prisiartinusios Ingrida ir 
Lola nustatė, jog tai trys labai vykę antrininkai. 

Jos kantriai laukė, kol ponia Lebutė prie te- 
lefono nesitraukdama nė per žingsnį grūmėsi su 
akiplėša, reikalaujančiu savo honoraro. Kadangi 
jis pavėlavęs į jungtuves Otejyje, tai „visiškai sąži- 
ninga nurėžti pusę to, kas jam priklausą“. Artistas 
buvo kitokios nuomonės. 

— Kiek tau metų, Bernarai, kad dar tiki Kalė- 
dų Seneliu? Manai, man sunku rasti Florano Panji 
antrininkų? Šiais laikais? Tik rikteli: „Kitas!“, ir 
vaikinas, ne mažiau talentingas už tave, lasios 
man iš rankos. Nepalikdamas nė trupinėlio. Su- 
pranti? Kaip „ne“? 

Ingrida nusisuko į gatvę. Už šito urvo, pilno 
dirbtinių šviesulių, nė gyvos dvasios. Visai kaip 
joms atėjus. Ji dirstelėjo į Lolą, regis, kunkuliuo- 
te kunkuliuojančią po užspaustu dangčiu. Beje, 
ji pakilo, liepdama Ingridai nesijudinti iš vietos: 
tuojau grįšianti. 


Lola taikėsi praverti duris, už kurių pulsavo 
alsi muzika. 

- Ieškote Žoržo? 

Orus, pavargęs balsas sklido nuo tamsios ka- 
napos. Jis priklausė kokių šešiasdešimties metų 
vyriškiui visiškai plika galva. Juodas kostiumas 
ir juodi marškiniai susiliejo su kanapos oda; ga- 

lėjai įžiūrėti tik veidą ir plaštakas. Ir pėdas, nes 
jis buvo basas. Lola priėjo arčiau. Žalsvai mėlynos 
akys, sunkūs seno išminčiaus vokai gyvino pabur- 
kusį veidą. 

— Aš tikrai ieškau Žoržo Lebutė. Su kuo turiu 
garbės? 

- Rolanas Montoberas. Svainis ir kompanionas. 
Leiskite atspėti. Jūs iš policijos. Ir atėjote dėl Alisės. 

Ji atsakė jam šypsena. Rolanas Montoberas nu- 
sižiovavo ir pasirąžė. 

— Papasakokite man apie ją. 

— Ji buvo temperamentinga. Tai būtina, jei nori 
patirti sėkmę šou versle. 

Žodis „versle“ nugrimzdo naujame žiovulyje. 

- Ar ji dirbo antrininke tik dėl duonos kąs- 
nio? - pasiteiravo Lola, kad palaikytų pokalbį. 

— Manote, tai daroma dėl malonumo? 

Rolanas Montoberas elegantišku gestu priside- 
gė cigaretę ir pasiūlė Lolai; ši paėmė. 

— Ar ji būtų galėjusi padaryti karjerą? 

— Ji nemokėjo dainuoti, o gerų šokėjų netrūks- 
ta. Paryžiuje pažįstu jų daugybę, bet bėda ta, kad 
Alisė su visais riedavosi. Ar numanote, kas galėjo 
ją išstumti? 

- O jūs? 

— Beveik visi tie, su kuriais ji turėjo reikalų. Iš- 
skyrus Žoržą - jis šventasis. Ir entuziastas. Mano 
seserį, kuri domisi tik savo sąskaitomis, ir mane, 
besidomintį tik savimi. „Paryžius - tai šventė“ — 
klaidingas kelias. 

— O jūsų artistai? 

— Visi jie - nieko rimto. Per skystos blauzdos. 
Alisės atvejis kitoks. Aš beveik linkęs manyti, kad 
ji nusižudė. Buvo visai pakvaišusi dėl kažkokio 
menkystos, slaugytojo. Kokia painiava. 

— Jūs čia apie save? 

Jo veidas sustingo. Kai jis prabilo vėl, balsas 
buvo toks pat atsainus. 

- Jeigu jums reikia Žoržo, traukite toliau. Aš 
jus sutrukdžiau. Apgailestauju, a posteriori.. 

Ne toks jau tas aukštuomenės liūtas atsipalai- 
davęs, pagalvojo Lola. Pritūpė nuspausti cigaretės 
peleninėje, pastatytoje greta kanapos. 

— „Opijus“, - tarstelėjo jis. 

- Tai pasiūlymas? Tokį ankstų rytą? Bent jau 
jums. 

Ji sunkiai pakilo, nepatenkinta, kad tenka iš- 
duoti tam atgrasiam žmogui, kokie nelankstūs jos 
sąnariai. 

— Jūs naudojate tokį patį tualetinį vandenį, kaip 
mano motina. Jis labai jai tiko. Jazminas, rožė, ka- 
lendra ir pipirai. Ir lašelis santalo. 

Ir žiupsnelis akiplėšiškumo. Būtų galima iki 
išnaktų svaidytis šitokiais aitriais žodeliais, bet 
Moriso Boneno sielvartas akino judėti link to, kas 
svarbiausia, palikus cinikams smagintis visokiais 
niekais savo kabaretų ar kanapų gilumoje. Ji smar- 
kiai stumtelėjo ją masinančias duris. 


* Pavėluotai. (Lot.) 


Su klubjuoste ir mažute liemenėle ant žvaigž- 
dėmis nusagstytos pakylos, Vanesa Paradis dai- 
navo „Taksistą Džo“. Jos pasirodymą stačiomis 
abejingu veidu stebėjo mažas žmogelis, sunėręs 
rankas. Už jų kiti kandidatai iš visų jėgų dėjosi 
atsipalaidavę. Prie pat Lolos - Džonis Holidėjus, 
virtinė Elvių Preslių, du Klodai Fransua ir keli 
nenustatyti asmenys. Lola išsitraukė komisarės 
pažymėjimą ir žengė tiesiai prie mažojo žmogelio, 
kuris nebuvo į nieką panašus ir neabejotinai galė- 
jo būti laimingasis neprilygstamojo Rolano Mon- 
tobero svainis ir kompanionas. 

— Žoržas Lebutė? 

— Ar nematote, aš užsiėmęs perklausa! Kaip jūs 
čia patekote? 

- Pro duris. Policija paprastai taip daro. Komi- 
sarė Žost. O jūsų perklausa penketą minučių pa- 
lauks. O gal ir ilgiau. 

— Ir kodėl gi? 

— Aš vykdau tyrimą. Na taip. 

— Nejau vėl dėl Alisės? 

— Na taip. 

Lebutė žvilgtelėjo į Prancūzijos vėliavos spal- 
vų pažymėjimą ir atsiduso. Buvo girdėti tikroji 
Vanesa, dainuojanti „Taksistą Džo“, bet mergina 
su klubjuoste nebesimaivė fone. Įsižiūrėjus iš ar- 
čiau ji iš tikro turėjo katytės veidelį kaip daininin- 
kė ir dailius dantukus, tačiau buvo įkūnesnė ir ne 
tokia šviesbruva. 


— Bet aš jau viską papasakojau jūsų kolegoms! 
Alisė susitarė mums už nugaros. Tikrai nesiunčiau 
jos į gimtadienį viešbutyje „Astor Majo“. 

— Tikiu. Nusiraminkite. Kaip jums su ja klos- 
tėsi? | 

— Neturiu kuo skųstis. Ji buvo viena panašiau- 
sių antrininkių. Ir gera šokėja. Ir, bjaurybiukė, 
tai žinojo. Aikštijosi. Be paliovos ginčydavosi su 
mano žmona dėl honoraro. Norite žinoti, ką aš 
manau apie šitą amatą? 

— Kodėl ne. 

— Mes darome viską, ką galim, kad surengtume 
šventę kitiems, tačiau patys ne taip jau ir smagi- 
namės. 

— O man ką daryti? - pasiteiravo tariamoji Va- 
nesa. 

— Parepetuok mambą. Grįšiu po penkių minučių. 

— Kodėl mambą? 

Lebutė užvertė akis į dangų ir pamojo Lolai, 
kad sektų paskui. Prieš peržengdama slenkstį ji 
atsisuko ir pamatė šviesiaplaukę, atliekančią pir- 
muosius šokio žingsnius ir sukiojančią rankas. 
Džonis ir jo šutvė ramstė sienas, dėdamiesi mirti- 
nai nuobodžiaujantys, o iš tikrųjų mirė iš baimės. 

Jie perėjo salę, ir Lola pastebėjo, kad Rolanas 
Montoberas dingo nuo kanapos, pasiėmęs batus. 
Jie aptiko jį pas Kariną, besigrumiančią su nauja 
auka. Prisėdęs ant rašomojo stalo, jis pralinksmė- 
jęs klausėsi sesers. Drakonės vyras ėmė nužiūrinė- 
ti Ingridą. Ši buvo nusimetusi seną lakūno striukę, 


ir iš po siaubingų sunkvežimio vairuotojo marški- 
nėlių, su kuriais, didžiam Lolos sielvartui, ji tąsėsi 
kaip katė su pūsle, kyšojo jos tatuiruotė. 

- Žoržas Lebutė. Labai malonu! Jūsų tatuiruotė 
nepakartojama! Leiskite atspėti. Jūs vaidinate Bri- 
gitą Nilsen? O gal Umą Turman ar Kameron Dias? 

— Ne, aš vaidinu Ingridą Dizel. 

— Negirdėjau tokios. Jūsų fiziniai duomenys 
ypatingi. Samdau jus tuoj pat. Sukelsite sensaciją! 
Karina, duok mums sutartį. 

— Et! Karina nieko neduos, nebent parodymus 
Bonen byloje, - purkštelėjo Lola. 

— Ponia, aš užuodžiu talentą kaip jūs įtariamą- 
jį! Karina, duok mums sutartį. 

— Ingrida Dizel - Los Andželo policijos depar- 
tamento stažuotoja, atvykusi nuodugniau susipa- 
žinti su mūsų europietiškais metodais. Patarčiau 
jums elgtis korektiškai. 

— Turėjai man pasakyti, kad ta policininkė su 
komisare Žiust, Karina. 

- Žost. 

— Kaip pageidausite. Gerai, tada paskubėkime. 
Turiu perklausų iki kaklo. Ir jei visi kandidatai to- 
kie, kaip ta vėpla su klubjuoste, viskas gali ilgai 
užtrukti. 

Ponia Lebutė pagaliau padėjo ragelį ir grės- 
mingai pakilo. Greta stovinčios žmonos Žoržas 
Lebutė atrodė dar smulkesnis. Lolai šmėstelėjo 
mintis apie gnomą - valkirijos palydovą. Netru- 
kus Lebutė pora pamiršo lankytojas ir įsileido į 

žodinę dvikovą. Karina mygo vyrą prisipažinti, 
jog šis siųsdavęs Alisę dirbti be jos žinios. Į kaž- 
kokius neaiškius vakarėlius. 

— Tai jau ima varginti, einu pašniukštinėti kan- 
didatų, - pareiškė Rolanas Montoberas. - Buvo 
labai malonu su jumis susipažinti, mis Dizel. Ne 
kasdien Los Andželo policija pagerbia mus, išei- 
dama į sceną. 

Montoberas išėjo iš kabineto, o Ingrida atsa- 
kė į nebylų Lolos klausimą nekaltai truktelėdama 
pečiais. Jos laukė, kol praūš audra, tačiau Lebutė 
pora neskubėjo. 

— Turbūt Alisei Bonen buvo nekas su tais dviem, - 
kuštelėjo Ingrida. - Ranką duočiau nukirsti. 

- Žavinga metafora. 

- Fuck! Man išsprūdo! 

Ginčas darėsi įdomus. Žoržas saikstėsi visais 
šventaisiais, kad viskas įrašyta sąskaitų knygose 
ir jis niekada nenaudojęs Alisės talentų incogni- 
to. Lola dar kurį laiką leido jiems putoti, paskui 
nutraukė ginčą. Kas galėjęs griežti dantį ant 
Alisės? 

- Tik nesakykite, kad nepagalvojote apie 
prostituciją“ 

— Patikslinkite savo mintį, ponia. 

— Viešbutyje Alisė galėjo susitikti su kokiu nors 
klientu. Ir tai blogai baigėsi. 

— Turite įrodymų? 

- Merginos, kurios vaikosi sėkmės, tam pa- 
siruošusios. Jos neturi jokios savigarbos. 

— Na ir kas? „Prostitutės - aukštuomenės damų 
žaliava“, - sakė Džensonas'. 

„Paryžius - tai šventė“ savininkė nušlavė citatą 
dirgliu mostu, mesdama pagiežingą žvilgsnį į vyrą. 

— Alisė buvo tikras piktas pinigas, išgėrinėjo, 
bet kekšė nebuvo. Tu visur matai bloga, Karina. 

- Ji buvo irzli ir akiplėšiška mergiotė. Aš jos 
nemėgau. Ir nebijau to pasakyti. 
 - Et, tu nieko nemėgsti. 

— Ji turėjo priešų? - paklausė Lola. 

— Ne, bet neturėjo ir draugų. Vienu metu dirbo 
drauge su Mirej. Prisimeni, Karina? Madonos ir 
Britnės duetas. Pritrenkiantis numeris. Klientai jį 
grobstyte grobstė. 

— Kol jos susiėdė, - tulžingai susniaukrojo 
žmona. 

— Dėl ko? 

— Mirej Kost geriau šoko, Alisė jai pavydėjo. 

- Na jau ne, kaip tik atvirkščiai! - nesutiko 
Žoržas. - Alisė šoko geriau. Nėra ko nė kalbėti. 

— Duokite man Mirej Kost koordinates. 

Karinos Lebutė akys įsirėmė į ekskomisarės 
akis - trumpa titanių dvikova. Gūžtelėjusi pečiais, 
ji nusileido ir patikrino savo elektroninę užrašų 
knygelę. Užrašė ant lapelio numerį ir nenoromis 
padavė Lolai. Ši perdėtai mandagiai jai padėkojo, 
paskui pakilo ir išėjo iš kabineto; Ingrida nusekė 
jai pavymui. 


* Henri Jeanson (1900-1970) - prancūzų rašytojas ir žurnalistas. 

- Aš jus palydėsiu, - pasišovė Žoržas Lebutė, 
sprukdamas paskui jas. 

Išlindę iš „Paryžius - tai šventė“ urvo, visi 
sumirksėjo. Saulė plieskė į baltutėlaitį Batinjolio 
Švč. Mergelės Marijos bažnyčios fasadą. 

— Turite atleisti mano žmonai. Ji nepakartoja- 
ma valdytoja, tačiau sąskaitos, sutartys, delsiantys 
atsiskaityti klientai - grynas stresas. Aš bent jau 
turiu reikalą su aktoriais. 

- Turime atleisti ir jūsų svainiui. Jis nepakarto- 
jamas keistuolis? 

— Visai ne, jam priklauso naktinių klubų sfera. 
Rolanas gyvena naktį. Dieną jis apdujęs. Vaidina 
pašlemėką iš didžponių. Bet iš tikro jis - darbo 
jautis. 

— Man veikiau susidarė įspūdis, kad ką tik jį 
prižadinau. 

— Jis grįžo iš vieno vakarėlio. Nespręskite iš 
jo išdrikusios laikysenos. Netrukus jis patrauks 
atmatuoti savo kasdienių dvidešimties takelių 
Žonkjero gatvės baseine. 

— O išskyrus baseiną, kame jis, iš teisybės, ka- 
panojasi? 

— Rolanas - mūsų liukso klasės agentas. Priė- 
mimai, klubai, barai - jis visur mus reklamuoja. 
Šiais laikais klientų, kurie turi pinigų šventėms, 
reta. Reikia juos iškapstyti. O Rolanas sugeba pra- 
šyti, neišsiduodamas, kad prašo. 

- Visiška farų priešingybė. 


106 


— Jis visus pažįsta. Niekuomet nesiskiria su tuo, 
ką neabejotinai galima pavadinti aukštuomenės 
užrašų knygele. Tas mažas juodas bloknotėlis at- 
rodo menkas niekas - Rolanas priklauso senajai 
mokyklai ir nekenčia elektroninių užrašų knyge- 
lių! - ir vis dėlto yra aukso vertės. Tačiau mano 
svainis - ne snobas, toje knygelėje greta stambių 
paukščių rasi ir visai nežinomų bičiulių adresų. 
Jis išliko labai paprastas. O iš teisybės galėtų ap- 
laužyti ragus bet kokiam akademikui. Prieš finan- 
sinį tėvo žlugimą turėjo galimybę įsigyti aukščiau- 
sio lygio išsilavinimą. Lankė mokyklą drauge su 
vidaus reikalų ministre. Įsivaizduojate, kas mūsų 
laukia, jei gražioji Elena per kitus rinkimus taps 
prezidente?! Jergutėliau! Vien apie tai pagalvojus 
svaigsta galva! 

- Jūsų svainis gerai sutarė su Alise Bonen? 

— Jiedu buvo vieno lizdo paukščiai. Keista, ką? 
Tas pats nesukalbamas charakteris. Čia, matyt, ir 
visa paslaptis. Atleiskite už įkyrumą, panele Dizel, 
bet jūs galėtumėte išnaudoti savo viešnagę čia ir 
papildyti pajamas, drauge su mumis praplėsdama 
savo horizontus. Los Andželo policijos departa- 
mentas nieko nesužinos. | 

- Los Andželo policijos departamentas galų 
gale viską sužino, - įsiterpė Lola. 

- Jūsų fiziniai duomenys iš tiesų nepaprasti. 
Net nepasidažius. Jei su jumis truputį padirbėtu- 
me ir parinktume gerą peruką, būtų tikra bomba. 

— Ir pasigailėtumėt, - vėl įkišo savo dvylekį 
Lola. - Ji niekam tikusi šokėja. Jokio ritmo po- 
jūčio. Ir drovi kaip žibuoklė. Lets go, lieutenant 
Diesel! 

— Sir! Yes, sir" 


* Eime, leitenante Dizel! - Klausau, sere! (Angl.) 

Batinjolio skvere Ingrida ir Lola susirado patogų 
suoliuką. Kurį laiką stebėjo pulkelį vaikų, žai- 
džiančių neabejotinai linksmoje saulutėje, paskui 
Lola ištarė klausimą, jau kuris laikas neduodantį 
jai ramybės. 

— „Ne kasdien Los Andželo policija mus pager- 
bia, išeidama į sceną.“ Ką norėjo pasakyti Rolanas 
Montoberas, Ingrida? 

- Jeigu nori žinot mano nuomonę, tai visiems 
tiems žmonėms būtų į naudą, jei jie dažniau 
pasilepintų masažu. 

- Be kita ko, taip. Bet prisipažink, mergužėle! 
Nagi, gana juokų. 

— Montoberas - nuolatinis „Kalipso“ lankytojas. 

— Čia tai bent! 

- Vienas iš tų, kurie niekada nemoka, nes pri- 
kabina kitus klientus. 

— Nori pasakyt, privilioja? 

— Sakykim. Niekuomet nežinojau, kas jis toks. 
Dabar žinau. 

- O jis pažino tave iš tatuiruotės? 

- Galbūt. 

- Jeigu Timotis sužinos, kad tu apsimetinėji 
policininke iš Los Andželo ir kabinėjiesi prie tų, 
kurie privilioja klientus... 

— Galiu atsisveikinti su darbu. Štai taip! - atsa- 
kė Ingrida, spragtelėdama pirštais. 

— Po paibeliais! 

— Yeah! Fuck and fuck! 

- Gal man pamėginti viską paaiškinti Timočiui 
Harlenui? 

— Nė nesvajok! Ne, telieka tikėtis, kad Rolanas 
Montoberas pasielgs kaip džentelmenas ir mane 
pamirš. Kur dabar? 

- Patikrinti, ar tas vaikėzas Parizi laikosi paža- 
do. Priversime jį apmokėti sąskaitą už televizorius, 
kaip sutarta. Tai padės man atsipalaiduoti. Kas to- 
liau, dar neaišku. 

- Patikslink? 

— Kai tik Tėtušis Dinamitas ištrūks iš policijos 
nagų, paklausime jo, ar toliau lukštename Alisės 
praeitį, ar ne. Kitas variantas: leidžiame Nykštu- 
kui sudarkyti visą darbą, vildamosi, kad viskas 
galutinai susijauks. Ir Morisas nieko nebeįžiūrės. 

- Bijai, kad jis atskleis kitą Alisę, ne tą, kurią 
mylėjo? 

— Gal ir taip. Vis dėlto šiokios tokios proš- 
vaistės leidžia puoselėti viltį. Žinia, visa tai labai 
neaiškus reikalas, bet kartais pakanka ir menko 
nieko. 

— Pavyzdžiui? 

— Bartelmi vaikštinėja su pidžino žodynėliu ki- 
šenėje. O tiksliau - su tok pisin, papuasų kalba. Ta 
knygelė neduoda jam ramybės. Visą laiką ją skai- 
tinėja, stengdamasis suprasti. 


— Ką suprasti, Lola? 

— Kodėl Alisė nešiojosi tą žodynėlį rankinėje, 
po paraliais! Kodėl domėjosi Papua Naująja Gvi- 
nėja“ 

— Norėjo ten nukeliauti. 

— Bėda ta, kad Pietų jūrų ilgesys menkai sude- 
rinamas su noru iššokti pro langą. O be to, Papua 
toli, ten nėra mobiliųjų telefonų, asfaltuotų kelių 
ir jachtų. Užtat šen bei ten dar pasitaiko vienas 
kitas žmogėdra. | 

— Nori pasakyti, kad toks kraštas nevilioja 
„aukštuomenės damų žaliavos“? | 

— Priešingai nei Floridoje arba Monake, ten 
stinga milijardierių. Turtuolis ten tas, kuris turi 
gražiausią skrybėlę su plunksnom ir geriausią 
kanoją. Tasai žodynėlis visiškai nedomina Sodo 
Nykštuko, bet mane domina. 

Ingrida buvo bepareiškianti: „Tu mane įtiki- 
nai, Lola, ir toliau nepraraskime optimizmo!“, bet 
jos Žodžiai įstrigo gerklėje. Lydimas sėbro gelsvai 
rusvu apsiaustu, ką tik priešais išdygęs komisaras 
Žanas Paskalis Grusė atrodė toks pat draugiškas, 
kaip kalėjimo sargas, kuriam buvo nukniaukta 
uniforminė kepurė. 

— Nežinau, kodėl dar nenugabenau jūsų į sky- 
rių, ponia Žost. 

— Taip, aš puikiai laikausi, komisare Grusė. O 
jūs? Visada malonu žaismingai su jumis paplepėti. 
Pristatysite man savo draugą? 


Rusvasis apsiaustas tik kažką murmtelėjo; 
Lola jam atsakė švytinčia šypsena. 

- Diegas Karlis - jums tai ką nors sako? - to- 
liau puolė Grusė. 

- Vienas draugas. 

— Kaip ir Morisas Bonenas. Jis mums išūžė apie 
tai ausis. O Lebutė pora ir svainis Montoberas - 
taip pat jūsų draugai? 

— Savęs nepakeisi. Aš myliu žmoniją. Net buvę 
farai gali dėl ko nors sielotis, jums taip neatrodo? 
Ne, žinoma, jums taip neatrodo. 

— Man paskambino Kriminalinės policijos vir- 
šininkas, į kurį asmeniškai kreipėsi ponia Plesi- 
Ponto. Vidaus reikalų ministerija reikalauja rezul- 
tatų Bonen byloje. 

— Nežinojau, kad įgijote bilietą į aukštąsias sfe- 
ras, komisare. Vaizdelis iš tokių aukštybių tikriau- 
siai gražus. Bet galbūt trūksta deguonies? 

— Mano vadovybė, kuri, primenu, jau nebe jū- 
siškė, taip pat reikalauja diskretiškumo. Savo la- 
bui nekaišiokite nosies į mūsų reikalus. Aukšto- 
siose sferose jūsų gali nesuprasti, matydami, kad 
bičiuliaujatės su registruotais teroristais. 

- Apie ką jūs čia? Žoržas Lebutė - gimtadienių 
ir pasikėsinimų organizatorius! Rolanas Monto- 
beras - teroristas džentelmenas? Ar kartais ne- 
būsime susidūrę su Jano mitu'? Suprantu, kodėl 
Vidaus reikalų ministerija jumis pasikliauja. Rei- 


* Janas - paslaptingas dviveidis senovės romėnų dievas. 


kalas pernelyg sudėtingas, kad paliktų jį kokiam 
nevykėliui. 

- Klausinėju čia aš. Kodėl domitės Bonen byla? 

- Nes ji įdomi. 

— Aš jus įspėjau, ir šį kartą mano žinioje sun- 
kioji artilerija. Skambučio į ministeriją pakaks 
pridaryti jums bjauriausių nemalonumų, lygiai 
taip pat ir Ingridai Dizel, kuri, nepamirškime, ne- 
legaliai verčiasi masažistės talentais. 

- Ir visai viešai - striptizo šokėjos talentais. Ir 
turi tam darbo leidimą. Nežinojote? 

— Už savo pasipūtimą galų gale jums teks bran- 
giai užmokėti, Lola. 

"- Ponia Žost, būkite malonus, komisare. O be 
to, su savo santaupomis darau, ką noriu. 

—- Ką? 

— Noriu įsigyti puskilogramį šviežutėlės puiky- 
bės ar gražią tuščią ministerijos tarnautojo galvą - 
mano amžiuje tai jau mano reikalas. Linkiu jums 
geros dienos. 

Lola pakilo, kupina didybės, ko nebuvo paste- 
bėta nuo didžiųjų praėjusių metų žiemos šalčių; 
Ingrida nusekė paskui ją. Vos atsidūrusi atokiau 
nuo policijos ausų, Lola pareiškė pagaliau supra- 
tusi, kodėl Sodo Nykštukas taip neįprastai susi- 
jaudinęs. 

- Žinau, kad jis tirdavo bylas apkvaišusio nuo 
narkotikų galvakojo greičiu. Pasiutimas, ką gali 
sužadinti skambutis iš aukštesnių sferų. Jisai 
strykčioja it Afrikos gazelė. 

Užtat iš jo užuominų ji nieko nesupratusi. 
Kurį laiką jos stengėsi jas išsiaiškinti, paskui Lola 
nuleido rankas ir išsitraukė mobilųjį. Paskambino' 
Bartelmi ir greitai išpešė paskutines naujienas. 

— Ingrida, žinok, tas ispanas lover ne toks pa- 
prastas vaikinas, kaip atrodo. Dvilypis. 

— Diegas? 

— Jis Prancūzijoje, nes čia trūksta slaugytojų. 
Bet dar ir dėl to, kad Ispanijoje kreivai žiūrima 
į ETA". 

— Negali būti! 

— Sakau tau. Eime apdoroti visų tų sudedamųjų 
dalių į „Gražuoles“. Ir jei jau apie tai prabilome, 
pakviesk jį vakarienės. 

— Šit kaip. O kada? 

— Šįvakar. Nepakartojama proga priversti jį at- 
versti kortas ant stalo. 


* ETA (Baskų tėvynė ir laisvė) - ginkluota baskų nepriklausomy- 


bininkų organizacija. 

Susibūrę „Gražuolėse“ aplink iščirškintus žlėgtainius 
su keptų bulvyčių garnyru, dvi draugės ir slaugyto- 
jas vedžiojo nereikšmingas kalbas. Pagardai buvo 
puikūs, bulvytės be priekaištų, namų vynas malo- 
nus liežuviui. Televizorius išjungtas, ramu. Diegas 
daugiau mažiau subtiliai rėžė sparną apie Ingridą, o 
Lola stebėjo jo pastangas it romus katinas, kiekvie- 
ną akimirką galįs pavirsti ne tokiu taikiu padaru. 

- Puikumėlis, aš atsigaunu, - atsiduso ji, pils- 
tydama vyną. - Jeigu nesisaugotume, ta bjauri 
aplinka galiausiai pakirstų mums dvasią. Vargais 
negalais išplėšėme Morisą iš Nykštuko, paskui iš 
„Liuksanijos“ nagų, bet mums pavyko. Ką gi, žino- 
ma, lieka narkotikų klausimas. 

- Tau neramu? 

— Jei tyrimai parodys, kad Alisė buvo apsikvai- 
šinusi, dar giliau įklimpsime į tą jovalą. 

— Tikrai, Lola? O kodėl? 

— Pamąstyk. Kur ligoninė... 

- „„ten po ranka ir narkotikai, tiesa? - apsi- 
mestinai nekaltu balseliu atitarė Ingrida. - Ir Die- 
gą suims. Juolab kad policija turi kažkokių kozi- 
rių. Ispaniškų kozirių. 

— Gerai, Ingrida! Už savo vargą tu pelnysi teisę 
į desertą, šiandien krembriulė diena. Maksimas 
labai subtiliai apskrudina jį lituokliu. Rekomen- 
duoju, Diegai. 

— Bet apie ką galų gale jūs čia kalbat, mergaitės? 

— Apie tavo praeitį, branguti. 

— Matyt, man amnezija, Lola, nes neįžvelgiu' 
joje nieko ypatinga. 

— Ką gi, atsipalaiduok ir atsakyk man į klausi- 
mus. Tai niekuo neįpareigoja. Aš tiesiog svarstau. 

— Kaip suprasti „svarstau'“? 

— Metu kauliukus ir tyrinėju, ką jie man nukri- 
tę papasakoja. 

— Ką jūs, tiesą sakant, norite sužinoti? 

— Leitenantas Bartelmi menkai moka Servante- 
so kalbą, bet vis dėlto išsunkė šiokios tokios infor- 
macijos iš ispanų policijos. Ten dažnai šmėžčioja 
trumpinys ETA. Viską mums išklok. Mudvi su In- 
grida tėvą motiną parduotume už gerą istoriją. 

Hidalgas tylėjo, tačiau smūgis aiškiai pasiekė 
tikslą. 

— Tėvas motina vis dėlto šis tas. Nagi, pasistenk. 
Tau palengvės. 

— Teisybė, aš esu įskaitoje. 

- Tikėjausi istorijos. Ne vieno sakinio. 

— Aš niekada neužsiiminėjau teroristine veikla. 

— Keista, vis dėlto Bartelmi iš tų kruopščiųjų. 

— Tai mano tėvas. 

- Mikelis Landa, pramintas Tksoriu, baskiškai 
„paukštis“. Teroristų grupuotės narys. Įkalintas 
Bilbao. Juk taip? 

— Aišku, taip. 

— Karlis - pramanyta pavardė? 

— Ne, tai mano patėvio pavardė. Paprasto kasti- 
liečio prekybininko. Nors motina nebuvo ištekėju- 

si už Tksorio, mūsų šeimą visada stebėjo policija. 
Po rugsėjo II-osios tai virto tikru pragaru. Nu- 
sprendžiau viską mesti ir išvažiuoti dirbti į Pran- 
cūziją. Jei Alisė kvaišinosi, aš čia niekuo dėtas! Jau 
nekalbant apie tai, kad tuo sunku patikėti. Kai mes 
būdavome kartu, ji niekada nebūdavo apkvaitusi. 

Diegas Karlis pakėlė toną. Jo pyktis veržėsi 
lauk. Jis žinojo, kad Lola neatstos. Nežinojo, kiek 
siekė Bartelmi atradimai. Ir tikrai, ekskomisarės 
laimikis netenkino. 

— Viską galima suversti rugsėjo 11-ajai, Diegai. 
Sunku patikėti, kad ispanų policija atkakliai ieško- 
tų priekabių, kur pakliūva. Ji per daug užsiėmusi. 

Diegas tramdė pyktį. Lola bandė nustatyti, ko- 
kia jo ištvermė, suteikdama pikantiškumo šiam 
katės ir pelės žaidimui. 

— Neslapukauk arba eik sau. 

— Ką? 

— Tu puikiai girdėjai. Bartelmi sako, kad jau še- 
šiolikos buvai įskaitoje kaip informacinis piratas. 
Taigi klok. 

—- Kuriems galams? Atrodo, jūs viską žinote. 

— Svarbiausia, papasakok apie savo tėvą. 

Jo išdidumas buvo užgautas, tačiau Lola jautė, 
kad jis neturi noro skirtis su „Gražuolių“ šiluma. 
Nei su Ingridos šiluma. Ji pasisuko į Ingridą. Ame- 
rikietė draugė tikriausiai tramdo tvilkinantį norą 
ką nors leptelėti ar tarti paguodos žodį. Net jei 
Ingrida ir dievina Paryžių, ji toli nuo savo šaknų, 
ir tremties istorijos neabejotinai griebia jai už 


širdies. Visuomenės priešo sūnus liovėsi vaidinti 
kvailelį. Senjoras Karlis pasitelkė visą žavesį, kad 
palenktų dvi vienintelės galimas sąjungininkes ir. 
sutvirtintų savo pozicijas. 

— Kalbi ar išeini? 

— Tėvas visada palaikė su manimi ryšius, — iš- 
spaudė jis, lyg kiekvienas žodis degintų jam liežuvį. 

— Kas toliau? 

— Kai buvau dar berniūkštis, jis įsigudrindavo 
su manimi susitikti. 

— Mane domini tu, Diegai. Taigi liaukis išsisu- 
kinėjęs. Kodėl tu įskaitoje? 

— Tėvas buvo vienas grupės programišių, pa- 
laikančių ryšius tarp agentų. Jis išmokė mane 
naudotis kompiuteriu. Niekada manęs neverbavo. 
Viskas buvo kur kas subtiliau. Jis liepsnojo šaltu 
egzaltuotu įniršiu. Aš juo žavėjausi. Be to, maniau, 
kad viską žinau, o iš tikro nesupratau nieko. Tryli- 
kos metų įsilaužiau į kelių bankų elektroninį por- 
talą. Šešiolikos buvau toks asilas, kad įsismelkiau 
į ministerio del Interior". Nieko rimta, bet kai jie 
susigriebė, kad aš - Tksorio sūnus, viskas pakry- 
po kita vaga. Tais laikais šešiolikmetį buvo galima 
patraukti baudžiamojon atsakomybėn. Man tai 
kainavo kelis mėnesius kalėjimo. 

Lola staiga pajuto, kaip jos smegenyse su- 
mirksėjo raudona lemputė. Ji išvydo Diegą - vi- 
sai jaunutį, vieną tarp kalinių. Umai prisiminė 


* Vidaus reikalų ministerija. (Isp.) 

nepilnametį, sulaikytą už vagystę parduotuvėje. 
Jis persipjovė venas jos kabinete. Berniūkštis nė 
už ką nenorėjo grįžti į kalėjimą, nes Fleri kalėjime 
kažkoks niekšas jį užspaudė. Jai prieš akis vėl sto- 
jo ta apklausa, lyg tai būtų vykę vakar, ir ispano 
veidas susiliejo su to jaunučio bėdžiaus veidu. In- 
grida, pastirusi ant savo minkštasuolio, nepratarė 
nė žodžio, tačiau Lola jau nebegalėjo trauktis. 

— Tave išprievartavo, tiesa? 

— Kauliukai iškrito - dviguba šešiukė. Jūs 
laimėjote. Jei farai išsiųs mane atgal į Madridą, 
tuo blogiau man. Ir net jei mano draugus ten 
gali suskaičiuoti ant vienos rankos pirštų, ten jų 
daugiau negu čia. 

— Atsakyk į klausimą, - tepasakė ji. 

Jai nebuvo kuo didžiuotis. Netikėtai „Gra- 
žuolėse“ pasidarė per karšta. Bet Ingridos ranka 
nusileido ant Diego rankos, ir akimirką nė vienas 
nekrustelėjo. Jis pakėlė galvą ir palaukė, kol jos 
pažvelgs jam į akis. 

— Jis buvo beveik impotentas, man pasisekė. Jei 
taip galima pasakyti. 

Jis pradėjo sagstytis marškinius. Ingrida kils- 
telėjo ranką prie burnos, Lola keiktelėjo. Ji 
atpažino nudegimų žymes. Ir žodžius hijo de puta“. 
Ilga formuluotė, kai reikia ištverti jos storus ir plo- 
nus raidžių štrichus odoje. 


* Kekšės sūnus. (Isp.) 

- Jo bičiulių dovanėlė. Tame machos pasau- 
lyje privalu įamžinti žygdarbį. Buvau it pastatyta 
žaidime suma. Tie, kurie nekentė mano tėvo, žinojo, 
kad šis turi sąjungininkų, pasiruošusių atkeršyti 
už sūnaus garbę. Jie nenuleido nuo manęs akių, 
bet neįstengė sukliudyti mane paženklinti. Net 
manau, kad gavo nusileisti po derybų. Atsėdėjau 
šešetą mėnesių - man jie gerokai prailgo. 

Jis jau sagstėsi marškinius, o Ingrida kuždėjo 
jam paguodos žodžius. 

Po paraliais, pagalvojo ji, aš tikra storaodė tar- 
dytoja. Iš tų, kurios neturi kito pasirinkimo - tik- 
tai trypti pakeliui jaunus daigus. Nebesugebame 
atpažinti priešų civilizuotais metodais... Lolos 
apmąstymus nutraukė pasirodęs Morisas Bonenas. 
Tuo geriau. Diegui dabar taip blogai, kad blogiau 
jau nebegali būti. 

— Varge varge, tas menkas pasaulis dar nie- 
kingesnis, negu aš įsivaizdavau. Tasai trumpakly- 
nis komisarpalaikis mane pagrumdė! Bet aš pasi- 
rodžiau atsparesnis. 

— Nė akimirkos tuo neabejojome, Morisai, - at- 
siliepė Lola. 

— Ačiū, kad mane užtarėte, mergaitės. 

— Nėra už ką, - pasakė Ingrida. 

- Mes pasinaudojome nešvariais Žiulio Pari- 
zi pinigais, - paaiškino Lola - Ingrida vos nepa- 
springo vyno gurkšniu. 

Lola metė jai žvilgsnį it iššūkį: jei yra pūlinys, 
griebiamasi skalpelio, ir nėra ko dvejoti. Dabar tu 
vėtyta ir mėtyta. 


- Žinau, - ramiai tarė Morisas, o dvi draugės 
apstulbusios spoksojo į jį. 

Na, o Diegas Karlis dabar buvo toks pat ramus, 
sustingęs, santūrus ir pažiūrėti tvirtas, kaip Pirė- 
nai naktį. Šią akimirką tai tinkama strategija, įver- 
tino Lola. Ir jei visa tai nėra apskaičiuota, tiesiog 
aukščiausia klasė. 

— Iš kur? - paklausė ji. 

— Man papasakojo Bartelmi. Guvus vyrutis tas 
tavo buvęs pavaduotojas. Jis sumojo: jei atsikrato- 
me senojo Moriso, tai ne tam, kad tas vėl tuoj pat 
būtų pristatytas atgal, kai sulaužys tam šikniui Žiu- 
liui kojas ir nupeš ūsus tam kvailiui, kuris yra mano 
svainis. Prižadėjau jam neliesti nei vienų, nei kitų. 

— Tikrai, Morisai? 

— Į Parizi šeimą neverta teptis rankų. Pastebė- 
jai? Tas kepėjas psichas. Visą laiką šypsosi. Toji 
padermė perkeltine prasme gyvena kaip nuoga, 
stebima vaizdo kameros. Būtų dabar aštuntasis 
dešimtmetis, atstatę subines gyventų Larzake.. 
Skirtumas tas, kad, išskyrus avis, tai niekam ne- 
kliudytų. Jei nebūtų taip juokinga, būtų siaubinga. 

Puikumėlis, Tėtušis Dinamitas grįŽo pas mus 
gyvas ir sveikas, pagalvojo Lola. Bet jei taip, ar me- 
tas pristatyti jam Diegą Karlį? Ispanas nustebino ją 


* Larzakas - plokščiakalnis pietvakarių Prancūzijoje, 1970 m. 
užimtas ūkininko Josė Bovė, kad sukliudytų kariškiams įrengti 
ten poligoną. Taikus ūkininkų pasipriešinimas truko iki 1981 m., 


kai Francois Mitterand'as atšaukė Gynybos ministerijos planą. 

aplenkdamas. Drąsos hidalgui aiškiai nestigo; jis 
pradėjo jai patikti. 

— Man teko susidurti su Parizi šeima ir aš visai 
pritariu jūsų nuomonei, pone Bonenai. 

— O jūs kas toks? 

— Diegas Karlis. Apgailestauju dėl Alisės. Jau 
kuris laikas norėjau jums tai pasakyti. 

Moriso akys susiaurėjo, virsdamos dviem juo- 
dais plyšeliais; Diegas nė nemirktelėjo. Lolai pa- 
gailo abiejų vyriškių. Chadidža Diušan nesiryžo 
prisiartinti su pintinėle, pilna duonos ar geros do- 
zės čiauškalų, Maksimas buvo prie viryklės savo 
patikimoje virtuvėje. Beje, Lola tramdė pašėlusį 
norą sprukti ten. Užuot tai padariusi, ji pašaukė 
Chloją. | 

— Visiems 1946-ųjų kalvadoso iš specialių šei- 
mininko atsargų! Ir mitriau, mergužėle! 

- Nežinai, ką norėjau tau padaryti, kvaišeli, — 
galop ištarė Morisas. - Kur tau žinoti. 

Diegas tik sėdėjo tiesus kaip styga ant savo 
minkštasuolio. Ingrida uždėjo ranką Morisui ant 
peties. Atskubėjo Chloja su keturiomis taurelėmis 
ir kalvadosu. 

— Darniai išlenkime to terpentino, - įsakė Lola, 
į nieką atskirai nesikreipdama. - Ir taures pakel- 
kime už Alisę. Tai ne tik senų sąskaitų išgryni- 
nimo apeiga - tai komunija, suteiksianti mums 
drąsos šiam vakarui. Diegas, žinoma, kvaišelis, 
bet ir nepakeičiamas informacinis piratas. Šįvakar 
jo taikinys vadinasi Rišaras Parizi. Štai taip, kaip 


stovime, traukiame nusiaubti kepyklėlės. Ir tai dar 
tik pradžia. 

— Už Alisę! - narsiai pratarė Diegas, pirmas pa- 
keldamas taurelę. 

Lola pasekė jo pavyzdžiu, Ingrida padarė tą 
patį, apkabinusi Tėtušį Dinamitą. Senis paėmė 
savo kalvadosą, palaikė iškeltą, vienu mauku iš- 
lenkė, užuot šliūkštelėjęs ispanui į akis, ir stebėti- 
nai švelniai ištarė: 

— Už tave, manoji Alise. Tu gerose rankose. 

Paskui pakilo, patapšnojo Ingridai ir Lolai per 
petį ir susiruošė eiti. 

— Morisai, man neduoda ramybės viena smulk- 
mena, - sulaikė jį Lola. - Alisė rankinėje nešiojosi 
pidžino žodynėlį. Ar žinai kodėl? 

Jis švelniai nusišypsojo. Slapčiomis pakišdavęs 
jai knygų ir katalogų, vildamasis, jog šie paveiksią. 
jai pasąmonę. 

- Ir paskatinsią Alisę leistis į kelią, kad pamirš- 
tų rūpesčius, kasdienybę ir, svarbiausia, tuos kvai- 
šelius. 

Diegas nė nemirktelėjęs nurijo užgaulę. 

- Viena mano žinučių pasiekė tikslą, - toliau 
dėstė Morisas. - Kas žino, gal Alisė galop būtų sė- 
dusi į lėktuvą. Būsiu bent pabandęs. 

Ir jis išėjo, neatsigręžęs į ištįsusį Diego Karlio 
veidą. Vaikėzas gavo visą krūvą bjaurių prisimini- 
mų tiesiai į veidą, pagalvojo Lola. 

— Baik tą kalvadosą, - įsakė. - Tu taip pat, In- 
grida. Traukiame paklaidžioti po internetą. 

— Tai tas nusiaubimas - rimtas reikalas? - ne- 
patikliai pasiteiravo jos draugė. 

— Tai pirmas triušis, kurį ištraukiau iš savo. 
skrybėlės Morisui apraminti, - prisipažino Lola. 

- Programišius, viską sutvarkantis stebuklin- 
gosios klaviatūros spustelėjimu, egzistuoja tik ro- 
manuose, - niūriai pertarė ją Diegas. 

Lola akimirką mąstė. Ieškojo lipšnaus atsaky- 
mo, kuris pakeltų jaunuoliui dvasią. 

— Mes neturime ko prarasti. O be to, artimiau- 
siu laiku ir bent kartą neturiu jokio noro atsidurti 
viena namuose. 

— Kai tik artimiausias laikas praeis, tai gali pa- 
sirodyti jums per ilgai, - su blyškia šypsena tars- 
telėjo Diegas. 


Iš tikrųjų, Diegas visą amžinybę maigė Ingri- 
dos klaviatūrą - nieko konkretaus neišniro. Riša- 
ras Parizi buvo užtvindęs internetą. Atsekti jo ki- 
bernetinius žygius buvo gal ir lengviau nei įveikti 
storą kokio nors banko sieną, tačiau čia buvo ir 
brukalo. Parizi gražbyliavo daugybėje forumų, 
visais klausimais turėjo savo nuomonę, stengėsi 
visur suspėti, vedinas bauginamos svajos apie he- 
donistinę visur esatį. 

Ingrida uždėjo vieno tų plačiajai publikai ne- 
žinomų gitaros brązgintojų amerikiečių kompak- 
tinę plokštelę ir stebėjo dirbantį Diegą. Lolai ji 
atrodė apdujusi, kaip tais laikais, kai buvo įsižiū- 
rėjusi Maksimą Diušaną. Laikais prieš Benžameną 

Noblė - liesų, sentimentalių karvių metą. Ar po to, 
kai sužinojo apie svaiginančius ispanų lover nuo- 
puolius, ji pateko į jo žabangas? Lolai būtų buvusi 
labiau prie širdies energingesnė laikysena. Jų lau- 
kia rimtesni reikalai nei praskydę sentimentai. 


I'm tired of being alone / So hurry up and 
get here... 


- Žiū, Džonas Majeris. Mėgstu jo muziką, - 
rado reikalą pranešti Diegas, užuot grojęs savo 
klavišais. 

— A, tu žinai! Fantastika! 

Na, čia tai bent! Aure jų ir muzikinis skonis 
jau sutampa. 

— Ingrida, galima tave truputį? 

— Ką, Lola? 

Lola nusitempė ją į virtuvę ir primygo prie 
rausvojo šaldytuvo. | 

— Tik nesakyk man, kad ketini sudėti ginklus 
prieš tą vaikiną. Sutinku, jis jaudinantis, bet mes 
ir ne tokių matėme. 

— Kodėl taip sakai? 

- Iki Beno svaigai dėl Maksimo. Tu tikra 
vėjavaikė, tavo širdis it virtas artišokas. 

— Visąlaik kalbi apie daržoves. Galų gale tai 
keista! 


* Aš pavargau nuo vienatvės / Tad skubėk, eikš čionai... (Angl.) 

- Tai reiškia, kad nuomonę tu keiti dažniau 
negu džinsus. Tiesą sakant, tai vien tavo reika- 
las. Tik tiek, kad burkavimas ir bylos tyrimas - 
nekokia pora. Apskritai. 

— Taip, na ir ką? 

- Man jau gana! Kalbėti su tavim —- tas pats, 
kaip su kokia psiche po lobotomijos. Ar, žinai, 
kaip su Sodo Nykštuku. 

- Lola, tu laikai mane kvailesne, negu esu. Ge- 
riaušias būdas atskleisti Diego paslaptį - kaip tik 
leisti jam dar šiek tiek priartėti. Palengvėle. 

— Kokią paslaptį? 

— Man jis atrodo mielas, bet gali būti, kad mui- 
lina mums ausis. 

— Nori pasakyti, akis. 

— Galjis buvo su Alise 3406 numeryje. Įsimaišė 
į sportininkų minią, o jei ne, pasiskolino unifor- 
mą iš kokio viešbučio tarnautojo. Ar paskambino 
be jokių išankstinių kėslų, o Alisė atidarė jam ap- 
kvaišusi nuo narkotikų ar pusgirtė, ir viskas blo- 
gai baigėsi. Visko gali būti. 

— Maniau, mes atskleidėme jo paslaptį. Ne dau- 
giau kaip prieš valandą „Gražuolėse“. 

— Taip, iš tikrųjų. 

— Ką iš tikrųjų? 

- Kas tau sakė, kad kalėjimas nesuluošino jo 
labiau, negu atrodo? Be to, yra dar jo tėvas. 

— Nori pasakyti, jam bus padaręs įtaką Žmogus, 
kuriam smurtas - natūrali priemonė? 

- Žinoma. O ką.jau kalbėti apie jo darbą. Krau- 
jas, skausmas, mirtis. Galbūt ilgainiui tai virsta 
kasdienybe. 

— Priešingai, aš manau, jis tapo slaugytoju, kad 
per kitų kančias pamirštų savąsias. Visiškai svei- 
kas poelgis. Tik pamanyk, keistai samprotauji kaip 
tokia gailiaširdė mergaitė. Ką gi, taip man labiau 
prie širdies. Bet prisipažink, jis tau patinka. Ir dėl 
šios priežasties nori žinoti, ką galvoti. 

— Nieko neprisipažįstu, nebent tiek, kad man 
patinka jo stilius. Kodėl tu visur įžvelgi seksą, Lola? 

— Nepastebėjai, kad seksas sukursto ištisas mi- 
nias? 

— Na, o draugystė? Jei Diegas nieko nenužudė, 
galbūt taps vienu geriausių mano bičiulių. 

— LOLA! INGRIDA! 

Jos nuskubėjo pas jį. Ekrane šypsodamasi nu- 
sirenginėjo uniformą stiuardesė. 

— Rišaras Parizi leidžia nemažai pinigo porno- 
grafinėms svetainėms, - paaiškino Diegas. 

— Ir mėgsta veikiau putlutes, - konstatavo 
Lola. - Matai, Ingrida, sakiau, tai sukursto minias. 

— Ką tai įrodo, Lola? Kad vyresnysis Parizi myli 
gyvenimą. Didelio čia daikto! 

— Nieko neįrodo, bet mes bent jau būsime iš- 
vengę Tėtušio Dinamito smurtavimo, - senos filo- 
sofės tonu nukirto Lola. 

— Jei jau apie tai prašnekome, tai man reikia 
atsikratyti įtampos. Einu į salsos klubą. Tu su ma- 
nimi, Ingrida. 

Tai buvo net ne klausimas. Lolai hidalgas ro- 
dėsi tai graudinantis, tai perdėtai pasipūtęs. 

— Jokių kalbų. Mudvi su Ingrida pakviestos į 
privatų vakarėlį. Hasta luego, hombre! 

— Habla usted, espanėol, Lola? 

— Ne, ne, bernužėli. Bet tavo kvietimas galioja 
kitam vakarui. Aš taip pat be galo mėgstu šokti 
salsą. 


* Iki pasimatymo, vaikine! - Kalbate ispaniškai, Lola? (Isp.) 

Ingrida, Lola ir nebegaliojantis policijos pažymė- 
jimas sėkmingai įtikino stilingą mažordomą at- 
verti joms erdvaus buto Vilsono prospekte duris. 
Mirej Kost linksmino mokinių vakarėlį angliškojo 
Madonos periodo numeriu. Jei Lola nebūtų girdė- 
jusi apie jaunosios moters persikūnyjimo talentus, 
būtų visiškai sutrikusi. Mirej guviai raitėsi, pasi- 
dabinusi škotišku sijonėliu ir dailaus rašto tink- 
linėmis kojinėmis. Priekinėje eilėje susigrūdusi 
vaikėzų gauja laidė gerkles ją kurstydama. Vienas 
jų reikalavo jos batelio, kad išgertų iš jo šampano. 

— Kokia vaizduotės stoka, - konstatavo Lola. 

Berniūkščiai visa gerkle užplėšė priedainį. 
Kažkoks ilgšis riktelėjo: 

- VELNIOP MIKROFONĄ, DAINUOK Iš TIK- 
RŲJŲ, MADONA!!! 

Ingrida ir Lola spruko į balkoną, išeinantį į 
Trokadero aikštę ir apšviestą Eifelio bokštą. Juo 
slystelėjo lazerio spindulys. Jos nusišypsojo viena 
kitai. 

— Džiaugiuosi, kad galų gale įsitraukei į grum- 
tynes, Lola. 

— Et, kol kas mes tik trypčiojame vietoje. 

Everybody comes to Hollywood 
"They wanna make it in the neigbourhood...' 


- Še, paėmiau tau taurę šampano. 
- Kaip miela, bet pati tu negeri! 
— Ne tas galvoj. 


They like the smell of it in Hollywood 
How could it hurt-when it looks so good...“ 


- Aš truputį perlenkiau dėl Diego. Puikiai ži- 
nau, tu nesi iš nepastoviųjų. Ir apskritai - gaila. 

— Ko? Manęs? 

— Aišku. 

Čia bokštas dar kartą pakuteno jas aukso spin- 
duliu. 

— Aš taip myliu šį miestą, Lola. 

— Aš taip pat. Kartkartėmis. Eini šįvakar į „Ka- 
lipso“? 

— Taip, turiu dar valandą. 

— Grįždama būk atsargi. Prižadi? 

— Prisiekiu! 


Theres something in the air in Hollywood 
I've lost my reputation bad and good..." 


* Visi veržiasi į Holivudą / Jie nori patirti čia sėkmę... (Angl.) 

** Jie mėgaujasi Holivudo aromatu / Argi tai galėtų pakenkti, jei 
taip gerai atrodo... (Angl.) 

*** Kažkas tvyro Holivudo atmosferoje / Aš ten praradau reputaciją 
blogą ir gerą... (Angl.) 

- Ką gi, netrukus ta cikada liausis trūkčioti. 
Noriu, kad apklaustume ją dviese. Solo aš ne tokia 
tvirta. 

— Žinai, Lola, Alisė man primena plaštakes, ku- 
rios daužosi į stiklą, kol žūna. Būtų pakakę sparnų 
mosto teisinga kryptimi, Pietų jūrų link ar kur ki- 
tur, kad pradėtų naują gyvenimą. Ar draugės, kuri 
duotų gerą patarimą. 

Vėl Eifelio bokštas - Lola atsisuko į Ingridą. Ji 
pasirodė jai graži su savo didelėmis naiviomis aki- 
mis. Nepanaši į Umą, Brigitą ar Kameron. Į nieką 
nepanaši. 

- Taip. Galbūt ji buvo priekara, tačiau tokio 
galo nenusipelnė. Be to, jaučiu jai solidarumą. Aš 
taip pat priekara. 

— Visos mes priekaros, Lola. Pasaulis mūsų ne- 
vertas. 

Jos tylėdamos palaukė, kol baigsis daina. 

— Atrodo, pertrauka, Ingrida. Eini? 


Nusiėmusi šviesų peruką, Mirej atidengė 
trumpas tamsias garbanėles. Ji gėrė mineralinį 
tiesiai iš butelio, o atletišku kūnu riedėjo žvilgan- 
tys prakaito lašiukai. Ir kaip jaunas boksininkas 
trynėsi kilpiniu rankšluosčiu. 

- Publika ne iš nuolaidžiųjų! - tarstelėjo Lola, 
kad patikrintų, ar Mirej galima priimti į simpatin- 
gųjų priekarų klubą. ES 

- Karina Lebutė mane įspėjo. Jūs Lola Žost, po- 
licininkė, ir norite informacijos apie Alisę. 

Ajajai, tonas nežada nieko gero. 

— Ką gi, negaiškime laiko. Ką gali mums apie 
ją pasakyti? 

— Kad ji buvo trenkta. Tik tiek. 

- Žmonių taip trumpai neapibūdinsi. Kai ne- 
vaidini savo Madonos, juk vis dėlto kas nors esi. 
Tad nėra ko puikuotis. Žuvo mergina; tai galėjai 
būti ir tu. 

- Ne. 

— Kaip ne? 

- Aš turiu rimtą draugą ir sąžiningai dirbu 
savo darbą, vengiu tamsių istorijų — tai ir viskas, 
ką turiu jums pasakyti. 

Ji tylėdama šluostėsi toliau. Lola pakėlė balsą. 

— Arba atsakinėji į klausimus, arba mes tave 
sulaikome. Apie kokias tamsias istorijas tu kalbi? 

Lola nustebo, išvydusi jos akyse šmėstelėjusią 
užuojautą. Bet ją užgožė pyktis. Tuos jos viražus 
sunku sugaudyti. 

— Ji buvo įsimylėjusi tą.savo slaugytoją, tasai 
ją paliko, ji iš to darė tragediją. Gėrė, valkiojosi 
su kuo pakliūva. Sakiau jai, kad reikia atsikvošėti, 
kad, būdama talentinga, ji galėtų gauti kokį vaid- 
menį. Bet Alisė temokėjo gailėtis savęs. Klausy- 
davausi jos ištisom valandom. Paskui įgriso. Išdė- 
jau jai viską, ką galvoju. Ji apšaukė mane beširde 
šlykštyne. Nusprendžiau dirbti viena. 

— Tu nepaaiškinai tų tamsių istorijų. 

- Geriau nereikia. 

- Žinai, aš nejuokavau. 

Mirej nuleido galvą ir prabilo, nežiūrėdama į 
Lolą. 

- „Paryžius - tai šventė“ - darbas priešokiais. 
Aš aktorė, o Alisė buvo tik šokėja. Juk reikėjo gy- 
venti. 

- Ir ką? 

— Kartais ji miegodavo su vyriškiais už pinigus. 
Štai kas. 

Jos akys priekabiai įsmigo į Lolos akis. Atrodė, 
sako jai: man bjauru skųsti. 

— Nurodyk vardus. Padaryk tai dėl jos. Ir dėl 
savęs, Mirej. 

- Žinočiau - nurodyčiau. Bet Alisė tuo nesigir- 
davo. Niekad nepasakojo man smulkmenų. 

— Karina Lebutė žinojo. 

- Nejaugi? 

- O tavo nuomone? 

- Tikrai ne. Ponia Lebutė labai griežta. Nega- 
li būti nė kalbos, kad kas nors griautų jos firmos 
reputaciją. 

- O Rolanas Montoberas? 

— Tai visai ne jo stilius. 

— Jis pažįsta visą Paryžių, jis liukso klasės agen- 
tas. Pasak jo svainio. 

- Tokiems dalykams Rolanas per daug aukšto 
lygio. 

Apklausa vedė į akligatvį. Tas akligatvis bjau- 
riai dvokė. Iki šiol Lolai atrodė, kad žaviųjų prie- 
karų klube Alisei pati ta vieta tarp merginų, ne- 
šiojančių savo išdidumą kaip grandinėlę ant kaklo. 

Tada įsivaizdavo, kaip ji savo lėktuve juokdamasi 
nutupia ant žolėto tako papuasų krašte ir ieško at- 
sakymo žvaigždėtame danguje. Ar ji suklydo? 

— Prieš įsimylėdama Diegą Karlį, dar prieš 
savo... klientus, kad sudurtų galą su galu, ji vis 
dėlto turėjo kokį vaikiną? 

Lola mąstė balsu. Ir nustebo, sulaukusi atsa- 
kymo: 

— Buvo toks Marsialis Garnjė. Keistas tipas. 
Niekam tikęs. 

— Konkrečiau. 

— Iš žemo rango narkotikų prekeivių. 

— Jis pardavinėjo ir jai? 

— Gal ir taip. 

— Taip ar ne? 

— Nežinau. Per pasirodymus Alisė būdavo ge- 
ros formos, bet kartais ateidavo išsikvėpusi. 

— Kur rasti tą Garnjė? 

- Paskutinėm žiniom jis gyvena kažkur netoli 
Romantinės epochos muziejaus. Iš tokio tipo vis- 
ko gali laukti. Susirado pastatyminės dalies vedėjo 
darbą. Bet kur, nežinau. 

— Eime! - ryžtingai tarstelėjo Ingrida. - Muzie- 
jus yra prie pat mano darbo. O aš jau vėluoju. 

— O Karina man sakė, kad jūs iš Los Andželo 
policijos. 

— Turime tame kvartale filialą. 

— Neieškokite kvailių! Gal pasakytumėte, kas 
jūs iš tikrųjų - viena ir kita? 

Lola užvertė akis ir užgniaužė keiktelėjimą. 
Ingrida atrodė suglumusi. 

— Alisės tėvo draugės, - atsiduso Lola. - Jam 
atrodo, kad policija šykšti informacijos. 

— Ką gi, taip jau geriau. Kaip policininkės judvi 
keistokai atrodote. 

- Iš teisybės, mes po truputį stengiamės apgin- 
ti Alisę, - vėl prabilo Ingrida. - Tikriau tariant, 
jos reputaciją. Kaip Madonos dainoje. Nuvalkiota 
sąvoka, tačiau mums atrodo, kad yra dalykų, dėl 
kurių verta pasijudinti. Nors tu sugadinai portre- 
tą. Ar ne, Lola? 

Buvusi komisarė tik kažką burbtelėjo ir pasa- 
kė, kad joms jau metas. Jos dar turi atkapstyti tą 
niekamtikėlį ir patenkinti erotinių vaizdų mėgėjų 
gaują. 

- Kas čia per erotinių vaizdų mėgėjai? - pasi- 
domėjo Mirej. 

- Papasakosim, kai būsim išaiškinusios Bonen 
bylą, - atsakė Lola. - Leitenante Dizel, pirmyn į 
romantinę epochą! 

— Vos visko nesužlugdei! Kokia tu plepė! 

Ingrida nutylėjo. Buvo pernelyg patenkinta, 
vėl bastydamasi su Lola po naktinį Paryžių. Ir 
Šalėdama laiku prisistatyti į „Kalipso“. Timotis 
Harlenas dėl punktualumo juokavo ne ką labiau 
nei dėl viso kito. Taksi atvežė jas į Šaptalio gatvę. 
Lola iš savo mobiliojo paskambino į informacijos 
tarnybą pasiteirauti, ar šioje apygardoje gyvenąs 
toks Marsialis Garnjė, ir gavo neigiamą atsakymą. 
Romantinės epochos muziejus buvo, žinoma, jau 
uždarytas, o aplinkiniuose namuose joks Garnjė 
negyveno, jei tik galėjai tikėti pavardėmis, nuro- 
dytomis greta skambučių. 

— Man jau tuoj reikės eiti, Lola! 

- Pastatyminės dalies vedėjas... Ką veikia toks 
vedėjas? Apskritai jis dirba teatre. Skambiname į 
informaciją. Turbūt jie ten nuobodžiauja, vangus 
metas. 

Lola surinko numerį. Atsiliepė tas pats dar- 
buotojas su Marselio ar Gardano akcentu. Aš taip 
pat kalbėdavau su tokiu akcentu du mėnesius per 
metus, kai važiuodavau atostogų pas močiutę, pa- 
galvojo ji. 

- Šaptalio kvartale yra teatras 347, ponia. No- 
rite, kad sujungčiau? 

— Apie nieką kita ir nesvajoju. 

Jau po pirmo skambučio atsiliepė kažkoks vy- 
riškis. Lola pasisakė esanti kostiumininkė. Ji pri- 
stačiusi XVIII amžiaus inženiu kostiumą pastaty- 
minės dalies vedėjui Garnjė - ir daugiau apie jį 
nieko negirdėjusi. 

- Garnjė čia nebedirba. Naujasis vedėjas - aš. 
Niekada negirdėjau apie tokį kostiumą. 

— Pristačiau jį asmeniškai jam, o jis pamiršo 
man sumokėti. Tai nemenkas pinigas. 

— Jūs ne vienintelė, kurią jis apmovė, vargše po- 
nia. Šiuo metu jūsų suknia jau tikriausiai kažkam 
perparduota. 

— Gal žinote, kur galėčiau jį rasti? 

— Abejoju, ar iš to jums bus kokios naudos. 

- Vis dėlto pasakykite. 

— Nuo sausio jis įsikūręs Santė kalėjime. Taip 
paprastai nutinka narkotikų prekeiviams, kai juos 
nutveria už rankos. Jūs likote be kostiumo, bet 
Garnjė kur kas labiau nepasisekė. Apgailestauju. 

- Ką gi, ačiū. Regis, sėdau į balą, ir ant mano 
kostiumo reikia padėti kryželį. 

Lola paaiškino padėtį Ingridai. Marsialis 
Garnjė negalėjęs išstumti Alisės Bonen iš trisde- 
šimt ketvirtojo „Astor Majo aukšto dėl tos pa- 
prastos priežasties, kad dviem mėnesiams buvo 
iškritęs iš žaidimo. 

- Tr toliau trypčiojame vietoje. 

— Mums pasiseks, Lola. Ką gi, man jau tikrai 
reikia eiti. 

— Apmuilinsi jiems akis už mus abi, Ingrida. 
Sutarėme? 

— Už mus - priekaras, taip? 

— „Yra trys moterų rūšys. Priekaros, prisikara- 
čijusios ir priekariūkštės.“ Tu veikiau priklausai 
trečiajai kategorijai. 

— Tai komplimentas? 

— Taip. 

- Tavo kūryba? 

— Deja, ne. Polio Valeri. 

— Nežinau tokio. 

— Ojis mielai būtų su tavim susipažinęs. 

Lola krūptelėjo: suskambėjo jos telefonas. 
Skambino Žeromas Bartelmi. Lola įdėmiai išklau- 
sė savo ekspavaduotojo ir nuspaudė mygtuką, at- 
rodo, susirūpinusi. 

— Diegas... ar Morisas? 

— Ministerijos įsikišimas ir toliau daro stebuk- 
lus. Tyrimo rezultatai pateikti rekordiniu greičiu. 
Alisė buvo prisirijusi cukruotų sausainukų, šam- 
pano ir kažkokios bjaurasties. Didelę dozę. 

— Kokios bjaurasties? 

- Ketamino. Normaliame gyvenime tai nu- 
skausminamieji gyvuliams. Gyvenime, kurį gyve- 
name mes, tai disociatyvus narkotikas žmonėms. 
Jo pavartojęs gali įtikėti, kad prieš tave tavo antri- 
ninkas. Arba tau gali išdygti sparnai ir kilti noras 
juos išmėginti. 4 | 

—- Kambaryje buvo šampano, bet narkotikų - ne. 
Ar Alisė bus pavartojusi ketamino prieš ateidama 
į viešbutį? 

- Dabar viskas įmanoma. Net kad ji prisirijo 
narkotikų gera valia. Ir kad brangiųjų kolegų su- 
kurtas portretas nėra taip jau toli nuo tikrovės. 


Kaip kiekvieną penktadienį, „Kalipso“ buvo 
užplūdusi margesnio plauko publika nei šiokia- 
dieniais. Be profesionalių naktinėtojų ir turistų, 
čia galėjai sutikti ir žmonių, dirbančių pagal nor- 
malų grafiką, - jie į valias atsimiegos šeštadienio 
rytą. Šįsyk ji nesistengė pašniukštinėti publikos ir 
nuėjo tiesiai į persirengimo kambarį. Patikrino, ar 
niekas nesislepia drabužinėje, ir užsirakino duris. 
Ir subarė save, kad jaudinasi. Enrikė - bukagalvis, 
bet jo akis žvitri: į persirengimo kambarių zoną 
jis nieko nejįleis. 

Ji apsivilko sceninį kostiumą. Atsisėdusi prieš 
veidrodį, klijuodama dirbtines blakstienas nutarė, 
kad tie neramūs veiksmai - kaip Alisės Bonen, kai 
ši prisistatė į „Astor Majo“ viešbutį. Ar jos para- 
nojos priepuolis buvo pavartoto ketamino išdava? 
Kai kurie narkotikai palieka sąmonės duris pra- 
viras - sklandai padebesiais, tačiau tai suvoki. O 
kaip „disociatyvus narkotikas“? Ar jis gali sukelti 
tokias haliucinacijas, kad tariesi esąs klonuotas ar 
palaikai save paukščiu? Sunku patikėti, kad Alisė 
būtų prisirijusi tos šlykštynės sava valia. 

Virtusi liepsninga rusvaplauke, ji susimąstė dėl 
temos. Kostiumininkė Mari parinko jai naują siau- 
rą tiesaus kirpimo suknelę, žalią stebuklą, nuosta- 
biai derantį prie peruko. Šįvakar aš vaidinsiu jiems 

kapitoną Kusto su savo nardytojų būriu tarp kora- 
lų ir ryškiaspalvių Ramiojo vandenyno žuvelių. Ji 
prisiminė „Kapitoną Nemo“ (buvo mačiusi tą ani- 
macinį filmuką, kai vedė į kiną Antuano Ležė mer- 
gaičiukę). Ir Botičelio kalendorių, kabantį Lolos 
virtuvėje. Venera alebastro oda srūvančiais plau- 
kais, kylanti iš vandenų visų džiaugsmui. Šaukš- 
telis mokslinės avantiūros, dozė Volto Disnėjaus, 
žiupsnelis mito. Nūdienę ir draug amžinąją istori- 
ją - štai ką ji pasiūlys nekantriai publikai. Ji išėjo 
iš persirengimo kambario ir patraukė į užkulisį. 
Timotis leisdavo jai pačiai rinktis muziką. Ji 
buvo numačiusi „ZZ Top“ grupę su jų aromatin- 
gais bliuzais, dvelkiančiais tekila, „Perfecto“ ir di- 
džiuliais motociklais. Galiausiai pasirinko R. Kelį. 
Erotinė klasika. Muzika, tirpstanti ausyse ir bur- 
noje, besiskverbianti po oda, lyžčiojanti tave visą. 
Ritmas, kuriam neatsispirsi. Ingrida pradėjo lin- 
guoti. Stovėjo už didžiulės uždangos, kuri tuojau 
prasiskleis, atverdama pasaulio ištakas žmonėms, 
kurie tariasi regį jas pirmą kartą. Ji išėjo į sceną. 
Tylą drumstė tik R. Kelis, žiūrovai kaip vienas 
tylėjo. Jai atrodė, kad gali šokti ant vandens. Jos 
rankos perbraukė švelnų dumblių spalvos suknelės 
audinį, klubai subangavo dainininko pažadų taktu. 
Ji norėjo atskleisti jiems didžią paslaptį. Aš — 
jūsų sirena, mano kūnas jums sako: geismas —- 
nuostabiausias dalykas pasaulyje. Ji pradėjo nuo 
pirštinių. Mari buvo parinkusi geltonas. Ji lėtai 
nuvyniojo jas nuo rankų ir vieną po kitos sviedė 

į publiką. Išrietė klubus, nusitvėrė užtrauktuko, 
švelniai truktelėjo. Ir pagalvojo apie Alisę. Apie 
Alisę, žengiančią pro 3406 numerio langą. Gyve- 
nimas mums duotas taip trumpam, mieloji, o mes 
pamirštame juo mėgautis. 


Ingrida valėsi grimą, jausdama atlikusi savo 
pareigą. Publika įvertino nepakartojamą šou, ko- 
kio niekad neįamžins jokia kamera. Žinoma, yra 
ta diktorė iš Honkongo - ji nusirenginėja skaity- 
dama žinias, bet tai cirkas, skirtas privilioti dau- 
giau žiūrovų. Ir dar ta realybės šou laida su strip- 
tizininkėm mėgėjom. Nesąmonė, striptizas — tai 
menas, mintantis paslaptimi ir akimirka. 

Kas juos apsėdo filmuoti mus iš visų galų? Žiu- 
lis „Astor Majo“ viešbutyje, Parizi savo svetainė- 
je, Benas - svajose. Tie, kurie žaidžia tą žaidimėlį, 
ne ką išmintingesni. Kam išpažinti savo traumas 
per televiziją, šeimos paslaptis - žurnaluose, inty- 
miausius troškimus - per internetą? Visas pasau- 
lis tariasi klūpąs prie nuodėmių klausyklos. 

Iš apmąstymų ją išplėšė beldimas į duris. Ji ati- 
darė ir išvydo rimtus savo šefo ir Rolano Monto- 
bero veidus. Jie įėjo į vidų; Timotis Harlenas tyliai 
uždarė duris. Paskui tokiu pat subtiliu judesiu pri- 
sidegė cigaretę. Kai jo manieros įgaudavo tokio slo- 
pumo, sprogimas būdavo tik minučių klausimas. 

- We need a little explanation, dear. 


* Mums reikia šį tą pasiaiškinti, brangioji. (Angl.) 


141 


Prie gimtosios kalbos Timotis pereidavo tik 
ypatingo susijaudinimo akimirkomis. Ingrida pa- 
bandė suvaldyti kvėpavimą, susikurti tuštumą. 

— Sveikinu, leitenante Dizel, - pagaliau pravėrė 
burną Montoberas. - Sužavėtas jūsų numerio. 

Ingrida nemėgino neigti. Sugebėdavo atpažin- 
ti, kada yra iš tikrųjų užspeista. 

— Kurio? 

— Tiesą sakant, abiejų. Kaip policininkė jūs įti- 
kinama, bet aš atiduodu pirmenybę Liepsningajai. 
Vienas pasiūlymas. Kodėl Gabrielos Taiger neper- 
rengus policininke? Kai liksite tik su pliauške ir 
uniformine kepure, publika visai pašėls. 

— Ko jums iš teisybės reikia? 

— Suprasti. Tai visada buvo mano aistra. 

Timotis tylėjo; atrodė ryžtingas ir sykiu su- 
sikrimtęs. Šiaip ar taip, Montobero cinizmas jo, 
regis, nedžiugino. Gal tai priemonė šefo širdžiai 
sugraudinti? 

— Lola - policijos ekskomisarė. Kvartalo gyven- 
tojai eina pas ją pasitarti dėl savo bėdų. Kartkar- 
tėm aš jai talkinu. Iš draugiškumo. 

Timotis palingavo galvą. Nuspaudė peleninėje 
vos pradėtą rūkyti cigaretę. Jis ką tik suprato, jog 
Montoberas sakė tiesą, o mano pasiteisinimai jam 
atrodo apgailėtini ir... 

- Meluoti iš draugiškumo - kilnu, - pratarė 
Montoberas. - Ir estetiška. 

— Neturite draugų? Tik ryšius? 

— Draugystė - plati sąvoka, Ingrida. Naktinis 
pasaulis toks širdingas. Visi čia tavo draugai. Bet 
galų gale visad pateka saulė. 

Timotis Harlenas paprašė Montoberą palikti 
juodu vienus. Naktinių klubų lankytojas pasišali- 
no, švytėdamas elegantiška šypsena, kurią Ingrida 
mielai būtų ištaškiusi batelio smūgiu. 

- Tu buvai geriausia, - prislėgtas pratarė Timo- 
tis. - Man velniškai nemalonu tau pranešti, bet tu 
atleista. 

—- Dontt do that to me! Please!" 

- Jei padaryčiau išimtį, kitos to nesuprastų. Tai 
būtų anarchijos pradžia. Vienintelė prabanga, ku- 
rios negaliu sau leisti. 

Tu atleista... velniškai nemalonu... kitos nesu- 
prastų... atleista... atleista... Ji iš visų jėgų tramdė 
ašaras. Prieš akis sumišai šmėžavo vaizdai. Alisė 
krinta ant automobilio stogo, Diegas rodo savo 
sužalotą krūtinę, Morisas niokoja televizorių, Be- 
nas kelia kumštį prieš Diegą. 

Timotis paprašė Enrikės skubiai atnešti 
škotiško viskio. Privertė Ingridą nuryti gurkšnelį. 
Ji sumetė mintyse keletą išganingų frazių — 
paskutinės pastangos prieš tai, kas neišvengiama. 
Man reikia Liepsningosios. Būčiau žinojusi, kad Ro- 
lanas Montoberas vilioja klientus, nebūčiau kišusis 
į jo reikalus. Bet tik atsuko į jį ašaromis paplūdusį 


* Nedaryk to! Prašau! (Angl.) 

veidą. Šefo veidas buvo švelnus ir nepermaldauja- 
mas. 

Ji išėjo iš „Kalipso“ pro tarnybines duris. 
Nužvelgėstovinčius automobilius, vaikštinėjančius 
praeivius. Atsigręžusi paskutinįsyk pasižiūrėjo į 
mirguliuojantį fasadą, afišą, kurioje ji atsiseginėja 
užtrauktuką po auksinėmis raidėmis VIEN PAS 
MUS - GABRIELA TAIGER, LIEPSNINGOJI, o 
tada atsuko nugarą praeičiai. 


Lola atsikėlė išgerti portveino ir pridėti poros 
dėlionės gabalėlių, tačiau žydintiems Fudžijamos 
kalno šlaitams nebuvo lemta jos apraminti. Ta 
nukirsta ranka tikrai nieko gero, o dienos jaudu- 
liai tik sustiprino nerimą. Ji prikaišiojo sau 
nepalydėjusi Ingridos į Pigalį, nepalaukusi ir 
nebuvusi šalia, kai ši traukė namo į Troškimų 
skersgatvį. 

Ingrida turbūt jau sugrįžo. Kodėl jai nepas- 
kambinus? Žinoma, yra rizikos ją prižadinti. 
Striptizas visada ją išsunkia. Po tų seansų ji sakosi 
mieganti kaip kūdikis. 

Įsipylusi dar lašelį portveino, Lola suko ratus 
po svetainę. Metė žvilgsnį į Šachmatinės gatvę. 
Tamsa atrodė ištempta tarp dviejų kuolų it palapinė. 
Ji pravėrė langą: nė menkiausio vėjelio. Tokia tarsi 
pakibusi gamta galop ima dirginti nervus. Nebe- 
sitverdama ji apsirengė. Nueis paslankioti apie In- 
gridos studiją, žvilgtelėti, ar dega šviesa. O jeigu 
Ingrida jau miega teisiųjų miegu, išsijungusi visas 

šviesas? Ak, problema, verta Kornelio tragedijos. 
Ūmai Lola susigriebė, kad šaltkalvės Nadinos dėka 
turi antruosius raktus. 

Patyliukais įeis, patikrins, ar Ingrida miega, 
sveika ir gyva, ir nemačiomis išeis. 

Paprasta ir skoninga. 


16 


Jis jautėsi visiškai nusiplūkęs. Šiandien buvo tiek 
kančių. Iki kraujų muštynėse apdaužytas žmogus, 
jaunas narkomanas, partrenktas motociklo, val- 
kata, pamiršęs netgi savo vardą. Ligoninės perso- 
nalas nepaliaujamai grūmėsi su piktavaliu likimu. 
Juk tie likimo posūniai visada trapiausi. Eina per 
gatvę, negalvodami, kad reikia saugotis, leidžiasi 
į pavojingus kvartalus, pamiršę grįžtelėti atgal, su 
pasitikėjimu, pagraužtu abejingumo ir dvejonės. 

Bet dabar jie išgelbėti. Greitosios pagalbos 
skyriuje viskas, ko reikia, atlikta laiku. Žinia, par- 
tija tik atidėta. Sulig nauja diena, nauja aušra čia 
vėl grįš išvargę veidai, klyvi kūnai. Tie žmonės to- 
kie, kaip jis: jie nebeturi tėvynės. Peržengę ribą, 
skiriančią miesto magistrales nuo ligoninės erdvės, 
jie pagaliau suvokia, išmatuoja savo tremtį, ir tai 
paaitrina jų skausmą. 

Jis atsargiai pravėrė Polio duris ir priėjo prie 
jo lovos. Nors palatos kaimynas ir knarkė, buvo 
girdėti lygus jo alsavimas. Kondicionavimo siste- 
ma šlubavo, ir jam buvo per karšta su gipsais ir 
įtvaru. Naivusis Polis, žmogus, sugurintas į gaba- 
lus, tikintis, kad jo skriaudėjai - geručiai. Nusiri- 
tęs nuo kopėčių, jis vos neužsimušė. Kad išbliz- 
gintų kažkokios kavinės langus. | 

Akimirką jis stovėjo, žiūrėdamas, kaip Polis 
miega, paskui išėjo iš palatos. Koridorius tuščias, 
bet tolėliau Greitosios pagalbos skyrius virte virė. 
Jis nužingsniavo priešinga kryptimi, pastovėjo 
prieš gėrimų automatą, kol įsitikino, kad niekas 
nesiartina. Iš visų jėgų stumtelėjo duris. Vyriai jau 
nebe taip girgžda, buvo šiaip ne taip sutepęs juos 
alyva. Laiptuose jį apgaubė drėgmės ir pelėsių kva- 
pas drauge su elektros sistemos, liftų mechanizmų 
"ir gurguliuojančių vamzdžių gaudesiu. Lyg myli- 
mo balso šnaresys. Jis išsiėmė iš kišenės žibintuvėlį 
ir leidosi į savo valdas. Pažinojo čia visus užkabo- 
rius, menkiausią ramstį, menkiausią sienos rauplę. 

Nuo surūdijusių vamzdžių palubėje krito susi- 
tvenkę lašai, ritmingai kapsėdami pildė klanelius. 
Dabar jam jau būtų sunku užmigti be to skysto 
metronomo. Malonus pojūtis, kad judi pilve, pilve 
banginio, stebinčio kvartalą, gelbstinčio bedalius, 
nuo kurių per dažnai nusisuka Paryžius. 

Jis iš anksto mėgavosi palaima ilgas valandas 
plūduriuoti tos šiurenančios drėgmės ramybėje. 
Įnaktėjus niekas čia nebeužsuka. Kartais jis ma- 
tydavo sanitarus, tempiančius suterštas medžiagų 
atlaikas ar nešvarių baltinių vežimėlius. O sykį 
matė net vieną tarnautoją, vežantį numirėlį. Sku- 
briom dienom tas painus kelias atrodė viliojamai 
trumpas. Jis įstengdavo likti nematomas. 

Kartą jis pabūgo įsiveržimo. Vienas režisierius, 
užsigeidęs panaudoti jo karalystę kaip filmo 

dekoracijas, grasino užtvindyti ją savo kamero- 
mis ir asistentų armija. Jie būtų prasiskverbę į 
jo pasaulį, ištraukę į dienos šviesą jo tylos: galią. 
Būtų suniokoję banginį. Laimei, leidimo filmuoti 
jie negavo. 

Jis praskleidė brezentą, dengiantį šulinio ren- 
tinį, ir pasilenkė įkvėpti lietaus garų. Šulinys buvo 
išdžiūvęs, bet kvapas likęs - skvarbus, raminamas. 
Jis paėmė pūkinę striukę, apsivilko, peržergė šuli- 
nio rentinį. Nusitvėrė virvės ir pradėjo leistis. Ju- 
dėdamas dugno link kaip kiekvienąsyk jautė per- 
sikeliąs į kitus laikus. Ligoninės įsteigimo laikus, 
kai erdvus pastatas atverdavo savo sales ir skliau- 
tus nelaimingiesiems, kad suteiktų jiems priebė- 
gą. Svetingumo laikai. Jie neturėjo XXI amžiaus 
pradžios technologijų, bet turėjo neišsenkamas 
užuojautos atsargas. Gyvenimas buvo sunkesnis, 
bet širdys atviresnės. 

Jo kojos palietė drėgną žemę. Jis atsigulė ir vėl 
pajuto, kad jis saugus čia, prie žemės maitintojos, 
nepasiekiamas po medžių, gėlių šaknimis. Jis su- 
sigaužė striukės šiltyje. Mėgdavo įsivaizduoti gy- 
venimą viršuje, toliau vykstantį be jo. Visus tuos 
Šv. Felicijono vyrus ir moteris, šmižinėjančius pir- 
myn atgal, triūsiančius, diena iš dienos, naktis iš 
nakties lengvinančius kančias. Banginio draugai. 
Kuklūs tokio apgaulingo mūsų pasaulio didvyriai. 
Jis pradėjo melstis už juos ir už Polį, ir už visus 
sužeistuosius, kurie dar šiandien pasakojo jam 
apie savo skausmą. 

Troškimų skersgatvio pradžią buvo apšvietęs tik 
vienas pavargęs žibintas, bet pro žaliuzių tarpelius 
Lola matė tuščią laukiamąjį, kaip paprastai psicho- 
delinį. Čia viešpatavo tvarka: žurnalai tvarkingo- 
mis krūvelėmis sudėlioti ant stalo, pagalvėlės - ant 
kanapos, joks baldas neapverstas. Nesiryždama už- 
eiti, ji prisiartino prie gretimo namo, išvydo medi- 
nę ranką senienų pirklio vitrinoje. Žiedų stovas. Iš 
tikrųjų, visas pasaulis pasiryžęs dar padilginti jos 
nerimą, ir taip augantį kaip ant mielių. 

Lola grįžo atgal, įkišo raktą į naująją spyną, ir 
durys tyliai atsidarė. Atsargiai jas privėrė, įjungė 
koridoriuje šviesą, stumtelėjo miegamojo duris. 
Lova buvo tuščia. Ji nuėjo į masažo kabinetą, vil- 
damasi, kad ekscentriškoji Ingrida bus užmigusi 
ant savo darbastalio, bet tas kambarys buvo toks 
pat tuščias, kaip kiti. 

Sugrįžo į virtuvę, pradarė šaldytuvą. Su pa- 
lengvėjimu konstatavo, kad jame tik pundelis ri- 
dikėlių, kumpis su apvalkalu, jogurtas, raikytos 
duonos pakuotė, energiniai gėrimai, mineralinis 
vanduo ir meksikietiškas alus. Nieko negalvoda- 
ma atidarė šaldymo kamerą. Ten mėtėsi keli nykūs 
pusfabrikačiai. 

Paskambino Ingridai mobiliuoju. Bute nuaidė- 
jo signalas - puikiai pažįstamas elektrinės gitaros 

motyvas. Kas iš to, kad gali paskambinti, kur tik 
nori, jei telefonas pamirštamas namie —- ir dar pa- 
čiu netinkamiausiu metu? Lola paburbleno min- 
tyse, paskui prisėdo ant oranžinės kanapos pa- 
mąstyti. Jai toptelėjo viena mintis. Diegas Karlis 
padarė savo: užuot ėjęs šokti salsos, nusekė pas- 
kui Ingridą į „Kalipso“. O ši, nepaisydama visų 
skambių pareiškimų apie draugystę ir nekaltumą, 
pasidavė grėsliojo hidalgo kerams ir dabar miega 
pavojingame jo glėbyje, prigludusi prie apdeginto, 
bet ak kokio jaudinamo stuomens, ir tariasi esanti 
saugi nuo niekšingojo plaštakų pirklio kėslų. O aš 
tuo metu, pagalvojo ji, štai gadinu sau kraują: ką 
gi, taip nieko nebus. Tuoj visus sukelsiu ant kojų. 

Ji įjungė kompiuterį. Neseniai žiūrėtas Žiulio 
Parizi filmas leido jai įsiminti slaptažodį: Zig- 
mundas. Ingrida jautė silpnybę psichoanalitiko 
šuniui. Lola įtarė ją apgailestaujant, jog šis nėra 
žmogiškesnio pavidalo, kad galėtų pamasažuoti 
ir jį. Reikia pasakyti, tas dalmatinas kartkartėm 
linkęs į neurasteniją, bet tai jau kita istorija. 

Lola prisijungė prie „Geltonųjų puslapių“ ir 
rado tokį Diegą Karlį Žemapo krantinėje. Surinko 
jo numerį. Ir ėmė laukti. Ar tokiu laiku jis dar te- 
bešoka? Ir kaip jam po to pakaks jėgų atbudėti li- 
goninėje? Galbūt jis kaip tik tarnyboje. Ji paskam- 
bino į Šv. Felicijono ligoninę ir paprašė pakviesti 
slaugytoją Karlį. Telefonistė paprašė ją paskam- 
binti truputį vėliau, dabar vyksta pasiruošimas 
rimtai operacijai, Diegas Karlis ir jo kolegos labai 

užsiėmę. Sunerimusi Lola padėjo ragelį. Geriau 
jau žinoti, kad Ingrida nuklydo į slaugytojo guolį, 
negu kad kažkur išgaravo. Kompiuteris rodė 2 va- 
landas 43 minutes. Ji paskambino Žeromui Bar- 
telmi. 

Ir pajuto dėkingumo antplūdį, kai pažįstamas 
balsas išspaudė mieguistą „alio“. 

— Atsiprašau, kad prižadinau, bet Ingrida pa- 
kliuvo į bėdą. 

- Ir vėl, šefe! 

- Ir vėl - tiksliau, ji išgaravo. 

— Ką gi, atvykstu. Kur jūs? 

— Kol kas tik sukelk ant kojų kolegas. Tiesiog 
noriu žinoti, ar... 

— Ar kokiame nors komisariate arba ligoninėje 
yra policijos raportas dėl Ingridos. Taip? 

- Tikrai taip, ir paskubėk. 

- Aišku. Bet sakykite, kas nutiko? Tai man pa- 
dėtų. 

- Nieko, tik tiek, kad jos nėra lovoje. 

— Galji kieno nors kito lovoje. To nervingo jau- 
nuolio, kuris pešėsi su ispanu. Ar kaip tik ispano. 

— Diego Karlio lovoje jos nėra, aš patikrinau. 

- A, labai gerai. O kitoje? 

- Su Benžamenu Noblė Ingrida susipykusi. 
Liaukis gaišti, prie darbo. 

Lola prisidegė cigaretę. Savo namuose Ingrida 
neleido rūkyti, bet dabar ne metas sukti galvą dėl 
tokių niekų. Ji pavaikštinėjo pirmyn atgal, nuėju- 
si į virtuvę, pasiėmė meksikietiško alaus - nieko 

geresnio nebuvo. Kad neprailgtų laikas ir nepašly- 
tų nervai, sutelkė dėmesį į aromatinę lempą - tas 
metodas, atrodo, padėdavo Ingridai. Man tai ne, 
konstatavo. Patikrino atsakiklį. Kažkas per vakarą 
kelissyk mėgino prisiskambinti Ingridai ir kiek- 
vieną kartą numesdavo ragelį. Pagaliau nuaidėjo 
balsas. Benžameno Noblė balsas. 

— Ingrida, tas nemalonus nutikimas primena 
man vieną filmą. Mergaitės, kuri šaldytuve rado 
ranką, istoriją. Na, žinoma, ten nebuvo vinies; 
vieną po kito ji gauna skrybėlių dėžutėje visus 
gabalus iki pat galvos to, kuris buvo jos sužadė- 
tinis. Tavo psichas gali būti siaubo filmų mėgėjas. 
Aš pasirengęs tirti su tavimi! Galų gale tai mano 
amatas. Ką manai? O kol kas, jei turėsi nemalonu- 
mų ar apniks liūdesys, aš čia, baby. Bet kada... 

Lola užvertė akis į dangų, sunkiai atsiduso ir 
išklausė viską iki galo. Atpažino Žoržo Lebutė bal- 
są. „Paryžius - tai šventė“ savininkas tvirtino esąs 
nustebintas ir laimingas, radęs telefonų knygoje 
tokią Ingridą Dizel. Ar tikrai jis turįs reikalą su 
Los Andželo policijos departamento stažuotoja? 
Jei taip, leisiąs sau būti įkyrus. Jis pasirengęs pa- 
siūlyti jai patrauklų atlyginimą, kad ji suvaidintų 
kieno tik nori antrininkę keliuose prašmatniuose 
vakarėliuose. Apie tokią progą - grįžti į Kalifor- 
niją su nepakartojamais prisiminimais lagami- 
ne - galima tik svajoti. Na štai, bent vienas, kuris 
siekia savo, galvojo Lola, baigdama klausyti įra- 
šą. Viena iš dviejų: arba ryšys tarp naktinių klubų 

lankytojo ir jo svainio ne itin glaudus, arba ponas 
Montoberas iš tiesų džentelmenas. Jei nusišypsojo 
laimė, jis elegantišku mostu išbraukė tą epizodą, 
taip išsaugodamas Liepsningosios paslaptį. 

Kita žinutė buvo iš Diego Karlio. Kvietimas 
šokti tebegaliojąs. Iš teisybės, kiekvieną vakarą. 
Jis tik laukiąs jos ženklo. Lola susigriebė besišyp- 
santi — na ir sveikata to nelabo berniūkščio! - ir 
čia ją privertė krūptelėti mobiliojo skambutis. Tai 
buvo Bartelmi. 

— Apskambinėjau greitosios pagalbos tarnybas. 
Jokios sužeistosios, atitinkančios Ingridos aprašymą. 

— Vis šis tas. 

— Ką darome dabar, šefe? 

- Aš - dar nežinau, o tu eik miegoti. 

- Jei jau su jumis kalbu, tai pasinaudosiu pro- 
ga. Turime rezultatus dėl vinies ir rankos. Ketinau 
skambinti jums rytoj, bet kadangi... 

- Klok! 

- Vinis pati paprasčiausia. Made in Taiwan, iš 
tų, kurių visur pilna. Nieko čia nepeši. Užtat ran- 
ka priklausė tokiam Artiurui Riufenui. Šešiasde- 
šimt aštuonerių metų benamiui - gimęs Kompje- 
nėje, miręs Paryžiuje. 

- Įskaitoje yra? 

— Mažumą. 

— Negali būti įskaitoje mažumą. Esi arba nesi. 

- Riufeną sulaikydavo dėl niekų. Vagystės par- 
duotuvėse, triukšmas naktį. Ilgainiui tai vis retėjo. 
Jis gyveno gatvėje. Žemapo kvartale. 

- Gal ir taip, Žeromai, bet klausimas toks: ką 
jo ranka su stirksančia taivanietiška vinimi veikė 
Ingridos šaldytuve? Pamėgink apibendrinti, gerai? 

— Kaip tik taikausi jums pasakyti, kad vargšelis 
mirė nuo nepakankamos mitybos ir blogų sąlygų - 
šiaip ar taip, tai galima pavadinti natūralia mir- 
timi, ir jo kūnas pateko į ligoninę. Po skrodimo 
atsidūrė lavoninėje. 

— O vinis atsirado prieš mirtį ar po mirties? 
Po - nes kalbi apie natūralią mirtį. 

— Na taip, po. Verčiau venkime kruvinų nukry- 
žiavimo istorijų. 

Lola prisidegė naują cigaretę ir vėl leidosi 
žingsniuoti po kambarį. 

- Alio! Šefe! 

- Aš vis dar čia, Žeromai. Suku galvą. Paspė- 
liokime. Lažinuosi, minėta ligoninė - Šventasis 
Felicijonas. 

— Atsakymas teigiamas. Ar tai turi kokią nors 
ypatingą reikšmę? Slaugytojas, kurio lovoje nėra 
Ingridos, dirba toje ligoninėje, tiesa? 

- Atspėjai. Greitosios pagalbos skyriuje. 

— Norite, kad ten pasižvalgytume? 

— Ne, susidorosiu pati. Paskambinsiu, kai turė- 
siu naujienų. 

— Sutarta, šefe, - nusivylęs atsiliepė leitenan- 
tas. - Tai labanakt, 

Tikrai taip, bernužėli, pagalvojo Lola. Tarytum 
mano amžiuje dar būtų galima užmigti po tokio 
emocijų antplūdžio. Ji išėjo iš butuko ir pasuko 

Klodo Velfo prospekto kryptimi. Pakeliui mąs- 
tė, ko geriausia griebtis. Ir pasirinko buldozerio 
techniką. Patraukti už liežuvio karštakošį ispaną, 
niekada neprarandantį šaltakraujiškumo ne taip 
jau sudėtinga. Ne pirmiena. 


18 


Traukdama į ligoninę Lola aptiko, kad šviečia 
pilnatis. Tais laikais, kai buvo komisarė, kolegos 
baimindavosi pragaištingo jos poveikio. Tam dan- 
gaus šviesuliui neužteko valdyti žydrosios plane- 
tos potvynių ir atoslūgių. Jis kėlė bangas žmonių 
širdyse, potvynius ir atoslūgius kraujyje, trikdė 
nervų sistemą. Ir sunkiausios būdavo pavasario 
naktys. | 

Šv. Felicijono ligoninės pulsas iš tiesų plastėjo 
pagal asmeninius paryžiečių potvynius ir atoslū- 
gius. Diegas su kolega tvarstė vyriškį, kurį kažkas 
užpuolė išėjusį iš naktinio restorano. Dešinė jo 
akis buvo bemaž užtinusi, iš burnos plūdo kraujas 
drauge su dantimis, kelių šonkaulių būklė, atrodo, 
buvo nekokia. Ir vis dėlto jis nepaliovė koneveikęs 
įsivaizduojamų savo užpuolikų, o jo draugė, dar 
pati sukrėsta, stengėsi jį apmaldyti. 

Diegas neatrodė nei sunerimęs, nei susidomė- 
jęs. Ir kaip gali toks atrodyti Šv. Felicijono ligoni- 
nėje? Galop rado jai valandėlę. Ji puolė be užuo- 
lankų. 

- Ranka Ingridos šaldytuve - iš Šventojo Fe- 
licijono ligoninės. Tai jau virsta kažkokia manija. 

— Garbės žodis, aš čia niekuo dėtas. 
— Mane glumina tavo gebėjimas kurti pasakė- 
les. Sakaisi einąs šokti salsos - randu tave budintį. 

— Paprastas reikalas - aš dariau ir viena, ir kita. 

- Tave reikėtų praminti Šokančiuoju Superme- 
nu - ką, niekados nemiegi? 

— Po Alisės mirties miegu mažai. Beje, turiu čia 
lovelę. 

- Keista mintis. 

— Alisė išklijavo mano butą angelais ir širdu- 
tėmis. 

— Na ir kas? 

— Neturėjau kada perklijuoti tapetų. Kai tai 
diena iš dienos tau prieš akis, gali išprotėti. Tai 
man primena, kad ji buvo valiūkė, o aš su ja ne- 
labai gražiai pasielgiau. Tad dažnai pasislepiu čia. 

- Tiesiog genialiai sugalvoji keisčiausių pa- 
siaiškinimų, mielasai. 

- Ojūs - keisčiausių klausimų bet kada, dieną 
naktį, Lola. Be to, atrodote susijaudinusi, nors tu- 
rėtumėt būti lovoje. Kas galų gale vyksta? Ir kur 
Ingrida? 

— Kaip tik to ir nežinau. 

- Einu su jumis! Mes ją rasime. 

— Dar reikėtų žinoti, kur ieškoti. 

Lola įdėmiai į jį įsižiūrėjo. Sunerimęs, išvar- 
gęs, nuoširdus. Bet kiekvienąsyk, kai atidžiai ste- 
bi šį vaikiną, jis atrodo toks nekaltas. Esamomis 
aplinkybėmis tai be galo įtartina. Ji paskambino 
Ingridai į namus, jai atsiliepė nelabasis atsakiklis 
ir džiugus draugės balsas. Diegas prisėdo greta. 

— Ketvirta valanda nakties, Lola. 

— Pasakei ne kažin ką naujo. 

— Turiu tau pasiūlymą. | 

Lola susigriebė, kad jai glosto širdį tas „tu“. Jis 
sušildė tą bjaurią, pernelyg nutviekstą naktį. Ji at- 
sisuko į Diegą ir pamatė, kad jis susijaudinęs ne 
mažiau už ją. Ar galbūt tiesiog apsigimęs aktorius, 
kuriam niekada neprireiks Tėtušio Dinamito pa- 
mokų. 

— Tuoj pažadinsiu Viktorą Maso, lavoninės pri- 
žiūrėtoją. Bet dėmesio, jis - keistuolis. Nežinia, 
kas jam gali šauti į galvą. , 

— Pasistengsiu, kad mano galva jam įtiktų. 

— O koljis pasirodys, gali prigulti kurioje nors 
palatoje. 

— Vos padėsiu galvą ant pagalvės, išvysiu Ingri- 
dą, šokančią man panosėje ir dievaižin ką pliauš- 
kiančią. Labai ačiū. Lieku stačia. 


- Tikiuosi, jūs ne menininkė, ponia Žost. 

— Jokio pavojaus, pone Maso. 

- Mums čia menininkų nereikia. Mūsų admi- 
nistracija šiuo klausimu katėgoriška. Neįsivaiz- 
duojate, kiek kūrėjų įkvepia mirtis. Fotografų, 
kino režisierių, detektyvinių romanų autorių, dai- 
lininkų, komiksų piešėjų ir dar dievaižin ko. Jie 
ateina pas mus degančiomis akimis, tikėdamiesi, 
kad atversime jiems savo karalystės vartus ir už 
menką kainą pasotinsime neaprėpiamą godų jų 
įkvėpimą. Argi aš ne teisus, Frambuaza ? 


* Framboise - avietė. (Pranc.) 

Sėdėdama greta savo viršininko mažame ny- 
kiame kabinete, užverstame raštpalaikiais, va- 
dinamoji Frambuaza tik linktelėjo. Vienintelis 
spalvotas akcentas čia buvo didžiulis akvariumas, 
kuriame plaukiojo karpiai koi. Jaunąją moterį, at- 
rodo, ne ką labiau negu kiniškas žuvis jaudino an- 
tiseptikų kvapai, ne visai pajėgiantys užgožti tą su 
niekuo nesupainiojamą yrančio kūno dvelksmą. Ji 
buvo kokių trisdešimties metų, ramaus veido ma- 
loniai apvaliais skruostais, rankoje laikė popierinę 
stiklinaitę su kava. Bet buvo justi, kad miršta iš 
miego. Atvykęs į ligoninę, Viktoras Maso pristatė 
ją Lolai tokiais žodžiais: „Fransuaza Rišė, mano 
asistentė. Jai nėra jokio pagrindo miegoti, kai aš 
dalinuosi su jumis žiniomis. Mokaisi bet kokio 
amžiaus ir bet kada, a, Erambuaza?“ 

— Man nereikia pasotinti jokio įkvėpimo, - vėl 
prabilo Lola. - Užtat turiu draugę, kuri išgaravo. 
Savo šaldytuve ji rado vieno jūsų įnamio plaštaką. 
Tokio Artiuro Riufeno. 

— „Išgaravo“? Ką norite tuo pasakyti? 

— Kad nebeturime iš jos jokių žinių, kad jos ne- 
randame. Bet aš vis dėlto turiu ją rasti. 

— Dėl to verta mažumą pasistengti. 

Maso įjungė kompiuterį ir neskubėdamas įsi- 
gilino į kartotekas. Bedė liesu pirštu į ekraną ir 
pareiškė, kad Riufenas iš tikrųjų pas juos įrašy- 
tas. Išdėstęs jo pristatymo aplinkybes ir tai, jog 
jam buvo atliktas skrodimas, jis neatskleidė Lolai 
nieko nauja. Ji išklausė nepertraukdama, tačiau 

tolydžio dirsčiodama į asistentę. Vargšo Riufeno 
mirtis nedarė jokio poveikio plazdenantiems jos 
vokams. Piršosi klausimas, kada ši jauna moteris 
ryšis išgerti savo kavą. Laukdama prižiūrėtojo, 
Lola jau buvo ištuštinusi kelis puodelius, ir nuo jų 
jai smarkiai daužėsi širdis. Tačiau dalis jos miego- 
jo ir kaip absurdiškame sapne regėjo Ingridą, sa- 
kančią: „Tavo tiesa, Lola, papurtykime miegančią- 
sias gražuoles kaip kriaušes. Bet kodėl tu amžinai 
šneki man apie vaisius ir daržoves, klausiu tavęs?“ 

Maso toliau komentavo juodą tekstą, slenkan- 
tį baltame ekrane. Lola kaip stropi mokinė sten- 
gėsi klausytis tos informacijos, kurią jai jau buvo 
pateikęs Bartelmi. Kartais, intonacijai suskambus 
vangiau nei anksčiau, jos mintys kažkur nuklys- 
davo. Prižiūrėtojas buvo aukštas išglebęs žmo- 
gynas; to, matyt, ir reikėjo, kad iškiltum virš to 
plėkų tvaiko ir nesikraustytum iš proto, suvokęs, 
kad tris ketvirčius savo gyvenimo stumi su gauja 
negyvėlių, kurstančių tik žmogėdrišką menininkų 
vaizduotę. U, ką aš čia šneku? Ir ji pasidairė Diego, 
bet šis vėl grįžo prie savo reikalų, o ji nė nepa- 
stebėjo. Gailėjosi nepalepinusi savęs poguliu, kurį 
Diegas jai siūlė. 

— Mes nepastebėjome jokios vagystės, tiesa, 
Frambuaza? 

— Jokios, - pritarė jaunoji moteris, vis dar ne- 
palietusi savo kavos. 

Ji padėjo galvą ant kumščio; jos vokai nusi- 
leido. Nagi, gerk, atauš, mintyse įsakė jai Lola. Ir 


paaiškink man, ką apskritai čia veiki. Nesugalvoji 
nieko geresnio, kaip būti kabineto dekoro dalimi 
ar paryškinti foną savo šefui? 

— Turiu jums kai ką parodyti, - pareiškė minė- 
tasis šefas. 

Lola nusekė paskui jį, kaip ir jo apsnūdėlė, vis 
dar nusitvėrusi stiklinaitę, kažkokiu žaliu, kiek 
vingiuotu koridoriumi, kurio niekas aiškiai nesi- 
vargino perdažyti nuo Breigelio Vyresniojo laikų. 

— Pasirengusi? - pasiteiravo prižiūrėtojas prie- 
šais metalines duris. 

- Pasirengusi kam? 

— Na, vaizdelis ne iš gražiųjų. Bet kadangi Die- 
gas tvirtina, kad jūs - buvusi komisarė... 

— Kodėl klausėte, ar aš ne menininkė? 

- Kai kurie atsistatydinę farai užsiima menais. 
Taip, taip, Žinau tokių. Ir ką gi - išgraužk, jie ne- 
gauna leidimo įeiti taip pat, kaip kiti! Beje, vienas 
šmaikštuolis iš administracijos pasiūlė pakabinti 
ant durų lentelę su Pikaso galva, perbraukta rau- 
donu brūkšniu. Menininkams draudžiama. Čia 
smaginamės dėl menkiausio nieko. Tenka. 

Bet ar tu atidarysi savo siaubo muziejų, ar ne, 
nelabasis garny? - irzo Lola, švytėdama dirbtine 
šypsena, kuriai nebeilgai seksis ką beapgauti. Pa- 
galiau jis pravėrė duris. Įėjo pirmas, jam įkandin 
Frambuaza su ataušusia kava. Lola beveik nusivy- 
lė, atsidūrusi dideliame kvadratiniame plytelėmis 
išklotame kambaryje, baltame ir švariame. Čia 
stovėjo trys pilko metalo suolai. Buvo ir didelis 


baseinas, sklidinas melsvai žalsvo vandens. Ar 
greičiau geltono, pasitaisė Lola. Iš tiesų, gelsvai 
melsvai žalsvo. Kvapas taip pat buvo melsvai žals- 
vas. Bet pažįstamas. 

Garnys Viktoras šelmiškai šypsojo, susidėjęs 
rankas už nugaros. Jis lengvai sūpavosi ant pėdų. 
Frambuaza stebeilijosi į baseiną pagaliau atmerk- 
tomis, bet romiomis akimis ir — stebuklas ar mė- 
nesienos poveikis! - gėrė savo kavą. Ar čia reikėjo 
įžvelgti Pavlovo refleksą? Šlykštus pažįstamas, bet 
primirštas kvapas plūsteli tau į šnerves, ir op - tu 
pagaliau geri savo kavą? Mintyse Lola pliaukštelėjo 
sau per kaktą. Kvapas tikrai pažįstamas, bet toks 
tirštas, kad atmušė uoslę. Švystelėjusi mintis pavei- 
kė kaip alyva ugnį; įdirgusiose smegenyse išsirikia- 
vo išvados. Kas dar čia gali būti, jei ne formalinas? 
Ingrida, tu neįsivaizduoji, ką aš dėl tavęs darau. 

- Vandeninis formaldehido tirpalas, - išdidžiai 
pranešė prižiūrėtojas. 

Ilgainiui jam, matyt, ėmė stigti progos pri- 
trenkti menininkus, kuriems tik to ir būtų reikėję; 
dabar savo kvadratinio tvenkinio pakraštyje gar- 
nys turėjo Apvaizdos siųstą žiūrovę. Kad padarytų 
galą jo šnekoms, Lola ryžtingai žengė į priekį. 

- Ei, palaukite! - suvapėjo Viktoras Maso. - 
Leiskite pirma jums paaiškinti. 

Ji palinko virš baseino. Čia plūduriavo kokios 
dvi dešimtys kūnų. Vizija, pranokstanti bjaurumo 
ir atgrasumo ribas, kuri būtų sudominusi Pikasą 
tą dieną, kai Tanatas būtų užvaldęs jį labiau už 


Erosą. O, vis dėlto ne. Gerai pamąsčius tai veikiau 
dvelkė 50 laipsnių sustiprintu Fransiu Bekonu. 

Lola grįžo atgal. Atsistojo prieš savo pašneko- 
vus ir vienam po kito pažvelgė į akis. 

— Jis ten, taip? Ir, aišku, be rankos. 

— Na, Riufeno kūnas iš tikrųjų tenai, - netikė- 
tai skubriai paaiškino. prižiūrėtojas. - Bent taip 
rodo mano kompiuteris. Apie šį baseiną labai ne- 
daug kas žino. Kūnai skirti medicinos studentams, 
nors nuo to laiko, kai buvo išrastas kompiuterinis 
modeliavimas, toji praktika baigia išnykti. Tiesą 
sakant, medicinos studentai į mus jau nesikreipė 
nuo... 0, nuo neatmenamų laikų, a, Frambuaza? 

— Tikrai taip, šefe. 

— Tad mums lieka piešėjai. Bet čia jau Frambua- 
zos sritis. 

— Maniau, menininkai buvo negailestingai at- 
stumti, — ištarė Lola, sutelkdama savo kantrybės 
atsargas, kad kuo greičiau virstų vientisu tvirtu 
bloku. 

Apskritas juodas sieninis laikrodis toje kvad- 
ratinėje salėje su baseinu, kuriame plūduriavo 
išgeltę velioniai, buvo tiek pat nederamas, kiek 
tikras, ir rodė 5 valandas 13 minučių. Lola pažvel- 
gė į Erambuazą, iškėlusią stiklinaitę ir tempiančią 
kaklą, kad nulaižytų nutekėjusį cukrų. Dar lašelis 
kantrybės, ir ta mergina bus visai veiksni. 

— Erikas Biufa - vienintelis, kuriam administra- 
cija daro išimtį, - raiškiai pranešė jaunoji moteris; 
kelios cukraus kruopelės sustingo jai ant lūpų. 

- Taip, - pritarė Lola, automatiškai apsilaižy- 
dama lūpas. - Vienintelis, taip, taip. 

— Bet nieko čia nuostabaus, nes Erikas Biufa' 
kuria anatomijos piešinius medicinos knygų lei- 
dėjams. 

Puikumėlis. Griežtoji logika ima viršų, lavo- 
nų prikimšti baseinai ištirps naktyje, prižiūrėtojų 
akys beveik dvelkia gyvastimi, pagaliau jie juda 
tiesiai prie tikslo. Netrukus prisimins reikiamus 
adresus ir pasidalins jais su tavimi. 

— Kur gyvena tas Erikas? - pasiteiravo Lola, ne- 
pajėgdama užgniaužti palengvėjimo atodūsio. 

— Edgaro Varezo gatvėje. Bet namie jo nerasite. 

— Kodėl? 

— Jis Frankfurte. Giunterio fon Hagenso pa- 
rodoje. Žinote, to vokiečių gydytojo, kuris išrado 
metodą konservuoti lavonus silikono gumos pa- 
grindu. 

— Kada Biufa išvyko? 

— Praeitą savaitę. 

Taigi ranką į Ingridos šaldytuvą įkišo ne jis. Ir 
kodėl būtų tai daręs? Be to, toji ranka trenkė ne 
tik formalinu, buvo dar tas gėlių esencijos kvapas. 
Ką tie plėkai bando mums pasakyti? Ir ką aš čia 
veikiu? 

— Gal kartais jūsų kompiuteris pasakytų, ar Eri- 
kas Biufa nepasiskolino lavono rankos? 

— Kompiuteris tokios informacijos neregis- 
truoja, - įsiterpė Viktoras Maso. - Bet galbūt Eri- 
kas papiktnaudžiavo savo privilegijomis. 

- Jis turi raktą? 

— Ne, bet žino, kur jis yra, - atsakė Frambuaza. - 
Nemanau, kad tai jo stilius - pasiimti neįspėjus, 
tačiau duosiu jums jo mobiliojo numerį. O mes 
paskui jau ramiau atliksime tyrimą. Ar ne, šefe? 

— O, taip, jis neišsisuks, - pritarė garnys. 

— Gal nežinote, ar tas jaunuolis - striptizo mė- 
gėjas? 

— Moteriško ar vyriško? 

— Atleiskite, ką? 

— Striptizo. Vyriškų ar moteriškų kūnų? 

Jaunoji moteris tarė žodį „kūnai“ visai abejin- 
gai. Lygiai taip pat tai galėjo būti ir negyvi kū- 
nai. Nelaboji Frambuaza! Ir visą tą laiką garnys it 
niekur nieko klausėsi pokalbio. Kaip žmogus, iš- 
trauktas iš miegų vidury nakties, jis greit įvertino 
padėtį. Žinojo, kad tik jo asistentė gali ką nors nu- 
manyti apie dingusius organus. Bet vis tiek atėjo. 
Kokiu tikslu? O, bet tai jau nebesvarbu. Galų gale 
žmonės turi teisę būti tokie, kokie yra. Didysis 
Laikrodininke, kuriuo aš netikiu, jei grąžinsi man 
Ingridą sveiką ir gyvą, pažadu tapti pakantesne 
savo broliams žmonėms. 

— Moteriškų, Frambuaza. Moteriškų, o kaipgi! - 
nuo baseino garų prikimusiu balsu atsiliepė Lola. 

Beje, turbūt jau galima palikti šią vietą. Ji pa- 
suko prie durų, bet abu prižiūrėtojai nenusekė 
paskui ją. Frambuaza įtemptai mąstė. 

— Šiuo atveju mane tai stebintų. Erikas - gėjus. 
Gyvena su vaikinu, vardu Fabrisas. Jis virėjas. 

— O jūs nemažai žinote, - nuoširdžiai nusiste- 
bėjo Lola. 

— Progai pasitaikius domiuosi žmonėmis. Čia. 
neužmegsi per daug įdomių pažinčių. 

Ji kalbėjo be pašaipos, ir Lola ja patikėjo. Avie- 
tė ir garnys nepraleido progos užmegzti ryšį su 
gyvuoju pasauliu. Prižiūrėtojas būtų galėjęs savo 
įstaigėlę valdyti ir vienas. Bet buvo linkęs dirbti 
draugijoje. Ir kai buvo paprašytas dar neišaušus 
išlįsti iš patalo ir papasakoti apie savo darbą, jam 
atrodė visai natūralu išsikviesti ir savo asistentę. 
Lola pyktelėjo ant savęs, kad per dažnai mato tik- 
rovę nešvariomis spalvomis. Juolab tai išryškė- 
davo, kai šalia nebūdavo Ingridos. Amerikietės 
akims pasaulis tviskėjo ryškiomis jos kanapų spal- 
vomis. Ir tai buvo puiku. | | 


Apklausa - ne ta sritis, kurioje aš žibėčiau, 
mąstė ekskomisarė, bet ką jau kalbėti apie ap- 
klausas telefonu! Atsisėdusi ant vienos nudrengtų 
greitosios pagalbos kėdžių Lola spoksojo į popie- 
rėlį su adresu jauno piešėjo gėjaus Eriko Biufa, 
nuklydusio kažkur už Reino ir šiuo metu tikriau- 
siai miegančio. Ji pamatė, kad Diegas ir jo kolegos 
vis dar užsiėmę, ir nužiūrėjo mažą liūdno veido 
žmogelį su šluota. Jis, atrodo, kaip rentgenologas 
tyrė savo smegenis, neįžvelgdamas ten jokios pa- 
guodžiančios minties. Umai jis, regis, išsigandęs 
spruko ir dingo vienoje palatoje. Lola sunkiai at- 
sistojo; pasuko prie lauko durų, kamuojama po- 

jūčio, kad ant kiekvieno peties tempia po maišą 
smėlio, ir patraukė Šv. Martyno kanalo link. 

Žibintų šviesos pilkšvai juodame kaip rašalas 
vandenyje piešė mirguliuojančius ratilus. Artiuras 
Riufenas tikriausiai buvo iš tų krantinių benamių, 
kurie miega prie vandens, toliau nuo automobilių. 
Gal ten ir pasimirė greta savo nelaimės bendrų. 
Po to jo kūnas atsidūrė Šv. Felicijono ligoninėje, 
ant skrodimo stalo, paskui tame košmariškame 
baseine. Kas pavogė jo ranką? 

Iš nuovargio jai pasivaideno, kad mato plūdu- 
riuojantį kūną. Bet tai buvo šaka, įsipainiojusi į 
plastikinį maišą. Mano smegenys dryksta skivy- 
tais, pagalvojo ji žingsniuodama toliau. Nuspren- 
dė atsipūsti Troškimų skersgatvyje, kol sugrįš 
Ingrida. Eidama pakartojo sau keletą paguodos 
frazių. Ingrida tvirta ir budri. Jai negali atsitikti 
nieko bloga. Reikia apsišarvuoti kantrybe. 

Rytoj su aušra ji paskambins dailininkui į 
tolimąją Vokietiją ir, kol jis neišjungs telefono, 
pamėgins išpešti iš jo kokios nors informacijos. 
Bet kam tos mandagybės, ko laukti? Ji surinko 
numerį. Skambutis, paskui atsakiklio trakštelė- 
jimas. Erikas Biufa visus sveikino. Jis užsiėmęs 
ir siūlo palikti žinutę. Balsas buvo toks pat Žžva- 
lus, kaip Ingridos. Nors ir piešdamas anatomijos 
iliustracijas, jis mylėjo gyvenimą. Lola sudvejo- 
jo, ar nepalikus žinutės, paskui išjungė telefoną. 
Jausdamasi apsunkusi kaip niekad patraukė Vi- 
negrijė gatve. 

Meilikautojai veidrodžiai vidaus neatskleis; / Vei- 
dai iš jų žvelgia apgavikais lipšniais. / Kokias dva- 
sios ydas pridengia jų grožybės! / Ir kokias taria- 
mas grožis slepia sielos niekšybes! 

Šiose Kornelio eilėse Lola įžvelgė savo minčių 
atbalsį. Moriso duktė buvo stebėtinai panaši į kaž- 
ką kitą, bet kas gi buvo tikroji Alisė? Gyvenimo 
pažeista mergaičiukė, romantikė? Egzaltuota bū- 
tybė, sunkaus būdo vaikas? Ar visiška neurotikė? 
O dingusioji Ingrida - ar tai nesusiję veikiau su 
detektyvės mėgėjos išdaigomis negu su ta ranka 
"šaldytuve? O jei abi istorijos tarpusavyje siejasi? Ji 
atidėjo į šalį teatro antologiją, dovanotą Ingridai 
gimtadienio proga. 

Iš apmąstymų ją išplėšė mobiliojo skambutis. 
Išgirdus Bartelmi balsą širdis smuktelėjo į kulnus. 
Ką tik iš vandens iškeltas automobilis, nulėkęs 
nuo Henriko IV krantinės; viduje rasta skenduolė 
be jokių dokumentų. Jos aprašas atitinka Ingridos 
Dizel išvaizdą. Leitenantas kažką numurkė, atsi- 
prašė... 

Netarusi nė žodžio Lola išjungė telefoną. Ran- 
ka primygo širdį, kad ši neplyštų pusiau. Kažkuri 
jos dalis samprotavo. Ingrida po vandeniu, auto- 
mobilyje? Nesąmonė! Ji nenakvojo namie, ir tiek. 
Užmigo pas slaugytoją, kuris prieš išeidamas bu- 

dėti į Šv. Felicijono ligoninę pasiūlė jai būstą. Kar- 
lis pamelavo: Ingrida buvo jo lovoje. Ir šiuo metu 
jis ruošia jai nepakartojamą kavą, stiprią, ispa- 
nišką, sakydamas, kad gyvenimas nuostabus kaip 
paika vaikiška jos šypsena. 

— Ingrida, - stodamasi ištarė ji. 

Kojos buvo kaip vatinės. Buvo taip silpna, 
buvo per karšta. Širdis veržėsi iš krūtinės, plėš- 
dama ląstą smarkiais kraujo pliūpsniais. Ji išėjo 
į lauką, sustojo prieš senienų pirklio krautuvėlę, 
prieš siaubingąją ranką žieduotais pirštais. Įsi- 
vaizdavo, kaip puola į vitriną, susiraižo sau veidą 
stiklo šukėmis. 

Gatvė, žmonės. Ji nužingsniavo „Gražuolių“ 
link. Maksimo link. Vienintelio, kurį norėjo ma- 
tyti sveiką ir gyvą. Kiti paryžiečiai gali sau čia pat 
galą gauti. 

Netrukus bus restoranas. O ten - Maksimo glė- 
bys. Balsas. Šiluma. Ir taurė namų vyno. Tuojau pat. 
Lola subarė save, kad tokią gūdžią akimirką mąsto 
apie išgėrimą; stabtelėjo prieš laikraščių pardavėją 
atgauti kvapo. Ten jau stovėjo pirkėjas, pažįstamas 
berniūkštis, jos kirpėjo sūnus. Pardavėjas ir vaikas 
sužiuro į ją. Tuoj pripuls, reikšdami didį susirūpi- 
nimą. Jai knietėjo riktelėti, kad jie atsikabintų. 

— LOLA! El, LOLAAAA! 

Ji bėgo prie jos. Paklausė, kas nutiko. Atsi- 
šliejusi į kiosko fasadą, Lola įtraukė kelis didelius 
gurkšnius ryto oro, kuris niekada dar neatrodė jai 
toks gaivus. 

— Kas tau? Tu išblyškusi kaip mėnulis! 

— Nekalbėk man apie mėnulį! TIK NE APIE JĮ! 

- Ko tu pyksti? | 

Lola paskambino Bartelmi: nebėra ko šokdinti 
viso Paryžiaus ir gadinti sau kraujo - skenduolė iš 
Henriko IV krantinės - ne toji nedėkinga, nesu- 
pratinga Ingrida Dizel. 

— Kas čia dar per skenduolė? 

— Mergina, kurią palaikiau tavimi, kad tave kur 
paraliai! Na ir baimės man įvarei! Tik per plauką 
nepuoliau melstis Didžiajam Laikrodininkui. Ra- 
cionalioji mano logika jau buvo beišgaruojanti. 

— Man tikrai labai gaila. 

— Kur buvai prasmegusi? 

- Pas tave. 

— Pas mane? 

- Timotis mane atleido. 

— Velniava! 

— Per tą niekšą Montoberą viskas nuėjo velniop. 
Buvau baisiai susijaudinusi. Tada patraukiau pas 
Beną. Pakeliui supratau, jog tai kvailystė. Pasukau 
į Žemapo krantinę. Laimei, Diego nebuvo namie. 

— Taip, laimei. O paskui? 

— Įėjau pas tave su raktais, kuriuos man davei, 
kad laistyčiau gėles, kai tavęs nebus namie. Keista 
mintis, turint omenyje, kad laikai tik kaktusus ir 
niekada niekur nevažiuoji. 

— Prie reikalo, Ingrida, prie reikalo. 

— Laukdama tavęs užsnūdau. Kad ir kaip būtų 
keista, išsimiegojau gerai. 

— Turi teisę nežinoti, ko nori, bet, meldžiamoji, 
nevelk į savo marazmus kitų. 

— Man reikėjo, kad kas nors mane skubiai ap- 
kabintų. Paskui staiga persivertęs orumas priminė 
man tave. Pagalvojau, tu pakelsi man dvasią. O 
kur tu, tiesą sakant, buvai? 

— Tokiose vietose, kurių tu nenori žinoti. Ir 
galų gale pas tave, velniai rautų! Niekada taip ne- 
bedaryk, Ingrida. O be to, vietoj „staiga persiver- 
tęs“ prašom sakyti „staiga sukilęs“. 


Valanda prieš oficialųjį „Gražuolių“ atidarymą 
Lola ir Ingrida sėdėjo prie stalo savo pamėgtame 
restorane; amerikietė žiūrėjo, kaip ekskomisarė 
smagiai šveičia antrą porciją savareno. Maksimas 
Diušanas gamino jį senoviniu būdu, didelio ketur- 
briaunio formos, su plakta grietinėle, apibarstyta 
vanilės trupinėliais. Nuostabu, bet Ingridai valgis 
nelindo. Ji paknaibė jautienos troškinį su baltuoju 
padažu, nors Lola ir sakė, kad tai nusikaltimas - 
troškinys taip gardžiai kvepia gvazdikėliais, kad 
prieš jį tiesiog privalu atsiklaupti. 

— Tai mano metodas sužadinti kūrybingumą, 
Ingrida. Kai man šauna gera mintis, atsilyginu sau 
pyragaičiu. Dresuotojo ir ruonio metodas. Tiktai 
aš atlieku abu vaidmenis išsyk. 

— Kokia gera mintis! 

- Padėdama Maksimui su meile maišyti idiliš- 
kąjį troškinį, prisiminiau, jog tai mėgstamas mūsų 
mėgstamo psichoanalitiko patiekalas. 

— Antuano Ležė? 

— Aišku, kieno gi dar? 

— Na ir ką? 

— Aš jį pakviečiau. Vargšelis turėjo pašonėj pa- 
cientą ir negalėjo ateiti su mumis papietauti, bet 
jis ilgai netruks. 

— Galėjome jo palaukti. 

— Na jau ne. Tave suradus aš taip atlėgau, kad 
sukilo žvėriškas alkis. Toks alkis nelaukia. 

*- Kam tu jį, tiesą sakant, pasikvietei? 


Sunėrusi pirštus ant pilvo, Lola meiliai žiūrėjo 
į Antuaną Ležė, kaip paprastai elegantiškai bai- 
giantį doroti troškinį su baltuoju padažu. Kąsnius 
jis užgerdavo vandeniu - Lolai tai atrodė apgailė- 
tina, tačiau antrą valąndą psichoanalitikas turėjo 
kitą pacientą - sunkų atvejį, reikalingą susikaupi- 
mo. Namų vyną vietoj jo siurbčiojo ji, suvokdama, 
kad perlenkia, bet kai kuriom dienom po kai ku- 
rių naktų reikia griebtis ypatingų priemonių. 

— Jei jau prakalbome apie sunkius atvejus, tai 
mūsiškis - tiesiog pavyzdinis. Ar žinai, kad Alisės 
Bonen žūtis buvo nufilmuota? 

— O kaipgi. 

— Ir tau nėra nežinoma, kad užkabinta ir In- 
grida? 

— Ji man smulkiai nupasakojo tą reikalą. 

Ingrida pritardama vangiai linksėjo, stengda- 
masi nuslėpti liūdesį. Lola žinojo, ką jai reiškia iš- 
trėmimas iš „Kalipso“. Kaip auksinei žuvelei van- 

duo akvariume. Kaip gimtųjų kalnų oras šveicarui. 
Kaip ugnis kromanjoniečiui. O, taip, ne mažiau. 
Bet problemas reikia spręsti po vieną. Ir net jei 
Ingridai užginta demonstruoti tatuiruotas savo 
grožybes Visam Paryžiui - nusižengimas klien- 
tų viliotojui įpareigoja, - bet ji sveika gyva, ir tai 
svarbiausia. | | 

— Galbūt abu tie reikalai susiję. Galėtum išdės- 
tyti mums profesionalų požiūrį ir apmesti žudiko 
portretą. 

— Tik tiek, Lola?! Aš nesu kriminalinis psicholo- 
gas, ir net jeigu būčiau, man reikėtų daugiau laiko. 

— Na jau, Antuanai! Improvizuok kaip džiazo 
muzikantas. Ranka, perverta vinimi, iki ausų ap- 
kvaišinta mergina, puolanti nuo bokšto viršūnės. 
Tiksliau - nuo vieno aukščiausių miesto bokštų. 
Yra kur įžvelgti vaizdinius, ryšius, simbolius. Aš 
apie tai Žinau ir per daug, ir per mažai. Mano prie- 
kinis stiklas aptaškytas purvais, tavasis — ne. Su- 
grok mums solo Koltreino stiliumi. Ką nors lyriško. 

Antuanas Ležė įsipylė sau lašelį ir susidaužė su 
draugėmis. 

- Simbolių čia apstu. Visoms civilizacijoms 
ranka buvo emblema. Galios, išminties. Ar prie- 
šingai - nuolankumo, veidmainystės. Ranka per 
daug plepi, kad ką nors reikšmingo pasakytų. 

— O nupjauta ranka? | 

— Pati savaime ji man sako mažiau. Bet jeigu 
kaip meksikiečiai sugretinsime ją su kaukolėmis, 
širdimis arba skorpionais, gausime mirties simbolį. 


— Mūsų byloje trūksta sombrerų ir skorpionų. 
Tėra ta sumauta vinis. Visų pirma - krikščioniš- 
kas simbolis. Alisė dalyvaudavo religinėse iškil-- 
mėse. Vestuvės, komunijos... 

— Galbūt ryšys ne toks tiesioginis, Lola? 

— Ką turi galvoje? 

- Ojei sugretinsime nupjautą ranką veikiau su 
žūties vaizdo įrašu, ne su pačia Alise? 

Ingrida sėdėjo pastačiusi ausis ir, atrodo, pa- 
miršusi savo negandas. Daktaras Ležė niekada ta- 
vęs nenuvils. Tik duok jam valią. 

— Pirmyn, Antuanai, mes klausomės. 

- Psichoanalitikai mėgsta lyginti ranką su akimi. 

— Toliau, skamba neblogai. 

- Žmogaus ranka susijusi su rega, kitaip ta- 
riant, su pažinimu. Nepamiršk, kad vedžiodama 
raides ji leidžia tau išreikšti mintis. 

- Aš apie tai nepagalvojau! Ir menininkai ran- 
komis kuria savo darbus. Ypač piešėjai. Ak, viskas 
sutampa - tai nesėkmė! 

— Apie ką tu čia? 

- Apie vieną anatomijos iliustracijų piešėją. 
Tinkamą mums klientą. Deja, lemtingą akimirką 
jis buvo Vokietijoje. 

— Apmaudu. 

— O ką manai apie aukštą bokštą? 

- Palikime nuošalyje falo simbolį ir apsisto- 
kime prie Babilono, puikybės simbolio. Žmogus 
stato bokštą, kad pakiltų į dieviškąsias aukštybes. 

- Tad galbūt mes turime reikalą su kažkokiu 
egzaltuotu mistiku. Iš pradžių taip ir pagalvojau. 

— Galbūt, bet nėra jokių įrodymų. 

— O jeigu „Astor Majo“ pasirinktas, nes Alisei 
ta vieta jau buvo žinoma? - įsiterpė Ingrida. - Ži- 
nomoje vietoje žmogus ne toks budrus. 

Psichoanalitikas ir ekskomisarė kurį laiką 
virškino draugės pastabą. 

- Tai sutampa su Žiulio Parizi parodymais, - 
vėl prabilo Lola. - Alisei jau buvo tekę vaidinti 
tame viešbutyje. Neblogai, Ingrida. 

— O grįžtant prie Eriko Biufa - jeigu jis vei- 
kė netiesiogiai, tai galėjo paskolinti tą ranką kam 
nors kitam. Arba parduoti. 

Lola susižavėjusi sušvilpė. Antuano šaukštelis 
akimirką pakibo ore. Ingrida šyptelėjo ir pakvie- 
tusi Chadidžą Diušan užsakė dvigubą espreso. 


Ar piešėjas vis dar Vokietijoje? Gal jis nutarė 
išjungti mobilųjį taip, kaip kiti meta rūkyti? Tele- 
fonų knygoje susiradusi tokį Eriką Biufa Edgaro 
Varezo gatvėje, kaip ir sakė Frambuaza, Lola pa- 
skambino jam į namus atseit iš Obena, iš Didžio- 
sios ir mažosios mirties muziejaus. Virėjas Fabri- 
sas jai pranešė, kad Biufa grįšiąs po trijų dienų ir 
kad savo mobilųjį jis pamiršęs Paryžiuje. 

Stengdamosi atkurti bendrą vaizdą, dvi drau- 
gės pasirinko Valmi krantinę. Artiuras Riufenas 
buvo įsikūręs prie kanalo. Už poros žingsnių nuo 

Šv. Felicijono ligoninės, kur darbavosi Diegas 
Karlis. Toje pačioje ligoninėje Alisė ir Morisas Bo- 
nenai linksmindavę ligonius. Pastate yra lavoninė, 
laboratorija, be kita ko, atliekanti tyrimus Vidaus 
reikalų tarnybai, ir baseinas, pilnas lavonų, kuria- 
me mirksta nelaimingojo Artiuro Riufeno kūnas. 
O netoliese, vienoje erdvesnėje ir prašmatnesnėje 
apygardoje, stūkso keturių žvaigždučių viešbutis 
su nuostabiu vaizdu į sostinę. Paskutinis Alisės 
reginys prieš mirtį. 

- Koks ryšys tarp modernaus daugiaaukščio ir 
didelės aptriušusios ligoninės, Ingrida? Norėčiau 
žinoti. 

— Aš taip pat. 

- Žinoma, bendrais bruožais galima sugretinti 
keletą nesuderinamų „punktų. Meksikoje ranka - 
mirties simbolis. O juk Diegas - ispaniškosios 
kultūros atstovas. 

— O dar žmogaus bokštas, metantis. iššūkį Die- 
vui, ir vinis Nukryžiuotojo rankoje. 

— Bet galbūt mes laužome makaulę dėl niekų, 
kaip tu visiškai teisingai sakei, Ingrida. O jeigu 
viskas buvo paprasčiau? 

— Taip, bet sunkiausia ir yra atrasti paprastų ir 
gražių idėjų. 

Vietoj gražios idėjos jos susirado suoliuką sau- 
lėkaitoje. Nesitarusios įsitaisė ant jo. Užsimerkė ir 
kaip saulėgrąžos atsuko veidus glostantiems spin- 
duliams. 

— Aš išklausiau tavo atsakiklio pranešimus, In- 
grida. Atsiprašau, kad įsibroviau. 

— Tau atleidžiama. 

— Žoržas Lebutė atkakliai nori tave pasamdyti. 
 — Ne tokia jau kvaila mintis dabar, kai mane 
išvijo Timotis Harlenas. 

— Prižadu, mes ką nors sugalvosime, širdele. Aš 
įstengsiu perkalbėti tavo Timotį. 

— Visada mėgau tavo optimizmą, Lola. Kas dar? 

— Diegas norėjo vestis tave šokti. 

— Taip pat verta apgalvoti. 

— Vis dėlto nepersistenk. Ir galiausiai Benža- 
menas. Jis prisiminė vieną tų siaubo filmų, kuriais 
taip žavisi. Mergina randa šaldytuve ranką. Tai 
galvosūkis. Jos sužadėtinio. 

— Sužadėtinis įdeda į šaldytuvą ranką? 

- Ne, ne. Žudikas supjausto sužadėtinį į gaba- 
lus. Benžamenas mano, kad tavo psichas gali būti 
siaubo filmų mėgėjas, ir yra pasišovęs tirti kartu 
su tavimi. 

— Dar vienas beprotiškas pretekstas man paskam- 
binti. Keista, bet dieną man jo trūksta mažiau, negu... 

Kažkas užspaudė burną, nosį. Prieš atmerktas 
Lolos akis šmėžavo dryžuotas horizontas. Marš- 
kinių sagutė. Rankinis laikrodis. Suolas šokčio- 
jo tarytum atgijęs. Į galvą mušė gėlių, ligoninės, 
nerimasties kvapas. Mus puola meksikietiškas 
skorpionas! - buvo paskutinė jos mintis prieš nu- 
grimztant į tamsą. 

Ledo kepurės ištirpo, atskleisdamos vatinį pasau- 
lį. Išlikusiesiems iš burnos virto tirštas garas, o 
jų galūnės trešo. Kažkas ne taip toje erdvėje, kuri 
teturėtų būti sustingusi baltuma. Ji judėjo, tekėjo. 

Veidą ir krūtinę užliejo banga. Užspaudusi 
ausis, ji grūmėsi, jai pavyko įkvėpti oro. Suledė- 
ti ir paskęsti vienu metu - kokia nesąmonė! Ji 
pabandė kilstelėti galvą, įžvelgti šviesą virš savo 
šulinio-kalėjimo, į kurį pliaupė vandens kriokliai. 
Bergždžios pastangos - pakaušį jai kaustė ledas. 
Ji norėjo įsitvert į tą sieną, ropštis aukštyn, bet 
rankos neklausė. Girdėjo sniego prislopintus bal- 
sus. Vyriškus - ar veikiau robotų - ir moterišką. 
Įniršusios moters balsą. Galėjo prisiekti, kad tas 
balsas - Lolos, tad panoro atsimerkti. Pirmiausia 
atgijo galūnės. Suveržtos, varpomos ištisų raudo- 
nųjų skruzdžių ordų. Ją galutinai prižadino ledinė 
banga. , 

Ingridai Dizel ne iš karto pavyko sukaupti 
mintis. Permirkusi, vienais baltiniais, su įspraus- 
tu į kažkokį geležinį lanką pakaušiu, lipnia juos- 
ta suveržtais pečiais, riešais, šlaunimis, ji sėdėjo 
keistame krėsle. Kojos rėmėsi į metalines plokš- 
tes. Ji jautė išmetamųjų dujų kvapą. Tiesiai prieš 
ją - geltoni brūkšniai, brėžiantys ant asfalto sta- 
čiakampius, apverstas raudonas plastikinis kibi- 

ras. Ją ką tik pažadino ledinio vandens šuoras. Ji 
požeminėje automobilių aikštelėje. Tuščioje. 

— KĄ BANDAI ĮBAUGINTI SAVO CIRKAIS? 

Įniršusi Lola. Ingrida mėgino atsisukti į ją. 
Niekaip. Prožektorius nutvieskė ją balta šviesa. 
Atokiau sujudo siluetai. | 

— Alisė Bonen. Kam ji dirbo? - ištarė metalinis 
balsas. | 

- Šimtąjį kartą - neįsivaizduoju, žmogeliuk. 

— Kam, Žost?! 

Ingrida suprato, kad jų pagrobėjas naudojasi 
balso maskavimo įranga. Pakanka kompiuterio, 
mikrofono... 

— Neturiu vaizduotės scenarijams! Pasilaikyk 
skystapročio kiborgo intermediją sau! 

— O tu, Dizel? Tu žinai kam. 

— I don't speak French. 

— Pasakok kitiems. 

- I dont understand." 

— Orleanai, suvaryk jai dozę! - įsakė metalinis 
balsas. 

Kažkoks strypas kaukštelėjo jai per alkūnę; 
elektros iškrova pervėrė nervus. Jos klyksmas 
virto dejone, ji duso, paskui sukando dantis, atsi- 
kvėpė. Girdėjo, kaip Lola ją gina, šaukdama, kad 
vanduo ir elektra - ne pora, kad jie dar pasigailės 
savo beprotystės. Ingrida klausėsi ištempusi ausis, 


* Aš nekalbu prancūziškai. (Angl.) 
** Nesuprantu. (Angl.) 

stengėsi įsikabinti, pamiršti, kad skausmas plinta, 
slūgsta pernelyg lėtai lyg koks pragaištingas po- 
tvynis. Akys paplūdo ašaromis. Tą pažeminimą ji. 
atrėmė keiksmais. 

— Motherfucker! Giant turd! Fucking jerk! 

— Tai pagreitintas prancūzų kalbos kursas, 
Dizel. Nagi, klok mums viską, - įsakė metalinis 
balsas. 

- Fuck you, deep shit! 

— Pridėt jai dar mažumą, Avinjonai? - paklausė 
kitas balsas, tas jau normalus. 

Ingrida suvokė, kad jos kankintojas ne per 
daug gardžiuojasi savo darbu. Balsas buvo bukas, 
neryžtingas - Žmogaus, paklūstančio viršesniam 
už save. Ji įtemptai mąstė — tai geriausias būdas 
nepasiduoti panikai, tai nuodingai gėlei, besisklei- 
džiančiai gerklėje, tačiau kūnas įsiminė skausmą, 
ir jos nervai, plaučiai, širdis tirtėjo iš baimės. 

— Kam dirbo Alisė Bonen? - vėl pakartojo vadi- 
namasis Avinjonas; tonas išdavė, kad jo kantrybė 
baigia išsekti. 

— „Paryžius - tai šventė“ agentūrai Batinjo- 
lyje, - raiškiai ištarė Lola. - Vaidino antrininkę 
Žoržui ir Karinai Lebutė ir Rolanui Montoberui, 
salonų liūtui, pažįstančiam krūvą įžymybių. Bet 
tau visa tai žinoma, teisybė? Verti mane plakti lie- 
žuviu vien pramogos dėlei. 

— Man nusišvilpt į tas antrininkės istorijas, 
Žost. Juk tu nutuoki. 

- Bet toks buvo Alisės darbas! 


— Tu stačiai juokinga. Deja, mano laikas bran- 
giai kainuoja. 

- Alisė susitikdavo daug žmonių. Net per daug. 
Naktinis Paryžius - minia, ir marga, juk įsivaiz- 
duoji. Tai kaip čia nepasimesi? 

Ingrida suprato, ką bando daryti Lola. Užtęs- 
ti tuštumos akimirkas. Bet kuriems galams? Kad 
duotų man laiko sumesti kokį planą, velniai rautų! 

— Manau, leisime sau dar vieną nediduką žaibo 
smūgį, Orleanai. 

— Tokio .pat stiprumo, šefe? 

— Kol kas taip, Orleanai. 

- Ėė... gerai, Avinjonai. 

— JI JUMS NEMELUOJA! — užriko Lola. - Ji ne- 
supranta mūsų kalbos. Ir aš jai pavydžiu, kad jus 
kur velniai nujotų! Nuo tavo giesmelės vemt ver- 
čia, Avinjonai. 

— Nukreipti bausmę į save - apgailėtina taktika. 

— Bausmę! Tu kažkoks irzlus mokytojūkštis, ar 
ką? 

- Labai apgailėtina. 

— O ką dar aš galiu daryti?! Ką tik tau išklojau 
vienintelius man žinomus vardus. Daugiau mes 
nieko nežinome. | 

— Tu patekai į pasaulį, kuriame nėra vietos vil- 
čiai. Ar tikrai reikia tau paaiškinti? 

— Pasilik skambius žodžius sau, žmogeli. Ana- 
me pasaulyje viskas taip pat. Taigi nusispjaut. 

- Klausiu paskutinį kartą. Kas Alisės Bonen bosas? 

- Fuck you, stinking turd! 

- Tavo bendrininkė labai blogai išauklėta, Žost. 
Tai verčia manyti, jog ji nevaldo savo emocijų. Tai 
į gera. Nagi, Orleanai! 

Siaubo vamzdis įsirėmė Ingridai tarp raktikau- 
lių. Jai pasirodė, kad kūnas atsiplėšė nuo sėdynės 
ir įsirėžė į lubas. Ji verkė, spjaudėsi, tarytum tos 
išskyros galėtų nusinešti su savim elektros iškro- 
vą. Bet jos išdidumas nepalūžo. Ji prisivertė. Buvo 
skaičiusi apie stebuklingą adrenalino galią. 

Seilės ir ašaros pakišo jai vieną mintį. Savo 
emocijas galima persukti kaip didelę aštuoniu- 
kę. Elektrinis ginklas įdavė jai į rankas kitą gin- 
klą. Galima prasimanyti nevaldomus trūkčioji- 
mus. Šitame gestapininko krėsle reikia iš visų jėgų 
spardytis — titaniškas darbas, bet jai turi pavykti. 
Ingridos atmintyje šmėstelėjo striptizo aktorių 
studijos metodai. Viduje tu sklidina. Po mano 
oda - ištisi pulkai. Dabar jie atsiliepė, jie pasiren- 
gę atskubėti man į pagalbą. Ji sušaukė mustangų 
kaimenę iš amerikietiškų svajų prerijos. Penkias 
dešimtis grynakraujų eržilų. Genamų Rio Gran- 
dės link Čarlzo Bronsono, Stivo Makvino, Julo 
Brunerio ir didžiojo, nuostabiojo Džimo Kobur- 
no. Karštakraujų, širdingų vaikinų. Jokių opereti- 
nių kiborgų, jokių apsimetėlių dantistų su gręži- 
mo mašina be nuskausminamųjų. Ei, Džeimsai! Ei, 
boys! Padėkite man virsti visiška loca! 

Ingrida įkvėpė oro ir įsakė savo balsui per- 
skrosti automobilių aikštelės lubas, paskui vieną 
po kito visus pastato aukštus. 


— AIIIIII!!! AI!!! AAAINMNNNII!!! - ir vėl, ir 
vėl. Kad net sienos dreba, gūra, ir viskas tuoj iš- 
lakstys velniop iki pat dangaus. 

— AIIIIII!!! ANT!!! AIM!!! AAAUUU- 
UU!!! 

- Ką man daryti, še... ėė! Avinjonai? 

— Jei nenori, kad sustotų širdis, Orleanai, at- 
rišk ją ir paguldyk, - įsiterpė Lola. - Draugiškas 
pokalbis nepavyko, Avinjonai. Juolab kad aš nu- 
sprendžiau tylėti. Kai vilties nebėr, tai nebėr. Pats 
taip sakei. 

— AIIIIII!!! AINIIIINNIIII!!! AUUUUUUU!!! 

— Nupjauk jai raiščius, Orleanai, palik tik rie- 
šus! Ir paversk krėslą į gulimą padėtį! 

Parankinis atlaisvino metalinį lanką, laikantį 
Ingridos galvą, perpjovė lipnias juostas. Ji liovėsi 
klykusi, tačiau seilėjosi, vartė akis, įrėmusi į juos 
pamišėlės ant apopleksijos ribos žvilgsnį. Bet ne- 
nuleido akių nuo savo kankintojo veido. Apie tris- 
dešimt, ne itin augalotas, pliktelėjęs. 

Surištais kumščiais užvežė jam per snukį. Iš- 
sirietė; jai pavyko kilstelėti. Kaire ranka spaus- 
damas sukruvintą nosį, paklaikusiomis akimis, 
nusitvėręs grėsmingą peilį, jis sulemeno: „Nė iš 
vietos!“ - ne taip ryžtingai, kaip būtų turėjęs. In- 
grida kyštelėjo supančiotus savo riešus virš ašme- 
nų. Nors juos saugojo lipni juosta, peilis perrėžė 
jai kairiąją ranką. Užgniaužusi skausmą, ji užsuko 
Orleanui riešą, kad nukreiptų ašmenis. Jos kelis 
pats įsirėžė jam į pilvą. Kartą, kitą. Jis susmuko, ji 

kulnu smogė jam į galvą. Ranka suglebo, paleido 
peilį. 

— INGRIDA! 

Įspėjamas šūksnis mestelėjo ją į šoną. Avinjo- 
nas ką tik apvertė ant jos prožektorių. Prieš už- 
gesdamas šis suspragėjo, salės kontūrai nublanko. 
Kai akys apsiprato su neryškia šviesa, sklindančia 
nuo blausaus neono automobilių aikštelės gilumo- 

- VĖZDAS! - dar riktelėjo Lola. 

Ingrida nusitaikė Avinjonui į smilkinį, spyrė 
dešine koja, kliudė kažką minkšta ir kažką kieta. 
Jis susvyravo, ji puolė jį, taikydama į spindulinį 
rezginį. Kriokdamas jis susirietė dvilinkas, su- 
dribo. Ingrida čiupo peilį, išlaisvino Lolą. Žalia 
lempelė apšvietė užrašą „Išėjimas“. Jos nubėgo jos 
link, painiodamosi savo lipniose juostose. Laip- 
tai — ir jos atsidūrė priešais užrakintas metalines 
duris. 

— Fucking shit! 
— Jie turi raktą. Mums reikėjo... 

Ingrida jau bildėjo laiptais žemyn. 

— Ingrida, palauk! - šūktelėjo Lola į tuščius 
laiptus. 

Įsitvėrusi turėklų, ji leidosi atgal į aikšte- 
lę, plėšdama nuo savęs lipnias juostas, didžiu- 
lius šlykščius pleistrus, kurie vertė ją raukytis iš 
skausmo. 

Žingsniai. Kažkas strimagalviais dumia laip- 
tais aukštyn, šokinėdamas per pakopas. Lengvas 

garsas, basos kojos. Persilenkusi Lola įžiūrėjo 
šviesius plaukus. 

— Greičiau! Vienas jų pradeda gaivaliotis. 

— O raktai? 

— Turiu. Lola, man teko vienam jų užtvoti elek- 
triniu vėzdu. Tikiuosi, negavo galo! 

— Man tai ne per daug rūpi. Sprunkam! 

Išėjusios jos užrakino duris ir atsidūrė admi- 
nistracinio pastato vestibiulyje, paskui tuščioje 
gatvėje. Matyt, jau po vidurnakčio, pagalvojo Lola. 
Iš kur žinoti? Tie psichai atėmė jų laikrodžius, dra- 
bužius, batus, asmens dokumentus, pinigus. Lola 
buvo tik su suplėšytu apatiniu. Jei būtų pajėgusi, 
taip pat būtų užvožusi tiems pakvaišėliams už tą 
apatinį suniokotais nėriniais - sūnaus dovaną. Ji 
sutelkė dėmesį į miesto peizažą. Reikia tikėtis, jos 
Paryžiaus priemiesčiuose. 

— Kaip iš čia išsikrapštyti? - kreipėsi veikiau į 
tą beprotišką naktį negu į Ingridą. 

- Tik ne metro, - rado reikalą pajuokauti ame- 
rikietė balsu, veik visai nuslopusiu po tų klyksmų, 
kokių niekas nebūtų įtaręs ją galint išspausti. 

Ji atrodė visai išsikvėpusi. Kiek kartų joms prie 
burnos jie mygo tą sumautą anestetiką? Kiek laiko 
jie važiavo? Galbūt pasiekė Luarą arba pervažiavo 
ją... ir vis dėlto per šalta, kad jos būtų pietuose. Stai- 
ga Lolai toptelėjo mintis apie automobilių numerius. 

— Užrakinti ar ne, jie gali užsiundyti visą gaują 
mobiliuoju, - tarstelėjo ji, įdėmiai apžiūrinėdama 
stovinčius automobilius. 

Visur 92 - jos pietiniame priemiestyje. 

- Aš neradau jų mobiliųjų. Nei asmens doku- 
mentų. 

Neatrodė, kad Ingrida pritartų jos būgštavi- 
mams. Pasilenkusi virš nutekamojo griovelio, ji, 
regis, ieškojo ten sprendimo. Atsitiesė, pamatė ki- 
toje gatvės pusėje sieną ir nepaisydama, kad basa, 
tekinom leidosi prie jos. Pamėgino kelis sykius ir 
galiausiai persirito į kitą pusę. Lola tiesiog pajuto 
įdrėskimus, lyg sieną bruožtų jos pačios kūnas. Ji 
taip pat perėjo kelią, pasislėpė už kamieno, atro- 
do, priklausančio platanui, ir apžiūrėjo sieną, kuri 
paviliojo Ingridą, tą gibono patelę. Per vėlu, per 
aukštai. 

Amerikietė grįžo tuo pačiu keliu ir nepamatė 
draugės. Jos susidūrė. 

— What the fuck are you doing?" 

— O tu ko blaškaisi po brūzgynus, kaip kokia 
nesveika beždžionė? Manai, dabar tam metas? 

— We have to get the fuck out of here!“ 

- Puikiai žinau. Išeisim į kelią, susistabdysim 
mašiną. Tau reikia medikų pagalbos. 

„- Žiūrėk, ką radau, - Ingrida kilstelėjo sunkią 
bjaurią vazą, pilną plastikinių chrizantemų. - Pas- 
kui mane! 

Lola pareiškė neprisidedanti prie piktadarystės 
ir pasivijo ją prie kažkokio automobilio. Gražios 


* Kokį velnią tu darai? (Angl.) 
** Mums reikia išsikrapštyti iš čia velniop! (Angl.) 

pilkos metalu tviskančios mašinėlės. Nekreipda- 
ma dėmesio į kraujuojančią žaizdą, Ingrida padė- 
jo chrizantemas ant automobilio gaubto ir puolė 
marmurine vaza daužyti stiklą vairuotojo pusėje. 
Stiklas tik iš dalies išdužo, užtat skardžiai suūkė 
signalizacija. Lola prisiminė jos klyksmus toje au- 
tomobilių aikštelėje, o Ingrida, įbrukusi ranką pro 
angą, kaip įmanydama stengėsi užčiuopti durelių 
mechanizmą. 

— Tu ir taip jau gana suraižyta, Ingrida! Su- 
sistabdom mašiną! | 

— Fuck! Niekaip neatsidaro. Mums reikia kito 
modelio, kur mažiau elektronikos. 

— Būtum išdėsčiusi savo planą prieš daužyda- 
ma, būčiau tau pasakiusi. 

— Tarsi mes turėtume laiko! 

— Kartais reikia mokėti jį prarasti, kad vėliau 
jo laimėtum. 

— Prilaikyk savo citatas, gerai? 

Ji jau vėl nutvėrė gėles ir žingsniavo gatve, įdė- 
miai apžiūrinėdama automobilius. Kaip jie ją ap- 
dorojo! - galvojo Lola, mindama jai ant kulnų. 

- Tai ne citata, mieloji, o sveikas protas. Žiūrėk, 
štai visai sukleręs 204-ukas. 

Ingrida ir jos vaza nedvejodamos puolė lan- 
gelį. Gražiojo automobilio sirena ir toliau drums- 
tė nakties tylą. Atsidarė kairiosios durelės, šviesi 
Ingridos galva už lango švystelėjo kaip netikėtas 
palaiminimas. Įsėdusi į 204-uką, Lola pasijuto lyg 
muilo dėžutėje, ištrūkusi iš daržovių pjaustyklės. 

Automobilyje gaižiai trenkė šilta kate ir šaltu taba- 
ku, bet ta mašina pasirodė jai tikra princo karieta. 
Ingrida krapštėsi po vairu. Nepaisant žaizdos, jai 
pavyko apnuoginti ir sujungti reikiamus laidus, ir 
kledaras pajudėjo iš vietos. 

Ji įjungė pirmą bėgį, ir stebuklas įvyko: 
204-ukas iščiaužė į gatvę. Jos aplenkė gražųjį au- 
tomobilį su plyšojančia sirena, pasiekė sankryžą, 
Lola paprašė Ingridos sumažinti greitį ir ištempė 
kaklą, kad perskaitytų lentelę ant namo. 

- Mes Monruže, Markso Dormua prospekte. 
Toliau važiuok tiesiai, išnersim prie Senos. Pasiju- 
siu lyg susitikusi seną draugę! 

Ingrida vairavo viena ranka, atrodo, išsiblaš- 
kiusi. Tie nevidonai išlaikė ją apsvaiginę kur kas 
ilgiau negu mane, pagalvojo Lola. Klasikinė tech- 
nika: bando prašnekinti potencialiai naudingesnę, 
tai yra ekskomisarę; nesėkmės atveju jos panosėje 
kankina jaunesniąją. 

— Palikau vazą ant šaligatvio ir sudėjau gėles 
atgal, Lola. Tikiuosi, tai ne per daug rimta. 

— Apie ką tu čia? 

— Aš perlipau kapinių tvorą, - kiek nesavu bal- 
su pasakė Ingrida. - Gėlės, vaza buvo ant vieno 
kapo. Aš nepratusi apiplėšinėti mirusiųjų. 

— O nuvaryti vežėčias be raktelio? 

—- Kadaise Los Andžele bendravau su vaikinais, 
su kuriais nederėtų bendrauti. Vis dar nepasakei, 
kur važiuojam. 

— Ne namo. Ten jie mus greitai sučiups. 

— Į Šventojo Felicijono ligoninę. Ta pačia proga 
medikai mums suteiks pagalbą. 

— Ten mes krisime į akį. Ypač tu. Su šituo apda- 
ru esi panašesnė į Liepsningąją negu į Dizel. Va- 
žiuojam pas Diegą. 

— Bet aš nešvari, nuo manęs trenkia baime! - 
atšovė Ingrida, plėšdama nuo krūtinės lipnios 
juostos likučius. - Ir apskritai keistai jaučiuosi. Aš 
nebijau, bet man neramu. Tarsi mano baimė būtų 
įstrigusi už kapinių sienos ir išleidusi visus čiup- 
tuvus, kad sugriautų sieną ir suspaustų man galvą. 
Apskritai tarp panikos ir manęs yra tik aptrupėju- 
si plytų sienutė. 

— Atsipalaiduok, Ingrida. Kol kas mes negalime 
grįžti namo. Taip jau yra. 

— Taip, bet pas Diegą... 

— Turi pasiūlyti ką geresnio? 

— Ne. 

— Tai riedėk, mieloji. Be to, dvokti baime - nor- 
malu. Tiedu nevispročiai mirtinai mane išgąsdino. 

— Tikrai? 

— Tikrų tikriausiai. 

— Maniau, kai buvai komisarė, tau dar ne to 
teko patirti... 

— Visada blogiausia, kai tave nori patraukti už 
liežuvio, kankindami elektra, .peiliu arba pliauš- 
ke. Prie to nepriprantama. Dabar bent jau žinome, 
kad Alisė buvo patekusi į kažkokią baisingą jova- 
lynę. Brangiai sumokėjome, bet toji informacija 
aukso vertės. | 

— Gal reikės griebtis kitos strategijos? 

- Išmesti kauliukus ir žiūrėti, kaip jie iškris, — 
manai, to gana“ 

— Taip, gana. 

- Ir visad galima liautis. 

- Galima. 

— Aš apie tai mąstau. Be kita ko. 

— Taip, ir aš. Bet... tai būtų niekšiška. 

- Tai tik mūsų reikalas, Ingrida. 

O jei ji tuo peiliu būtų persipjovusi arteriją? Jei 
širdis būtų neišlaikiusi elektrinio vėzdo iškrovų? 
O jei per visus tuos strykčiojimus būtų persiskėlu- 
si galvą? Tokio pobūdžio piruetai choreografiškai 
atrodo per televizorių ir kine; tikrajame gyvenime 
viskas kur kas blogiau. Tikrajame gyvenime šuo- 
liuodamas kaip kerštinga gazelė dažnai pabučiuoji 
žemę. 

Išsitiesusi ant Diego lovos greta Ingridos su 
pūslė ant galvos, įrėmusi akis į lubas, Lola mąstė. 
Tokia padėtis turėjo vieną privalumą: galėjai pa- 
miršti tapetus. Pasklidusius angelaičius putliais 
užpakaliukais, ginkluotus strėlėmis ir širdutėmis. 
Didelė pravira dažų skardinė, terpentine mirks- 
tantys teptukai ir baltos sienos lopas liudijo, kad 
tarp dviejų budėjimų ir trijų gyvenimo negandų 
slaugytojas bando pakeisti apipavidalinimą. Vie- 
na ausimi ji klausėsi pokalbio, veikiau monologo 
negu dialogo. Kad atgautų dvasią, Ingridai visad 
reikėdavo išlieti širdį. Jai niekas nekliudė. Ji kaip 
reikiant nukentėjo. Diegas susikaupęs ją slaugė. 
Jam pavyko uždėti keletą dailių tvarsčių; dabar jis 
tepė biafino tepalu tas vietas, kur elektrinis vadi- 
namojo Orleano vėzdas paliko bjaurias violetines 
drūžes. Slaugytojas ką tik vogčiomis apsilankė 

ligoninėje ir apsirūpino priemonėmis siūlėms už- 
dėti. Ingrida stojiškai leido jam darbuotis. 

Atsitokėjęs po pirmo sukrėtimo, kai išvydo. 
savo laiptų aikštelėje Ingridą ir Lolą - sužvarbu- 
sias, sumaitotas ir pusnuoges, - Diegas, žinoma, 
pastebėjo tatuiruotę. Teko papasakoti. Apie vieš- 
nagę Japonijoje, Kamakuros bondži meistrą, odą, 
pasakojančią plūduriuojančio pasaulio legendą. 
Taip japonai apibūdino tuos pramoginius laive- 
lius, kuriuose klientus užiminėjo profesionalės. 
Klausydamasi Ingridos, Lola nejučiom gretino tą 
pasaulį su Alisės pasauliu. Ar tai merginai teko 
pažinti Paryžiaus „plūduriuojantį pasaulį“? Kam 
ji galėjo stoti skersai kelio, kad jas pjudo dviem 
niekšais, žiežirbas svaidančio rimbo išpažintojais? 
Ir ar tie pakvaišėliai prisidėjo prie Alisės žūties? 
Ar Morisas Bonenas taip menkai pažinojo savo 
dukrą, kad net nežinojo, jog ši įsivėlusi į istorijas 
su slaptaisiais agentais? 

— Mes nematėme, kaip jie priėjo, ką, Lola? 

— Jie mus mitriai pasikrovė, pasitelkę savo far- 
macinius metodus. Ir tai man primena, kad Ali- 
sė taip pat buvo apkvaišinta. Pasiųsiu Bartęlmi 
pašniukštinėti aplink Markso Dormua prospektą, 
bet beveik neabejoju, jog jis nieko neras. 

— Kyla klausimas, kodėl Avinjonas slėpėsi. Kaip 
gyva nesu mačiusi to tipo. 

— Man taip pat neduoda ramybės tas sausidnilins 
gai saugomas anonimiškumas. Regis, jie vadinosi 
pramanytais vardais: Orleanas, Avinjonas. Bet jo 

sėbras padarė klaidą. Pavadino savo viršininką šefu, 
tam dar nespėjus jo sudrausti. Yra viena gerai žino- 
ma vietelė, kur liokajai vartoja šį titulą. Galime net 
nesivaržydami pakeist žodį „liokajai“ paukšteliais. 

— Farai? 

— Arba buvę farai. Užuodžiu jų kvapą ir me- 
todus. Nenorėčiau tavęs nuliūdinti ar sumenkinti 
tavo kovinių sugebėjimų, bet, manau, jeigu jie ne- 
būtų susiję su firma „Paukštidė“, mes čia sau ne- 
bešnekučiuotume. 

Lola kilstelėjo ant alkūnės, kad pažvelgtų In- 
gridai į veidą. Šis, žinia, buvo atsipalaidavęs labiau 
negu apie antrą nakties atvykus į Žemapo kranti- 
nę, bet jame buvo justi kažkoks slaptas nerimas. 
Lola vėl išsitiesė ant lovos ir užsidėjo ant galvos 
pūslę. Keista, bet jai atrodė, kad šis prieštvaninis 
įtaisas, kurio nė nesitikėtum rasti pas šių dienų 
slaugytoją, padeda jai mąstyti. 

— Be to, jie mintinai mokėjo mano biografiją. 
Kol buvai be sąmonės, Avinjonas man išklojo to- 
kius mano gyvenimo faktus, kuriuos pati buvau 
pamiršusi. 

— O mano? - neramiai paklausė Ingrida. 

— Jiems nebuvo paslaptis nei kas tu, nei kuo 
vertiesi, bet, atrodo, jų dėmesys buvo nukreiptas į 
komisarišką mano praeitį. 

Ingrida pagaliau nugrimzdo į tylą, o Lola sten- 
gėsi suvokti, kas galėtų paaiškinti dviejų moterų, 
kurioms net nebuvo patikėta kokia nors oficiali 
užduotis, pagrobimą vidury baltos dienos. 

— Man neduoda ramybės vienas sutapimas, - 
pareiškė ji po kurio laiko. - Mūsų tyrimas pakry- 
po nemalonia linkme tik po mūsų susitikimo su- 
Rolanu Montoberu. 

— Negi samdinius rastume aukštuomenės užra- 
šų knygelėje? - slopiu balsu pasiteiravo Ingrida. 

— Kita vertus, kodėl Montoberas turėtų kažkam 
mokėti, kad išspaustų iš mūsų Alisės darbdavio 
vardą? 

— Galbūt... tiesiog tam, kad mus įbaugintų. 
Montoberas negalėjo pakęsti... kad su juo nepa- 
garbiai elgiamasi. 

— Taip, bet tvenkinys, geiša ir žaismingi karpiai? 

— Mano bondži? - nusižiovavo Ingrida. - Kas 
čia bendra? 

- Jei tuodu pasalūnus būtų siuntęs Montobe- 
ras, būtų jiems viską išpasakojęs. Bet kai Orlea- 
nas tave išrenginėjo, jį nustebino išgražinta tavo 
nugara. Tokią tatuiruotę greičiau rasi ant japonų 
gangsterių, ne ant aukštos blondinės nugaros. Jie 
dėl to sunerimo. Galbūt tai paaiškina, kodėl veikė 
taip tiesmukai. 

— Atleiskite, man nelabai aišku, - įsiterpė Die- 
gas. - Iš kur Montoberas žino apie Ingridos tatui- 
ruotę? 

Lola laukė to klausimo. Atsakė nedvejodama: 

- Jie abu - nuolatiniai Žonkjero baseino lan- 
kytojai. 

— Gal ir taip, - nelabai įtikintas tarstelėjo Die- 
gas. - Bet tau leidus, Lola, aš ir toliau kišiuosi į 

reikalus, kurie vis dėlto šiek tiek ir mano reikalai. 
Ar jūs nemanote, kad jau metas liautis? 

— Mes apie tai pagalvojome, - miegūstai prata- 
rė Ingrida. 

- Dažnai tariesi esąs tvirtesnis, negu esi, - ne- 
atlyžo Diegas. - Kodėl nepalikus komisarui Grusė 
dirbti savo darbą? Jis užtruks, bet bent jau niekas 
nebandys sodinti jo į elektrinę kėdę. 

— Man... aš veikiau manau, kad reikėtų apklaus- 
ti Montoberą... tuojau pat, - visa gerkle žiovauda- 
ma išspaudė Ingrida. 

— Ne dabar, brangute. Jaučiuosi visai sugurusi. 
Beje, tu taip pat. 

- Sugurusi... Tai iš ungurio? Turi ryšį... su... jū- 
ros... gyvūnija? 

— Ne, ne, Ingrida. 

— Man šovė... mintis... galim rasti Montoberą 
ten, kur, jo nuomone, mes... negalime... atklam- 
poti... 

- Vaizduotės mums prireiks, tai teisybė. O jei 
kol kas pamėgintume nusnūsti? 

Ingrida aplenkė tą kvietimą. Diegas nuėjęs at- 
nešė antklodę, apklojo abi moteris. Paskui įsitaisė 
fotelyje ir išjungė šviesą. 

— Man dėl judviejų neramu, - sušnabždėjo po 
kurio laiko. 

Lola nutarė, kad verčiau apsimesti miegančiai. 

Artimiausiame prekybos centre Diegas Karlis ap- 
sirūpino, kuo pasistiprinti ir apsirengti. Džinsai ir 
sportiniai marškinėliai Ingridai. Suknelė Lolai. Ir 
sportbačiai abiem - Lola apsiavė juos, netarusi nė 
žodžio. Po pusryčių - kiaušinienės su kumpiu ir 
labai stiprios kavos - ji pareiškė turinti aplankyti 
savo bankininką. Be karo nervo iš jų žygio nieko 
nebus. 

Kai ji grįžo, Ingrida masažavo Diegą, aidint 
amerikietiškai muzikai - virtuoziškiems gitaros 
garsams. Jis pakilo, ir Lola galėjo perskaityti jo 
stuomenį kaip blogą ryto žinią. Ji skubiai pritildė 
muziką ir pranešė, kad padėtis rimta. 

— Niekada gyvenime neavėjau sportbačiais, bet 
būk šimtą kartų palaimintas už juos, bernužėli. 

— Tikrai? 

— Su tuo apavu galėjau dėti, kiek kojos neša, 
iš banko ir ypač kuo toliau nuo savo bankininko. 
Pamačiau, kad tas išgeltęs kojotas, kurį visada lai- 
kiau ištikimu patarėju, tuoj pakvies kažkokius ne- 
vidonus, suvesiančius su manimi sąskaitas. Beje, 
jei jau apie sąskaitas... Mano sąskaita įšaldyta, 


* Karo nervas - pinigai. Šią patarlę (t. y. be pinigų nepakariausi) 
Prancūzijoje išpopuliarino Francois Rabelais knygoje Gargantiua 


ir Pantagriuelis. 

kreditinė kortelė irgi. Ir galiu lažintis, tavo taip 
pat, Ingrida. 

— What the fuck? 

— Tavo tiesa. Dabar jau kalba nebe apie tai, me- 
sime tą reikalą ar ne. Nori nenori turime eiti iki 
galo. Tik klausimas, iš ko? Pakeliui pamąsčiau. 
Diegai, mums tavęs reikia. 

Hidalgas jau sagstėsi marškinius; jo veidas by- 
lojo apie atsidavimą. Lola pasiuntė jį pagalbos pas 
Maksimą Diušaną. Likusios vienos draugės nera- 
miai susižvalgė. 

- Apgailestauju, kad įvėliau tave į šitą kebeknę, 
Lola. Jei nebūčiau užsidegusi bet kokia kaina pa- 
dėti Tėtušiui Dinamitui, nieko nebūtų atsitikę. 

- Dejuoti jau per vėlu. Kausimės. Tačiau bus 
sunku. Ne už kiekvieno kampo susitinki priešus, 
galinčius užblokuoti kreditinės korteles. 

— Mes negalime čia pasilikti. Diegas buvo Ali- 
sės mylimasis. Tokiais pėdsakais lengva atsekti. 

— Kaip ir visų mūsų draugų kvartale pėdsakais. 
Nėra ko prašyti jų prieglobsčio. 

Diegas grįžo, nešinas gerom naujienom. Mak- 
simas skolina joms pinigų, Chadidža perduoda jų 
žiniai savo automobilį. Pakeliui slaugytojui net 
toptelėjo mintis apie originalų būstą. Bent kartą 
Lola išklausė jį nepertardama ir pripažino, kad 
jo pasiūlymas viliojantis. Ingrida neatrodė tokia 


* Kas per velnias? (Angl.) 

sužavėta, bet gavo susitaikyti su realybe. Kito pa- 
sirinkimo artimiausiu laiku nebuvo. 

Lola paskambino Bartelmi. Leitenantas pa- 
žadėjo padaryti, ką galėdamas, ir pasidairyti po 
Monružą Sodo Nykštuko panosėje. Ji vėl surinko 
numerį, ir tas skambutis nustebino Ingridą. Lola 
skambino į Orfevro krantinę; ji paprašė komisaro 
Klemanti iš Kriminalinio skyriaus. Po labai man- 
dagaus ir kiek nostalgiško pokalbio pateikė tikslų 
ponų Avinjono ir Orleano aprašymą. Ir paskyrė 
pasimatymą vienoje Šatlė rajono kavinių. 

- Jeigu mūsų kankintojai glaudžiasi „Paukš- 
tyne“, turbūt sukelti ant kojų kitus jo gyventojus 
nėra gera mintis? 

— Seržas Klemanti - vienas tų retų žmonių, ku- 
riais aš absoliučiai pasitikiu. O be to, reikia sakyti 
ne paukštynas, o paukštidė. Pasistenk, Ingrida! Pa- 
mėgink geriau išmokti senąją paryžietišką šnektą. 


Lola įsitaisė prie staliuko terasoje greta žila- 
plaukio pilkaakio vyriškio. Jo tvido švarkas, vel- 
vetinės kelnės atrodė lyg specialiai sukirpti jam. 
Dešinės rankos pirštai guviai barbeno į kišeninio 
formato knygos viršelį. Jam turbūt apie penkias- 
dešimt, tačiau laikas jam nepakenkė, atvirkščiai. 
Lola, atrodo, džiaugėsi jį matydama. Jis taip pat. 
Lola juodu supažindino ir užmezgė pokalbį apie 
Kriminalinio skyriaus kasdienybę ir Seržo Kle- 
manti skaitomas knygas. Kadangi ji domėjosi, jis 
parodė savo knygos viršelį. 

- Knyga apie slaptųjų kamerų paplitimą teis- 
muose ir komisariatuose. Šis reiškinys pas mus 
atkeliavo iš Jungtinių Valstijų, - paaiškino, santū- 
riai šyptelėdamas Ingridai. 

Ingrida nuoširdžiai nusišypsojo jam atgal. Jai 
patiko jo veidas, įdėmus ir ramus jo žvilgsnis. 

- Prancūzijoje būta keleto informacijos nute- 
kėjimo atvejų, - patvirtino Lola. - Prisimeni re- 
porterį, kuris nufilmavo žandarus, traukiančius iš 
upės merginos kūną, - su jų pačių sutikimu? 

- Svarbiausia, prisimenu, kaip jis nufilmavo tė- 
vus tą akimirką, kai jiems pranešama ta žinia. Mus 
dar saugo Baudžiamojo kodekso vienuoliktasis 
straipsnis apie tyrimo ir apklausos slaptumą, bet 
šie pažeidimai verčia manyti, jog tai neilgai truks. 
O jei jau apie paslaptį - turiu tau keletą naujienų. 

— Nustatei mano piktadarių tapatybę? 

— Orleanas galbūt bus eksmajoras Paskalis Gre- 
gorjo. Jis baigė karjerą Narkotikų skyriuje. Niekas 
ten jo negedėjo. Ypač Erankenas, gabus kapitonas, 
kuriam Gregorjo sužlugdė karjerą, įskųsdamas 
apie intymų jo ryšį su narkomane. Tada Gregorjo 
įsteigė „Kumštynes“, asmens apsaugos firmą. Ju- 
ridinis adresas - Briuselyje. Šnekama, jis palaikąs 
ryšius su aukštais Europos valdininkais. Tai, deja, 
viskas, ką man pavyko sužinoti per tokį trumpą 
laiką. 

— Tai be galo daug, Seržai. Ir aš tau skolinga. 

— Ketini paduoti skundą? 

— Artimiausiu laiku neturiu tam jokių galimybių. 

Seržas Klemanti akimirką įdėmiai žiūrėjo į ją, 
paskui palingavo galvą. 

— Galiu tave priglausti, jei nori. 

— Ačiū, bet nenoriu tavęs įpainioti. Statau tau 
dar puodelį kavos, gerai? 

— Man jau metas. Darbo iki kaklo, o nuo gra- 
žiosios Elenos paskyrimo laikų mes, be viso kito, 
dar ir įnirtingai posėdžiaujame, rengiame kvalifi- 
kacijos kėlimo komunikacijos srityje seminarus ir 
kitas grožybes. Skambink, jei bus riesta, pažadi? 

— Prisiekiu. 

Seržas Klemanti užsakė du puodelius kavos 
„savo draugėms“ ir užmokėjo padavėjai, pasakęs 
pasilikti smulkiuosius. Ingrida ir Lola kurį laiką 
mąsliai žvelgė į komisarą, tolstantį Senos ir vei- 
kiausiai Orfevro krantinės kryptimi. 

— Būna dienų, kai ne taip kremtiesi dėl rūpes- 
čių. Ypač jei per juos užmezgi malonias pažintis, - 
svajingai pratarė Ingrida. 

— Tavo žodžiuose yra tiesos. 

— Kaip senas „Paukštinyko“ gyventojas jis išties 
seksualus. 

— Kurgi ne! O be to, reikia sakyti paukštidė, In- 
grida! Įsikalk sau į galvą. 

— Aš tave kirkinu, - Ingrida pamojavo ranka, 
lyg vaikydama nesamą dūmą. 

— Kas vėl? Aš net nerūkau! 

— Aš nugenu svajonę. Kitaip nebeužteks dva- 
sios vėl to imtis. 


Lola nusišypsojo ir sumojavo, taip pat nugin- 
dama svajonę. Paskui pastebėjo, kad padavėja te- 
bestovi prie jų staliuko, įsmeigusi akis Senos pusėn. 

— Jo vardas Seržas. Jis - faras, - pasakė jai Lola. 

— Nieko baisaus, - atsiliepė padavėja. 

Ji pamosavo ore laisvąja ranka, paskui grįžo 
prie baro. 

Nuosprendį jam jos atidėjo porai dienų, bet dabar 
jo giesmelė jau sugiedota. Pasistačiusios automo- 
bilį Žonkjero gatvėje pamatė jį iš tolo. Visas juo- 
dai apsirengęs, jis nešėsi tokį pat sportinį krepšį 
baltais dryžiais. Pro savo žiūronus Lola įžiūrėjo, 
kad Rolanas Montoberas švilpiniuoja kažkokį ne- 
rūpestingą motyvą. | | 

— Nėra nieko geriau, kaip užspeisti aukštuo- 
menės liūtą, kai jis vienas kaip pirštas, - linksmai 
tarstelėjo ji. 

Jis įėjo į baseino pastatą, prisiartino prie ka- 
sos. Jos palaukė, kol jis dings rūbinėje, ir taip pat 
įsigijo du bilietus. 

Vangus antradienio rytas ankstyvą pavasarį — 
tikras malonumas ramybės mėgėjams. Lola galėjo 
tuo įsitikinti, pastūmėjusi duris su santūriu užrašu 
„Vyrai“. Vienintelis šios rūšies atstovas buvo Mon- 
toberas, ir Lola įstengė įžiūrėti jį, pati likdama ne- 
jo spintutę ir saugiai grįžo atgal. Palaukė tiek laiko, 
kiek reikia plaukikui trumpikėms užsitempti, ir grį- 
žo į rūbinę. Ir nedidukėmis, bet tvirtomis žnyplaitė- 
mis perkirpo naktinių klubų lankytojo spynutę. 


Ji tik nusiavė sportbačius ir nusimovė kojinai- 
tes. Plaukimo treneris smalsiai pažvelgė į ją, o ji 

paaiškino turinti tarstelėti porą žodelių savo dė- 
dulei. 

Be Rolano Montobero, baseine buvo trys plau- 
kikai. Kiekvienas plaukiojo savo mėgstamu stiliu- 
mi. Montoberas pasirinko laisvą kraulį. Ingrida 
nužingsniavo baseino pakraščiu, taikydamasi prie 
klubų lankytojo grybšnių. Laukė, kol šis atpažins 
ją tarp dviejų įkvėpimų. Jis stabtelėjo, atsisuko į 
ją. Su savo švytinčiais kriauklės formos plaukimo 
akiniais panėšėjo į žŽmogų-musę, o skusta galva 
priminė gladiatorių. Ji žinojo, kad jis tuoj gaus 
paragauti arenos smėlio, ir visai tuo nesididžia- 
vo. Po nakties požeminėje automobilių aikštelėje 
Ingridai kur kas labiau rūpėjo ne kerštas, o išgy- 
venimas. 

- Leitenantė Dizel, kokia staigmena! 

Ji būtų galėjusi nusitverti to svaidymosi dygio- 
mis pašaipomis žaidimo, bet nebeturėjo jokio noro. 

— Tu be reikalo atsiuntei mums du savo draugus. 

— Pažinčių man nestinga. O tiksliau? 

— Avinjoną ir Orleaną. Ar Orleaną ir Avinjoną, 
kaip nori. 

— Aš nieko nenoriu ir nieko nesuprantu. 

— Na, taip, atsipalaiduok. Prisiminsi. 

— Tau aiškiai ne visi namie, vargšele. 

— Tavo užrašų knygelė mūsų rankose. Lola ruo- 
šiasi išmesti ją į šiukšlių dėžę kur nors gatvėje. 
Aukštuomenės gyvenimas šiukšliadėžėje. Jai dėl to 
nei šilta, nei šalta. 

Atrodė, jis tuoj iššoks iš baseino ir ją pasmaugs. 

— Kuo tu save laikai, juodnugare! 

Viskas klostosi kaip sviestu patepta, konstata- 
vo Ingrida, apsidairiusi aplinkui. Plaukikai plau=- 
kioja. Treneris stebi. O Montobero žvilgsnyje ty- 
vuliuoja kraugeriškos užmačios. Nuo jų jam, regis, 
palengvėjo, jis įstengė išlaikyti ramų toną. 

— Tvarka, supratau. Tu nori atgauti darbą. Aš 
sutaikysiu tave su Timočiu Harlenu. O dabar grą- 
žink man daiktus ir dink iš čia. 

— Prašauta pro šalį. 

— Manai, gali leisti sau kvailioti su žmogum, ku- 
ris tujina aukštus imigracijos tarnybos pareigūnus? 

- Tujink ką tik nori - tai neduoda tau teisės 
smurtauti. 

— Tu kliedi. 

— Avinjonas, Orleanas. Tokių vardų aš nepra- 
simaniau! Tavo lygio Žmogui tokio plauko tipai 
tikrai vulgarūs. 

— Betgi apie ką tu kalbi? 

— Gerai pamąstyk. Gražiai atrodysi, kai teks iš 
naujo prašyti telefonų iš savo aukštuomenės draugų. 

- Ko tiems tipams reikėjo? 

— Sužinoti, kas Alisės bosas. Jie labai skubėjo ir 
buvo nusiteikę pribaigti mane elektros srove. 

Montobero išraiška pasikeitė. Ingridai staiga 
pasirodė, kad jį pykina. Ji prisiminė Lolos pastabą. 
Jei tuodu pasalūnus būtų siuntęs Montoberas, būtų 
jiems viską išbasakojęs. Bet kai Orleanas tave iš- 
renginėjo, jį nustebino išgražinta tavo nugara. 

— Kaip jie atrodė? 

- Šefui - per penkiasdešimt. Vidutinio ūgio, 
žilas, akys mėlynos, arti įstatytos, ant apatinės lū- 
pos nežymus randelis. Kitas aukštesnis, liesesnis, 
daug jaunesnis, bet pliktelėjęs. 

— Tai gali būti bet kas... 

- Paskalis Gregorjo? 

— Niekada tokio negirdėjau. 

- Buvęs Narkotikų skyriaus darbuotojas. 

- Man tai ničnieko nesako. 

Jis kalbėjo ramiai - jau susitvardė. Tik akys 
bylojo ką kita, buvo neramios. 

— Apskritai, kad atgautum savo darbo įrankį, 
turėsi atgauti ir atmintį, - pasakė Ingrida trauk- 
damasi. 

— Palauk! Aš su tais tipais neturiu nieko bendra! 

- Atsitiktinumu sunku patikėti. Nuo tada, kai 
tave susitikome, mus griūte užgriuvo nemalonumai. 

— Pačios jų ieškote, mergaitės. Man reikia kny- 
gelės. Tuojau pat. 

- Moki meduolinio žmogeliuko skaičiuotę? 

— Ar aš panašus į tokį? 

—- Vykis mane - nepagausi, ne - nes aš mažas 
meduolio žmogelis. 

Ir Ingrida dėjo į kojas išėjimo link. 


Lola juokdamasi pajudėjo iš vietos. Montobe- 
ras it viesulas išlėkė iš baseino vien su trumpikėmis 
ir plaukimo akiniais ant viršugalvio. Nedvejoda- 
mas leidosi paskui automobilį. Užpakalinio vaizdo 
veidrodėlyje jis pasirodė jai veikiau kupinas ryžto 

negu įsiutęs. Ji prašoko raudoną šviesą, nuriedėjo 
Emilio Levelio gatve. Dar neapsiavusi sportbačių, 
Ingrida jau rausėsi sportiniame krepšyje. Jame 
-buvo neįkainojamoji naktinių klubų lankytojo kny- 
gelė, bet taip pat drabužiai, laikrodis, dokumentai, 
mobilusis telefonas, pinigai. Ir raktų ryšulėlis. 

- Keista, jis nešiojasi pasą. Šiaip ar taip, gyvena 
jis Triufo gatvėje, netoli Batinjolio gatvės. Važiuo- 
jam! 

— Tiesiu taikymu! 

— Ak, aš tiesiog atgijau nuo tada, kai vėl ėmė- 
mės veiklos. 

— Aš taip pat, bet būtų geriau, jei taip nemaustų 
kūno. 

Montoberas gyveno spartietiškame vieno kam- 
bario bute be kompiuterio ir televizoriaus, labai 
kruopščiai sutvarkytame. Lova, užtiesta paprasta 
balta paklode, žemas stalas, aplink jį keli pufai, 
vaza su trimis geltonomis lelijomis. Sienos tuš- 
čios, tik dvi drobės: pliko ūsočiaus ir dailios švie- 
sių akių tamsiaplaukės portretai. Knygų spintoje 
gausybė poezijos rinkinių, istorijos veikalų, kny- 
gų apie fotografiją. 

— Pamokoma, - konstatavo Lola. - Montoberas 
mėgsta natiurmortus. Su stipriu polinkiu į gėles. 
Ir visos tos knygos apie aromatus! Nieko nuosta- 
baus, kad taip lengvai išgvildeno maniškį. 

Ingrida atsitraukė nuo drabužinės, po kurią 
energingai naršė. 

— Turi galvoje puokštę „Astor Majo“ vonioje? 

- Žinoma. 

— Ir tą ranką, kvepiančią gėlėmis. Bet gėlėmis, 
nelemtą valandėlę praleidusiomis laboratorijoje, 
pilnoje pakvaišusių mokslininkų, eksperimentuo- 
jančių su fauna ir flora... 

- Per. daug neįsijauskime, mergužėle. Iš to 
menka nauda. 

Jos rausėsi toliau. Nežinojo, ko ieško, taigi 
teko visur kaišioti nosį. Netrukus Lola paprašė In- 
gridą pabudėti prie lango, kol ji baigsianti darbą. 

Ingrida pareiškė, kad nebūtų įsivaizdavusi Monto- 
bero šioje vienuolio celėje. 

- Teisybė, kaip linksmas lėbautojas ponas Ro- 
lanas visai nepanašus į smagų vyruką. 

- Jo drabužiai man primena pastoriaus rūbus. 
Tų prašmatnių dvasininkų, kokių rasi Kaliforni- 
joje. 

— Taip, tas pats pilkas kostiumas keliais egzem- 
plioriais, kelios poros puikių angliškų batų. Smo- 
kingas, bet santūrus. Dvelkia spartiečiu ir pedantu. 

- Metodišku ir kantriu. 

Jos darniai linktelėjo. Lola aptiko nuotraukų. 
Atpažino Sen Malo ir jo tvirtovės sienas. Čia vyra- 
vo gražaus paplūdimio ir didelio namo saloje ne- 
toli kranto vaizdai. Paauglys, pozuojantis drauge 
su vyru ir moterimi iš paveikslų, ir mergaičiukė 
Karinos Lebutė karčiais. Jei tai iš tiesų Montobero 
tėvai ir jų vaikai, jų gyventa pasiturimai. Nuotrau- 
kose matei juos jachtoje, prieš „Dinaro“ kazino, 
teniso aikštyne, golfo aikštelėje. 

Sieninėse spintose atsiskleidė visa virtuvės 
rykų ir gerų prieskonių baterija, šaldytuve buvo 
kasdienių produktų, bet taip pat šampano ir žąsų. 
kepenėlių. Namų šeimininkas stropiai lepino save 
įvairiais patiekaliukais, deramai juos užsigerda- 
mas: elektriniame bare buvo koks šimtas puikiau- 
sių markių butelių. Savo atradimus Lola skelbė 
Ingridai. 

— Šaldytuvas nepanašus į dvasininko, - pareiš- 
kė amerikietė. 

 - Pamiršai vienuolių polinkį į epikūrizmą? Juk 
turi kažkur išleisti garą. 

— Būtų iš ko apie Montoberą sukurti nevykusį 
žodžių žaismą: jis kaip garvežys, bet, manau, to- 
liau patylėsiu... | 

— Taip, labai gražu iš tavo pusės. Ką gi, nešdi- 
namės. Jis tuojau prisistatys apsivilkti kokio pa- 
doresnio apdaro. Arba atsiųs į pagalbą seserį ar 
svainį. Mano kilniaširdiškumas beribis. Grąžinsiu 
jam piniginę. Užtat pasilieku aukštuomenės užra- 
šų knygelę. Ir pasą. Ir telefoną. O be to, nudžiau- 
sime kvietimus į kokteilius ir kitas aukštuomenės 
pramogas. Čia jų pilna taurė. Montoberas kurį lai- 
ką liks be darbo dėl techninių kliūčių. Turės pro- 
gos pamąstyti. 

— Jei būčiau bloga mergaitė, tai pasiūlyčiau iš- 
dalinti jo garderobą Artiuro Riufeno draugams. 

— O jo baro išteklius - Šventojo Felicijono li- 
goniams? 

— Dar geriau! Tiesą sakant, aš staiga pasijutau 
bloga mergaite, Lola. A very naughty girl.“ 

— Aš taip pat, Ingrida. Ar šiame asketiškame 
būste aptikai kokį lagaminą? 

— Du. Su ratukais. 

— Tie ratukai - geras dalykas. 

- Lola, tu suvoki, kad tai vagystė? 

- Taip, bet Robino Hudo stiliaus. 

— Tada kitas reikalas. 


* Labai bloga mergaite. (Angl.) 


209 


— Be to, tai bus testas. 

— Ą? 

— Jei Montoberas turi ką sau prikišti dėl Ali- 
sės, taip pat dėl mūsų atostogų Monruže, paduoti 
skundą jis pamirš. 

— Taikli pastaba. 

— Ir man taip atrodo. 


Krantinėse Ingridai ir Lolai nesunku buvo ras- 
ti aukštuomenės liūto drabužių aistruolių. Toks 
Džekis gerai prisiminė Artiurą Riufeną, tai tyle- 
nį, tai neprilygstamą plepį. Artiuras turėjo savas 
fazes. Bet ilgainiui ribos tarp jų nusitrynė. Pas- 
kutiniais mėnesiais Riufenas vis rečiau ir rečiau 
bepraverdavo burną. Ir mirė miegodamas, nepra- 
taręs nė žodžio. Lola kamantinėjo Džekį, kol įsiti- 
kino, kad jo negandų bendras atsisveikino su šiuo 
pasauliu be pašalinės pagalbos. Ji padovanojo jam 
vieną lagaminų su ratukais. Jos jau buvo beeinan- 
čios sau, bet čia nuaidėjo nepažįstamas signalas. 

— I cant get no satisfaction', - pareiškė Ingrida, 
kol Lola susivokė, jog tai Montobero mobilusis, ir 
nuspaudė mygtuką yes. 

— A? - atsiliepė Lola, vienu metu kreipdamasi į 
Ingridą ir savo pašnekovą. 

- Montobero mobiliojo signalas - populiari 
„Rolling Stones“ dainelė, - paaiškino Ingrida. - 
Juk vis dėlto ją Žinai. 


* Aš negaliu nusiraminti. (Angl.) 


Lola mostelėjo Ingridai patylėti ir mandagiu 
tonu tęsė pokalbį. Išjungė telefoną, žiūrėdama į 
Džekį, kuris sėdėjo pakrantėje, apsikabinęs laga- 
miną, su šypsena lūpose. 

— Tai Bjork agentas, - paaiškino ji Ingridai. - 
Jis norėjo, kad Montoberas patvirtintų rytoj da- 
lyvausiąs privačiame vakarėlyje. Atrodo, ten bus 
visi. O svarbiausia, Katrina Denev. 

- Tuomet eisime ir mes, - atsiliepė Ingrida. 

Lola pripažino, kad po Šv. Felicijono virtuvės 
tai būsianti maloni permaina. Jos kaip tik traukė 
ligoninės link. Pakeliui vėl suskambo telefonas. 

— I cant get no satisfaction, o taip, tavo tiesa, - 
pripažino Lola ir atsiliepė kaip Rolano Montobero 
sekretorė. 

Šį sykį naktinių klubų lankytojui buvo skam- 
binama dėl kokteilio, skirto pagerbti naujoms 
japonų dizainerio Keno Kamijanos sukurtoms 
rankinėms. Ten bus visi, o svarbiausia - Žeraras 
Depardįjė. 

- Jei visi visur būna vienu metu, verta nueiti 
pažiūrėti, kaip jie įsigudrina dalintis kaip infu- 
zorijos klumpelės, - ryžtingai nusprendė Ingri- 
da. - Tik dvejoju - rankinės ar Bjork? Bjork ar 
rankinės? 

Draugės įsmuko į dabar joms jau gerai 
pažįstamą Šv. RPelicijono ligoninės dalį, perėjo 
Greitosios pagalbos skyrių, palaukė, kol ištuštės 
koridorius. Paskui Lola pastūmė nepaslankias 
duris, kurios, kaip reikiant primygtos, galiausiai 


visada nusileisdavo. Jos įžengė į tai, ką Diegas va- 
dino zona X, o Ingrida mieliau vadindavo the de- 
vil's asshole". Lola akimirką apšvietė draugės veidą 
žibintuvėliu: ši prunkštelėjo ir traukė toliau. 


Griuvėsių peizažas, surūdijusio šlamšto kapi- 
nynas. Drėgme šlapiuojantys vamzdžiai raitosi 
beprasmiškom aptriušusiom raizgalynėm. Tarp 
nešvaraus betono plyšių marguoja grafičiai. Die- 
gas patarė joms elgtis atsargiai. Jos manevruoja 
po apleistą ligoninės sparną, nenaudojamą dviejų 
aukštų erdvę. Kartais čia trumpina kelią ligoninės 
personalas. Kartais pravažiuoja vežimėliai su pa- 
naudota tvarsliava, nešvariais skalbiniais. Diegas 
joms parūpino pripučiamus čiužinius ir antklodes. 
Jos galėjo lankytis personalo valgykloje su sąlyga, 
kad įsimaišys į minią piko valandomis. Ir greito- 
siomis nusiprausti po dušu tuščiose palatose. 

Jos išdėliojo atsargas, nušvilptas Triufo gatvė- 
je: žąsų kepenėles, kepaliuką geros duonos, dai- 
lų kamščiatraukį, klasikinį šveicarišką peilį. Di- 
džiam Ingridos sielvartui, zonoje X jau prabėgo 
dvi naktys. Amerikietė įsivaizdavo esanti kažko- 
kios parazitais aptekusios pabaisos viduriuose. Ji 
viena girdėjo, kaip cypčioja pelės, šmirinėja žiur- 
kės, iš plyšių rangosi kirminai, ropoja tarakonai. 
Na, o Lola ramiai sau miegodavo. Dabar ji įsitaisė 
ant pripučiamo čiužinio, atsivertė juodąją knyge- 
lę ir ėmė skaitinėti geltoname žibintuvėlio šviesos 


* Velnio subinė. (Angl.) 

rate. Greta jos rytietiška poza įsitaisiusi Ingrida 
atlikinėjo atsipalaidavimo pratimus. Lola nenorė- 
jo prisipažinti nugalėta, šiąnakt ji pavaišins drau- 
gę gero bordo vyno taure iš ypatingųjų Montobero 
atsargų, ir tas vynas sutaikys ją su gyvenimu aps- 
kritai, be kita ko, su atgrasiomis jo pusėmis. 

- Žoržas Lebutė neperlenkė, - pranešė ji kone 
sužavėta. - Mūsiškis aukštuomenės liūtas pažįsta 
visus originalus. 

— Originalus? 

— Agentūroje „Paryžius - tai šventė“ susitiko- 
me daugybę labai vykusių antrininkų. Sutinki? 

— Be abejo. 

— Na, o Montoberas turi jų originalų telefonus. 

— Netgi Elvio? Atrodo, jis nemirė. 

— O, ne. Elvio sąraše nėra. Lygiai taip pat, kaip 
Avinjono ar Orleano. 

— Tu mane stebini. 

— Bet yra nemažai politikų, tarp jų ir Elena Ple- 
si-Ponto, vidaus reikalų ministrė. 

— Kuri 2007 metais galbūt taps jūsų prezidente. 

- Taip, galbūt. Bet, atvirai kalbant, man nusi- 
spjaut. 

Lola pranešė, kad Montoberas turįs Alisės Bo- 
nen, Mirej Kost ir Timočio Harleno numerius. 

— Bet mūsų ten nėra, Ingrida, kaip nėra Parizi 
šeimos nei Garnjė, pastatyminės dalies vedėjo iš 
cypės, nei Diego, šokančio slaugytojo. 

— Taigi iš tos knygelės mes ne kažin ką 
sužinojome. 

Lola peržvelgė pluoštą kvietimų. 

- Ant visų pastaba: „Kvietimas asmeninis, pa- 
teikti įeinant.“ Kaip tokiomis sąlygomis pasinau“ 
doti juo dviese? 

— Dėl kokteilių tu sakei rimtai? 

- Turiu su Montaberu bent tiek bendra, kad 
rimtai žiūriu į mitybos klausimus. O jei norime 
veiksmingai darbuotis, mums reikia sukaupti jėgų. 
Čia sultinys skystas kaip limfa, o žlėgtainiai - vie- 
nos gyslos. Et, ką darysi. Taip jau lemta, kad iš 
mūsų atimti paprasti gyvenimo džiaugsmai. 

Lola atsiduso ir atidėjo kvietimus ir užrašų 
knygelę į šalį. Buvo metas eiti į kasdienį. pasi- 
matymą su Diegu Greitosios pagalbos skyriuje, 
nes, pasak senos patarlės, niekur nesi geriau 
pasislėpęs negu minioje. Vakar ji pasiuntė jį pas 
leitenantą Bartelmi į namus, norėdama paprašyti 
šio pasidomėti Paskaliu Gregorjo. Jos palaukė, 
kol slaugytojas Karlis ras laisvą minutę. Priešais 
jas, regis, snūduriavo kokių trijų dešimčių metų 
vyriškis su kaklo įtvaru ir sugipsuota ranka, šiaip 
ne taip įsitaisęs ant trijų kėdžių. Ką toks jau su- 
gipsuotas vaikinas veikia Greitosios pagalbos sky- 
riuje? 

Slaugytojas Karlis puse ausies išklausė Lo- 
los pasakojimą apie butelius ir Robino Hudo 
grobį. Prislėgtas -paaiškino, kad dabar Bartelmi 
turįs laikytis tyliai. Sodo Nykštukas pagrasino jį 
atleisiąs. Diegas priėjo prie miegančio žmogaus, 
papurtė. Atsitiesdamas tas susiraukė. 

„- Poli! Ei, Poli! Kodėl neini namo? Dabar jau 
gerai jautiesi. 

—- Aš nebeturiu namų. 

- Kaip? 

— Kavinė uždaryta. Nežinau, kur man eiti, tad 
atėjau pas Adamą. Tik niekur nėra. 

Diegas atsisuko į Lolą. 

- Polis kalba apie Adamą Noną, vieną iš 
valytojų. Tiesa, jau kuris laikas jo nesimato. Gal 
padarytum man paslaugą, Lola? 

Jos patraukė Teražo gatvės kryptimi, vesdamosi tą, 
kurį Ingrida pagaliau atpažino. Tai buvo tas bjau- 
riai sumaitotas pacientas, prie kurio galvūgalio 
kadais budėjo liūdnojo veido valytojas. Dabar jis 
turėjo vardą. 

Polis vilko koją; jos prisitaikė prie jo žingsnio. 
Jis išpasakojo joms savo nelaimes. Jis gyvenąs ir 
dirbąs pas dėdę ir tetą, kavinės savininkus. Už 
valgį ir būstą plaunąs indus, skutąs daržoves, 
tvarkąs kavinę, butą ir einąs apsipirkti, lyginąs, 
be to, valąs batus. Beje, nuo kopėčių jis nuvirtęs, 
plaudamas kavinės „Pas Lulu“ langus. 

Duris jos rado uždarytas. Pro kavinės vitriną 
skverbėsi dainos nuotrupos. Polis atkreipė dėmesį, 
jog nėra lentutės „Uždaryta“, kurią dėdė Liusje- 
nas visada kabinąs prieš uždarydamas įstaigėlę 
nakčiai. „Pas Lulu“ turėtų būti atidaryta. Lola 
paklausė, kodėl jis neturi savo rakto. Jis paaiškino, 
jog tetai rūpį Žinoti, kada jis ateinąs ir išeinąs, 
ir jis jai atrodąs per jaunas, kad turėtų nuosavą 
raktą. Ingrida surinko telefono numerį, išvedžiotą 
ant įstiklintų durų; muzikos fone sučirškė skam- 
butis. Šeimininkai gyveno virš kavinės ir būtų 
turėję atsiliepti, nes kavinės ir buto numeris buvo 
tas pats. 

- Jie gyvena viršuje, o tu, Poli, - kur gyveni tu? 

„—- Na... apačioje. 

— Apačioje? 

— Kur statinės ir buteliai. 

— Rūsyje? 

- Ėė, taip, rūsyje. 

Jos supratingai susižvalgė, paskui Lola pasiū- 
lė išlaužti spyną. Ji tebeturėjo gražųjį Montobero 
kamščiatraukį, tvirtą senovinį daikčiuką, veikiau- 
siai džiuginusį daugybę žmonių. Išsitraukė jį iš 
kišenės, susimąsčiusi nužvelgė. Buvo gaila nioko- 
ti tokį įrankį. Ingrida pasiūlė išdaužti stiklą ir at- 
rakinti spyną iš vidaus. Polis, atrodo, persigando, 
tvirtino, jog dėdė įsius. Lola pareiškė, kad kitos 
išeities nėra: jei tavo užduotis - išsiaiškinti padėtį, 
nėra ko dvejoti - turi brautis per brūzgynus, su ma- 
čete prireikus rankoje: tokia kaina patenki į Tiesos 
karalystę. Kol Lola hipnotizavo Polį Konrado pra- 
maišiui su Livingstonu stiliaus istorijomis, Ingrida 
puolė duris su dešiniuoju sportbačiu. Dūžtančio 
stiklo žvangėjimas ištirpo kvartalo šurmulyje. 

Užeigėlė kvepėjo karštais sumuštiniais, tabaku 
ir įvairiausiu alkoholiu. Bet tikrai ne tuo kvapu, 
kuris riečia nosį ir pilvą, kai įkeli koją į žmogžu- 
dystės sceną. 

Čia iš tikro skambėjo daina. Iš įjungto radijo 
sklido žvalus Pjero Perė balsas, ryškiai skirdama- 
sis nuo niūrios kavinės aplinkos. 


Smulkutė kaip muselė, ji - priemiesčio gėlelė, 
O jos liemuo laibesnis nei pensija senelių... 


— Dėdulė Liusjenas paprastai niekad nepalieka 
radijo. Elektros švaistymas. 

Trijulė pakilo laiptais, maloniai dvelkiančiais 
tikru senų laikų vašku. Lola įsivaizdavo, kaip Po- 
lis senoviniu būdu vaškuoja grindis, keturpėsčias, 
ištisom valandom. Butas buvo grūste prigrūstas 
taip pat ryžtingai puoselėjamų baldų, niekučių ir 
servetėlių. Vienintelis modernus akcentas buvo 
įspūdingų matmenų televizorius. Dėdės ir tetos 
jaukiajame lizdelyje nebuvo, tad jie nulipo atgal 
į salę. 

Prie baro buvo įsitaisęs kažkoks žmogynas. 
Greitai paaiškėjo, kad tai Žeraras, nuolatinis 
užeigos lankytojas. Ištikimasis klientas reika- 
lavo taurės baltojo vyno, ir Polis skubiai smuko 
už prekyštalio, kad sveikąja ranka jį aptarnautų. 
Žeraras leidosi į kalbas su atgautu savo padavėju - 
apie savo neviltį, aptikus mėgstamą užeigėlę 
uždarytą ir apie pagundą užsukti pas jos kon- 
kurentus. Lola tikrindama apėjo kavinę, grįžusi 
sunėrė ant krūtinės rankas ir atsistojo salės vidu- 
ryje. Nostalgija kaip pakvaišusi blaškėsi iš epochos 
į epochą. Perė su priemiesčių gėlele dingo, ir savo 
botaninį indėlį pažėrė Žoržetė Plana, traukdama 
„Rikita, gražioji Javos gėlele“, geisdama meilės ir 
bučinių, kaip visi ar beveik visi. 

— Gal jiems įgriso kaupti monetas ir servetėlės 
ir jie iškako į Papua, - spėjo Ingrida. - Beje, ir 
mums būtų neprošal ten nukeliauti. Geriau jau 
uodai negu kirminai. 

Lola tebestovėjo kaip stovėjusi, užvertusi akis 
į pasenusio pieniško šokolado spalvos lubas su 
neono šviestuvais. 

— Tik paklausyk, Poli, vyruti. Užsukau pas 
Nenesą, žinai, „Trijų stulpų“ šeimininką. Kaip 
mane gyvą matai, dvidešimt metų nebuvau kojos 
ten įkėlęs... 


Tavo didelės akys mus keri 
Ilgesinga daina mus vilioja 
O, Rikita, graži meilės svūja, 
Kaip norėčiau... 


— Visiems nutilt! - įsakė Lola. - Poli, išjunk ra- 
diją! 

— Kas toji ryžtinga dama? - pasidomėjo nuola- 
tinis lankytojas Žeraras. 

Prieš nutildydamas Žoržetę Plana, Polis 
prispaudė pirštą prie lūpų. Lola užmerkė akis ir 
įsiklausė. Netrukus ir vieni, ir kiti galėjo išgirsti 
duslų ritmingą stuksenimą. Lola patraukė to daug 
žadančio garso link, lydima Ingridos, paskui Polio. 
Ir galiausiai kliento, kuris, pasiėmęs taurę, drauge 
su visa draugija žingsniavo į rūsį. Lola prispaudė 
ausį prie durų. Kažkas vaidino metronomą, 
nusitvėręs kažkokį nenustatytą daiktą. Žeraras pa- 
siteiravo, kas tai galėtų būti, ir teko paaiškinti, kad 
šeimininkai dingę. Lola pareiškė, jog durys per 
storos, kad mėgintum įveikti jas kamščiatraukiu, 
net ir prabangiu. Arba mačete-sportbačiu. 

— Taigi mums reikėtų gero grąžto, - pasakė ji, į 
nieką nesikreipdama. 

— Labiausiai jums reikėtų gero elektrinio 
medžio pjūklo, — atsiliepė Žeraras. - Įveikti 
senovinę spyną su gręžtuvu - sėkmės, mergaitės! 
Prie tokios tiesiai neprisikasi, ją reikia gudriai ap- 
eiti. Ir kaip tyčia aš tokį pjūklą turiu. 

- Jis rekvizuojamas! - pareiškė Lola. - Ingrida, 
palydėk poną Žerarą, kad jis kuo greičiau grįžtų 
su įrankiu. 

Klientas nužvelgė Ingridą ir nušvito plačia 
šypsena, bylojančia, kaip jam prie širdies nuoty- 
kingi rytmečiai ir aukštaūgės blondinės. Polis au- 
tomatiškai įjungė radiją. 


Ak, geidžiu tavęs po „ri“ 
Aš geidžiu tavęs po „z0“ 

Rausvos rizoforos 

Ir mylėkimės po „rizo“ 

Ir paimk mane po „zofo“ 
Ir mylėkimės po „forom'! 


Kai Ingrida ir Žeraras grįžo su pjūklu, Lola 
klausėsi Polinos Karton, įsitaisiusi prie baro prie- 
šais kavą, kurią paruošė Polis. Įpročio jėgos skati- 
namas vaikinas sukosi apie kavos aparatą. 

Klientas paprašė, kad prieš imantis durų jam 
įpiltų rytinę baltojo taurę. Atsiraitojo rankoves, 
pasispjaudė delnus, pamerkė Ingridai ir griebėsi 
darbo, traukdamas priedainį kartu su Karton. Ir 


liovėsi niūniavęs, kai spyna pasidavė ir iš už durų 
išniro paklaikęs Žmogaus su nudaužtu buteliu 
rankoje veidas. 

Lola visiems įsakė atsitraukti. Polis pripuolė 
padėti dėdulei Liusjenui. Nors ir šlubčiodamas, 
skubiai jį pasodino, įsmuko už baro, suvilgė pa- 
šluostę ir grįžęs uždėjo jam ant kaktos. Klientas 
mėgino atgaivinti šeimininką, suversdamas jam 
savo baltąjį, bet šio lūpos liko sučiauptos, o akys 
išverstos, prisimenant tai, ką jis ne taip greitai pa- 
mirš. 

Lola spustelėjo rūsio jungiklį ir pamojo Ingri- 
dai, kviesdama eiti drauge. Joms į veidus tvokste- 
lėjo išmatų tvaikas, sumišęs su alaus kvapu. Eksko- 
misarė laikėsi spartietiškai; amerikietė užsitempė 
marškinėlius ant nosies. Jos aptiko ant čiužinio 
susirietusią seną moterį, kuri vos bealsavo. Atsar- 
giai ją pakėlė ir užnešė į viršų. Polis rado antklodę, 
patiesė ją ant grindų, ir jie paguldė šeimininkę; 
paskui Lola iškvietė greitąją. 

— Mano Mari Žana! Juk ji nemirė? 

— Ne, nusiraminkite, atvyksta greitoji. Kas su 
jumis taip pasielgė, pone? 

— Kažkoks priekvaišis, - murmtelėjo šeiminin- 
kas. — Visiškas psichas! 

- Mums reikia aprašymo. 

— Neūžauga nešvariu chalatu ir gūdžia kaip 
mirtis marmūze. Jis mums grasino! Revolveriu, 
įsivaizduojate! Ir uždarė. Kad mes užmokėtu- 
me, kaip jis sakė. Ten nebuvo ko valgyti ir trūko 


oro. Kad nemirtume troškuliu, turėjome gerti alų. 
Mari Žana nenorėjo, bet teko... 

— Kad užmokėtumėt, bet už ką? 

— Už skriaudas, kurias esą padarėme! Viskas 
per Polį! - gergždė senasis Liusjenas, puldamas 
sūnėną, kuris išsigandęs atsitraukė, ranka auto- 
matiškai dangstydamasis veidą. 

Bet staiga kavinės savininkas stabtelėjo, lyg 
baimės pagautas, ir Lola nusprendė, kad tai pa- 
skutinis tokio pobūdžio jo išpuolis. 

- Nusiraminkite. Kuo šioje istorijoje dėtas Po- 
lis? 

— Tas pamišėlis norėjo atkeršyti už mano kvailį 
sūnėną. Turėjo įžūlumo pareikšti, kad mes —- iš- 
naudotojai ir kad Polis susiknežino snukį, nusi- 
vertęs nuo kopėčių dėl mūsų kaltės! Tik pamanyk! 

Ingrida ir Lola vėl pasinėrė į triukšmingą Grei- 
tosios pagalbos skyriaus aplinką. Ingrida papasa- 
kojo, ką žinojo apie valytoją nusiminusio kauko 
veidu, nors tai buvo ne kažin kas. Jos palaukė, 
kol išvargęs Diegas atėjo pranešti joms naujienų. 
Senoji Mari Žana išsikapstysianti. Ją pačiu laiku 
išvadavę iš rūsio, kuriame ji greičiausiai praleidu- 
si ne mažiau kaip dvi paras. Jos pateiktas Adamo 
Nono aprašymas buvo tikslus. Diegas negalėjo su- 
sitaikyti su mintimi, kad tas žmogeliukas, visada 
toks dėmesingas ligoniams, būtų galėjęs grasin- 
damas ginklu uždaryti du septyniasdešimtmečius 
kavinės savininkus, kad šie gautų galą. Šiaip ar 
taip, Nono niekur negalėjai rasti. 

— Kelintą jis pradeda darbą? - paklausė Lola. 

— Niekada neatkreipiau dėmesio. Adamas taip 
dažnai čia būdavo, kad tiesiog tapo aplinkos dali- 
mi. Dabar, kai pagalvoju, jo grafikas atrodo keis- 
tas. Vis dėlto tai dar nereiškia, kad jis žudikas. 

— Kartą man sakei, kad jis yra loco, - įsiterpė 
Ingrida. 

— Daugiau laiko praleisdavo klausydamas ligo- 
nių negandų, nei bendraudamas su kolegomis. Tik 
tiek. 

— Ar galėtum kadrų skyriuje rasti jo adresą? 


Diegas sutiko, ir jos pasiūlė susitikti „Canon 
des Amis“ kavinėje. Lola nedrįso prisipažinti, bet, 
nepaisant visų įvykių, buvo alkana kaip vilkas. Ji 
sušveitė didžiulį omletą su sūriu ir kumpiu, o Ingri- 
da tuo tarpu knebinėjo bandelę su sviestu. Pasirodė 
Diegas, pasisveikino su šeimininku; šis taikėsi už- 
megzti pokalbį, bet slaugytojas mandagiai išsisuko. 

— Ligoninėje panika. Personalo skyriaus virši- 
ninkas raunasi plaukus. Adamo iš tikrųjų nėra. 

— Kas čia per jaukalynė? - paklausė Lolą. 

—- Administracija neturi jo asmens bylos. Jokios 
darbo sutarties nė kvapo. 

— Adamas dirbo nelegaliai? 

- Nepasakytum, nes niekas niekada nėra sumo- 
kėjęs jam nė skatiko. 

— Ar gali būti? - išpūtė akis Ingrida. 

— Šventojo Felicijono dydžio avilyje, matyt, 
gali, - apmaudžiai pareiškė Lola. - Pakanka cha- 
lato, šluotos, niekam nekristi į akis — ir tvarka. 
Vienas tipas penkiolika metų pragyveno viename 
Šarlio de Golio oro uosto terminalų! 

— Kaip be adreso rasti Adamą Noną? 

Lola akies krašteliu stebėjo susimąsčiusį Die- 
gą. Priblokšta įvykių ir neįstengdama pateikti nė 
menkiausios prielaidos, Ingrida stengėsi pamirš- 
ti kavinės tvaiką, skandindama jį ramunėlių ar- 
batoje. Prieš akis jai vėl stojo nuolatinis klientas 
Žeraras, plėšiantis duris, paklaikęs ir piktas Lius- 
jenas, išsekęs jo žmonos veidas. Ji prisiminė Ada- 
mą Noną Polio galvūgalyje. Svarstė, ką jis galėjęs 

šiam pasakoti. Matyt, būta mainų. Polis išsipasa- 
kojęs valytojui apie savo kasdienybę, kai šiam ji 
pasirodė pernelyg liūdna ir neteisinga, kad taip 
ir paliktų. Nusitvėręs pliauškę, jis davė gero elge- 
sio pamoką dviem seniems išnaudotojams. O jei 
niekas nebūtų atėjęs jų išvaduoti? Ar ilgai jie dar 
būtų ištempę savo alaus jūroje lyg kokie sudužu- 
sios „Medūzos“ keleiviai? 

— Ką tu apie jį manai? —- vėl prabilo Lola. 

— Man jis atrodė keistokas, bet mielas, - atsakė 
Diegas. 

- Vis dėlto jis turėjo revolverį. 

— Tas ir absurdiškiausia. Adamas su ginklu! 

— Bet, kiek prisimenu, Alisė vaidino ligoninėje 
su savo tėvo trupe. 

— Taip, ir kas iš to? 

— Ji pažinojo Adamą? 

Diegas kurį laiką tylėjo, ir Ingrida suprato, 
kad jis grumiasi su kažkokia mintimi, nenorėda- 
mas su ja susitaikyti. 

— Adamas neturi nieko bendra su Alisės žūtimi! 

— Ojei ji išdėstė jam savo bėdas? 

Diegas paniuro - ne išsyk prileido, kad Alisė ir 
Adamas buvę pažįstami ir net vėikę išvien. 

— Esu sutikęs tikrų piktadarių, Lola. Nė vienas 
jų nebuvo toks romus, kaip Adamas. 

— Kai kurie sugeba išmaniai slėpti savo tempe- 
ramentą. 

Diegas gūžtelėjo pečiais ir pareiškė, kad jam 
reikia grįžti į darbą. Lola paprašė jo paskutinės 

paslaugos. Galimybės apklausti ligonius. Jis be 
entuziazmo sutiko. Personalo skyriaus viršinin- 
kas bjauriai nusiteikęs ir pareikalavęs, kad nuo jo 
nieko neslėptų apie kavinės savininkų išgelbėjimą. 

— Jis nesupranta, kodėl aš kreipiausi į jus, o ne 
į policiją. 

- Dar ir kaip supranta. Žino, kad turėjai su ja 
reikalų dėl Alisės. 

— Kodėl tu tiek klausinėji, jei Žinai visus atsa- 
kymus, Lola? 

— Kartais ir man taip atrodo, - paguodė jį In- 
grida. 

Trijulė grįžo į ligoninę. Ingrida ir Lola apklau- 
sė ligonius, kurie geriau jautėsi, ir sužinojo, kad 
Adamas Nonas - žmogus labai mielas, romus ir 
švelnus ir nuostabiai mokąs nuraminti. Kai kurie 
manė turį reikalą su ligoninės samdomu psicho- 
logu. Viena sena ponia paaiškino, kad jis norėjęs 
sužinoti visas vienų ir kitų bėdas. Godus prisipa- 
žinimų, jis pats, priešingai, buvęs labai santūrus, 
kai kalba nukrypdavo į jį. Niekas negalėjo pasa- 
kyti, kokiame kvartale jis gyvenąs. Kelias valandas 
klausiusios visų tų istorijų, Lola ir Ingrida susi- 
tiko prie prėskos kavos stiklinaitės ir pripažino 
savo pralaimėjimą. Jokio adreso, jokios darbo su- 
tarties, socialinio draudimo numerio. Nonas buvo 
neapčiuopiamas kaip koks vaiduoklis. 

— Pogrindininkas, vadinasi, nematomas, - pa- 
sakė Ingrida. - Beveik kaip mes. 

— Pritariu! - tarstelėjo Lola, staiga suakmenė- 
dama. | 

“Ji įtraukė amerikietę į kavos automato šešė- 
lį. Išvydusi komisarą Žaną Paskalį Grusė, lydimą 
Žeromo Bartelmi ir policininko gelsvai rusvu liet- 
palčiu, Ingrida vos neišmetė stiklinaitės. Jos nėrė 
į pirmą pasitaikiusią palatą, tą, kurioje gulėjo se- 
noji ponia, palaikiusi Noną psichologu; ji niūriai 
jo. Lola paaiškino, kad iš teisybės ji - komisarė, 
tapusi privačia detektyve, garbi moteris, kurios 
per bjaurų nesusipratimą ieško policija. Kai nu- 
aidėjo Sodo Nykštuko balsas, jos pasislėpė vonios 
kambaryje, tiksliau, ankštoje dušo kabinoje. 

Nors plyšojantis televizorius ir trukdė klausytis, 
Ingrida ir Lola suprato, kad komisarą lydi perso- 
nalo skyriaus viršininkas. Grusė norėjo apklausti 
ligonius, atvėrusius širdį valytojui, - visus be iš- 
imties. Kai kurias jo frazes palydėdavo juoko pro- 
trūkiai, primenantys senus serialus su iš anksto 
įrašytu kvatojimu, palydinčiu šmaikščias replikas. 

Ligonė pakartojo savo parodymus. Sodo Nykš- 
tukas pamėgino išpešti iš jos Nono adresą, kelis- 
syk užduodamas tą patį klausimą. Paskui pasikuž- 
dėjo su rusvuoju apsiaustu ir užsipuolė Bartelmi 
dėl neatleistino informacijos nutekėjimo. Juokas 
televizoriuje nuaidėjo dvigubai garsiau. 

— Dėl jūsų neklusnumo Lolai Žost pavyko iš- 
laisvinti kavinės savininkus, - burbtelėjo jis. 

- Dar viena diena, ir „Pas Lulu“ savininkė būtų 
ištiesusi kojas, šefe. 

— Daugiau nė žodžio, Bartelmi, arba jus atleidžiu! 

Grupelė pasišalino, ir netrukus draugės galėjo 
išlįsti iš slėptuvės. Televizoriaus ekrane ant grindų 
raičiojosi būrys keturiasdešimtmečių, smaugiamų 
beprotiško, alinančio juoko. 

- Naujamadiška terapija, - paaiškino senoji 
ponia. - Žmonėms vis labiau ir labiau neramu, tad 
jie buriasi į antistresines grupes, ir terapeutai vėl 
moko juos juoktis. Esą tai labai veiksminga. 

- Pasistažavę Dešimtosios apygardos komisari- 
ate prisijuoktų ir už mažesnę kainą. 

Jos atsisveikino su ligone ir grįžo į zoną X. 
Lola nemaloniai nustebo, aptikusi, kad pradingo 
žąsų kepenėlės, gero vyno butelis ir naminė duo- 
na. Kai kurie darbuotojai naudodavosi šia vieta, 
kad sutrumpintų kelią. Ar tuo ir galima paaiškinti 
tą apmaudžią netektį?. Ingrida buvo linkusi įtar- 
ti gudresnes už kitas žiurkes ar kirmino mutanto 
agresiją. Lola atkreipė dėmesį, kad produktai nu- 
švilpti, o ne apgraužti gyvūnų. Ta pastaba nenu- 
ramino Ingridos, ir ji pasiūlė dėti į kojas, vos tik 
išsinešdins Nykštukas. 

— Ir kur eisime? 

— No idea. 


Lola susapnavo vieną tų pašaipingų sapnų, ku- 
rie praskaidrina galvą, bet išblėsta iš atminties. Ji 
buvo realybės šou laidos vedėja. Dalyviai viešė- 
jo psichiatrijos ligoninėje, prikimštoje kamėrų. 
Vakare jie turėjo atlikti dainą ir, stypsodami ant 
brangakmenį imituojančio stiklo stypynių, žong- 
liruoti naminės duonos kepaliukais. Tie, kuriems 
nesisekė įtikti išrankiai publikai - ją sudarė Tė- 
tušis Dinamitas ir aukštuomenės nariai iš Rolano 
Montobero užrašų knygelės, tarp jų ir būsimoji 
respublikos prezidentė, - buvo metami suryti fan- 
tastinei pabaisai. Ingrida, taip pat mažojo ekrano 


* Neįsivaizduoju. (Angl.) 

neturėjo nieko chimeriško, sugavo neįžengiamo- 
se džiunglėse. Pasak pripažintų zoologų, jis buvo. 
vadinamas švelniu Komodo drakono vardu. Au- 
tentiškas egzempliorius, pasižymintis didžiuliu 
privalumu neribotai storėti. Juo daugiau tas gyvū- 
nas ėdė, juo labiau pūtėsi. Šaltakraujis šaltų akių 
roplys trim dantų kaukštelėjimais surijo Žaną Pa- 
skalį Grusė, kai ištisa žemyn nukreiptų nykščių 
jūra neginčijamai pasmerkė jo sudainuotą „Raus- 
vųjų rizoforų“ repą. 

Ją pažadino tuščio pilvo gurgėjimas ar žings- 
niai. Kažkas lėtai ėjo, vilkdamas koją. Apgailes- 
taudama ji sugniaužė butelį iš Montobero atsargų. 
Mintyse dar kartą pagyrė Diegą už parinktą ava- 
lynę ir patylomis nusėlino to bastūno link. Nu- 
tarusi, kad pakankamai priartėjo, apšvietė žibin- 
tuvėliu patalpą ir išvydo sustingusį iš nuostabos 
geibų kūną ir liūdną veidą. Ji puolė Adamą Noną, 
šaukdamasi į pagalbą Ingridą. Deja, amerikietė, 
atrodo, buvo pamiršusi kirminus ir nugrimzdusi 
į saldų miegą. | 

Lola leidosi paskui Noną. Žibintuvėlio spindu- 
lys švysčiojo sienomis, grindimis, apšvietė sprun- 
kantį valytoją. Ji nusprendė baigti tas išgverusias 
guitynes, staigiai sustojo ir sviedė butelį. Nonas 
aiktelėjo ir suklupo. Butelis sudužo, trankiai žvan- 
gėdamas. Pagaliau atskubėjo Ingrida. Jos primygo 
jį prie žemės. 

— Ramiai! Mes nenorime tau nieko blogo. 

— Aš neketinau vogti jūsų maisto! Tik norėjau 
perskaityti etiketes. Pačios grįžote ne laiku. 

— Gal geriau papasakok apie Polį ir jo dėdę su 
teta! 

— Polio labui padariau tai, ko reikėjo. 

— Taip, žinome. Tėtušis Liusjenas - šunsnu- 
kis. Jo žmona labiau myli servetėles negu žmones. 
Puikiai supratome. Nusiramink. 

— Puikiai supratote? - nustebęs pakartojo jis, 
liaudamasis spurdėti. 

- Retsykiais pasitaiko tarp dviejų kosminių 
proto užtemimų. | 

Negaišdama laiko Ingrida apieškojo Noną. Ap- 
tiko revolverį ir iš svorio suprato, kad tai tiksli 
plastikinė kopija, žaislas. 

— Betgi tu nė nesiruošei jų nudėti! - šūktelėjo 
Lola. - Nebent nuleisti rūsio laiptais. 

— Aš niekada nieko nežudžiau, tik keršijau už 
Žmones. 

— Paaiškink smulkiau, vaikine. Mudviem su Ingri- 
da pastarosiomis dienomis teko daug patirti, ir visi 
tie įvykiai drumsčia mums nuotaiką! Ką tu čia veiki? 

— Aš visada gyvenau ligoninėse. 

— Kodėl? 

— Tai vienintelė vieta, kur gerai jaučiuosi. Ir 
kur esu naudingas. 

— Visada buvai pogrindininkas? 

- Vadinkit, kaip norit. Prieš Šventąjį Felicijoną 
gyvenau Gailestingumo ligoninėje. Ten buvo daug 
žmonių, už kuriuos reikėjo atkeršyti. 

- Tu prakalbini nukentėjusiuosius ir užuodęs 
ką nors nešvaraus vaidini teisingumo vykdytoją, 
taip“ 

— Maždaug. 

— Ir niekada nieko nesi nužudęs! Mūsų ne- 
apmausi! 

— Tai tiesa! 

— Kavinės „Pas Lulu“ savininkė vos neatsisvei- 
kino su šiuo pasauliu, kad tave kur devynios! 

— Nusprendžiau skirti jiems tris dienas ir dvi 
naktis bausmės. Paskui būčiau patyliukais pa- 
skambinęs policijai, kad juos išvaduotų. 

— Kitaip tariant, anonimiškai. 

— Supraskit, kaip norit. 

- Man šovė į galvą pašėlusi mintis. Tuojau ją 
išdėstysiu. Diegas Karlis bus tau papasakojęs apie 
savo nemalonumus su Alise Bonen? Su gražia 
mergaite, kuri per daug jį mylėjo. Taip, kad net 
kamavo. Dieną naktį. Bemaž. 

- Alisės ir Diego istoriją žinau kaip savo penkis 
pirštus. 

— Puikumėlis. O toliau? 

- Žinau, nes jie man papasakojo. Kiekvienas 
savaip. Ką gi, šioje istorijoje nebuvo už ką keršyti, 
nebent už visus. Iš tikrųjų jie abu buvo nelaimingi. 

— Klausyk, tu su savo nupiepusio filosofo mina 
pradedi man patikti. Bet, tikiuosi, neseki man pa- 
sakėlių. 

— Jūs taip pat. 

— Ką „aš taip pat“? 

- Jūsų malonus veidas. Be to, jūs, atrodo, turite 
didelių rūpesčių. Papasakokite apie juos man. 

— Ak, tai iš tikro stipriau už jį, - pasakė Lola 
Ingridai. - Jis labai patiktų Antuanui ir Zigmun- 
dui, bet čia jau kitam kartui. 

Visi šiaip taip pasikėlė, apsitampė drabužius. 
Lola pabandė delnu išlyginti naująją suknią (kuri 
jai tikrai labai patiko). Aptampė ir pūkinę Nono 
striukę - jam pačiam nesisekė to padaryti - ir su- 
lig tuo judesiu jai nušvito galvoje. 

— Tu čia nakvoji! Pūkinė - apsiginti nuo drėg- 
mės. Tik nesakyk, kad jau seniai gyveni šioje kloa- 
koje. 

— Net nebeskaičiuoju dienų, be to, ši vieta man 
patinka. Ji savaip graži. 

— Really?" - įsiterpė Ingrida. 

— Tai mano prijaukinto banginio pilvas. Iš čia 
girdžiu, kaip plaka ligoninės ir miesto širdis. Gera 
slėptuvė. Jūs taip pat jau kelios naktys čia miegate. 
Tai įrodymas, kad aš teisus. Jūs turite rūpesčių. 

- Vis dėlto juk neliksi čia! 

- Numanau, kad manęs ieško policija. Vėl 
teks kraustytis. Gaila, jau maniau, ši ligoninė bus 
paskutinė. Et, turėjau įtarti, esama ženklų, kurie 
neapgauna. 

— Kokių ženklų? 

— Karma pagedo sulig to režisieriaus apsilanky- 
mu. Jis norėjo nufilmuoti mano valdas. Ligoninės 

valdžia nedavė sutikimo, tačiau buvo jau per vėlu. 
Jis įkėlė koją į mano gyvūno pilvą, ir to pakako, 
kad jį suterštų. 

- Šventovė, - sušnibždėjo Ingrida. - Suprantu. 

— Neaiškiai kalbi, Adamai. Koks režisierius? 

— To vaikino, kuris piešia anatomijos paveiks- 
lėlius, draugas. 

— Eriko Biufa? 

— A, jūs pažįstate Eriką? Jisai - didis meninin- 
kas. Moka įkvėpti gyvastį ten, kur jos nebėra. 

Juos pertraukė pasigirdę balsai. Lola pareiškė, 
kad pats metas rasti išeitį, čia artinasi žandarmerija 
vieno iš bukiausių savo atstovų pavidalu. 

— Jam nepavyks, Lola. Jo koja... 

— Niekai. Tiesiog patempta. Pargriuvau šulinyje, 
buvau apsnūdęs... 

Duslūs smūgiai. Lola įsivaizdavo, kaip Bar- 
telmi ir rusvasis apsiaustas, įnirtingai šturmuoja 
senąsias metalines duris, o Sodo Nykštukas 
trypčioja, rėkalodamas paikus nurodymus. Durys 
pasidavė. 

— Kiekvienas už save? Gerai? — maldaujamai 
pratarė Nonas. 

Lola sudvejojo - nepaisant visko, policininkės 
instinktas sukilo prieš sumaištį ir nesuimtus kal- 
tininkus laisvėje, net ir gailiaširdžius keršytojus. 
Vos neatskaitė pamokslo liūdnajam kaukui, kuris 
tarėsi gyvenąs banginyje ir jaučiąs miesto pulsą, 
paskui gūžtelėjo pečiais ir paklausė jo, kokiu keliu 
galima greičiausiai pasprukti. 

— Dešinėje - skalbykla. Kairėje - atliekų degi- 
nimo zona. 

— Mes renkamės skalbyklą. 

— O, taip, be jokių kalbų, - pritarė Ingrida ir 
leidosi bėgte. 

Jos pateko į patalpą, pilną skalbimo mašinų ir 
džiovyklių. Pravėrusi vienas duris, Lola nužvelgė 
siaurą koridoriaus horizontą, kurį saugojo vie- 
na uniforma. Ji atpažino policininką Odiberą - 
jokių šansų prasmukti, apsimetus tuo, kas nesi. 
Paaiškino Ingridai, kad joms teksią slėptis ir lauk- 
ti, kol policininkų padermė paliks teritoriją. Sku- 
biai apsidairiusi amerikietė pareiškė, kad čia nėra 
nieko, tik mašinos. Lola atitarė, kad joms pakaks 
didelio gilaus nešvarių skalbinių konteinerio. 

— Oh, please, Lola, no" 

- Įsivaizduok, jog tai banginio pagurklis. At- 
sidursime prie jo dantų, bet kadangi jis tikras 
šelmis, tai išspjaus mus, kai tik kelias bus laisvas. 
Tada spruksime į žėrintį „kitur“. Nagi, Ingrida, 
padėk man. 

„ Įsitvėrusi konteinerio, Lola jau kėlė koją, nors 
ir sunkiai. Ingrida, atstačiusi nugarą, padėjo jai 
užlipti, ir ji nelabai vikriai persivertė per kraštą 
drauge su provansišku keiktelėjimu. Ingrida su- 
kando dantis ir taip pat stryktelėjo. Iš nešvarių 
skalbinių kyšojo tik Lolos galva, ji šypsojosi kaip 
storas katinas, kurį kažkoks kuoktelėjęs raganius 


* Oi, prašau, Lola, ne! (Angl.) 

bus išmokęs prancūziškai ir papasakojęs jam ka- 
reivišką pokštą. Ingrida pamėgino kvėpuoti pro 
burną, užspaudusi nosį, bet, pagalvojusi, kad vi-- 
sos tos miazmos gali patekti į trachėją, grįžo prie 
įprastesnio būdo. Atlošė galvą, ištempusi kaklą, 
lyg plaukdama nugara, ir pabandė sulėtinti kvė- 
pavimą. Ir mintyse darsyk padėkojo savo draugui 
japonui, išmokiusiam ją rytietiškos atsipalaidavi- 
mo technikos. Tai buvo jos bondži meistras. Tatui- 
ruotės meistras - tatuiruotės, atliekamos neprie- 
kaištingai švariais įrankiais ant nušluotų tatamių, 
vaišinant klientus pavyzdingai skaidria arbata. 
Nuostabus žmogus. 

— Atsipalaiduok, - pakuždėjo Lola. - Ir ne to 
esi mačiusi. 

Pasigirdo klegesys, besiruošianti ištrūkti dygi 
Ingridos replika įstrigo gerklėje. Ji giliai įkvėpė 
oro, užsimerkė, delnais užsidengė veidą ir nu- 
grimzdo į kažką neapsakomo. Jai atrodė, kad Sodo 
Nykštuko ir jo vyrų trypčiojimas trunka visą am- 
žinybę. Ji girdėjo, kaip jie vieną po kitos varsto 
mašinas, ir pagalvojo, kad toks kruopštumas joms 
blogai baigsis. Netrukus kažkieno ranka kliudė 
jos galvą ir susigniaužė. Ji buvo nutverta už plau- 
kų. Sulaikiusi riksmą išniro į paviršių ir atsidū- 
rė akis į akį su Žeromu Bartelmi. Jie įsistebeilijo 
vienas į kitą, paskui leitenantas atleido pirštus ir 
supratingai paplekšnojo jai per skruostą. Paskui 
be ceremonijų įgrūdo jos galvą atgal tarp skalbi- 
nių. Ji išgirdo, kaip jis duoda įsakymą. Adamas 

Nonas skalbykloje nesislapsto, reikia ieškoti kitur, 
pirmyn. . 

Kai Ingrida vėl iškilo į paviršių, Lola mąsliai 
ją nužvelgė. Pareiškė išnaudojusi šį atokvėpį to- 
lesniems veiksmams apmąstyti. Amerikietė norėjo 
užsiminti apie dušą su Žavelio vandeniu, bet susi- 
laikė. Lola ketino aplankyti anatomijos iliustraci- 
jų piešėją; jei Didysis Laikrodininkas teiksis būti 
ne toks bjaurus kaip paprastai, galima tikėtis, kad 
Erikas Biufa bus jau grįžęs iš Vokietijos ir nusi- 
teikęs išsipasakoti. Jos žodžius pertraukė slopus 
skambutis. 

— Banginis skambina pranešti, kad kelias lais- 

vas, - nelinksmai nusišypsojo Ingrida. 
—  Lolai pavyko iškrapštyti Montobero telefoną 
iš juosmens krepšelio, ir ji leidosi į pokalbį, ku- 
ris, regis, buvo jai malonus. Ingrida atspėjo, kad 
ji kalbasi su naktinių klubų lankytoju asmeniškai. 
Lola patarė jam vengti bereikalingų užgaulių, pa- 
sisakė sėkmingai susidorojusi su asmeninės sek- 
retorės pareigomis ir pranešė, kad jis kviečiamas 
pas Troboną su Žeraru ir pas Bjork su Katrina ar 
atvirkščiai. Čia Lolos veidas surimtėjo, ji nebeper- 
traukinėjo pašnekovo, nebent glaustomis frazėmis. 
Paskui paaiškino Ingridai, kad nuo šiol kalba apie 
aukštuomenišką užrašų knygelę baigta. Montobe- 
ras reikalaująs savo paso. Draugės pasitarė ir, kas 
įdomu, Ingridos planas pasirodė veiksmingesnis. 
Lola paskambino Montoberui į telefono būdelę ir 
nušvietė padėtį. 

— Viskas klostosi kuo puikiausiai, - pasakė 
Lola. - Mes spėsime užsukti pas Eriką Biufa, pas- 
kui šiaušime į kokteilį „Rankinės ir antrankiai“. 
Tyrimui įsibėgėjus, visada ateina ta stebuklinga 
akimirka, kai pasaulio ritmas prisitaiko prie tavo 
žingsnių. Išnaudokime ją. Tai neilgai trunka. 

Ingrida tylėdama linktelėjo. Nuo tada, kai 
banginis jas paleido, ji jautėsi geriau. O po to, kai 
Lola sutiko užsukti į Žonkjero baseiną ir nusi- 
prausti po dezinfekuojančiu ir atgaivinančiu dušu, 
ji netgi buvo itin puikios formos ir nesiskųsda- 
ma tempė krepšius su visais reikmenimis. Viską, 
kas būtiniausia, jos aptiko ligoninėje, paskui ap- 
silankė dideliame kosmetikos prekių skyriuje; čia 
amerikietė rado, ko širdis geidžia. Lolai taip pat 
neteko nusivilti savo radiniu - nuostabiu rašali- 
niu spaudu. 

Jos išėjo iš metro Port de Panten stotyje ir 
patraukė Žano Žoreso prospektu. Lola tikėjosi, 
kad Biufa užtenka proto darbuotis namie. Bent 
kartą jos viltys išsipildė. Edgaro Varezo gatvėje 
Nr. 53 piešėjas atvėrė joms duris į dviejų kam- 
barių butą su vaizdu į Muzikos miestelį ir Urko 
kanalą. Rytietiška atmosfera smelkė jau nuo rau- 
dono ir auksinio prieškambario. Erikas Biufa pa- 
kvietė jas į svetainę šafrano spalvos tapetais. Ant 

juodo lakuoto stalo buvo išdėliotos gražios kny- 
gos, tarp jų „Šiuolaikinis kinų menas“ ir „Mangų 
pasaulis“. 

Lolai neprireikė nieko regzti nei kišti nebega- 
liojančio policijos pažymėjimo. Biufa buvo pasi- 
ryžęs viską iškloti: prižiūrėtoja Frambuaza buvo 
jį įspėjusi, kad medžiojamas žmogus, pagrobęs 
ranką. O jų dėmesys iškart nukrypo į paties piešė- 
jo plaštakas. Ilgos, laibos, apmaustytos santūriais 
sidabriniais žiedais, jos pleveno ore, palydėdamos 
žodžius. Tokiais pat grakščiais judesiais jis pasiū- 
lė joms pyragėlių su trintų lotoso sėklų įdaru. Ir 
ulongo arbatos, kurios aromatas priminė laužą 
Jangdzės pakrantėje. 

Lola stebėjosi reginiais, šmėsčiojančiais jos 
vaizduotėje, paveiktoje šito mažo butuko atmosfe- 
ros. Atmosferos, perkeliančios už tūkstančio kilo- 
metrų nuo Paryžiaus, ryžių laukų ir pušynų, rudų 
šventyklų ir rausvų medžių link. 

Vis dėlto ji įdėmiai klausėsi jaunojo piešėjo. 
Anatomijos iliustracijomis jis užsidirbąs pragyve- 
nimui. Tačiau jo aistra - meniniai vaizdo įrašai. 
Talkinamas draugų, Erikas Biufa mėgstąs kurti 
tariamas žmogžudystes. Kiekvienas pasiūląs ko- 
kią nors tragiškos žūties idėją, ir jaunuolis ją ins- 
cenizuojąs, pagražindamas vaizdą kokia nors tam 
pritaikyta programine įranga. Ypač nusisekusi vie- 
nos draugės, sudorotos serijinio žudiko žmogėdros, 
žmogžudystė. Įsikarščiavęs Biufa nedvejodamas pa- 
žėrė daugybę detalių. Lola klausėsi nesiraukydama, 

bet vis dėlto svarstė, kada menininkas prieis iki 
rankos. 

— Taip aš susipažinau su Benžamenu. Pasiutiš-. 
kas talentas. Jei taip ir toliau, taps siaubo filmų 
metru. 

Iki šiol Ingrida klausėsi pokalbio tik prisivers- 
dama. Lola pajuto, kaip ji įsitempė. 

— Jūs kalbate apie Benžameną? Benžameną 
Noblė? | 

— Jūs jį pažįstate? 

— Ji taip pat domisi siaubo filmais, - paskubėjo 
įsiterpti Lola, neramiai stebėdama draugę. 

Mirtinai išblyškusi, ši taip suspaudė tarp pirš- 
tų arbatos puodelį, jog Lola pabūgo, kad trapus 
porcelianas nepažirtų šukėmis. Bet Ingrida susi- 
tvardė. Pastatė puodelį ir atsuko į Lolą bejausmį 
veidą. Tik vyzdžiai buvo keistai sustingę. 

Erikas Biufa papasakojo, kaip iš draugišku- 
mo ir sielų giminystės atvėręs Benžamenui Noblė 
baseiną su formalinu ir apleistą zoną - dvi keisto 
grožio kupinas vietas. Šv. Felicijono ligoninėje sly- 
pį lobiai, verti įkvėpti paties aukščiausio lygio me- 
nininkus. Bet ten nepateksi be solidžios paspirties. 

-— Administracija kategoriškai atsisakė filma- 
vimo projekto. Gaila. Benžamenas buvo sumanęs 
nuostabią temą. Mitą apie atgijusį vampyrą. Ke- 
tino daryti atranką iš dalies tarp pornografinių 
filmų aktorių. 

— O kaip ranka? — beveik bugščiai pasiteiravo 
Lola. 

Ji troško tik viena - kuo greičiau viską išsiaiš- 
kinti ir išsivesti Ingridą iš to lakuoto šilkinio liz- 
delio, kol šios dar neištiko siaubingas, nesustab- 
domas nervų priepuolis. 

— Aš, jei taip galima pasakyti, suviliojau Ben- 
žameną nuostabiais siaubais, ir štai jam atsakoma. 
Tad kai jis prieš porą savaičių paprašė manęs pa- 
slaugos, negalėjau pasakyti „ne“. 

— Tiesą sakant, kokios paslaugos? - persimai- 
niusiu balsu paklausė Lola. 

— Benžamenui reikėjo rankos kitam trumpa- 
metražiam projektui. Erambuaza puikiai suprato 
mano padėtį. Ir, tikiuosi, Viktoras Maso ant ma- 
nęs nepyks. 

— Ką gi, nuoširdžiai jums to linkiu! - tarė Lola, 
keldamasi su pačia maloniausia šypsena lūpose. - 
Neapsakomai dėkingos, tačiau turime jus palikti. 
Vėluojame į kokteilį pas Troboną. 

— Su Kenu Kamijana? 

- Su tuo pačiu. 

— Neapsakomai žaviuosi tuo, ką jis daro. Kaip 
jis traktuoja sąvoką kawai - grynas subtilumas! 

— Kawai? - pakartojo Lola, stumdama Ingridą 
durų link. 

„- Japoniškai tai reiškia „meilutis“, - zombio 
balsu pratarė Ingrida. 

Tarpduryje jie ceremoningai atsisveikino - iš- 
skyrus Ingridą, suakmenėjusią, lyg būtų užmigusi 
žiemos miegu kokioje nors Himalajų oloje, - ir 
buto durys pagaliau užsidarė. Amerikietė be žado 

stebeilijosi į laiptų narvą, lyg ketintų ten pulti. 
Lola paėmė ją už rankos. Vis taip pat netardamos 
nė žodžio, jos sugrįžo į prospektą, tarp jo automo-- 
bilių, į amžinai dirglų Paryžiaus gyvenimo ritmą. 
Ingrida, rodėsi, nieko nebematė, nepastebėjo nei 
senos ponios, kurios šuo kakojo ant šaligatvio, nei 
vyrioko, pasistačiusio ant to paties šaligatvio savo 
vespą ir privertusio jas apeiti tą važiuoklę, nebe- 
girdėjo vairuotojų, įnirtingais signalais bukai, be- 
prasmiškai besivaržančių, kuris išspaus daugiau 
decibelų. 

— Man labai gaila, Ingrida, - patikino ji, abiem 
rankom suimdama Ingridos veidą, kad į jį įsižiū- 
rėtų. 

Jai buvo neramu. Ar įmanoma įpulti į katalep- 
siją nuo smūgio į širdį ir apvilto pasitikėjimo? Ar 
tvirtas, netgi nenustygstantis Žmogus gali palūžti 
kaip ąžuolas nuo jausmų viesulo? Ingridai teko 
patirti sunkių dienų. Ar per Eriko Biufa pasako- 
jimą Benas nesuvarė surūdijusio peilio jai tiesiai 
į širdį? Lola matė, kaip vis plinta ir plinta nuo- 
dingi ratilai, po truputį siaubdami Ingridos sielą, 
kol galop išvarys ją iš proto. Mūsų amžius išrado 
įvairiausių subtilių ir nuosaikių vaistų, lėtai tirps- 
tančių, pagreitinto poveikio, bet argi vis dėlto ne- 
įmanoma išprotėti nuo vieno vienintelio antausio, 
kurį tau atsivėdėjęs smogia tas šuniškas gyveni- 
mas, ta blogai išauklėta būtis? Velniava. 

Aš taip pat nebelabai žinau, kas man darosi, 
pagalvojo Lola, dairydamasi aplinkui išeities, ko- 

kios nors simbolinės salelės toje urbanistinėje jū- 
roje. Kertelės truputį atsikvėpti ir atsitokėti. Min- 
tyse ji išplūdo Antuaną Ležė ir jo šunį Zigmundą. 
Tų dviejų svaiginančių psichikos gelmių adėptų 
niekada nėra šalia, kai jų reikia. Ji prisiminė pa- 
noramą iš dailininko buto ir apkabinusi Ingridą 
per pečius nusivedė ją į Muzikos miestelio parką. 


Jos vėl atsidūrė vejoje, gaubiamoje kanalo ir 
cukraus vatos kvapų. Aplink žaidė vaikai, glė- 
besčiavosi įsimylėjėliai, žmonės pasakojosi vieni 
kitiems savo gyvenimą, melomanai traukė į džia- 
zo festivalį. Lola prisiminė, jog taip pat eidavo 
klausytis džiazo tais laikais, kai buvo ištekėjusi. 
Su savo anglu. Tas taip pat buvo keistas paukštis, 
nors aiškiai ne tokia keistybė, kaip ponaitis Noblė. 
Bet kas, po šimts pypkių, galėjo šauti į galvą tam 
jaunam papaikėliui? 

Išsitiesusi Ingrida prisidengė ranka akių vo- 
kus, tarsi saulė būtų tapusi grėsminga. Lola laukė, 
kol ji atgaus žadą. Arba neatgaus, ir tuomet iš tik- 
rųjų teks išjudinti daktarą Ležė. 

- Tuojau reikės eiti, - galop pravėrė burną In- 
grida. 

- Kur, mano gražuole? - atsargiai paklausė 
Lola. | 

Jai atrodė, kad Ingridos balsas - švelnus su- 
džiūvęs nėriniuotas lapas iš herbariumo, kurį nu- 
sineš vėjo gūsis, jei per greit atidarysi langą, kad 
džiugiai pasitiktum tikrovę. 

— Į kokteilį. Jau metas. Persirengsime Muzikos 
miestelio tualete. 

— Taip, eime persirengti. Gera mintis, Ingrida. 
Tavo tiesa. 

Jos vienu metu išniro iš gretimų kabinų ir nu- 
žingsniavo apžiūrėti savo persirengimo rezultatų 
veidrodyje virš praustuvų. 

- Tikrai manai, jog tai gera mintis, Ingrida? 

— Pasikliauk manimi, Lola. 

Tiesi kaip styga ant savo svaiginamo aukščio kul- 
nų, Ingrida sukėlė sensaciją metro. Jos lagaminėlis 
su raudonu kryžiumi, kuriame buvo sudėti „civi- 
liai drabužiai ir sportbačiai, derėjo prie apdaro - 
lengvai pakreiptos kepuraitės ir aptempto trum- 
pučio balto chalatėlio su tariamo kraujo dėmėmis, 
iš po kurio kyšojo keliaraiščiai ir rausvos tinkli- 
nės kojinės. Kairioji akis su dirbtinėmis blakstie- 
nomis buvo smarkiai išdažyta, o dešiniąją dengė 
raištis su gumute. Ir pikantiška detalė: aplink kak- 
14 - medvilninis tvarstis, ant kurio kabo švirkštas, 
pilnas rausvai rudo skysčio. | 

Lolos apdarui, nors griežtesniam, taip pat 
nestigo pikantiškumo. Paprastą juodą dželabą 
pagyvino stetoskopas, o plastikinis kaklo įtvaras 
suteikė jos laikysenai didingumo. Visa tai suda- 
rė kažkokį Ericho fon Stroheimo ir Majos Vest“ 
stiliaus jukinį. Šie kostiumai stebuklingai pavei- 
kė durininką - šypsodamasis Ingridai, jis nuplėšė 
kampelį pabrėžtinai asmeninio kvietimo, kurį jam 
pakišo Lola. 


* Erich von Stroheim (1885-1957) - amerikiečių aktorius ir re- 
žisierius, savo filmuose mėgęs vaizduoti luošius, sužeistuosius; 
Mae West (1893-1980) - amerikiečių aktorė, 1920-1940 m. sekso 


simbolis. 


Jos įžengė į salę, pilną elegantiškų svečių, be- 
sisukinėjančių apie dosniai apkrautus stalus. Kele- 
tas Žmonių šoko pagal tokią muziką, kokią mėgo 
Ingrida. Deja, Montobero nebuvo matyti, ir Lola 
užgniaužė nekantrų keiktelėjimą. Su padėklais, 
nustatytais šampano taurėmis, šmižinėjo visa ar- 
mija padavėjų. Pasirodžius Ingridai nutrūko vie- 
nas kitas pokalbis, bet neilgam. 

Lola pasuko prie labiausiai viliojančio bufeto. 
Čiupo dvi švarias lėkštes ir skubiai jas prikrovė 
margų nesaldžių pyragėlių. Vieną padavė Ingridai, 
ir jos ėmė valgyti, šypsodamosi viena kitai. In- 
gridos šypsena dar buvo santūri, bet Lola atlėgo. 
Draugės žvilgsnis vis dar buvo keistai melancho- 
liškas — tai derėjo prie apdaro, - bet didysis sukrė- 
timas jau praėjo. Ingrida išgyvens. Beje, ji susitel- 
kusi į užduotį. Ir tyko pasirodant Montobero. 

Taigi Lola apstulbo, pastebėjusi Diegą Karlį. 
Susibrukęs rankas į kišenes, jis atsainiai šnekučia- 
vo su durininku ir, žinia, neturėjo jokios kortelės 
jam pateikti. 

- Jį pakviečiau aš, - tarstelėjo Ingrida ir nusku- 
bėjo prie jo. 

Lola paliko tuščią lėkštę, nusitvėrė šampano 
taurę ir nusekė jai įkandin. 

- Tai mano pacientas, - ryžtingai pareiškė In- 
grida. - Privalau nuolat juo rūpintis. Kitaip galas. 

Durininkas nusikvatojo, pasakė Diegui, jog 
jam velniškai sekasi, kad turi asmeninę slaugytoją, 
ir įleido jį į vidų. Lola pasisveikino su jaunuoliu ir 

klausiamai pažvelgė į Ingridą. Ši paaiškino paga- 
liau priėmusi Diego kvietimą pašokti - gyvenime 
esą akimirkų, kai neišvengiamai reikią pasikra- 
tyti į muzikos taktą. Be to, Diegas turįs įdomios 
informacijos apie užrašų knygelę. Lola buvo jam 
ją patikėjusi, kad ištirtų kontaktus per internetą, 
atkapstytų galimą ryšį su Paskaliu Gregorjo. Praš- 
matnioji knygelė prabilo. 

- Ir ką ji tau pasakė? - pasiteiravo Lola. 

— Ji papasakojo man apie mane. 

Lola dvejodama nužvelgė Diegą ir laukė, kas 
bus toliau. 

- Aš esu Rolano Montobero užrašų knygelėje. 
Juodu ant balto. 

— Bet aš tavęs ten nemačiau! 

— Nieko nuostabaus. Mano telefono numeris 
užrašytas greta Alisės, be vardo. 

— Ką tai galėtų reikšti? 

- Neįsivaizduoju, kaip gyvas nesu matęs to 
tipo, jis man niekad neskambino, - atsiliepė jis, 
grąžindamas knygelę. 

Lola įsigrūdo ją į savo juosmens krepšelį, o 
Ingrida nekantraudama tempė jaunuolį šokių aikš- 
Dabar, kai jos keistasis apdaras atliko „Sezamai, at- 
siverk!“ vaidmenį, ji ketino jo atsikratyti. Tualete 
nusiėmė kaklo įtvarą, sudvejojo dėl stetoskopo, bet 
galop jį pasiliko, pamerkusi savo atspindžiui veid- 
rodyje. Daktarė Lola, tik ir svajojanti, kad jūs pa- 
mažėl išspaustumėte informaciją. Tuojau pamatysi, 

mielasai Montoberai. Išklosi man, ką tavo knyge- 
lėje veikia Diegas. Ir ar Alisė buvo ypatingo tavo 
susidomėjimo objektas. Paaiškinsi, kodėl taip“ 
mėgsti gėles. Viską išdėsi, patikėk! 

Ingrida ir Diegas galėjo šokti sau į valias, nes 
Rolanas Montoberas nepasirodė. Užtat Lola nu- 
žiūrėjo juodaplaukę žalsvai mėlyna suknele ir 
ryškiai dažytomis lūpomis, iš tolo stebinčią ją iš 
savo gero metro aštuoniasdešimt aukštumų. Paga- 
liau Lola po peruku su vešliais karčiukais, ne ma- 
žiau kaip Ingridos butuko interjeras primenančiu 
psichodelinius laikus, atpažino Mirej Kost. Mirej 
smaginosi, mėgdžiodama tarptautinės šnipės ma- 
nieras. Nuėjusi pašniukštinėjo apie stalus, švel- 
niais piršteliais pasirinko sumuštinuką ir išdygo 
prieš Lolą, švytėdama dirbtine šypsena. 

— Pasą, - ištarė paprastai. 

— Montoberą, - jai į toną atitarė Lola. 

— Jo nebėra Paryžiuje. Nėra ko nervintis, aš tik 
jo pasiuntinė. 

— Pasas čia, - tarė Lola, tapšnodama per savo 
krepšelį. - Bet iš pradžių ir visų pirma man reikia 
neiškreiptos Alisės žūties versijos. Juk vis dėlto 
aiškiai pasakiau Montoberui per telefoną. 

— Aš jums ją išdėstysiu. Tam nereikia Rolano. 

Lola atkreipė dėmesį, kad naktinių klubų lan- 
kytojo vardą ji taria kažkaip meiliai. Be to, akys 
buvo padūmavusios. 

— Pirmyn, aš klausau. | 

— Dėl Rolano padaryčiau bet ką. 

- Puiku. 

— Ne, jūs iš tiesų turite tai suprasti, kad supras- 
tumėte ir visa kita. 

- Jei taip nori. 

— Rolanas - kito pasaulio žmogus. 

Suirzusi dėl to maivymosi, Lola norėjo pasi- 
teirauti, ar Rolanas atkakęs iš Kentauro Alfos ir 
turįs daugiau negu 46 chromosomas, paskui apsi- 
galvojo. Mirej žaidė subtilų žaidimą, bet, atrodo, 
vis dėlto rengėsi pateikti kruopelę tiesos. 

— Jo vaikystė buvo pasiturima, - pridūrė. 

Lola prisiminė šeimynines nuotraukas vie- 
nuoliškame butuke, vaizdelius, bylojančius apie 
miesčionišką gyvenimą, saldžias dieneles pajūry- 
je. Ūmai pajuto vilties antplūdį. Pagaliau daktarei 
Lolai pavyks. 

— O paskui viskas baigėsi. Štai taip, vienu mostu. 

Mergina spragtelėjo pirštais; padavėjas pama- 
nė, kad jinai kviečia jį. Bet Mirej Kost šampano 
atsisakė. Lola nutarė, kad tai visai neblogai, ir ta 
proga nugriebė dvi taures. 

— Jo tėvas bankrutavo. Gražioji vila Smaragdo 
pakrantėje, golfo pamokos, butas Paryžiuje, ke- 
lionės į Angliją mokytis kalbos, studijų didžiuo- 
siuose Amerikos universitetuose planai išsisklaidė 
kaip dūmas. Bet tai dar ne viskas. 

— Tikiuosi. 

— Montobero tėvas iššoko pro savo buto.Pary- 
žiuje langą. 

— Kada? 

— Rolanui buvo septyniolika. Jam teko pasiieš- 
koti smulkių darbų, kad išlaikytų seserį ir motiną. 
Barmenas, samdomas šokių partneris... 

— A, tai jis irgi šoka? 

— Dabar jau nebe. Šiandien jis iš geriausių nak- 
tinių klubų krėslų žiūri, kaip neriasi iš kailio kiti. 
Tą gyvenimą jis pavertė verslu, su Karina ir Žoržu 
sukurdamas agentūrą „Paryžius - tai šventė“. 

Mirej nuleido galvą ir atsitraukė atatupsta. 
Lola prikando lūpą. Ta egzaltuota mergiotė nepa- 
liks jos stypsoti čia. Iššokusio pro langą Monto- 
bero tėvo savižudybė pagaliau buvo informacija, 
vienas tų saitų, kurių šioje istorijoje žiauriai trū- 
ko. Lola mielai būtų alegoriniu pumpavimo gestu 
prispaudusi stetoskopą prie pašnekovės smilkinio. 
Bet vietoj to švelniai paėmė ją už smakro ir pri- 
vertė pakelti į akis. Mirej Kost aiškiai buvo kaip 
nesava. 

— Atiduosite man pasą, pažadate? 

Lola pajuto, kaip kaltės jausmas gniaužia jai 
gerklę, tačiau sutelkė mintis į Tėtušį Dinamitą, į 
siaubingą Alisės galą, į įvairiausias Ingridos ne- 
gandas. Meluoti jai ne pirmiena. Policininkės kar- 
jeroje tokių progų niekad netrūko. Ji ištarė žodį, 
pažiūrėti įstabiai nuoširdų. 

— Atiduosiu. 

— Prisimenate tą vakarą, kai atėjote manęs ap- 
klausti? 

Lola linktelėjo, stengdamasi išsaugoti veide 
nuoširdžią išraišką. 

— Sakiau jums, kad turiu rimtą draugą. Ką gi, 
tai Rolanas. Mudu drauge jau dveji metai. Niekas 
to nežino. Alisė taip pat nežinojo. Rolanui atrodo, 
kad taip geriau. 

— Kam geriau? 

Užuot atsakiusi, Mirej nusišluostė akis popie- 
rine.servetėle. Nebeliko nieko fatališko. Vien tik 
nelaiminga mergaičiukė. 

— Agentūrai „Paryžius - tai šventė“ ne taip jau 
gerai klostosi. Sunkūs laikai. Tad Rolanui atėjo į 
galvą viena idėja. Paprasta idėja. 

Bumerangu grįžo Ingridos žodžiai: „Sunkiau- 
sia rasti paprastą ir gražią idėją.“ 

- Jis kaupia informaciją. Ir paverčia ją pinigais. 
Incognito. Žinoma, kad žmonės prabiltų, reikia 
juos apdoroti. Ir čia scenoje pasirodo tokios, kaip 
Alisė... arba aš. 

Sulig kiekvienu prisipažinimu ji prarasdavo 
po kilogramą išdidumo. Lola nebūtų norėjusi at- 
sidurti jos vietoje. 

— Mudvi su Alise ne tik vaidindavome vestuvė- 
se ir gimtadieniuose. Britnės ir Madonos numerį 
mes atlikdavome ir ne tokioje šeimyniškoje aplin- 
koje. Nežinau, kodėl ten dalyvaudavo Alisė, bet 
aš - dėl Rolano. Sutikdavau net tada, jei jis prašy- 
davo permiegoti su kokiu senu baidykle. 

+ Dabar ji žiūrėjo akiplėšiškai. Po savo ne itin 
garbingo prisipažinimo pajutusi poreikį atitiesti 
nugarkaulį, tarytum keliais centimetrais paūgė- 
jo. Ir buvo labai graži. Neįtikėtina, ką kai kurios 

mergiotės pasirengusios padaryti dėl gerokai už 
jas senesnių vyriškių. Ar ji pakerėta to iliuzijų 
pasaulio, kurio taisykles taip gerai buvo perpratęs - 
Montoberas? 

— Prisimenu, sakiau tau: „Žuvo mergina, tai ga- 
lėjai būti ir tu.“ Tai kodėl Alisė, Mirej? 

— Neįsivaizduoju. 

— Nejau neužbaigsi? Nemaloniausia jau išpaži- 
nai. 

Lola jautė, kad Mirej tuoj pravirks. Ir, beje, jos 
rankos virpėjo. 

— Įvyko skysto latekso vakarėlis. 

— Kas čia dar per jovalas? Tąsus elastinės epo- 
chos produktas? 

— Juo padengiama plika oda. Jis greitai išdžiūs- 
ta, ir toks drabužis išryškina visas tavo formas. 
Pridėkite aukštakulnius batelius - įspūdis pritren- 
kiantis. 

- Įsivaizduoju. 

— Aš vaidinau Madoną, ji - Britnę. Lateksas 
suteikė mums Moters Katės kūnus. Viskas vyko 
viename apleistame name. Buvo nemažai žymių 
žmonių. Ir daug kvaišalų. Mes turėjome užiminėti 
vienos vokiečių firmos prezidentą. Kažkas slap- 
čiomis filmavo. Rolanas tikėjosi parduoti tą filmą. 
Viskas blogai baigėsi... 

— Pasakok toliau. 

- Vienas narkomanas. Jis užpuolė Alisę. Ji kaip 
kokia kvaiša metėsi prie Rolano. O narkomanas 
buvo apsinešęs. Šoko muštis. Aš griebiausi dujų 

balionėlio. Mums pavyko jo atsikratyti, bet Rola- 
nas buvo įsiutęs. Alisė jį sukompromitavo svarbių 
asmenų akyse. O blogiausia, kad po viso to ji dar 
mus išplūdo! 

— Narkomanas vėliau galėjo jai Eeššyii 

— Abejoju. Iš kur jam žinoti, kas ji? Viskas įvy- 
ko akimirksniu, apsauga jį sutramdė. Ne, aš jums 
visa tai pasakoju, kad žinotumėte, jog Rolanas 
turi nemalonumų. Jei farai sužinos, kad jis papil- 
dydavo agentūros kasą tokiomis... tokiomis... 

— Priverstinėmis aukomis? 

— Vadinkit, kaip norit. Ką gi, jie įžvelgs rimtą 
priežastį susidoroti su Alise. O ką jau kalbėti apie 
keistą panašumą į Rolano tėvą, iššokusį pro 2 
veidą niaukė liūdesys, per daug slogus jos amžiui. 

- Žinau, ką jūs galvojate. Bet aš pažįstu Rolaną. 
Jis jos nenužudė. Jis - garbingas žmogus. 

Garbingas Žmogus, žmogus iš aukštuomenės, 
žmogus iš kito pasaulio. Rolanas Montoberas, 
arba įvairiapusis Homo sapiens. Lola jautėsi ir su- 
grudusi, ir suirzusi. 

- Paprastai šantažistams tokio apibūdinimo aš 
netaikau. Nei sąvadautojams. 

“- Pasaulis sudėtingesnis negu jūsų klasifikaci- 
jos, ponia Žost. O aš žinau, kad Rolanas negalėtų 
nužudyti. Bėda ta, kad Alisės žūties metu jis buvo 
vienas. Mes drauge praleidome ankstyvą rytą jo 
namuose. Paskui aš išėjau dirbti. Visą gyvenimą 
graušiuosi, kad tądien nepasilikau pas jį. 

Tokio amžiaus jos mėgsta kategoriškas formu- 
luotes, galvojo Lola. Tu tokia graži, mano mažyte, 
kad pamirši savo didįjį žmogų iš aukštuomenės.. 
Susirasi savo bendraamžį - iš aukštuomenės ar iš 
kur kitur. 

— Kur jis“ 

— Provincijoje. 

- Plati sąvoka. 

— Taip, ir tai gerai, ponia Žost. Atiduosite man 
tą pasą“ 

Jos balsas skambėjo maldaujamai. Bet Lola 
jautė, kad ji viskam pasiryžusi. Galų gale, Mirej 
iš tų, kurios persirenginėja Moterimi Kate, kad 
padirgintų goslumą tipų, per daug mačiusių ir 
patyrusių ir ieškančių naujų pojūčių, kad greitai 
užmirštų ir juos. Lola padavė jai pasą. Kaip ir nu- 
matė, mergiotė atvertė puslapį su nuotrauka, pa- 
dvejojo, ar atversti kitą, - Lolos nuomone, kiek 
per ilgai. Galop užvertė jį ir įsibruko į rankinę. 
Lola probėgšmais pastebėjo, kad tai viena japonų 
dizainerio sukurtų rankinių, kurias už didžiulius 
pinigus graibstė dabišės; pinigai, kuriuos Monto- 
beras išsunkdavo iš „senų baidyklių“, buvo skir- 
ti ir kam kitam, ne tik agentūros „Paryžius - tai 
šventė“ kasai papildyti. 

Mergužėlė Kost jau pasitraukė, ir tas dirglus, 
bet tylus pasišalinimas Lolą tenkino. Metas ding- 
ti - ir kuo greičiau. Galbūt Montobero meilužei 
šaus į galvą dar sykį užmesti akį į pasą. Davusi 
ženklą Ingridai ir Diegui, Lola pasuko prie durų. 

Ir čia geležinė ranka sugniaužė jai dilbį. Ji atsisu- 
ko ir susidūrė akis į akį su įsiutusia Mirej Kost. 

— Jūs iš manęs pasityčiojote! 

Ji nekėlė balso, bet nagai smigo Lolai į kūną. Kol 
kas į jų susidūrimą niekas nekreipė dėmesio. Lola 
pabandė užsukti jai riešą. Kost gniaužtai neatsileido. 

- Jūs nežinote, ką aš galiu! 
— Tu taip pat, - jai į nugarą ištarė Ingrida. 

Kost krūptelėjo, jos akys ėmė bėgioti. 

— Paleisk Lolą arba suvarau tau dozę. Negreit 
pamirši. 

Diegas jau tempė Lolą prie durų. Kost mėgino 
užtvoti Ingridai savo rankine. Amerikietė bedė jai 
į dešinį sėdmenį švirkštą, sušvirkštė jo turinį ir 
išbėgo, palikusi styrinčią adatą. Išplėšusi švirkš- 
tą, Kost sviedė jį į Ingridą, drauge apipildama 
ją keiksmais. Ingrida atsisuko. Vienas apsaugi- 
nis tramdė Kost. Mergina paleido iš rankų pasą, 
įmantriąją rankinę ir susmuko. Jeigu Diegas gerai 
apskaičiavo dozę, Kost laukia kelios valandos už- 
maršties ir nerūpestingumo. 

Lola ir Diegas sustabdė taksi, ir trijulė smuko 
į vidų. Vos atsisėdusi, Ingrida tvirtu balsu nurodė 
vairuotojui Benžameno Noblė adresą. 

„- Kodėl ji taip įniršo? - pasiteiravo Diegas. 
— Montobero pasas, - santūriai atsakė Lola. 
— Kuo jis ypatingas? 
Užuot atsakiusi, ji iš juosmens krepšelio iš- 
„traukė spaudą ir rašalo pagalvėlę. Paskui paprašė 
Diego ištiesti ranką. Ir stropiai užantspaudavo ją. 

— „Negaliojantis“? - perskaitė Diegas. 

— Žinau, tai banalu, - atsiliepė ji. - Bet papras- 
tai taip pasas tampa nebetinkamas. O be to, par- 
davėjas krautuvėje neturėjo spaudo hijo de puta. 

— Too bad", - tarstelėjo Ingrida. 


* Labai blogai. (Angl.) 

— O, tai tu! Su šiuo apdaru tu nuostabi. Užeik, 
baby, aš taip tavęs pasiilgau! 

Beno Noblė šypsena ištirpo kaip tiramisu kre- 
mas mikrobanginėje, kai jis pastebėjo Lolą Žost ir 
Diegą Karlį. 

— Kam ta delegacija? 
- Ir tai viskas, ką tu turi pasakyti! - konstatavo 
Ingrida. 

Benas Noblė vilkėjo dryžuotą sportinį kos- 
„tiumą. Lola pagalvojo apie Montobero krepšį; 
tas bent jau plaukiojo baseine, o juk Noblė, kiek 
žinoma, niekada nėra judinęs ko nors kito, kaip 
tik nervų ląsteles. Pernelyg dideliu greičiu, kaip 
dalelių greitintuve. Visi suėjo į vidų ir atsidūrė 
prieš televizorių, kuris rodė siaubo filmą. Noblė 
spustelėjo pultą, ir aktorės veidas sustingo plačiai 
pražiota burna. Trijulė susėdo ant kanapos, bet 
atsisakė alaus, kurio pasiūlė namų šeimininkas, 
pravėręs šaldytuvą. 

— Mums atsirado pasidygėjimas šaldomosiomis 
spintomis, - padarydama pradžią paaiškino Lola. 

— Bet kas jums, mergaitės? - jis atsisuko į Die- 
gą: - Ir kodėl tu čia, tu, sumautas šokėjau? 

— Mes tave tuojau pat nutildysime, - išrėžė 
Lola. - Jei kas nors čia ir turi teisę irzti, tai tik ne tu. 

— Erikas Biufa atrišo burną, — tramdydama 
pyktį pratarė Ingrida. - Ir kai pagalvoju, kad tu 
siūleisi man padėti atlikti tyrimą. Tarp siaubo fil- 
mų aistruolių! 

Sakoma „atverti burną“ ir „atrišti liežuvį“, 
brangute, meiliai pagalvojo Lola, bet šios smulkios 
lingvistinės klastotės tau atleistos. Viskas atleista 
iki naujo nurodymo. Bet svarbiausia, neįsisiūbuok. 
Jeigu nori, kad ištrykštų tiesa, neįsmukdama į grio- 
vį, - o tiesa čia tikriausiai gerokai purvina, - reikia 
būti metodiškai, valdytis, ir jokių per daug aklų 
jausmų. Lola davė Benui ženklą klusniai prisėsti 
ant kanapos. Šis nutarė suvaidinti maištingą, išsi- 
traukė kėdę ir apžergė ją, iškildamas virš jų visų. 

— Neigti nebėra ko, - taikiai tarė Lola. - Nie- 
kam ne paslaptis, kad Erikas Biufa parūpino tau 
ranką iš Šventojo Felicijono ligoninės ir kad tu ją 
įkišai į Ingridos šaldytuvą. Nieko sudėtingo. Tu 
pasilikai jos raktus ir žinojai, kada jos nėra namie. 

Benas pervėrė Diegą triuškinančiu žvilgsniu. 

— Aš nieko nesiruošiu neigti, bet visų pirma 
noriu išsiaiškinti, ką čia veikia jis. Naujas tavo 
draugelis, Ingrida? Ir atsivedei jį čia parodyti? 

- Spręskite savo reikalus tarpusavyje, - pakilo 
Diegas. 

— Ne, pasilik, - sulaikė jį Ingrida ir kreipėsi į 
Beną: - Tu nieko nesupranti. Per tavo darbelius 
mudvi su Lola įsivėlėme į beprotišką painiavą! 
Diegas suteikė mums pastogę. Jis turi teisę būti 
ten, kur jam patinka. Nepasakoju tau smulkmenų, 

bet mudvi net nebegalime nakvoti namie, kankin- 
tojai lipa mums ant kulnų. 

— Tikrai? 

Benas atrodė nusiminęs. Ir, beje, šokosi siūlyti 
savo pagalbos ir apsaugos. 

— Grasini man kaip koks maniakas, o paskui 
nori mane saugoti! 

— Būtent, baby, toks ir buvo sumanymas. Man 
atrodė, kad sukūriau neprilygstamą scenarijų - ir 
sėdau į balą. Bet visa tai padariau dėl tavęs. 

Ingrida buvo beatsikertanti; Lola paprašė, kad 
ji leistų Benui pasiaiškinti. 

— Kai mane palikai, maniau, išprotėsiu. O pas- 
kui pamąsčiau ir nusprendžiau tave atsikovoti. Bet 
kokiomis priemonėmis. 

Pasakodamas Benas dirsčiojo į siaubo kupiną 
aktorės veidą, sustingusį ekrane. Lola pradėjo 
perprasti jo minčių eigą. Benas Noblė - mėgėjas 
viską komplikuoti, protautojas. Kinematografijos 
virpulių specialistas. Ką susižavėjęs sakė Erikas 
Biufa? Jei taip ir toliau, jis taps siaubo filmų metru. 
O kol kas buvo pramanų čempionas, ir tai buvo 
nepakartojama. 

- Buvau sumanęs filmą apie vampyrą, veiksmas 
turėjo vykti apleistoje zonoje - planas buvo atmes- 
tas. Užtat susipažinau su Eriku. Jis man papasako- 
jo apie baseiną su lavonais. Sumaniau žvėriškai 
tave išgąsdinti. Kad pajustum nenumaldomą norą 
ieškoti prieglobsčio mano glėbyje. Turbūt pati 
kvailiausia idėja, kokią kada nors buvau sumetęs. 

— Exactly" 

— Bet jei būtų galima viską pradėti iš naujo, da- 
ryčiau tą patį. Juk tu nepalikai man pasirinkimo. 
Pametei mane kaip šunį. Ir viskas dėl to, kad pa- 
norau išsiaiškinti tavo slapukavimus. Ir buvau pa- 
siryžęs besąlygiškai tave mylėti. Patikėk, nedaug 
vyrų pakęstų tavo „šokius“ „Kalipso“! | 

Diegas klausėsi maldingai susikaupęs. Ką jis, 
tiesą sakant, atspėjo? Tačiau Benas jau porino to- 
liau, aiškino prasimanęs vinį, kad suteiktų viskam 
mistinį, akimoju pašiurpinantį mastą. Kadangi gy- 
dymas buvęs žiaurus, neketinęs taikyti jo per ilgai. 

- Tai mus pastūmėjo lįsti į pavojų, nors būtu- 
me galėjusios be to apsieiti, - įsiterpė Lola. 

- Ir tavo sėkmė buvo numatyta iš anksto! - iš- 
rėžė Ingrida. - Aš turėjau paprašyti tavęs mane 
apginti kaip kokia įsibailinusi pamaiva. Kuo tu 
mane laikai? 

— Moterimi, Ingrida. 

- Stupid macho! Silly prick! 

— Tik jau nepradėkite vėl! 

— Priešingai, negu tu manai, aš tave tausojau. 
Nepamiršau išpurkšti tos rankos dezodorantu. 
Norėjau tave išgąsdinti, bet ne traumuoti. 

Ingrida atsilošė kanapoje, tarytum Benas būtų 
ją pribloškęs savo plepalais. Lola neišlaikiusi 
nusišypsojo. 


* Iš tikrųjų! (Angl.) 

- Ką gi, Ingrida, kalbėkime nedaug, bet rimtai. 
Tu mane privertei apsijuokti ir atverti širdį prieš 
Lolą ir visiškai nepažįstamą žmogų, taigi turiu eiti 
iki galo. 

— Po visų tų ekscesų dar yra kažkoks galas? — 
neištvėrė Lola. 

Noblė apsimetė neišgirdęs ir priėjo prie In- 
gridos. 

— Noriu, kad šią naktį liktum čia. Ir, beje, vi- 
sas kitas naktis. Be to, aš būsiu didžiadvasis, kad 
suvoktum, jog niekšybės - ne mano sritis. Lola ir 
tavo draugas gali pasilikti. Iki ryt ryto. 

Ingrida pašoko ir puolė į vonią su lagaminėliu 
po pažastimi. Grįžo su džinsais ir kukliais Diego 
pirktais marškinėliais. Ir išdrožė pro duris nė 
nedirstelėjusi į Beną. 

— Juk taip neišeisi! 

— Palieku tau kruviną slaugės chalatėlį, pra- 
vers tavo autoriniam kinui! - išpyškino ji iš laiptų 
aikštelės. 

Lola ir Diegas pakilo. Diegas buvo besitaikąs 
paguosti Beną, bet susigriebė ir nusekė paskui 
Lolą. Jie išėjo į lauką. Ingrida skuodė kanalo link. 
Miegančioje gatvėje piktai atsilapojo langas. 

— MYLIU TAVE, INGRIDA! NORI TU TO AR 
NENORI! 

. Diegas ir Lola paspartino žingsnį vydamiesi 
draugę. 

- Jo nelaimė turi savų privalumų, - tarė Diegas. 

- Kokių privalumų? 


— Taip mylėti. Man taip niekad nebuvo nutikę. 
O norėčiau, kad nutiktų. 

— Manau, ne tu vienas. 

— IR TU TAIP PAT, PASIPŪTĖLE! TU TAIP PAT! 

— Sakyk, Lola... 

— Ką, bernužėli? 

— Kas čia per istorijos su šokiais, tiksliau, su 
kalipso ? 

— Oi, nelabai žinau. 

— Madre de Dios! Na ir sudėtingas tas Ingridos 
gyvenimas... 


* Kalipso - juodaodžių muzikos stilius, kilęs iš Trinidado ir To- 


bago. 

- „...tavo sūnus Jėzus. Šventoji Marija, Dievo 
motina...“ 

Lola sunerimusi pramerkė akį į skliautą, į dai- 
laus darbo sietyną, į paukštį, susivijusį lizdą ant 
vienos sijos ir penintį jauniklius. 

- „Melsk už mus, nusidėjėlius, dabar ir mūsų 
mirties valandą...“ 

Už dviejų eilių ji pamatė besimeldžiančią mo- 
terį ir papurtė Ingridą. Amerikietė išniro iš sapno, 
tačiau liko sustingusi ant medinio suolo, klausy- 
dama litanijos. Ji taip pat atsitiesė ir šyptelėjo. 

— Ne pirmąsyk tenka užmigti bažnyčioje, bet 
Meksike suolai patogesni. 

— Tu miegi meksikiečių bažnyčiose, atjungi 
kankintojus kaip Briusas Li, užmigdai antrininkus 
poodine injekcija. Tu kaip migdomieji, Ingrida 
Dizel. Tau kas nors jau tai sakė? 

— Jei jau apie miegą, ar negalėtume dar posmą 
nusnūsti“ 

— Jokių kalbų, - žiovaudama atsiliepė Lola. - 
Daryk taip, kaip aš. Kelkis ir eik, ir dangus tau 
padės. 

Lola pakilo nuo suolo, jausdama, kad jos kū- 
nas lyg labai seno medinuko Pinokio. Jai šmėste- 
lėjo mintis apie Nono banginį, kažkuo primenan- 
tį navą, kurioje jos rado prieglobstį, išlaužusios 

Šv. Eugenijaus bažnyčios spyną. Kieno pilve pra- 
leis jos šią naktį? 

Lola įspraudė penkiasdešimt eurų bankno- 
tą į aukų dėžutę, skirtą kažkokiam itin švelniai 
šypsančiam šventajam, ir išėjo į lauką. Saulė jau 
auksino bažnyčios prieigas. Konservatorijos gat- 
vės kampe buvo kavinė. Yra kur papusryčiauti ir 
ramiai palūkėti. Šiaip ar taip, jai niekad nesisek- 
davo mąstyti tuščiu pilvu. Ingrida automatiškai 
sekė jai pavymui; jos įsitaisė prirūkytoje salėje ant 
moleskinu trauktų suolų, regėjusių dar Šlovingąjį 
Trisdešimtmetį". Amerikietė neturėjo jėgų niurz- 
gėti. 

- Sumuštinį su kumpiu ir sviestu ir keturgubą 
espreso, - užsisakė. - Ir apelsinų sulčių. Dėl Dievo. 

— Tą patį, - pasakė Lola padavėjui, ir tas vangiu 
žingsniu nukiūtino prie baro. 

Lolai draugė atrodė kaip smėlio krantas po 
jūros potvynio. Išblyškusi, nukamuota galingos 
stichijos, bet atsikračiusi susikaupusių nuolaužų. 
Prieš užmigdamos ant pernelyg kietų suolų jos 
šnektelėjo apie Benžameną Noblė, ir ta tema buvo 
išsemta. Svarbiausia, tiedu reikalai nebesusiję. Šis 
skausmingas atradimas susiaurino veiklos barus, 
bet atvėrė naujus horizontus. 

Lola įjungė Rolano Montobero mobilųjį, kad 
paskambintų Žeromui Bartelmi. Prikėlė jį iš mie- 


* Šlovingasis Trisdešimtmetis - 1945-1974 m., daugumos išsivys- 


čiusių šalių smarkaus ekonominio pakilimo laikotarpis. 

go. Didžiąją nakties dalį jie vaikėsi liūdnąjį kauką, 
kol galop jį pagavo. Jos nuostabai, Bartelmi pa- 
prašė baigti pokalbį. Te ji duoda savo numerį, jis 
paskambinsiąs jai iš telefono būdelės - taip bus 
saugiau. 

Po kelių minučių nuaidėjo „Rolling Stones“ 
motyvas. Bartelmi iškart ėmėsi reikalo esmės. 
Adamas Nonas apklaustas skyriuje. Žanas Paskalis 
Grusė džiūgauja. Labai galimas daiktas, Nonas - 
Alisės Bonen žudikas. Tačiau Bartelmi už šią hi- 
potezę daug nestatytų. 

— Aš taip pat, - pareiškė Lola. - Bet Nykštukas 
turės ką veikti. Kai jis baigs su Adamu Nonu, pa- 
žadėk rasti daktarą Ležė. Jis pasistengs jam padėti. 

— O ką ketinate daryti jūs? 

— Neįsivaizduoju. 

— Aš taip norėčiau jums padėti. Jei nutartumėt 
su Ingrida pas mane prisiglausti, maloniai prašom. 

— Jie žino, kad mes vis dar palaikome ryšį, ber- 
nužėli. 

— Jei jau apie jūsų pagrobėjus - aš atsikandau 
dantis. Paskalio Gregorjo klientai neaiškūs ir sli- 
dūs. Neperžvelgiami ir gerai užsikasę. 

— O mano draugas komisaras Klemanti šį tą 
aptiko. Ne toks velnias baisus, kaip jį piešia, - su- 
melavo Lola, kad per daug neįpainiotų jaunojo 
leitenanto. 

* - Vis dėlto būkite atsargi, šefe. 

Esamomis aplinkybėmis, nesant nuolatinio in- 

formacijos šaltinio, Lola pažadėjo jam nė minutės 

neprarasti budrumo. Prieš pakabindamas ragelį 
jis pasiūlė jai paaukoti savo mobilųjį ir taip sude- 
ginti paskutinį tiltą. Ji dvejodama nužvelgė mažąjį. 
aparatėlį. Ar tai ne paskutinis ryšys, siejantis jas 
su Montoberu? Bet apskritai iš jo ne kažin kokia 
nauda. Jis ne tik per dažnai skamba, užgultas spau-- 
dos atstovų ir kitų Paryžiaus gyvenimo diktuotojų, 
tačiau, be visa kita, jeigu Montoberui šautų į galvą 
paskambinti, jis nė už ką neatskleistų joms savo 
slėptuvės. Lola paprašė padavėjo karšto vandens. 
Kai šis grįžo su garuojančiu ąsočiu, ji palaukė, ko! 
jis nutols, ir paskandino jame SIM kortelę. 

— Išgyvenome pavojingų akimirkų, bet buvo 
verta, - pasakė Ingrida. 

— Taip, galime pamiršti visas mistines užuo- 
minas. 

— Tad pirmyn! 

— Alisė įsitikinusi, kad į „Astor Majo“ ją kviečia 
kažkoks pažįstamas klientas. Anksti ryte užsisako 
numerį, gauna du raktus; apie vidurdienį grįžta į 
jaukų kambarį. Kažkas parūpino gėlių, šampano, 
cukruotų sausainiukų. Kvapaus skysčio voniai. 

— Kažkas, gerai išmanantis apie gėles, aromatus 
ir lauktuves. 

— Kažkas, gerai pažįstantis Alisę. Žinantis, kad 
Diegas ją paliko, o ji nenori su tuo susitaikyti. Kad 
anksčiau ji jau yra dirbusi „Astor Majo“. Ir kad 
kartais mėgsta apeiti Lebutė šeimą. 

— Tas kažkas žino Diego numerį ir kelissyk ne- 
prisistatydamas skambina jam iš viešbučio. Geras 

būdas įpiršti policijai mintį, kad Alisė pranešusi 
savo buvusiajam, jog ji „Astor Majo“ viešbutyje. 

- Tas gudročius prideda į šampaną narkotikų 
žinodamas, jog Alisė jam neatsispirs. Kai narko- 
tikai pradeda veikti, jis išdygsta kambaryje. Jam 
telieka pastūmėti ją iššokti. 

—- Ketaminas - rizikingas pasirinkimas. 

— Taip, čia slypi kažkas neapčiuopiamo. Dar 
viena proga pašokdinti paukštelius, jei galiu taip 
pasakyti. 

- Gėlės nusviedžiamos į vonią, kad pakištų 
mintį apie Alisės įsiūtį... 

:- Ir apie žmogžudystę po kažkokio kivirčo. Jei 
tas pedantiškas organizatorius iš tikrųjų Rolanas 
Montoberas, tai jis turi rimtų priežasčių ant jos 
pykti. 

— Ir dar kokių! 

— Alisė sužlugdė jam kruopščiai lipdytą reputa- 
ciją. Nenusakoma, nevaldoma, ji, karštakošė, gali 
sugriauti pelningas jo machinacijas. 

— Vis dėlto čia yra vienas kablys, Lola. 

- Nori pasakyti, kabliukas? 

- Kaip tau labiau patinka. Rolanas Montobe- 
ras sužlugdė mane Timočio akyse. Bet aš, juo dėta, 
jeigu dvi landūnės prisistatytų šniukštinėti mano 
paslapčių, būčiau pasistengusi išnykti iš akiračio. 

— Ar kaip tik priešingai, Ingrida. 

* — Kodėl? 

- Vaidindamas įžeistą aukštuomenės atstovą, 
Montoberas ginasi. Kaip patikėsi, kad nusikaltėlis 

savo noru atkreipia į save dėmesį? Ta pati idėja, 
kaip Rišaro Parizi, kad apsaugotų sūnų. Nieko ne- 
slėpdamas tampi neliečiamas. 

— Mums telieka jį rasti, pasodinti ant kėdės ir 
kaip reikiant pakamantinėti. Juk tai madinga. 

— Gal veikiau į elektros kėdę? 

— Kaip nori, Lola. 

— Juk suvoki, kad, be tos mergiotės Kost, kuri 
nė už ką nesutiks padėti, mums telieka Lebutė 
pora. 

- Puikiai suvokiu. 

— Tačiau pakanka įkelti koją į „Paryžius - tai 
šventė“ ir mus užgriūva bjauriausi nemalonumai. 
Sodo Nykštukas, Avinjonas, Orleanas... priešų ne- 
trūksta. Tad reikia sugalvoti, kaip likti nepastebė- 
toms. 

- Čia aš pasuoju. 

— Ir aš. 

Abi nutilo ir nukreipė dėmesį į judėjimą gat- 
vėje. Buvo mišių metas. Vis daugiau ir daugiau pa- 
- Juokingas sutapimas, - tarstelėjo Ingrida. 

— Koks? 

- Mūsų naktis Šventojo Eugenijaus bažnyčioje 
ir tai, kad agentūra „Paryžius - tai šventė“ įsikū- 
rusi šalia bažnyčios. 

Lola susiraukė it pasipiktinęs karvedys, ku- 
riam sutrukdyta kurti galingą puolimo planą. 

— Romoje kvadratiniame metre kur kas daugiau 
dvasininkų negu Paryžiuje, - toliau dėstė Ingrida. 

Lola tik atsiduso. 

- Štai kas man neduoda ramybės... 

— Bet, Ingrida, gal pagaliau pasakysi, ką tu čia 
rezgi“? 

— Mąstau apie bažnytinį Montobero garderobą. 

Lola metė žvilgsnį į padavėją, kad įsitikintų, 
jog šis - ne slaptasis agentas, pasiųstas apkvaišinti 
Ingridos falsifikuotu espreso. Šaunusis žmogelis 
prie baro kampo skaitė L Eguipe, ir amerikietė, at- 
rodo, jam rūpėjo ne daugiau nei utėlė plikiui. 

—- Medikių uniformos leido mums kaip niekur 
nieko įsmukti į kokteilį pas Troboną. 

- Be niekur nieko ir be ačiū dėkui, kitaip ne- 
pasakysi. 

— Turiu idėją, Lola. Bet ne visai įprastą. 

— Visos tavo idėjos tokios, Ingrida. Pakanka 
kartą visiems laikams su tuo susitaikyti, ir išveng- 
si nervų priepuolio. 

— Pati sakei, kad dangus mums padės... 

— Kartais norėčiau būti lanksti kaip balerina, 
kad galėčiau priminti sau liežuvį. 

Įsmukus pro Fobur Sen Marteno gatvės 43 namo 
fasadą, jas apgaubė iš Bradi pasažo sklindantys 
kario kvapai. Šis kelias leido joms išvengti per- 
nelyg didelio pavojaus priartėti prie „Gražuolių“. 
Prieš peržengdama Somjė salono slenkstį Lola 
metė ilgesingą žvilgsnį į savo mėgstamą restoraną. 
Ingrida jai pažadėjo - jei jos po savo nuotykio liks 
sveikos ir gyvos, ji pas jų draugą Maksimą vaišina 
Lolą sočiais pietumis, kurių ši ilgai nepamirš. Ir 
įstūmė ją į kostiumų nuomos salono vidų. Ingri- 
da pažinojo šeimininką - šis dar nebuvo masažo 
kabineto klientas, bet viskas bylojo, kad netrukus 
užkibs. Jis surado joms du maždaug tinkamus ap- 
darus. Ingridos buvo kiek striukokas. Lolos mažu- 
mą ankštokas, bet iš toliau rezultatas atrodė visai 
patenkinamas. 

Jos išėjo vis dar avėdamos sportbačiais, tačiau 
juodas apdaras dengė tą dabar nederamą avaly- 
nę; ir klientai, įsitaisę pasaže indiškų restoranėlių 
terasose, nekreipė į jas jokio dėmesio. Patenkin- 
ta savo gudrybe, Ingrida sėdo prie vairo, pasuko 
Batinjolio gatvės kryptimi ir sustojo netoli aikš- 
tės. Padvejojo, žiūrėdama čia į suolą aikštėje, čia 
į stebėjimo postą tarp bažnyčios kolonų, ir nu- 
sprendė pasirinkti pastarąjį; paniurusi Lola sekė 
jai įkandin. 

— Man knieti pavadinti tave Batinjolio seseria 
Mari Tereza, kaip tame komikse“. Atrodai tikra 
vienuolyno motina vyresnioji! 

— Mano vardas jau seniai nebe Mari Tereza, In- 
grida. Kaip ir mano prancūzų kalbos mokytojos ar 
komisarės gyvenimas. Ar pensininkės - dėlionių 
mėgėjos iš Šachmatinės gatvės. Viskas jau seniai 
praeityje. Ir netgi vis labiau ir labiau. 

— Na, neduok valios nuovargiui. 

— Apsiriboti tik šia akimirka - rimta klaida, In- 
grida, kaip ir deramai neįvertinti priešininkų ar 
nusitverti pirmos pasitaikiusios idėjos. Svarstau, 
ar šis maskaradas nėra kvailystė. Jei tai, kas juo- 
kinga, žudytų, mane išvystum tysančią lyg antkapio 
skulptūra, nutrenktą šiame tuščiame priebažnytyje, 
išsprogusiomis akimis, iškartu liežuviu, paskutinei 
bergždžiai maldai sunertomis rankomis. 

— O aš verčiau pasikliauju instinktu. Gan daž- 
nai jis man kužda crazy dalykėlius, kurie vėliau 
pasirodo protingi. 

— Manai, tu „Žvaigždžių karuose“? „Telydi 
mane jėga“ - ir op, panarinusi galvą aš puolu į 
priekį? 

— Svarbiausia - sugebėti save motyvuoti. 

+ Čia tai jau tikra amerikietiška idėja. 


* Batinjolio Mari Tereza (Marija Teresė) - 1882 m. pasirodžiusios 
komiksų serijos herojė, vienuolė, piktnaudžiaujanti alkoholiu ir 


narkotikais. 

Jos ir toliau svaidėsi gaižiomis pastabomis, kol 
Lola pasitraukė iš mūšio lauko ir prisėdo ant Švč. 
Mergelės Marijos bažnyčios laiptų, pasibrukusi 
vietoj pagalvėlės savo būgštavimus. Laukti teko 
ilgai. Pagaliau Ingrida kumštelėjo bičiulei alkūne 
į pašonę. 

— Ei, šalčiau, riteri džedajau'! 

— Atleiskite, motinėle, bet Lebutė pora štur- 
muoja Ležandro gatvę. Ypač Karina. Ji tikrai pri- 
mena imtynininkę, kurią buvo įsimylėjęs mano 
dėdė. 

Lola nusitempė Ingridą už kolonos, iš kur jos 
galėjo stebėti poros veiksmus. Ji susigriebė jiems 
pavydinti. Jie gali vidury dienos išeiti į žmones 
ir žino, kur eiti. Šios paprastos galimybės atrodė 
jai tikra prabanga. Karina ir Žoržas Lebutė įžen- 
gė į „Žentą smagurį“. Paikas pavadinimas, bet ką 
padarysi, juolab kad tada, kai jos apsimetė einan- 
čios pro restoraną, jų šnerves pakuteno viliojan- 
tys kvapai. Jos sugrįžo ištirti padėties pro vitrinos 
stiklą. Susėdę vienas prieš kitą, Lebutė buvo vieni. 
Metas įsiveržti. 

— Simpatingas vynų meniu, - džiugiai pranešė 
Ingrida. 

— Matau. 

- Turėtum džiaugtis. Tau tai bus tikras atokvė- 
pis. O be to, sakyk, ką nori, - mūsų apdaras veiks 
kaip tramdomieji marškiniai. 


* Džedajai - „Žvaigždžių karų“ personažai. 

— Nes mes išprotėjusios? 

— Ką tu. Pamąstyk! Sutramdyti marškiniais bus 
Lebutė. Restorane nėra kaip sukelti skandalo. O 
dar su dviem gerosiomis seserimis. 

— Nori pasakyti, apvilkti arba apmauti marški- 
niais. 

— Ne, ne! Sutramdyti marškiniais! 

Lola numojo ranka ir pastūmė duris. Vienuo- 
lių porelę pasitiko keli nustebę veidai, bet manda- 
gumas čia pat paėmė viršų. Lebutė pora žiūrinėjo 
valgiaraštį. Užsitupdęs akinius Žoržas tarėsi su 
žmona. 

— Aš nenoriu kahoro, Žoržai. Man nuo jo 
svaigsta galva. 

— Na jau, Karina! Tik vieną kartelį! Be to, jis 
labai derės su kasulė“. 

— To nepaneigsi, - pritarė Lola tikros motinėlės 
vyresniosios balsu. 

Nelaukdamos kvietimo, jos prisėdo. Karina 
taip ir liko prasižiojusi, o jos vyras nepatikliai 
nusišypsojo. Tada Lola viską paaiškino, jausdama 
juo didesnį pasitenkinimą, kad atkurti paskuti- 
nius įvykius chronologine tvarka buvo naudinga. 
Ir leido atsikvėpti. Po to, kai buvo paminėta kasu- 
lė, Lola jautė, kad jos nykulys galutinai užleidžia 
pozicijas. Ji žaibiškai apsisprendė pasisotinti Le- 
butė draugijoje. Ir labai gali būti, kad tokiu būdu 
pradės veikti instinktyviai. Kartais Ingrida daro 


* Pupelių ir mėsos troškinys. 

man įtaką, pripažino ji. Jai pavyko viską išdėstyti 
glaustai. 

Žoržui Lebutė, atrodo, svainio machinacijos . 
buvo naujiena, bet jo žmonai - ne: ji ryte rijo In- 
gridą ir Lolą žvilgsniu, besitaikančiu suskaidyti jas 
kaip atomo branduolį. Prisistatė padavėjas. Lola 
užsakė: dienos patiekalas visiems ir 2000 metų 
madirano. 

— Ir atneškite gazuoto vandens. 

— Kokios markės, sesele? 

— Savo nuožiūra, sūnau. Ir iš teisybės geriau 
būtų sakyti „motinėle“. Taip man labiau dera. 

— Pradedu svarstyti, ar nepasirašius sutarties ir 
su jumis, - susižavėjęs pareiškė Lebutė. 

- Žoržai! Tos dvi beprotės šlykščiai pasielgė su 
Rolanu. O tu kalbi apie sutartį! 

Lebutė sukryžiavo rankas ir įsistebielijo į žmo- 
ną, lyg ją pirmą kartą matydamas. 

— Kalbu, kas man patinka, o tau būtų ne pro šalį 
išdėstyti man savo reikaliukus su Mirej ir Alise. 

Lebutė pora surėmė žvilgsnius, bet šį kartą 
Žoržas neatrodė toks susigaužęs, kaip paprastai, o 
Karina panėšėjo į išklibintą uolą. Padavėjas atnešė 
vyną ir davė Lolai paragauti. Ši palaimino ir bu- 
telį, ir padavėją, kuris įpylė vyno visiems susirin- 
kusiems, išskyrus Kariną, ryžtingai pridengusią 
taurę delnu. 

- Man nereikia, ir, beje, aš neketinu čia likti. 
— O, kaip tik priešingai! - šūktelėjo Žoržas, vis 
dar sukryžiavęs rankas. 

— Jūs, Karina, mums atrodėte sumanesnė, ne 
tokia, kad neštumėt kailį, - tarė Lola. 

— Ką, tiesą sakant, norite pasakyti? 

— Man labai patiko jūsų suvaidintas Alisės el- 
gesio papiktintos valdytojos vaidmuo. Iš karto 
pristatydama ją mums kaip merginą, nevengian- 
čią prostitucijos, jūs pasirodėte be dėmelės kaip ši 
popierinė staltiesė. Apsukru. 

— Ir kai pagalvoju, kad tu dar turėjai įžūlumo 
mane apšaukti! - pridūrė Žoržas. - Tvirtinai, jog 
tai aš suku reikaliukus su Alise. 

Lola apsidairė. „Žentas smaguris“ buvo pilnu- 
tėlis, gyvi pokalbiai gožė audrą. 

— Na, man jau gana! - išrėžė Karina. - Viskas 
per tave, Žoržai. Tu sklandai svajose. Manai, bū- 
tume išsisukę, jei Rolanas nebūtų tolydžio firmos 
rėmęs pinigais? 

— O aš tikiu darbo veiksmingumu. 

— Tu nestokoji energijos, talento, vaizduotės ir 
entuziazmo, bet to negana, mano vargšas drauge. 
Mano tėvas taip pat viso to nestokojo. 

— Tavo tėvas! Amžinai tavo tėvas! Jeigu jis ne- 
būtų rizikavęs... 

— Gal paliktum mano tėvą ramybėje?! Jis mums 
nieko neprimetė. Pasirinko savižudybę... 

— Paliko jus - tavo motiną, Rolaną ir tave. 
Užuot grūmęsis ir stengęsis rasti išeitį. Aš nieku 
gyvu nebūčiau palikęs šeimos. 

Pasirodė padavėjas su kasulė - Ingrida susido- 
mėjusi žvilgtelėjo į garuojantį puodelį; Lola patarė 

jai ragauti atsargiai, kad neapsidegintų. Paskui iš- 
pilstė vyną. Karina Lebutė neatsispyrė pagundai - 
gurkštelėjo vyno, ir jai, atrodo, palengvėjo. 

— Prisiek man, kad tu niekuo dėta dėl Alisės 
mirties. 

— Prisiekiu, Žoržai. Aš tvarkiau buhalteriją, 
kad Rolano įnašai ištirptų bendroje sumoje, bet 
niekada nekišau nosies į jo istorijas. Beje, jis ir 
nenorėjo, kad aš turėčiau su tuo ką nors bendra. 

— Kaip ilgai tai truko? 

— Trejus metus. 

— Su visomis merginomis? 

— Ne, Rolanas nieko nevertė. Buvo Benedikta, 
Liusija ir Mirej. 

- Ir Alisė, - įsiterpė Lola. - Nuo kada? 

- Iš karto po to, kai išsiskyrė su savo vaikinu. 
Jai buvo tuščias tarpas, ir ji priėmė Rolano pasiū- 
lymą. 

- Žinote vardus? 

— Nė vieno. 

- Tai vykdavo dažnai? 

— Nemanau. Ir, beje, paskutiniu laiku agentūrai 
ji beveik nebedirbo. Tardavosi dėl darbo asmeniš- 
kai. Rolanas man sakė, kad jie susipyko. 

— Dėl pasiūlymų? 

— Nežinau. Patikėkite. 

Ir Karina Lebutė papasakojo viską, ką žinojo. 
Brolis įpainiodavęs žymius asmenis, lyg niekur 
nieko teikdamas jiems diskretiškas gražių mer- 
ginų paslaugas. Slapčia surinkdavęs informaciją 

ar pasirūpindavęs vaizdo įrašais ir paversdavęs 
tai pinigais. Šantažas būdavęs anoniminis - Ro- 
lanas sudarydavęs vaizdą, jog čia įsikišęs kažkas 
trečias, — ir jau po pirmos įmokos auka būdavo 
paliekama ramybėje. „Paryžius - tai šventė“ savi- 
ninkė prisiekė nežinanti nė vieno vardo. Ir nie- 
kada negirdėjusi apie jokį skysto latekso vakarėlį. 

- Aš taip pat, - tarė Žoržas Lebutė. - O gaila, 
nes man tai būtų buvę įdomu. 

— Ir tau tai atrodo juokinga! 

— Kas mums belieka, jei ne juoktis? Juk, manau, 
mūsų gerosios seselės nusitemps mus į klausyklą, 
o paskui privers užraukti versliuką. Ar aš klystu, 
komisare Žost? 

- Aš nebe komisarė, ir vienintelė išpažintis, 
kuri mane domina, - jūsų svainio išpažintis. Jei 
pasakysite, kur jį rasti, ir neįspėsite jo, kol ten pri- 
sistatysiu, paliksiu jus skalbti savo nešvarius bal- 
tinius šeimoje. Tinka? 

Karina Lebutė taikėsi atsikirsti; vyras ją su- 
stabdė. 

— Aš nežinau, kur Rolanas, bet kai jis man pas- 
kutinįsyk skambino, fone girdėjau garsą, atpažįs- 
tamą iš tūkstančio. 

— Ir kas tai buvo? 

- Žuvėdrų klyksmas. 

Lola pagalvojo, kad žuvėdrų yra net Paryžiu- 
je, bet kad girdėtųsi antraplanis triukšmas rage- 
lyje, reikėtų velniškos sparnuočių komandos; o 
juk Paryžiaus žuvėdra veikiau solistė. Ji atsisuko 

į Ingridą. Ši šypsojosi. Kad ir kaip virš jų galvų 
tvenkėsi darganos, niekšystės, dramos ir grumėjo, 
genamos pikto vėjo, Ingrida vis tiek likdavo mer- 
giūkšte. Lola aiškiai matė, kad ji jau trypčioja iš 
nekantrumo, galvodama apie kelionę prie jūros. 

Ingrida jau ilgai vairavo; įvairūs radijo dažniai 
biro nemalonia kakofonija. Lola rausėsi po maši- 
nos dėtuvę, ieškodama kasečių. 

- Bobis Vomakas, Stivis Vonderis, Diona Var- 
vik. Ko norėtum? 

— Viskas puiku, viskas funky. Nežinojau, kad 
Chadidža mėgsta klasikus. 

— Apie žmones nežinai tiek dalykų, - atsiliepė 
Lola, dėdama į grotuvą „The Very Best of Bobby 
Womack“. 

Ingrida ėmė pritarti dainai. 

— Across 110th street / Pimps trying to catch a 
woman thats weak / Across 110 street / Pushers 
won't let the junkie go free...“ 

— Gal būtų galima tiesiog klausytis? 

— Negaliu susilaikyti, Lola. Šita muzika perne- 
lyg džiugina. 

Lola neatsispyrė dainai, variklio murkavimui, 
pakelės peizažui. Ji suprato, kad jos vyksta tuš- 
čiomis rankomis, sudeginusios paskui save tiltus, 
ir turi paklusti šio bergždžio laiko spiralei. Mes 


* 110-ojoje gatvėje / Sąvadautojai taikosi į silpną moterį / Anapus 
110-osios gatvės / Kvaišalų prekeiviai neatstoja nuo narkomano... 
(Angl.) 

ciklono epicentre. Ir vis dėlto Ingrida randa jėgų 
dainuoti, ir tas džiugesys glosto širdį. 

Lola pagalvojo apie dvi savo anūkes ir sūnų | 
ten, Tokijuje. Ingrida siūlė vykti grumtis taip 
toli - kaip tie Tolimieji Rytai. Kad priartėtų prie 
švelnumo. Tada ta mintis pasirodė jai nepriimti- 
na. Šiandien jos važiuoja kita kryptimi, nei būtų 
turėjusios judėti. Dar reikia išpainioti jukinį, taip 
susiraizgiusį, taip suveržtą, kad gali pasmaugti. 

Lola išlygino vėl atgautos rusvos suknelės 
klostes. Vienuolyno vyresniosios apdaras gulėjo 
bagažinėje. Galbūt tai paskutinis vienuoliškas šiu- 
pinys ties absurdo riba, paskutinis mūšis drauge 
su Ingrida. Po Bobio Vomako Ingrida pareikalavo 
Dionos Varvik. Ji spinduliavo teigiama energija, 
kaip vaikai, žuvėdros ir praradusieji viltį. 

Iki Reno Lola jai netrukdė; už miesto reikė- 
jo sutelkti dėmesį į maršrutą. Autostradą pakeitė 
siauresnis plentas, nežymius meteorologinius svy- 
ravimus - smarki liūtis. Po kelių nukrypimų į šoną 
joms galop pavyko nutaikyti į Smaragdo pakrantę, 
apie kurią bylojo Rolano Montobero nuotraukos. 

— O kaijau būsime ten, kaip mes jo ieškosime? — 
tarsi Lolos minčių aidas pagaliau prabilo Ingrida. 

- Pasiklausim ko nors, panašaus į tave. Aš šį tą 
sugalvojau. 

Prieš Sen Malo lietus aprimo. Ingrida apsalo, 
išvydusi korsarų miestą, išdidžiai besistiepiantį 
už savo sienų. Teko užsukti į telefonų krautuvė- 
lę, paskui - į jūrinių drabužių parduotuvę; apie 


penktą vakaro jos pasistatė automobilį prie išori- 
nių miesto sienų. Ingrida užsigeidė nieko nelauk- 
dama įkvėpti purslų; kai ji ėjo per kelią, saulės 
spindulys pervėrė debesis, ir dulksna apgaubė ją 
spindinčiu šydu. 

Lola užsismaukė gobtuvą, pasirąžė įskaudu- 
siu kūnu ir nusekė paskui Ingridą. Tuščias Silono 
paplūdimys tęsėsi iki ūko apniauktų Paramė vilų. 
Žuvėdros rėksmingais būriais suko ratus, budėda- 
mos virš savo kranto. Netoliese ji išvydo telefono 
būdelę. Ar Montoberas skambino svainiui iš čia, 
ar įsigijo naują mobilųjį? O jei jis veikiau įsikūręs 
Normandijoje, kokiame nors Belgijos paplūdimy- 
je ar net Pietuose? Žuvėdroms sienos nė motais. 
Vis dėlto nostalgija - dominuojantis naktinių klu- 
bų lankytojo būdo bruožas ir gražioji viltis, kurios 
reikia kabintis. Lola leido Ingridai pasisotinti jū- 
ros platumų oru, paskui pranešė, kad jos vyksta į 
jūros gydyklas. 

— Jos už poros žingsnių. 

— Ar galų gale pasakysi, kas ten mūsų laukia? 

— Viena talasoterapijos specialistė. 

— Tai tas pats, kas teismo medicinos ekspertė? 

— Ne, ne, Tanatas - visai kas kita. Viržini Le 
Gof grąžina žmonėms jėgas, kaip ir tu. Tik pasitel- 
kusi jūros vandenį ir dumblą. 

— Kodėl ji turėtų žinoti apie Montoberą dau- 
giau negu mes? 

: — Todėl, kad ji - jau nežinia kelintos kartos 
bretonė. Ir ištekėjusi už policininko, kuriam aš 


padėjau grįžti į savo gražųjį kraštą, kai jis geibo 
Paryžiuje. Nuo to laiko Le Gofai mane myli. 

— Kodėl nepaklausus jo tiesiai? | 

— Kad neįveltume į mūsų negandas. Paprašysiu 
Viržini pasirausti atmintyje ir paklausinėti pažįs- 
tamų. Tai ne ką blogiau už policijos kartotekas. 

Jos gavo palaukti, kol Viržini Le Gof baigs savo 
paskutinį drėgną stiprinamąjį kompresą. Laukia- 
majame, versdama žurnalo lapus, Lola svajojo 
dideliame akvariume šoka žuvytės, arba gėrėjosi 
jūra. Tamsa paslėpė pakrantę, ir Siloną nutvieskė 
žibintai. 

Viržini Le Gof išklausė pasakojimo apie jų 
bėdas ir pasiūlė kreiptis į vyrą, bet Lola atsisa- 
kė jį painioti į tą reikalą. Jaunoji moteris sutiko 
apskambinti savo pažįstamus. Lola veikiai supra- 
to, kad tai grynas laiko gaišimas. Viržini Le Gof 
apmaudžiai padėjo ragelį. 

— Niekas nebuvo susitikęs Rolano Montobero, 
Lola. O juk per mano bičiulio kavinę Krua diu 
Fjefo aikštėje pereina daug žmonių. Viskas, ką kol 
kas galiu jums pasiūlyti, - prisiminimai. Mano 
močiutė Montoberų šeimos nepamiršo. Pasiturin- 
tys laivų savininkai. Sūnus išsikėlė į Paryžių. Po 
vestuvių nusipirko namą mūsų kraštuose. Paskui 
namas buvo perparduotas vienam amerikiečiui, ir 
nei Rolano, nei jo sesers daugiau niekas nebematė. 

— Namas saloje? 


- Taip, graži sodyba Žigo užutėkyje. Saugoma 
ištisus metus. Kai sekmadienį su Luji ir mažylė- 
mis einame maudytis, šunys taip skalija, kad ausys 
plyšta. 

— Norėčiau, kad ir toliau klausinėtum saviškių, 
Viržini, ir man pranešinėtum. 

— Bet juk jūs nakvosite pas mus, ar ne? 

— Jokiu būdu. Susiradome viešbutuką su vaizdu 
į jūrą. Patikėk, balandėle, taip visiems geriau, ir 
nesiraukyk: mudvi su porininke - kietos moterys. 

Praėjo kelios dienos; jei Viržini ir skambindavo, 
tai veikiau pasiteirauti, kas naujo, o ne ko nors 
pranešti. Lola buvo sujaudinta jos rūpesčio, tačiau 
mieliau būtų geidusi ko nors apčiuopiamesnio. Ji 
nė už ką nepripažino, kad jos ieško adatos dumb- 
lių kaugėje ar šešiakampių jūros žvaigždžių. Iš- 
naršiusi Sen Malo kvartalus ketino iškamantinėti 
Kankalio gyventojus: nuo jūreivių iki austrių au- 
gintojų, nuo kavinių šeimininkų iki prekybinin- 
kų, nuo viešbučių savininkų iki automobilių nuo- 
motojų. Ir jei žuvėdros, dirginusios Žoržo Lebutė 
ausį, iš tiesų buvo jūrinės Bretanės žuvėdros, tai 
jiedvi galų gale atkapstys aukštuomenės žmogų ir 
sklęsdamos viršuje akmeniu kris ant jo. 

Ingrida užsigeidė padaryti lankstą per Grueno 
kyšulį. Teko ją lydėti vėjų gairinamu taku. Dan- 
gus buvo skaisčiai mėlynas, išmargintas skriejan- 
čių debesų. Pritrenkta to reginio, Ingrida išdai- 
guodama palesino bretonišku papločiu įžūlią ir 
sykiu bugščią žuvėdrą. Lola sušveitė savo pyragą, 
nenubėrusi nė trupinėlio. Pritūpusios tarp uolų 
bedugnės pakraštyje, jos atsidavė raminamoms 
platybėms. Paskui darniai pakilo ir grįžo prie au- 
tomobilio. 

Ingrida sustabdė mašiną uosto stovėjimo aikš- 
telėje ir pareiškė: gaila. 

— Ko gi? 

— Įsivaizduok visur išsislapsčiusius smalsuo- 
lius, pasišovusius nufilmuoti mūsų jaudulį, mūsų 
ekstazę. Kažką panašaus į paparacus, bet užsi- 
imančius paprastais žmonėmis, tokiais, kaip tu ir 
aš. Žinai, kas neseniai nutiko Taivanyje? 

— Iš kur man žinoti? Tarp jaudulio ir ekstazės 
priepuolių aš ir taip turiu ką veikti. 

— Viena vargšė moteris panoro padaryti galą. 

— Gyvenimui? 

— O kam gi dar? 

— Nežinau - gal mokesčių rinkėjui, savo karje- 
ros planams, begalinėms dietoms... 

— Ji nusprendė nusiskandinti. Bet įklimpo pau- 
pio dumble ir nebegalėjo nė krustelėti. Galop ją 
aptiko praeiviai. Greičiau, negu spėtum ištarti: 
„Šypsena, jus filmuoja!“, ją apniko reporteriai, fil- 
mavo iš visų galų, užvertė daugybe klausimų. To- 
kio pobūdžio nutikimai mane velniškai gąsdina! 

— Jeigu nori, pasistenkime įklimpti austrių 
tvenkiniuose ir išbandom. 

— Tik nesakyk, kad visa tai tavęs nejaudina! 

— Tavo būgštavimai įmantresni negu mano. O 
mes turime darbo... 

Jos kruopščiai apėjo visus prekeivius, kartoda- 
mos tuos pačius klausimus, bet nieko nepešė. Su- 
rengė pikniką ant suolo - ilgas mielinis batonas su 
Gemenė dešra — ir gėrėjosi Sen Mišelio kalnu, virš 
kurio maloningai teikėsi prasiskirti debesys. Pas- 
kui Lola pareiškė, kad jūros tolių vėjas sužadinęs 

jai apetitą ir iki visiškos laimės tetrūkstą kelių aus- 
trių. Ir galbūt net muskadė tai laimei nuskalauti. 

— Naudokimės proga ir mėgaukimės, kol mūsų 
neaptiko kameros. 

— Give me a break, will you? 

Keli austrių augintojai nedideliame turgelyje 
buvo pasistatę kuklius savo prekystalius. Jos išsi- 
skyrė, norėdamos pasirinkti austrių ir apklausti 
kuo daugiau žmonių, paskui susitiko ant molo ir 
susėdo tiesiai ant žvirgždo, nukorusios kojas virš 
austrių tvenkinėlių. Lola išsiėmė peilį ir ėmėsi ati- 
darinėti savo Nr. 3, o Ingrida kibo į savo Nr. 2. 
Paskui jos padėjo skanauti, mėtydamos kiaukutus 
į tvenkinėlius, kur tūkstančiai kriauklių rengėsi 
tapti dailiomis fosilijomis. 

- Iš tikrųjų, niekas nieko nežino, - pilna burna 
pratarė Ingrida. 

Tačiau nusiminusi neatrodė; Lola jautė, kad 
jos bendražygė šiaurės Bretanėje galėtų praleisti 
pavasarį, vasarą ir rudenį. O galbūt ir žiemą. Ta 
aukšta, nuoširdi mergina audrų baiminosi kur kas 
mažiau negu filmavimo kamerų. 

- Taip, nesiseka, - pritarė Lola, dėbčiodama į 
kavinių fasadus. 

Vis dėlto buvo metas pagalvoti apie kavinaitę, 
kurioje jos aplaistys savo laimę. Jos buvo bebai- 
giančios savo trečiąjį tuziną, ir čia prie jų prisiar- 
tino kažkokia moteris. Lola atpažino vieną austrių 


* Leisk man atsikvėpti, gerai? (Angl.) 

augintojų - ji stovėjo, sunėrusi rankas, stebėjo 
permainingą dangų ir laukė. Nereikėjo apniaukti 
tarpusavio supratimo ir pasitikėjimo atmosferos. 

— Ką tik manęs klausėte, ar nesu mačiusi to pli- 
ko žaliūko gražiomis žaliomis akimis. Nemėgstu 
prie saviškių laidyti liežuvio, tad nieko nesakiau. 

— Ką gi, mes jūsų klausome. Labai malonu, kad 
mums padedate. 

— Bet nenorėčiau pridaryti rūpesčių žmogui, 
kurio nepažįstu. 

- Rolanas - mano sesers vyras. Jis nemoka 
alimentų. Ir, atrodo, slapstosi šiuose kraštuose 
pas meilužę. Norėčiau viską sutvarkyti gražiuoju. 
Anksčiau neblogai su juo sutariau. 

Lola tai išdėstė balsu, lygiu lyg ta rusva pa- 
krantė, nusėta tuščiomis austrių kriauklėmis. Nie- 
kas čia nedrumstė uosto atmosferos: laivai puoš- 
niais korpusais, dangus ir švaručiukai debesys. O 
aš taip puikiai riečiu, pagalvojo ji. Ir tik pamanyk, 
aname gyvenime negalėjau to pakęsti. 

- Suprantu, - pritarė austrių augintoja. - Turė- 
jau tokių pačių bėdų. 

— Taip, niekam tai nėra lengva. 

Lolos žodžiai skambėjo tuo įtikimiau, kad 
perteikė jos jausmus. Ji užjautė. Tai meluoju, top- 
telėjo jai, tai sakau tiesą - kaitaliodamas mažiau 
prieštarauji pats sau. Ji vėl išvydo save prie basei- 
no Šv. Felicijono ligoninėje, gaubiamą Tanato tvai- 
ko, besistengiančią išpešti informacijos iš Viktoro 
Maso ir Frambuazos ir pamiršusią pasidomėti jais 

pačiais. Ar ne taip elgėsi per visą komisarės kar- 
jeros laikotarpį? Įdomu matyti, kad pasikeisti gali 
bet kokiame amžiuje, užuot baigusi dienas kaip 
senas kiaukutas. | 

— Aš mačiau tą Žmogų ten. 

Austrių augintoja rodė į nediduką restoranėlį 
„Tarp purslų“ rusvomis sienomis. 

- Jis buvo su Bastjenu Kerneliu, senienų pirk- 
liu. Manding, jie įnikę derėjosi. Reikia L 
Kernelis yra suktas. 

— Kur jį galima rasti? 

- Sen Servano kelyje jis turi sandėlį. Bet nesi- 
tikėkite, kad iš jo sužinosite, kur glaudžiasi jūsų 
svainis. 

— Tokia jau mano laimė! 

- Daugiau ką išpešite iš Toma. 

— O tas kas toks? 

— Kernelio parankinis, vairuotojas, visų galų 
meistras. Pakišite jam monetą, ir jis jums padės. 
Kernelis jam prastai moka, o Toma turi du mažy- 
lius. 

Lola pakvietė austrių augintoją išgerti taurės 
baltojo vyno į restoranėlį „Tarp purslų“. Bernadetė 
nupasakojo, kaip atrodo Kernelis ir jo parankinis, 
paskui kalba nukrypo kita vaga. Lola išklausė Ber- 
nadetės pasakojimus apie nesumokėtus alimentus 
ir meilės negandas. Atsilygindama šį tą paporino 
apie savo buvusį vyrą - anglą, per daug mėgusį 
džiazą ir moteris. Ingrida tik klausėsi, ji neturėjo 
noro domėtis vyrais ir jų 360 laipsnių posūkiais. 

Jos vėl leidosi į kelią Sen Servano link. Pasi- 
teiravusi kelių praeivių, Lola suieškojo sandėlį. 
Prieš pastatą stovėjo furgonėlis atviromis užpa- 
kalinėmis durelėmis. Ingrida pastatė mašiną prie 
lauko, kuriame rupšnojo žolę didelis juodas ar- 
klys. Du vyriškiai, be jokios abejonės, Bastjenas 
Kernelis ir Toma, ištempė iš sandėlio komodą ir 
pakrovė į ratus. Parankinis sėdo prie vairo, ir In- 
grida pajudėjo jam pavymui, aiškindama Lolai, 
jau persisotinusiai tokiomis istorijomis, kad pa- 
našų nuotykį jau patyrė Kuboje. Furgonėlis stab- 
čiojo prie ne vieno namo kaime. 

O baigėsi kelionė Sen Malo, Sen Servano uoste. 
Pristatę bufetą, Kernelis ir jo parankinis išsiskyrė. 
Senienų pirklys patraukė stačiu uolėtu taku, ve- 
dančiu į restoraną. Parankinis vėl sėdo prie vairo. 
Jos važiavo įkandin jo iki merijos, paskui gatvele, 
kurioje jis sustojo. Kol Ingrida ieškojo, kur pasta- 
tyti mašiną, Lola husekė jaunuolį. Šis įėjo į namą, 
kurio viena iš laiškų dėželių priklausė tokiam 
Toma Le Kornekui. 

Buto durys atsidarė, dvelktelėdamos kepsnio 
kvapais. Su pašluoste rankoje ir berniukėliu, be- 
sipinančiu apie kelnių klešnes, Toma žvelgė į ją 
tiesiu, atviru žvilgsniu. Lola nedvejodama išklo- 
jo jam alimentų nemokančio svainio istoriją. Jis 
išklausė, glostydamas sūnaus galvelę ir, atrodo, 
pritardamas jos veiksmams. Ji įspraudė jam du 
šimto eurų banknotus, ir jis papasakojo jai, kad 
toks prašmatnus šešių dešimčių plikis, vardu 

Martenas, pardavęs Bastjenui Kerneliui dvi XVII 
amžiaus marinas; pelningas sandoris, klientas 
skubėjęs, bet jis nežinąs, kur tas ponas Martenas 
gyvena. Sandoris įvykęs praeitą savaitę, nebuvę 
jokių kliūčių, ir paveikslai patyliukais pervežti į 
sandėlį; užmokėta grynaisiais. Keista smulkmena: 
prašmatnusis plikis važinėjąs senu mopedu. 

Lola neatlyžo, kol galop suprato, jog jaunuolis 
išdėjęs jai viską, ką Žinąs. Jie apsikeitė p 
nieko nesakyti Kerneliui. 

Vos tik jos išėjo į gatvę, Ingrida išpyškino: 

— Ar tau neatrodo, kad jis pernelyg lengvai vis- 
ką mums išklojo? Paprastai mūsų žavių povyzų re- 
tai kada tam pakanka. 

— Jis patikėjo mūsų istorija. Kai noriu, moku 
nuostabiai riesti. 

— Sutinku, bet vis dėlto! 

— Svarbiausia - tiksliai apskaičiuoti. 

— Kaip tai? 

— Toma Le Kornekui reikia pinigų. Bet jis ne 
kvailys ir laikosi įsitvėręs savo darbo. Žino, jog 
farai turi rimtesnių reikalų nei žvejoti smulkius 
Prancūzijos ir Navaros senienų pirklius. Iš to da- 
rau išvadą, kad Montobero pasiūlyti paveikslai ne- 
blogi, bet ne daugiau, ir kad jie jau perparduoti ir 
nebesurandami. 

— Bet iš kur jis iškapstė tas dvi marinas? Jo bu- 
tukas spartietiškas. O gimtieji namai buvo par- 
duoti vienam mano tėvynainiui. 

— Bravo, Ingrida. Geras klausimas. Be to, yra 
dar vienas. Ką jis ketina veikti su tais pinigais? 
Turiu vieną mintį. Jei neturi paso, grynieji padeda 
išnešti kudašių. 

- Kad tik nebūtume pavėlavusios! 

— Dėl to ir gausime kaip reikiant pasukti galvą, 
Ingrida. 

Vakarop jos vėl pasuko Kankalio kryptimi. Lola 
norėjo suieškoti Žigo užutėkį ir apsiklausinėti 
apie buvusį Montoberų būstą. Jos sustojo šalike- 
lėje. Debesys driekė mirguliuojančius švitulius - 
paskutinė į pilką jūrą besileidžiančios saulės do- 
vana. Už kopų juostos, tarp dviejų pakibusių uolų, 
švelniu lanku driekėsi paplūdimys. Nepaisydama 
vėjo čia užsibuvo kažkokia šeima. Motina, atrodo, 
susikaupusi žiūrėjo į besileidžiančią saulę. Tėvas 
ir maža dukrelė žaidė su liepsningai rudu seteriu. 

Pušų apsuptą sodybą sudarė keletas pastatų; 
ant uolų luitų ji panėšėjo į tvirtovę. Užkopęs ta- 
keliu galėjai ją apžvelgti iš viršaus. Jos ten pate- 
ko stačiu keliuku - Lola visiškai užduso, - perėjo 
krūmokšniais užžėlusį plotą ir išniro smėlėtoje 
plynėje, nusagstytoje šen bei ten iškerojusiais vir- 
žiais. Saulėlydis raudonai nudažė sienas ir fasadus 
aklinai uždarytomis langinėmis. Ant šiferio sto- 
go ryškiai išsiskyrė šviesus parabolinės antenos 
apskritimas. Ingrida prisiartino prie uolos. Šeima 
tebebuvo paplūdimyje. Motina mojo dviem ber- 
niukams, užtrukusiems saloje; jai kiauksėdamas 
pritarė seteris. Berniūkščiai parbrido į paplūdimį, 
užsikėlę ant galvos susuktus drabužius. Vanduo 
siekė jiems iki pažastų. Jie puolė prie motinos, 

tiesiančios jiems rankšluosčius. Pirmiausia ji ėmė 
trinti jaunesnįjį. 

Lola pasiūlė pasivaikščioti. Jos sulaukė, kol sau- 
lė paniro Lamanše, pasuko atgal, sėdo į automobi- 
lį ir grįžo į viešbutį. Lola paskambino Viržini ir, 
papasakojusi jai apie Kernelį, paprašė, kad tęstų 
paieškas, remdamasi naujais duomenimis. Paskui 
susisiekė su Diegu. Adamas Nonas buvo aptiktas 
gatvėje, miegantis ant suolo netoli ligoninės. Gru- 
sė jį paleidęs po to, kai ligoninės personalas paliu- 
dijęs, jog Alisės žūties metu jis buvęs Šv. Felicijo- 
no ligoninėje. Antuanas Ležė parūpinęs jam būstą 
miesto dispanseryje, bet Adamas iš ten pabėgęs — 
neištvėręs įvairaus plauko draugijos ir nakvynės 
bendrame miegamajame. Tada Diegas leidęs jam 
grįžti į zoną X, kol atsirasią kas geresnio. Antuanas 
Ležė lankąs jį su savo šuniu, vildamasis išvilioti iš 
kiauto. Į ligoninę šunis vedžiotis draudžiama, tad 
tekę gudrauti. Psichoanalitikui atrodą, kad jo dal- 
matinas veikiąs Adamą raminamai. Lola pasisten- 
gė nuraminti Diegą: Bretanėje joms negresia joks 
pavojus; patvirtino, kad Montoberas pastebėtas 
Kankalyje, bet kol kas jo rasti nesiseka. 

Ingrida dvejojo. Ar tai buvo naujos paieškų 
dienos nuovargis, niekad nenurimstantis vėjas ar 
tas jos įžvelgtas Lolos nerimas, kurio ekskomisa- 
rė nesiryžo išduoti. Kaip atsvarą savo mintims ji 
pasiūlė pasiieškoti jaukios vietelės ir joje užbaigti 
vakarą. Lolai kilo mintis pėsčiomis nukakti į Sen 

Servaną ir pavakarieniauti restoranėlyje, kuriame 
dingo Kernelis, pristatęs prekes. 

Jos patraukė prieš vėją, praėjo pro tvirtovės 
pylimus, gavo luktelėti, kol kažkoks laivas pra- 
plaukė šliuzą. Ingrida prisiminė du berniūkščius, 
kuriems teko sušlapti iki pažastų, kad grįžtų pas 
saviškius. Paskui mintyse vėl šmėstelėjo Rolanas 
ir Karina, dar vaikai, darantys tą patį, kad pažais- 
tų Žigo paplūdimyje. 

— Apie ką galvoji, Ingrida? 

— Apie potvynio užkluptus vaikus. 

Pasiekusios Sen Servano uostą, jos užkopė 
uoloje iškaltais laiptais, pakilo taku, vedančiu į 
„Senąjį senmalietį“. Lola su šypsena atsisuko: vė- 
jas nešė viliojančius kvapus. Nusivylimas prilygo 
lūkesčiams: restorane nebuvo laisvų vietų. 

Joms leidžiantis atgal į uostą Lola buvo paniu- 
rusi ir atrodė sužvarbusi. Ji sulėtino žingsnį prie 
kelių pririštų valčių, kurių korpusai girgžčiojo vė- 
jyje. Ingridai pasirodė, kad ji nebyliai kažką joms 
pasakojasi. Buvo nusivariusi, fiziškai ir dvasiškai. 
Ilgėjosi artimųjų. Bonen byla vis labiau dvelkė 
bergždžiomis paieškomis. Jiedvi buvo pasiekusios 
žemės ir savo pačių ribas, beveik visai išsisėmu- 
sios. Vienintelė blanki viltis - išspausti tiesą iš 
Montobero. Kaip nuodus iš gyvatės, pasislėpusios 
po akmeniu kažkur beribėje uolėtoje pakrantėje. 

Trinktelėjo durys. Iš vieno namo išėjo žmogus, 
už pavadėlio vedinas šuniu. Žmogus ir šuo nutolo. 
Ingrida vėl pajuto lengvą svaigulį, kurį buvo paty- 

rusi prie šliuzo. Ji pakėlė akmenėlį ir sviedė į van- 
denį. Mėnesienos nutviekstame vandenyje suribė- 
jo sidabriniai ratilai. Ingrida sviedė dar vieną. Ir 
dar. Jos įelektrintam kūnui stigo „Supra Gym“ sa- 
lės. Galiausiai ji susibruko rankas į kišenes ir ap- 
rimo. Lola, kuri per visą tą iškrovos seansą stovėjo 
nejudėdama, pasiūlė užeiti į pirmą pasitaikiusią 
užeigėlę paskanauti midijų. Jos patraukė išsirikia- 
vusių užeigėlių link, vėl prasilenkė su žmogum ir 
jo šuniu, traukiančiais atgal. Čia Ingridai toptelė- 
jo Mintis. 

— Šunys nesulojo, Lola! 

— Apie ką tu, Ingrida? Naujas nuotykių Taiva- 
nyje epizodas? 

— Paplūdimys. Šeima su seteriu. Užsižaidę sa- 
loje vaikai pamiršo potvynį. Jie turėjo sukelti ant 
kojų sarginius šunis. Juk Viržini mums sakė sek- 
madienį girdėjusi juos skalijant. 

Lola kurį laiką gromuliavo šią mintį, paskui 
mostelėjo į kelią atgal. Į kelią šliuzo, viešbučio ir, 
aišku, Chadidžos automobilio link. Ji leidosi spar- 
čiu žingsniu. Ingrida stvėrė dar vieną akmenėlį ir, 
riktelėjusi iš džiaugsmo, iš visų jėgų paleido jį į 
jūrą. Paskui tekinom nusivijo Lolą. 

Vos išvažiavusias iš miesto, jas apgaubė rūkas, ir 
žibintai neįstengė perskrosti geltonos vatinės jo 
skraistės. Jos supainiojo paplūdimius, kelissyk ap- 
sisuko, kol galiausiai atsekė, kur tas Žigo užutėkis. 
Kai automobilio šviesos užgeso, dingo ir geltonoji 
vata, bet kadangi smėlynuose gatvės žibintų nera- 
si, drauge su vata ištirpo ir visas pasaulis. 

Jos lėtai stūmėsi į priekį, susikibusios už ran- 
kų. Ingrida prisiminė betono plokštes kopoms 
sutvirtinti. Veikiai jos atsidūrė mūšos pakrašty- 
je - buvo pats potvynis. Iš už praslinkusio debe- 
sies išniro mėnulis - nei pilnas, nei grėsmingas. 
Tiesiog taikus mėnulio pjautuvas, kurio šviesoje, 
pasitelkusios truputį kantrybės, jos įžiūrėjo šviesų 
valties, pririštos salos kairėje, korpusą. 

— Aš ją paimsiu ir grįšiu įsisodinti tavęs. 

— Tu sušalsi! 

— O kokia nauda šlapti abiem? 

Argumentas buvo pasigėrėtinai neginčijamas. 
Ingrida skubiai sumetė savo drabužius į krūvą ir 
patikėjo Lolai; ši sudrebėjo iš šalčio ir susižavė- 
jimo, kai Ingrida nedvejodama paniro į vandenį - 
su savo geiša ir visomis žaismingomis žuvimis - ir 
nupūškavo salos link. Vėl užplaukė debesys. Ne- 
trukus šviesi jos galva ištirpo tamsoje. Svarbiau- 
sia, neprisiminti jokių sublogavimų ir alpulių 

šaltame vandenyje istorijų. Pirmą kartą gyvenime 
Lola Žost pasidžiaugė, kad jai nepavyko gerai pri- 
sikirsti vakarienės. 

Laukimas jai pasirodė begalinis. Valtis, kaip ir 
visa kita, ištirpo tamsoje. Vėjas, niekad nepalie- 
kantis ramybėje šio krašto, visu smarkumu siau- 
tė naktyje, siundydamas bangas, tūžmastingomis 
salvėmis dūžtančias į krantą. 

Amerikietė buvo dingusi jau geras ketvirtis va- 
landos. Gerokai per ilgai kapanotis vandenyje Ie- 
vos kostiumu tokią naktį. Be to, rūke gali susitikti 
dievai žino ką, nespėsi nė pyptelėti. Išvydusi ją 
grįžtant, Lola pajuto neapsakomą džiaugsmą. Jos 
ištempė valtį ant kranto, paskui Lola ištrynė drau- 
gę iš viešbučio paimtu rankšluosčiu, padėjo apsi- 
rengti. Kalendama iš šalčio dantimis kaip kastan- 
jetėmis, Ingrida ne iš karto įstengė pranešti nieko 
nemačiusi. Negirdėjusi nei šuns, nei šeimininko. 

Jiedvi sėdo prie irklų. Sala buvo netoli, tačiau 
jūra smagindamasi patrigubino kelią, ūžčiodama 
valtį aukštyn ir žemyn ant klastingų skarotų ban- 
gų. Viduriams šokčiojant sūpavimo ritmu Lolai 
netikėtai toptelėjo, kad jos galėjo supainioti kursą 
ir dabar plaukia į atvirą jūrą. Žodis „plaukti“ tada 
įgytų negirdėtą galią. Jos nuplauks taip toli, kad 
niekas niekada jų nebepamatys. 

Kai kuklus jų laivelis smarkiai dunkstelėjo į 
krantą, Lola vos pamaldžiai nepabučiavo uolos, bet 
susilaikė. Dabar jau nebe maivymosi, o staigme- 
nų metas. Jei jos ras namus tuščius, teks išsižadėti 

savo sumanymo. Žinia, gamta šiąnakt, regis, kupi- 
na gera lemiančių ženklų. Pakibęs tiesiai virš sto- 
go mėnuo nutvieskė namą. Pušys patikimai užsto- 
jo vėją, ir nors girgžčiojo jo judinami vėjarodžiai, 
tas girgždėjimas nebuvo gūdus. Tačiau jei sukils 
tikra audra? Jei įkalins visus tuos bastūnus ant 
šio smaigalio, pasiekiamo tik piktadariams? Lolos 
baimė atlėgo, kai Ingrida paėmė ją už rankos ir 
nusivedė akmenuotu taku aukštyn. 

Mediniai vartai buvo tvirtai apkaustyti gele- 
žimi. 

- Kaip manai, ar pajėgsi perlipti sieną? - pa- 
klausė Ingrida. 

— Taigi perlipk pati ir atkelk vartus iš vidaus. 

—- Ojei jie užrakinti? ' 

— Didysis Laikrodininkas išvykęs į kruizą Ho- 
nolulu, bet mus globoja jo pareigas perėmusi jū- 
ros deivė. Taip pat Tėtušis Mėnuo. Aš viską jam 
papasakojau. Jis už mus. 

- Ar tikrai viskas gerai? 

- Nesijaudink. Kartais jūra svaigina mane la- 
biau už vyną. 

— Dabar man ramiau. 

Plyšiai senoje sienoje atstojo pakopas. Lolai 
toptelėjo, kad vėjas gali nublokšti Ingridą nuo jos 
laktos, bet draugė atsilaikė ir lanksčiai liuoktelėjo 
ant žemės kitoje pusėje. Ji atkėlė vartus, ir metalas 
girgžtelėjo taip tyliai, kad tas garsas beveik nesi- 
skyrė nuo vėjarodžių girgždesio. Palaukusios, kol 
Tėtušis Mėnuo pro slenkančius debesis nutvieks 

du priestatus. Pirmojo durys neužrakintos. Už jų — 
malkų ir maisto atsargos. Ir iškleręs mopedas. Jos 
pasikeitė bendrininkių šypsenomis, prisiminusios 
prašmatnų plikį ant seno parpalo, kurį minėjo 
Toma Le Kornekas. 

Patraukė prie antrojo pastato. Vėjo šuorai iš- 
sklaidė kvapą, kurį pajuto, vos įžengusios į vidų. 

- Dėmesio! - įspėjo Lola prieš įjungdama ži- 
bintuvėlį. - Tik nerėk. 

Šviesos ratas nutvieskė Ingridą, pastirusią 
kaip mietas, apykakle užsispaudusią burną ir nosį. 
Ir senį Žemėtu apsiaustu, susirietusį ant lovos. Jo 
pakaušis buvo apkrekęs krauju. Lola žengė į prie- 
kį, pasilenkė. Primerktos numirėlio akys buvo jau 
sustiklėjusios. 

- Jis čia jau keletas dienų. 

Ingrida mostelėjo į podėlį po laiptais. Lola ap- 
švietė du šunis, nudėtus labradorus. 

Bufete ji rado dėžutę su penkiom dešimtim 
šovinių, neliestą; keturkampis dulkių sluoksnyje 
rodė ją turėjus seserį dvynę. Ir nė kvapo ginklo, 
kuriam tiktų šie šaudmenys. 

- Jis turi 22 kalibro ilgavamzdį. Apsirikti netu- 
rime teisės. 

- Yeah, I know. 

— Vaikštome tyliai kaip pelytės. 

— Aišku. 


* Aha, žinau. (Angl.) 

— Apgalvodamos menkiausią žingsnelį. Taria- 
mės pakuždomis. 
— Jokių problemų. | | 

Jos išėjo apsvaigusios. Nė nepajuto vėjo grybš- 
nio, slystelėjusio kūnais. Šitoje tamsoje nors į akį 
durk jų akyse liko įsispaudęs senojo sargo kūnas. 
Namo durys atsivėrė į tylą, į gaižų kvapą. Kurgi 
tas amerikietis? Ar su juo taip pat susidorota? O 
gal ir su jo šeima? Lola užgniaužė virpulį, susiėmė 
į nagą. Tai tik drėgmės, apleistos patalpos kvapas. 
Tas namas aiškiai dvelkia tik vienatve. 

Languotas kaip šachmatų lenta marmuras ves- 
tibiulyje, daugybė paveikslų, dailūs baldai. Kairė- 
je erdvi svetainė, dešinėje virtuvė. Jos patyliukais 
apėjo virtuvę. Džiovyklėje lėkštė, keptuvė, dar 
šviežia duona, susukta į skepetaitę, šiokie tokie 
produktai šaldytuve. Jos grįžo atgal, perėjo valgo- 
mąjį ir svetainėje ant išblukusių tapetų aptiko du 
šviesesnius stačiakampius. 

— Marinos, - sukuždėjo Ingrida. 

— Ir man taip atrodo. 

— Manai, jis viršuje? 

— Tikriausiai. Jis čia jau ne viena diena, matyt, 
nutarė verčiau miegoti lovoje. 

— Ojei jis slepiasi palėpėje? 

- Kurių galų? Palėpės pusėje nieko negirdėti. 
Nagi, lipam į viršų. 

— Manai? 

— Mūsų tikslas - nučiupti jo karabiną. Arba su- 
dorojame jį tuoj pat, arba apsišarvuojame kantrybe. 


— Patikslink? 

— Būsime už naktį tylesnės. Bet auštant paža- 
dinsime jį daina. 

— O gal verčiau paprašyti pastiprinimo? Tas 
niekšas ką tik užmušė žmogų! 

- Negali būti nė kalbos, kad čia painiotume 
Luji Le Gofą. Jis būtų užspeistas tarp pagarbos, 
privalomos rodyti viršininkams, ir draugiškų jaus- 
mų man. Esu mačiusi karjerų, sužlugdytų ir dėl 
didesnių menkniekių. 

—- Galėtume paskambinti jam anonimiškai. 

- Galėtume. 

— Bet taip neišsiaiškinsime, kas pastūmėjo Ali- 
sę nusižudyti. 

— Skaitai mano mintis, Ingrida. Ką gi, paruoš- 
kime planą B metano dujų sprogimo atvejui. 

— Tai prancūziškas posakis? 

— Na, ne visai. 

- Paaiškinsi visa tai man tylia galva. 

— Artimiausioje ar tolimesnėje ateityje paaiš- 
kinsiu visa tai ramia galva. O kol kas, kai atsidur- 
sime viršuje - nė žodžio. 

- Žinoma! Laikai mane diletante? 

— Tik nesakyk, kad jau esi pas ką nors įsilaužusi 
Honolulu, Vladivostoke ar Uagadugu? 

— Ne, Osakoje, bet dėl rimtos priežasties ir... 

— Aptarsime tai vėliau. Ramia ar neramia gal- 
va. Po metano dujų sprogimo, atsisveikinimo su 
ginklais ir pinklais, pasibaigus karo veiksmams. 
Sutarta? 

— OK! Alright! Nesinervinkime! - atsiliepė In- 
grida, rodydama pergalės ženklą. 

Ji grįžo į virtuvę ir išnaršė sienines spinteles. 
Apžiūrinėjo neskubėdama, kol Lola dvejojo prie- 
šais stovą su virtuviniais peiliais. Ekskomisarė 
pareiškė, kad nesijaučia turinti Džeko Skerdiko 
talentą; teks ieškoti kitos gynybos priemonės. In- 
gridos nuomone, pakako nusitverti lygintuvą, pa- 
prastą katiliuką, degamojo spirito kanistrą ir žieb- 
tuvėlį - visą tą amuniciją jos turėjo po ranka. Ir 
sukrovė ant stalo. 

Mediniai laiptai atkakliai stengėsi apskelbti 
apie dvi įsibrovėles ginkluoto žudiko užimtame 
name. Jos instinktyviai prisiderino prie jūros rit- 
mo, taikydamos kiekvieną žingsnį prie dūžtančios 
į krantą bangos. Be galo ilgai kopė laiptais ir pate- 
ko, atrodo, į koridorių. Grindis dengė kilimas. Jos 
sugulė greta. 

Praėjo gera valanda, paskui Ingrida užmigo. 
Lola kartkartėmis ją papurtydavo, kad per garsiai 
nešniokštuotų, juolab kad vėjas dabar ūžčiojo su 
protrūkiais. Lola mąstė apie tūkstantį Ingridos gy- 
venimų - nuo Osakos iki Meksiko. Apie jūreivius, 
kurie net šią vėlią valandą plaukia atgal į uostą, 
apie poilsiautojus, kuriems nusišypsojo laimė 
nekliudomiems pažaisti su vaikais ir šuniu nuos- 
tabiame, tyliame paplūdimyje. Apie sargą, kuris 
nebežais su savo labradorais, apie Rišarą Parizi, 
kuris galbūt maišo tešlą, apie Adamą Noną, mie- 
gantį savo zonoje X išvargusio banginių medžio- 


tojo miegu, apie Morisą, veikiausiai apraudantį 
Alisę, vieną savo bute Šv. Martyno Šliuzų gatvėje. 
Lola nebežinojo, ar mąsto apie tai ištisas valandas, 
ar penketą minučių. Ir, beje, „mąsto“ - per drąsiai 
pasakyta. Tai veikiau buvo miglotas minčių juki- 
nys. Apytikriai duomenys, pažirę kaip akmenėliai, 
skalaujami įnirtingos bangų mūšos. Ji atsargiai 
pasivertė ant šono. Galbūt ant dešinio šono jai pa- 
vyks užsnūsti. 

Ant dešinio šono buvo dar blogiau nei aukštiel- 
ninkai - sulig kiekvienu kvėptelėjimu į plaučius 
ji įtraukdavo visą koloniją erkučių iš jų dulkėtos 
vilnos buveinės. Namas atrodė gerai prižiūrimas, 
dailieji baldai tviskėjo vašku kaip „Pas Lulu“, tik 
buvo prašmatnesni. Vis dėlto dulkės čia siurbtos 
anaiptol ne vakar. Kurgi savininkas? Kodėl jis gy- 
vena kažkur kitur, turėdamas tokį gražų būstą? 
Ideali vieta nusišalinti nuo pasaulio su keliomis 
dėlionėmis ir buteliu portveino. To šildančio, ra- 
minančio senovinio gėrimo prisiminimas padėjo 
Lolai apmalšinti savo vidinių bangų sūpavimą, ir 
ji nugrimzdo į miegą. 

I can't get no satisfaction! Ei, storžievi, užčiaupk tą 
prakeiktą gitarą! - taikėsi sugriaudėti Lola, išpū- 
tusi akis į juodą, baltą ir pilką koridoriaus peizažą, 
ir čia susigriebė, kas vyksta. Jos juosmens krepše- 
lyje vis garsiau plyšojo telefonas. Buvo šviesu. Ji 
vėl galėjo pasikliauti savo akimis. Ir ne tik ji. 

— Fuck! - suriaumojo Ingrida. 

Bėgantys žingsniai joms iš dešinės. Jos nugar- 
mėjo laiptais žemyn. Ūmus tvyksnis. Nuskeltas 
turėklas. Kulka drykstelėjo Lolai petį. Jos nudū- 
mė į virtuvę. Lola spragtelėjo žiebtuvėlį, sviedė jį į 
katiliuką. Spiritas įsiplieskė prieš artėjantį žudiką. 
Jis tematė liepsną. Ingrida puolė į priekį, atstačiu- 
si lygintuvą, kaukštelėjo jam per pakaušį. Jis aik- 
telėjo, paleido karabiną ir suklupo. 

Ingrida kulnu nubloškė ginklą į šalį, sumaz- 
giojo Montoberui rankas elektros laidu. Lola už- 
gesino liepsnas; prieš apipildama jį klausimais 
luktelėjo, kol jis atgaus kvapą. 

- Tu įklimpai į mėšlą. Kodėl tas sargas? 

— Nelaimingas atsitikimas. Aš dėl to tiesiog... 
ligonis. 

— Ką tu sakai! 

— Maniau, užklupsiu jį... bet nepadarysiu nie- 
ko bloga. Buvau pasilikęs raktą. 

- Visus tuos metus?! 

— Kalderis nieko nekeitė. Nei apstatymo... nei 
spynų. 

— Kalderis? 

- Savininkas. 

— Gerai, toliau. 

— Buvau pasiėmęs karabiną. Sargas šėrė šunis. 
Aš juos nudėjau. Bet jį... norėjau tik apsvaiginti. 
Pataikiau... į netinkamą vietą. Jis mirė vietoje. 

Jis pamėgino atsitiesti, bet greit liovėsi. 

- Sargas - galbūt ir nelaimingas atsitikimas, 
bet į mus tu pleškinai tiesiu taikymu. 

- Jūs - dvi furijos! 

— O tu tai avinėlis. 

— Atkakliai persekiojate mane jau nuo pat pra- 
džių! Ko jums, tiesą sakant, iš manęs reikia? 

— Klausinėju čia aš. Na kad ir - kur Kalderis? 
Ar jį taip pat ištiko nelaimingas atsitikimas? 

- Kalderis čia niekad nesilanko. Viską supirko 
urmu - iki baltinių su išsiuvinėtais mūsų inicia- 
lais, bet... jam į šitą namą nusispjaut. Jis... turi 
kitų. 

- Tu pardavei marinas senienų pirkliui Kerne- 
liui, kad paspruktum be paso. Aiškus reikalas. 

Jis nustebęs ją nužvelgė, bet šis veiksmas, regis, 
nemažai jam kainavo. Lola neprisiminė kada nors 
mačiusi labiau išvargusį žmogų. 

— Jūs dirbate jai, - murmtelėjo jis. 

— Kas ta jič 

Jis vėl patylėjo, veido išraiška buvo vis ta pati, 
lyg išvydus mėnulį, sukeliantį nelemtus psichinius 

potvynius. Visas aplamdytas, jis vis dar muilino 
joms akis! 

— Jūrų deivė, furijų valdovė? Šventoji Brankin- 
jolio' Marija Terese? TU IŠKLOSI MAN TIESĄ! 

Lolos veidas išraudonijo kaip braškė. Tai įkvė- 
pė Ingridą - nutaisiusi psichopatės miną, ji žing- 
telėjo artyn, glostinėdama lygintuvą. Ši strategija 
davė vaisių. 

— Tai jūs nedirbate ministrei Plesi-Ponto? - iš- 
spaudė jis. 

— Kiek žinau, ne! - burbtelėjo Lola. 

— Viskas per Simoną. 

— O tas kas per vienas? 

- Simonas, Elenos sūnus. 

- Tas, kuris įklimpęs milteliuose? Apie kurį 
Plesi-Ponto papasakojo per televiziją, kad turėtų 
mažiau rūpesčių? 

Lola žaibiškai mąstė. Mirej užsiminė, kad Ali- 
sė kvaišinasi. Vienu metu ji bendravo su narko- 
tikų prekeiviu. Techniniu požiūriu mirė nuo per- 
dozavimo. Mirej ir Alisė atlikdavo savo numerį 
vakarėliuose, kur narkotikų netrūkdavo, ir kaž- 
koks narkomanas buvo užpuolęs Alisę prieš per- 
simesdamas prie Montobero. 

— Tai tu aprūpindavai Plesi-Ponto vaikiščią ir 
Alisę? 

— Klystate. Prie tokių dalykų aš nekišu nagų. 


* Branguignole (pranc.) - trenktas, kuoktelėjęs. 

— Tavo sesuo tvirtina, kad pardavinėjai infor- 
maciją, bet galbūt tavo veikla įvairialypė? 

— Plesi-Ponto buvo... mano gyvenimo šansas. 

Netikėtai jo balsas pasirodė Lolai svajingas. 
Nejau jos apsirikta? Galbūt tas žmogus - ne šiaip 
sau cinikas. Jo gyvenime viskas buvo tiksliai ap- 
skaičiuota. Naktinio pasaulio apeigos, spartie- 
tiškas butukas Triufo gatvėje, Žonkjero baseinas. 
Griežta disciplina, ilgainiui turinti laiduoti jam 
deramą grįžimą į ankstesnį gyvenimą? 

— Pažįstu ją nuo pradinės mokyklos laikų. Ele- 
na buvo ne kažin kokia mokinė, bet turėjo... tėvą 
deputatą... ryšių. Užtikrinta karjera. Paskui nuo- 
puolis dėl tos užkrėsto kraujo bylos. Ją paleido. 
Šioje šalyje politikams viskas atleidžiama, net... 
tiems, kurie bjauriausiai prisidirba. Bet jei koks 
verslininkas padaro klaidą, vienintelę klaidą, vie- 
nintelį kartą klupteli, jam... šakės. 

Jis nutilo. Jo veidas buvo nesveikai nublyškęs. 

— Tavo tėvas? - pasiteiravo Lola, kad grąžintų 
jį į vėžes. 

- Draugai elgėsi su juo... kaip su raupsuotuoju, 
priešai jį murkdė. Jis buvo... garbingas žmogus ir 
pasitraukė kaip dera. 

Jis plūdo prakaitu. Čia gerokai prisidėjo ir In- 
grida su savo buitiniu ginklu. Lola pripylė stiklinę 
vandens, padėjo jam atsigerti. 

- Grįžkime prie tavo gyvenimo šanso. Gal pa- 
aiškinsi smulkiau? 

— Mes norėjome nufilmuoti Simoną... visiškai... 
apsinešusį... Ir pagrasinti... Elenai. 

- Kuo? 

— Parduoti televizijai. 

— Manai, bent vienas Prancūzijos kanalas ga- 
dintųsi reputaciją dėl istorijos su apsinešusiu vai- 
kiščiu? Tai kažkoks padėvėtas Votergeitas. 

— Yra užsienio kanalų. Kai kurie... be jokių 
skrupulų pasityčiotų iš kandidatės į prezidentus. 
Ir Elena būtų tai... bematant supratusi. 

— Būty? Nori pasakyti, tau nepavyko? 

— Taigi ne. 

— Kodėl? 

— Per kvailystes... Alisės kvailystes. 

— Ji buvo įpainiota? 

— Mirej ir ji... turėjo... užsiimti Simonu. 

— Apkvaišinti jį? | 

— Taip, o mintis pasidulkinti su Madona ir Brit- 
ne vienu kartu vaikėzui patiko. Per Alisę viskas 
nuėjo šuniui ant uodegos. Ji paspruko... su vaiz- 
dajuoste. Įspėjo Eleną Plesi-Ponto. 

- Štai kodėl jūsų ministrė pasirodė tiesioginėje 
laidoje, - svajingai pratarė Ingrida. - Tai išties da- 
rosi visai kaip pas mus. 

- Taip, globalizacija vyksta visais frontais, - at- 
siduso Lola. 

Kaip jis galėjo patikėti, kad tokio aukšto ran- 
go ir tokia užgrūdinta pareigūnė kaip Plesi-Ponto 
leisis manipuliuojama? Ir dar vienišo žaidėjo, ku- 
rio visi ginklai - puikybė ir dvi mergiūkštės? 

— Kada tai įvyko? 

— Prieš šešetą mėnesių. 

— Kur ta vaizdajuostė? 

— Alisė man sakė, kad ją sunaikino. Šiaip ar 
taip... iš jos nebėra jokios naudos. 

Dėl Montobero Mirej buvo viskam pasiryžusi. 
Bet Alisė? Kodėl ji įsivėlė į tokią nešvarią istoriją? 
Staiga Lolai pasirodė, kad bangos, skalaujančios 
salą, išplovė jai smegenis. 

— Alisė nežinojo. 

— Nežinojo... ko? - paklausė jis, lyg tai būtų pas- 
kutinis klausimas prieš daugelio šimtmečių miegą. 

— Kad tai Plesi-Ponto sūnus. 

- Įžvalgu... ponia Žost. 

— Kas jis toks, pasisakė pats Simonas, ar ne? 
Matyt, kad priblokštų ją. Alisė bemat viską sumetė. 

— Akimirksniu. 

— Ir norėjo pasitraukti iš šios beprasmiškos 
machinacijos. Juk buvo anaiptol ne tokia kvaila, 
kaip tau atrodė. Dėl to ją ir nužudei? 

— Kokia iš to būtų buvusi nauda? Kai praloši... 
reikia mokėti tai pripažinti. 

— Kaip tavo tėvas? Skirtumas tas, kad principin- 
gas žmogus, kaip tu jį apibūdinai, niekada nebūtų 
nudobęs senio dėl dviejų paveikslų ir užuoglaudos. 

Jis neatsakė, bet jo žvilgsnis nuslydo į langą ir 
už jo dūžtančias bangas. 

— Tu norėjai pabėgti į Angliją ar Airiją, - vėl 
prabilo Lola. - Susiradai, kas tave perkeltų. Lau- 
ki jo jau nemažai dienų. Ir jau nebetveri. Sakai 

nenužudęs tos mažytės. Ką gali žinoti? - ji pakeitė 
puolimo kryptį. 

— Papasakok man apie tą vakarėlį apleistame 
name, apie tipą, su kuriuo susimušei. Tai įvyko dėl 
Simono Plesi-Ponto? 

— Apie kokį tipą? 

— Pasak Mirej, kažkokį narkomaną. 

— Nesuprantu. 

— Abi mažytės buvo žavingais skysto latekso 
apdarais. O narkotikai upe liejosi. Solidūs žmonės 
pramaišiui su neaiškia fauna, kaip būdavo sakoma 
tais laikais, kai tik pradėjau tarnauti policijoje. 

— Neprisimenu. 

— Ar dažnai naudodavaisi Madonos ir Britnės 
duetu? 

— Tą idėją tausojau Simonui. Jis buvo matęs jų 
pasirodymą... be jokių blogų ketinimų. Ir tai ne- 
davė jam ramybės. Aš laukiau... savo valandos. 

Ūmai Lolai atlėgo širdis. Tausojau tą idėją. 
Tai įrodymas, kad Alisė neturėjo su tais reikalais 
nieko bendra? Tai įrodymas, kad Papua jai patiko 
labiau už Floridą, o kanoja - labiau už rolsroisą? 

— Bet Mirej man minėjo kažkokį vokietį prezi- 
dentą-generalinį direktorių? 

- Toje operacijoje dalyvavo tik Mirej. Alisė... 
prisidėjo... tik vieną kartą. Su Simonu. Visiškas 
fiasko. 

— O gėlės, šampanas, rausvi buduarai, praban- 
gių putų vonia? — neatlyžo Lola. - Visa tai rasta 

„Astor Majo“. Ir man tai padvelkė tavo stiliumi. 

— Nieko negaliu įrodyti... buvau namie vienas. 
Vienintelis asmuo, kuriam galėjo rūpėti, kad Alisė 
išnyktų, - Elena Plesi-Ponto. 

- Kad paskui pareikalautų iš policijos nertis iš 
kailio, tiriant tą bylą? 

— Uždanga... tai tik dūmų uždanga. 

- Ne, kažkas čia ne taip. Kad nukenksmintų 
tavo bombą, Plesi-Ponto pasirinko geresnę stra- 
tegiją. Pavertė bombą šlapia petarda, atskleisda- 
ma tiesą žiniasklaidos priemonėms. Taigi niekaip 
negaliu įsivaizduoti, kad ji paskui būtų sudorojusi 
Alisę. Juk tokiu atveju nukenksminta juosta, ku- 
rioje nufilmuotas Simonas drauge su vėliau nusi- 
žudžiusia mergina, vėl taptų grėsmingu ginklu. Šį 
sykį lemtingu. Televizija įsitvertų šio prancūziško 
Votergeito. Supranti? 

— Juk jus buvo pagrobę, ar ne? 

— Pripažįstu, labai gali būti, kad Avinjonas ir 
Orleanas - Plesi-Ponto samdiniai. Bet kaip tu pa- 
aiškinsi tai, kad jie stengėsi išplėšti iš mūsų Ali- 
sės užsakovo vardą? Kitaip tariant, kad atkapstytų 
tavo genealogiją? Logiškai mąstant jie būtų turėję 
sužinoti jį iš Alisės prieš ją sudorodami. 

- Tau turėjo rūpėti ją nudaigoti, - įsiterpė In- 
grida. - Ji galėjo tave įskųsti. O be to, tu žinojai, 
koks jos gyvenimo būdas, darbo metodai. Yra iš 
ko sukurti nepriekaištingą savižudybę. 

— Savižudybę, beveik tokią pat stulbinamą - 
taigi ir absurdišką - kaip operacija su Simonu, - 
pridūrė Lola. 

— Aišku, tu negalėjai žinoti, kad Alisės pusbro- 
lis nufilmuos tą sceną. 

Ingridos pastaba pertraukė Lolos minčių eigą. 
Ji akimirką mąstė, paskui prabilo vėl. 

- Žiniasklaidos priemonių įsikišimas ir buvo ta 
kibirkštis parako statinėje. Alisės Bonen mirčiai 
turėjo būti skirtos vos kelios eilutės laikraštyje. 
Bet jos panašumas į Britnę Spirs lėmė kitaip. 

— Tai... nebesvarbu, - sušnabždėjo Montoberas. 

Lolai teko pasilenkti, kad išgirstų. 

— Mirej... ji buvo... mano šansas, o aš viską... 
sužlugdžiau. 

— Iš tiesų, tai mergužėlei tu, atrodo, rūpi, - pri- 
pažino Lola. 

— Man negera... 

- Laivas! - šūktelėjo Ingrida. - Su dviem keis- 
tais jūreiviais denyje. 

Lola atsistojo greta Ingridos prie lango, žvel- 
giančio į jūros platybes, ir paėmė iš jos žiūronus, 
rastus viename stalčiuje. 

— Mano keltininkas, - pratarė Montoberas. - 
Laukiu to avigalvio... jau... daug dienų. 

— Klysti. Tai Avinjonas ir Orleanas, - pareiš- 
kė Lola. - Ištikimieji ponios sarginiai šunys. Štai 
kada posakis „išskleisti bures“ įgauna prasmę. 

Atrišusios Montoberą, jos ištempė jį iš namų. 
Valtį sūpavo nebe taip nuožmiai, kaip praeitą nak- 
tį. Ją užstojo namas, iš jūros valties nebuvo ma- 
tyti. Jos pasiekė krantą, nutempė svirduliuojantį 
Montoberą iki automobilio. Lola su juo įsitaisė 


ant užpakalinės sėdynės. Ingrida sėdo prie vairo 
ir pajudėjo Sen Malo kryptimi. 

— Nereikia, kad Mirej... suimtų... dėl manęs. 
Pažadėkite... 

Jis neteko sąmonės, galva nusviro Lolai ant 
kelių. Nejučiom ji pajuto užuojautą šitam sens- 
tančiam žmogui, tam gražių knygų, gero vyno, 
prisiminimų kolekcininkui, pamiršusiam domėtis 
gyvaisiais. Ir per vėlai tai suvokusiam. : 

Kažkoks praeivis joms nurodė, kaip patekti į 
Sen Malo ligoninę. Jos pristatė Rolaną Montobe- 
rą į Greitosios pagalbos skyrių, pasisakė esančios 
turistės, radusios paplūdimyje žmogų be sąmonės, 
ligoninės blankuose įrašė pramanytus vardus ir 
paaiškino grįžtančios į viešbutį pasiimti asmens 
dokumentų, kad galėtų baigti pildyti anketą. 

Tada nuvažiavo į Le Gofų namus. Viržini atlė- 
go, kad nieko nebereikia slėpti nuo vyro. Jų drau- 
gystės saitai ir dėkingumas, kurį leitenantas jautė 
buvusiai komisarei, padėjo ištirti epizodą Žigo sa- 
loje. Lola pranešė apie Montobero nužudytą sargą 
ir tai, jog šis ligoninėje. Apie ponus Avinjoną ir 
Orleaną nutylėjo. Jei jie iš tiesų darbuojasi Elenai 
Plesi-Ponto, Le Gofams geriau nieko apie tai neži- 
noti. Ir galop paprašė leitenanto susisiekti su ko- 
misaru Žanu Paskaliu Grusė. Jis visom keturiom 
pasistengs atgauti Montoberą savo žinion. O juk 
niekada nereikia praleisti progos priversti Sodo 
Nykštuką paplušėti. 

Greitkelyje, išjungus radiją, tyla pasirodė joms be- 
veik tokia pat maloni, kaip pogulis ir karštas du- 
šas po jo. Degalinėje autostrados pakraštyje kele- 
tas kilometrų už Le Mano jos prisipylė pilną baką. 

— Metas grįžti, - suleisdama dantis į sumuštinį 
tarstelėjo Ingrida. - Maksimo paskolinti pinigai 
tirpsta kaip sniegas saulėje. 

— Dedu galvą, mes vieninteliai pasaulyje detek- 
tyvai, patys mokantys už savo tyrimą. 

— Laimei, per tuos kelerius metus „Kalipso“ 
man pavyko šį tą atsidėti. 

— Išlaidas dalinsimės pusiau! Vienintelė bėda - 
įšaldyta mano sąskaita. Maloniu Vidaus reikalų 
ministerijos rūpesčiu. Bent jau tai dabar aišku. 
Šiaip ar taip, yra vienas neatidėliotinas reikaliukas. 

- Koks? Mano galva, jų ne vienas. 

— Paprašyti ponios Plesi-Ponto grąžinti mums 
įprastą gyvenimą. 

— Primenu, jos gorilos su mumis šlykščiai pa- 
sielgė. 

— Mano kūnas to nepamiršo, Ingrida. Bet rei- 
kia pripažinti - jei būčiau buvusi kalbesnė, mūsų 
bėdos būtų buvusios mažesnės. Gregorjo gavo 
įsakymą. Įsakymą - paskubėti. Sparta - esminis 
pradmuo šioje istorijoje. Ar veikiau timing'. Tie- 


* Laiko apskaičiavimas. (Angl.) 

są sakant, mąstau apie tai jau kelios valandos. Pa- 
vyzdžiui, man neduoda ramybės vienas klausimas. 
Kodėl Plesi-Ponto prieš pereidama į kontrpuoli- 
mą delsė šešetą mėnesių? 

— Gal dėl to, jog nežinojo, kas tokia ta Alisė. 

- Svarstau, ar tai, ką dabar pasakei, visiškai 
kvaila ar velniškai protinga. 

— Taip, tiesą sakant, ir aš. 

Malonią aplinką sudrumstė „Rolling Stones“ 
melodija. Lola pagiežingai dėbtelėjo į mobilųjį ir 
nuspaudė yes. Ingrida suprato, kad ji kalbasi su 
Diegu. Šis nerimastavo, norėjo žinoti, kaip klos- 
tosi įvykiai. Beje, jų vos nenudėję kaip tik per jo 
rytinį skambutį. Lola paminėjo Eleną Plesi-Ponto. 
Ingrida matė, kad taktika keičiasi. Praėjo metas, 
kai jos stengėsi į tą reikalą painioti kuo mažiau 
žmonių. Situacija pateisino smarkiai ir greitai 
veikiančias priemones. Lola turėjo parengusi sce- 
narijų ir kažkokį vaidmenį skyrė Diegui. Į smul- 
kmenas nesileido, bet paprašė jo parūpinti skait- 
meninę kino kamerą. Paskyrusi jam pasimatymą, 
ji baigė pokalbį šypsodamasi. 

— Mes prie jo prisirišome, tiesa? 

- Nelabasis hidalgas! Suprantu, kodėl mažoji 
Alisė dėl jo kraustėsi iš galvos. Nenustygstantis 
programišius ir toliau kasasi po virtualiuoju Pa- 
rizi šeimos gyvenimu. Žiuljetę, dukterį, kamuoja 
dvasinės kančios. 

— Kokio pobūdžio? 

— Tėvas ją įsivaizduoja kaip karingą kepėją. O 
ji pati ne. Žiuljetę Parizi ne itin žavi perspektyva 
plušėti šešiasdešimt valandų per savaitę. Ji mie- 
liau susitikinėtų su savo amžiaus vaikinais. Ir, 
beje, jei kas leistų jai pasirinkti, taptų mechanike 
ir dalyvautų motociklų lenktynėse. 

— Iš kur jis žino, kad jai mielesni tepalai negu 
miltai? 

— Jaunoji Parizi atsigimė į tėvą. Ji rašo virtualų 
dienoraštį. Diegas tai vadina tinklaraščiu. Žiuljetė 
nesupranta, kad pati susikompromituos. 

Ingrida nuėjo prie automato dar dviejų kavos 
ir grįžo prie Lolos, kurios lūpose tebežaidė vis ta 
pati šypsena. 

— Ar toks Diego poveikis tau? 

— Turiu planą. Bent kartą jis bus tau prie širdies. 

— Kodėl? 

— Jis riterio džedajaus stiliaus. Iš tų, kuriuos 
sumeti priremtas prie sienos. 

— Aš tau nuolat kartoju - tokie patys geriausi. 

— Pirmyn į „Gražuoles“. Ten bus Diegas ir Mo- 
risas. Bus visi. Išskyrus Denev, Depardjė ir Bjork: 
jie užsiėmę, bet būtinai dalyvaus kitą sykį. 


— Manai, mus parodys per televizorių? - pasi- 
teiravo vyro gėlininkė iš Marselio gatvės. - Keista, 
ponia Lola nerado laiko nueiti pas kirpėją. | 

Juo keisčiau, kad Džonatanas, „Gražiosios po- 
niutės“ kirpyklos figaro, taip pat buvo tarp susi- 
rinkusiųjų. „Žiedų aistrų“ savininkas tik patraukė 

pečiais. Kur kas labiau nei žmonos klausimai ar 
mažutė aukštaūgio jaunuolio kamera, kuria šis fil- 
mavo Lolą Žost ir jos draugus, jį domino kepta an- 
tis. Jam šis įvykis veikiau panėšėjo į netikėtą šven- 
tę negu į rimtą laidą. Bet iš Lolos Žost ir Ingridos 
Dizel visko gali tikėtis. Šiuo metu ekskomisarė de- 
monstravo savo įgimtą valdingumą, vedžiodama 
kalbas, kurių susirinkusieji pagarbiai klausėsi. 

O susirinko gražus būrelis. Žinoma, Maksi- 
mas Diušanas greta Žmonos ir padavėjos Chlo- 
jos. Paskui tas prašmatnus psichoanalitikas ir jo 
šuo - taip pat prašmatnus gyvulys, nors šiek tiek 
melancholiškas - gan neįprasta keturkojams, bet 
ką gi, galų gale visko pasitaiko. Ir dar tas senu- 
kas — orus, bet dirglių judesių. Gėlininkas ūmai 
susigriebė, jog tai buvęs aktorius, Jaunimo kultū- 
ros rūmų Deltos gatvėje teatro studijos vadovas, 
kuris, vargšas, neseniai neteko dukters. 

Džiūsną, panašų į garnį, lydėjo apvaliaskruos- 
tė brunetė. Dar į akis krito du itin elegantiški vy- 
riškiai. Dėl jų seksualinės pakraipos gėlininkui 
nekilo jokių abejonių. Ir trys rinktinės mergužė- 
lės, kalbančios tik angliškai, matyt, tosios dičkės 
Ingridos bičiulės. Tos gražuolės egzotiškais var- 
dais - Karlota, Mandė, Virdžinija - iš Lolos Žost 
kalbos, regis, nesuprato nė žodžio, bet atrodė su- 
žavėtos, atsidūrusios čia ir atradusios Maksimo 
Diušano virtuvę. 

Lola Žost dėstė tikrai keistą istoriją. Gėlininkas 
iš savo vietos girdėjo tik nuotrupas. O jo žmona 

tempė ausį ir net abi. Nebesitverdama paliko savo 
dienos patiekalą ir malonaus skonio namų vyną ir 
prisigretino arčiau Lolos Žost. 

— Taigi šis filmas bus parodytas internete; jį 
pamatys tūkstančiai internautų. Mano draugei ir 
man pačiai tai garantija, kad jei artimiausiom die- 
nom, savaitėm ar mėnesiais mus ištiks kokia ne- 
laimė, atsakinga už ją reikės laikyti vieną personą, 
užimančią aukštas pareigas mūsų šalies valdymo 
aparate. Jos tapatybė ir paskatos, žinia, bus pa- 
garsintos. Aš prašau viena - pasimatymo. Progos 
išsiaiškinti padėtį ir pasikeisti informacija. Metas 
susitikti. Susitikimas akis į akį pasiteisinęs - kla- 
sikinis metodas... 

Pasibaigus kalbai operatorius filmavo toliau. 
Kas ne kas šypsojosi, kiti sėdėjo rimtais veidais. O 
paskui staiga senasis aktorius atsistojo ir pareiškė 
padeklamuosiąs Gijomą Apolinerą. Kad pagerbtų 
gražią merginą, kuri nebegrįš, bet kurios jie nie- 
kada nepamirš. Jo balsas buvo malonus, stiprus. 
Tad nebuvo jokio reikalo mesti vyną ir patiekalą. 
Gėlininkui teko girdėti, kad senovėje antikiniuo- 
se teatruose spektakliai taip ir vykdavę. Žmonės 
klausydavę valgydami, net galėjai nukreipti dėme- 
sį nuo scenos ir užmegzti pokalbį su kaimynais. 

- Aš nuskyniau tą viržio šakelę / Nepamiršk, 
kad ruduo tuoj užges / Nebeteks susitikt šioj žeme- 
lėj / Laiko kvapas - tai viržio šakelė / Bet atmink, 
kad aš laukiu tavęs. 

„Žiedų aistrų“ savininkas paplojo, kaip ir visi 
susirinkusieji. Pamatęs, kad žmonos akyse spindi 
ašaros, jis atsistojo pabučiuoti jos į skruostą. Tas 
gestas buvo užkrečiamas. Svečiai puolė audrin- 
gai bučiuotis. Aktorius pabučiavo Lolą, Ingrida 
pabučiavo Chadidžą, paskui apkabino Maksimą, 
psichoanalitikas pakasė galvą savo šuniui, ir čia 
bemat jam į kaktą pakštelėjo viena gražiųjų anglo- 
saksių. Vienas iš dabitų apkabino apvaliaskruostę 
merginą. Operatorius, žmonėms bučiuojantis ne- 
paleidęs iš rankų mažučio aparato, smagiai įamži- 
no tą bučinių jūrą ir baigė filmuoti ties Lola. 

— O svarbiausia, kad viskas būtų ryšku! - raiš- 
kiai ištarė ši, besdama pirštu į objektyvą. - Čia tau 
ne koks realybės šou! 

Štai kaip atrodo jų slaptoji „povandeninio laivo“ 
versija, mąstė Lola, žvalgydamasi aplinkui. Juodas 
furgonas tamsintais stiklais - vidus ne ką tesiskiria 
nuo kokio miniatiūrinio anglų klubo. Oda traukti 
minkštasuoliai, salone televizorius - išjungtas. Ir 
pamirštas baras, bet kas čia nuostabaus, dar tik 
dešimta ryto; vis dėlto Lola mielai būtų išlenkusi 
taurelę, ji prisipažino sau, kad nervinasi. Priešais 
ją sėdėjo trise. Kokių penkių dešimčių metų vy- 
riškis dailiai sukirptu kostiumu, saldžiomis advo- 
kato manieromis ir kalbėsena. Jauna moteris karė 
šukuosena ir kvadratiniu veidu, griežtu kostiumė- 
liu ir skvarbiu žvilgsniu. Trečiasis asmuo vilkėjo 
tamsiai mėlyną bleizerį, pilkas kelnes ir pasižymė- 
jo stangriais raumenimis, būdingais sporto vado- 
vams ar aukštų asmenų apsauginiams. 

Kvadratinė Panelė kruopščiai apieškojo Lolą ir 
atrodė kone nusivylusi, kad nerado nei ginklo, nei 
įrašančios technikos. Kol kas po trumpo pasisvei- 
kinimo vyko stebėjimo raundas. Ponas Bleizeris 
nenustygo vietoje. Bet, sprendžiant iš visko, įga- 
liotasis asmuo čia neabejotinai buvo ponas Ele- 
gantas. Jis ir griebė jautį už ragų. 

— Jūs pageidavote susitikimo, ponia, ir mes su- 
sitikome. 

— Ilgai netruksime. Trumpai tariant, aš noriu 
atgauti savo sąskaitą banke ir judėjimo laisvę. 

Kvadratinė Panelė nudelbė Lolą tokiu žvilgs- 
niu, lyg ši būtų leidusi sau garsiai nusikvatoti per 
paties prezidento laidotuves. Ponas Bleizeris at- 
palaidavo kaklaraiščio mazgą. Šis gestas priminė 
Lolai kai kuriuos pradedančius apklausą kolegas, 
kuriuos ji manė išbraukusi iš atminties. 

— Šis prašymas galioja ir Ingridai Dizel, - toliau 
dėstė ji tokiu pat tonu. - Tuo atveju, jeigu mano 
draugės ir mano prašymas nebus patenkintas, aš 
nedvejodama visomis reikiamomis priemonėmis 
iškelsiu viešumon tapatybę ir metodus personos, 
kuriai jūs dirbate... 

— Ką. norite tuo pasakyti? - pertarė ją ponas 
Bleizeris prikimusiu balsu, kaip žmogus, kuris ra- 
mina nervus gausiomis nikotino dozėmis. 

Ponas Elegantas neperprantamu veidu sviedė į 
jį skubrų žvilgsnį, paskui vėl atsisuko į Lolą. 

— Aš taip pat turiu sūnų, dėl kurio nedvejoda- 
ma griebčiausi sunkiosios artilerijos, - toliau po- 
rino ši. - Nepritariu jūsų viršininkės metodams, 
bet ją suprantu. Rinkėjai bus ne tokie atlaidūs. 

— Koks įžūlumas! - vamptelėjo Bleizeris. 

— Avinjonas ir Orleanas - atlikėjai, kurių var- 
dus aš ne taip greitai pamiršiu. Jie įkalino mus 
vienoje požeminėje automobilių aikštelėje, Mon- 
ruže, ir kankino mano draugę. Kalbėkite apie ne- 
išmanymą, perdėtą uolumą, ieškokite apibrėžimų, 

kokie tik patinka, - tai nepadės. Dabar, kai mes 
žinome, kokiame lauke žaidžiame, esu pasirengusi 
pateikti jums savo sukauptą informaciją. 

— Tas, ką čia siūlote, nepagrįsta jokiais įrody- 
mais, - vėl įkišo savo dvylekį Bleizeris. 

— Aš nustačiau Avinjono tapatybę. Paskalis 
Gregorjo - buvęs Kovos su narkotikais skyriaus 
darbuotojas ir savo draugų įskundėjas. „Kumšty- 
nėmis“ jis pradėjo tokį pat verslą, kaip jūsų, jei 
neklystu, aukščiausios klasės apsaugos. Gregorjo 
padarė rimtą klaidą. Pamanė, kad užpuldamas dvi 
moteris, kurių viena - jau močiutė, jis akimirks- 
niu ir mažiausiomis sąnaudomis pasieks savo. Ne- 
sitikėjo, kad aš pasipriešinsiu ir jam teks griebtis 
spaudimo - kankinti mano bendražygę. Ir nė neį- 
sivaizdavo, kad ši jį nukelnės. 

Ponas Bleizeris taikėsi atsikirsti, tačiau po- 
nas Elegantas sulaikė jį, uždėdamas delną jam ant 
rankos. 

— Mes sutinkame su jūsų sąlygomis, ponia Žost, 
bet... 

— Duodu jums garbės žodį. Man tai šį tą reiškia. 

— Kalbėkite. Išdėstykite savo versiją. 

— Tai ne versija, tai tiesa. Reikia išsiaiškinti. 

Bleizeris atsidrėbė kėdėje, atrodo, pasibjaurė- 
jęs, Kvadratinė Panelė suakmenėjo. 

- Sutarta, - nežymiai atsidusęs tarstelėjo ponas 
Elegantas. 

— Rolanas Montoberas, vienas „Paryžius - tai 
šventė“ kompanionų ir Alisės Bonen, jaunos šokė- 

jos, kuri nusižudė, šefas, sumanė šantažuoti savo 
buvusią mokyklos draugę Eleną Plesi-Ponto. 

— Venkime vardų... 

— Tai tiesos, ne gudravimų klausimas. Taigi aš 
ničnieko nevengsiu. 

Bleizeris atrodė pasiruošęs nusiplėšti kakla- 
raištį ir sumegzti iš jo kartuvių kilpą, taigi Lola 
verčiau sutelkė dėmesį į rimtą, tačiau orų pono 
Eleganto veidą. 

— Jis žinojo Simono bėdą ir kantriai laukė, kol 
galės jį nufilmuoti. Pasinaudojo Alisės Bonen pa- 
slaugomis šiai nežinant. Apie šį mėginimą šanta- 
žuoti ji pranešė Elenai Plesi-Ponto. Nežinau, kaip 
ji tai padarė, bet jai pavyko išsaugoti anonimiš- 
kumą. Bent teoriškai. Kas buvo toliau, jūs žinote. 
Ministrė viešai išdėstė savo sūnaus bėdą. O Alisė 
buvo nužudyta. 

— Jūs teigiate, kad čia būta priežasties ir pada- 
rinio ryšio! - stūgtelėjo Bleizeris. 

Lola nuleido tai negirdom. Šis pokalbis slap- 
tojo stebėjimo furgone buvo jai prie širdies ne ką 
daugiau negu balinimo su Žavelio vandeniu pro- 
grama kurioje nors Šv. Felicijono ligoninės skalbi- 
mo mašinų. Atėjo išvadų metas. 

— Iš pradžių už Alisės mirties aš įžiūrėjau Ro- 
laną Montoberą. Bet tai buvo neįtikima. Jis daug 
gviešiasi, bet nėra nei pamišėlis, nei kvailys. Jeigu 
būtų norėjęs nužudyti Alisę, būtų tai padaręs pa- 
tyliukais. O svarbiausia, būtų susikurpęs sau alibi. 
Taigi ministerijos įsakymas rodėsi tikėtina versija. 

- Koks įžūlumas! Painioti šalies aukščiausios 
valdžios organus su piktadarių gauja! - išpyškino 
Bleizeris. 

— Ar leisite man baigti, ar sėdėsime čia visą 
naktį? Aš irgi mielai grįžčiau namo. Turiu apsi- 
kuopti po to, kai jūsų skautai apvertė aukštyn ko- 
jom mano būstą. 

— Mes nebepertrauksime, ponia, - tarė ponas 
Elegantas, tramdydamas šypseną. - Mums taip pat 
reikės šiek tiek apsikuopti. 

Bleizerio laukia nemalonumai. O galbūt ir 
Kvadratinės Panelės, jeigu ji - vyriausiojo gorilos 
talkininkė. 

— Tai negali būti Vidaus reikalų ministerijos 
įsakymas dėl tos paprastos priežasties, kad Gre- 
gorjo pasirodė jau po Alisės žūties, - vėl prabilo 
Lola. - Simonas buvo apkvaišęs, bet ne tiek, kad 
pamirštų vakarėlį su Britnės Spirs antrininke ir 
mėginimą šantažuoti. Kai Alisė Bonen iššoko pro 
„Astor Majo“ langą, žiniasklaida leido publikai 
pasigardžiuoti iliuzija, kad žuvusioji - žvaigždė. 
Jūsų ir taip jau sukeltai ant kojų tarnybai sugre- 
tinti Simono ir Alisės susitikimą ir tą didžią skau- 
džios telerealybės akimirką nebuvo sudėtinga. Tai 
paaiškina, kodėl Gregorjo norėjo išplėšti iš manęs 
Alisės užsakovo vardą. 

— Nelabai suprantu, - įsiterpė Kvadratinė Pane- 
lė, palinkdama prie Lolos. | 

Kaip stropi mokinė, ji alkūnėmis įsirėmė į 
kelius, delnu pasirėmė smakrą. Lolai prieš akis 

šmėstelėjo pritrenkianti vizija. Pono Eleganto 
užuomina apie būsimą apsikuopimą nepraslydo 
negirdom. Kvadratinė Panelė regi save pono Blei- 
zerio vietoje. Taigi jai rūpi parodyti ponui Elegan- 
tui, kad ji didelė nuoširdi mergaitė, kukli ir stropi. 
Ir nuolanki. 

— Elena Plesi-Ponto pamanė, kad už šios sen- 
sacingos žūties slypi perspėjimas, - toliau kalbė- 
jo Lola. - Ar tik po žlugusio šantažo nerengiama 
kokia nors slidesnė operacija? Ja dėtai, man taip 
pat būtų rūpėję žinoti. Kaip patyrusi žiniasklaidos 
priemonių vartotoja savo maloniu, raiškiu stiliu- 
mi, kurį taip vertina rinkėjai, ministrė įsikiša pati, 
kad parodytų, jog Bonen byla, kaip šlykščių ma- 
sinės informacijos priemonių siautėjimo simbolis, 
neduodanti jai ramybės ir ji ketinanti toje jova- 
lynėje padaryti tvarką. Subtilus būdas užtušuoti, 
kad pati yra tiesiogiai su tuo susijusi. 

— Kur ponas Montoberas? - pasiteiravo ponas 
Elegantas. 

— Vienoje Bretanės ligoninėje gydosi galvos 
traumą. Norėčiau, kad pamirštumėte jį grąžinti į 
Paryžių. 

Ponas Elegantas linktelėjo galvą, kaip žmogus, 
kurį pralinksmino tas savotiškas virtuoziškumas. 

— Vietinė policija ketina pasilaikyti jį kuo il- 
giau, - dėstė Lola. - Už sargo nužudymą. Ir nepa- 
mirškite, kad jo planas šantažuoti gražiąją Eleną 
nepavyko. Šiaip ar taip, jis buvo iš anksto pa- 
smerktas žlugti. 

— Gražiąją Eleną! Koks familiarumas! - su- 
griaudėjo ponas Bleizeris. 

— Taip ją vadina gerieji žmoneliai. Ir farai. Ne- 
žinojote? Iš tikrųjų, jūs ne kažin ką žinote. | 

— Kur tas vaizdo įrašas? — giedru balsu pasitei- 
ravo Kvadratinė Panelė. 

Jaunoji karjeristė, šviežiai iškepta Nacionali- 
nės administracijos mokyklos, sukepaluota gra- 
žiai politinei karjerai, patyliukais perėmė valdy- 
mą į savo rankas ir taikėsi tiesiai į tikslą. Ponas 
Elegantas susidomėjęs žvilgtelėjo į ją, o ponas 
Bleizeris, atrodė, tuoj sudraskys dantimis savo 
kaklaraištį. | 

— Garbės žodis, nežinau, - atsakė Lola. 

Kvadratinė Panelė įbedė į pašnekovę visai ne- 
grėslų žvilgsnį. 

„Bet aš suprantu, jūs nenorite, kad televizijos 
žiūrovai išvystų Plesi-Ponto sūnų greta merginos, 
kurios žūtis ką tik šmėžavo pirmuosiuose laikraš- 
čių puslapiuose“, - toliau mintijo Lola. 

Ji kelias sekundes patylėjo, kad sumestų diplo- 
matišką atsakymą. 

- Tas įrašas - nukenksminta bomba, nes Si- 
mono bėda daugiau niekam nebėra paslaptis. Jūs 
norėtumėte jį surasti, kad patikrintumėte mano 
pareiškimą ir viską išsiaiškintumėte. Turite teisę. 
Bet šioje srityje iš manęs jums jokios naudos. Da- 
bar jūs apie tai žinote tiek pat, kiek ir aš. 

„Jei nuleisime nemačiom Mirej Kost vaidme- 
nį, - mąstė Lola. - Nėra reikalo gramzdinti mer- 


326 


gaitę, kurios visa kaltė - tai, kad ištraukė nelai- 
mingą bilietą.“ Abi moterys dar kurį laiką tyrinėjo 
viena kitą. Paskui Kvadratinė Panelė nusišypsojo. 
Ta šykšti šypsena glotniame veide buvo netikėta. 
Lola atsakė jai šypsniu. „Kodėl jūs visa tai daro- 
te?“ — atrodė, klausia jaunoji moteris. 

— Darau tai dėl Alisės tėvo, savo draugo, - pa- 
aiškino Lola stodamasi. - Viskas labai paprasta. 

Jai teko išjudinti Bleizerį - šis atsisuko į Ele- 
gantą ir sulaukė ženklo atšauti duris. 

Lola apsidžiaugė, vėl išvydusi Žavelio kran- 
tinės aplinką, gelsvas sraunias patvinusios Senos 
bangas. Neatsigręždama nužingsniavo Grenelės 
tilto ir Laisvės statulos, prancūziškojo amerikie- 
tiškos žvaigždės dublikato, kryptimi. Pagalvojo 
apie Ingridą, kantriai laukiančią jos „Gražuolėse“. 
Nusprendė paskambinti jai ir nuraminti, paskui 
grįžti į jų kvartalą - palengva, Senos pakrante. 
Skaisti saulė susiuostė su pilku dangumi ir pri- 
gamino pasidabruotų debesų, juos blaškydamas 
smaginosi dirglus vėjas. Idealus oras pajusti, kaip 
atlėgsta kūnas ir dvasia. 

Iki pavasario pradžios buvo likusios tik kelios die- 
nos. Ingrida ir Lola vėl grįžo į savo namus, atgavo 
savo banko sąskaitas. O Morisas Bonenas - teatro 
saliukę Jaunimo kultūros rūmuose, kur vadova- 
vo studijai. Lola nutarė, jog toji aplinka tinkama 
pateikti žiauriai ataskaitai - įprastoje blankiai 
apšviestoje vietoje Morisui bus lengviau nuslėpti 
savo jausmus. Lola pasirinko neišbraukytą Alisės 
negandų versiją. Pavaizdavo ją svyruojančią ant 
bedugnės krašto, pasirengusią įsivelti į Rolano 
Montobero intrigas. Dėl to sukilęs jos išdidumo 
protrūkis atrodė tik dar labiau jaudinamas. 

Moriso įniršis jau buvo išblėsęs; jis ramiai 
klausėsi dviejų draugių, aiškinančių, kaip jo duk- 
ters žūtis išjudino keletą svarbių asmenų aukš- 
čiausiuose valstybiniuose postuose. Rolanas Mon- 
„toberas nuo šiol teisingumo rankose, bet žudikas 
tebėra laisvas. Lola paprašė Morisą pamąstyti, 
remiantis iš visur surinktais duomenimis. Kokia 
nors smulkmena, prisimintas pokalbis ar prisipa- 
žinimas galėtų tapti nauju atspirties tašku. 

- Jūs jau ir taip be galo daug nuveikėte, mergai- 
tės. O be to, kalbėkime be užuolankų: aš neturiu iš 
ko jums užmokėti. 

— Klysti. Ministerija ką tik atsiuntė mums du 
stambius čekius nuostoliams padengti. Ir mes nu- 

sprendėme juos priimti. Kad laimėtume laiko. Ir 
toliau tęstume tyrimą. 

Reikėjo skirtis. Jau rinkosi pirmieji Moriso 
mokiniai, o pas Ingridą savaitinio masažo turėjo 
ateiti daktaras Ležė. Ji išėjo į savo seansą, o Lola 
vienoje Madžentos bulvaro internetinėje kavinėje 
susitiko su Diegu Karliu. Ji neslėpė, kad dėl hidal- 
go jai neramu. Morisas, atrodo, kabinosi ir po tru- 
putį grįžo prie savo įprasto gyvenimo, o slaugy- 
tojas gniužo po nepakeliamo kaltės jausmo našta. 

Diego nuomone, Alisė įsivėlė į tą nešvarią isto- 
riją, pagauta ūmios nevilties, kai pasijuto pames- 
ta. Kad ir kiek jos įtikinėjo jį, tai nieko nepadė- 
jo. Jis atsisakė minties susitvarkyti butą ir paliko 
angeliukus ir širdis, kad niekas nebūtų pamiršta. 
Lola pasiūlė Pjero, Maksimo draugo ir auksaran- 
kio meistro, paslaugas. Veltui. Ji tikėjosi priveikti 
Diegą išsekimu. 

Rado jį gyvai barbenantį klaviatūrą, susi- 
kaupusį, pasidėjusį menką sumuštinį su kumpiu 
ir siaubingo amerikietiško sodos vandens butelį. 
Kiekvieną kartą, kai jos bandydavo nusitempti jį 
į „Gražuoles“ draugiškos civilizuotos vakarienės, 
Diegas atsikalbėdavo bet kokia dingstimi - tai ko- 
kiu apsipirkimo žygiu, tai budėjimu. Ilgiau taip 
tęstis nebegalėjo. 

Jis atsuko į ją savo gražias, juodas, bet išvar- 
gusias akis ir liūdnai šyptelėjo. Ekrane ji perskaitė 
keletą eilučių. Jaunosios Parizi dienoraštis. Ši nė 
nenutuokė turinti tokį dėmesingą skaitytoją. 


329 


- Šeimyniniai ryšiai - kokia painiava! Bet aš 
kantrus. Narplioju Parizi šeimą siūlas po“ siūlo. 
Matai, tai net ne programišiaus darbas. Tai pa- 
prasto interneto vartotojo reikalas. Tinklaraščiai 
prieinami bet kam. 

- Ir vis nieko? 

- Žiuljetė nekenčia Žiulio. Laiko brolį dykūnu, 
pavydi, kad šis įsitaisė meilužę. 

— Kas ji? - susidomėjusi paklausė Lola. 

- Tai paslaptis. Bet Žiuljetė Parizi saikstosi 
galų gale ją atskleisianti. Šiaip ar taip, toji sužadė- 
tinė - graži mergina, trokštanti gražaus gyvenimo. 
Pasak Žiuljetės, dėl jos Žiulis ir griebėsi teležur- 
nalistikos. Ta draugužė nė žiūrėt nežiūrėtų į kaž- 
kokį kepėją. 

— Ir brolis leidžia seseriai bjauriai jį apkalbinėti 
daugybės nepažįstamų žmonių auditorijoje. 

— Dienoraštis - internete, bet tai nereiškia, kad 
jis ką nors domina. Dedu galvą, jog šeima nieko 
nežino. Tai iššūkis. Tėvui ir jo internetinei vaiz- 
do kamerai. Broliui ir jo operatoriaus karjerai. 
Motinai ir jos amžinam nepasitenkinimui. Parizi 
šeimoje visi bendrauja, bet niekas nesikalba tar- 
pusavyje. 

Lola perskaitė keletą fragmentų. Žiuljetės tin- 
klaraštyje nebuvo nieko įdomaus. Ji iki šleikštulio 
gromuliavo savo nuoskaudas. Lola leido Diegui 
dar truputį panaršyti, paskui pasiderėjusi įkalbėjo 
jį išeiti pakvėpuoti grynu oru. Jie patraukė bulva- 
ru iki Šv. Kventino turgaus. 

— Tu pablyškęs. 

— Ne, ne, Lola, viskas gerai. Mes vaikštinėjame. 
Kaip Antuanas ir Adamas. 

— Kas čia per naujiena? 

— Adamas pagaliau sutiko išlįsti iš savo ban- 
ginio. Bet kadangi griežtai atsisako kelti koją į 
psichoanalitiko kabinetą, Antuanas vedasi jį pasi- 
vaikščioti. Jie šnekučiuojasi vedžiodami Zigmundą. 

— Maniau, Adamui išnirusi koja. 

— Aš jį pagydžiau. 

- Na, žinoma. 

- Ir iš kailio neriuosi, kad jį iš tikrųjų priimtų į 
valytojų brigadą, bet tai jau sudėtingiau. 

- Tu toks atkaklus, kad galų gale tau pavyks. 
Ką gi, tie pasivaikščiojimai - labai sveikas dalykas. 
Ar Antuanas pasiekė kokį nors rezultatą? 

— Jis nesiskundžia. Galbūt mes niekada nesuži- 
nosim, kas daugybei metų atvedė Adamą Noną į 
apleistą senosios ligoninės zoną. Bet galų gale tai 
jo paslaptis. Mums turi likti šiokių tokių paslap- 
čių. Šiaip ar taip, jis kiekvienąnakt grįžta nakvoti į 
savo šulinį. Slapčia. | 

— Ką tu man čia giedi, gražusis paukšteli? 

— Zonoje X yra užverstas viduramžių laikų šu- 
linys. Adamas sakosi ten miegas, apsigobstęs sena 
neperšlampama striuke. Tai jį, atrodo, raminamai 
veikia. 

Jie tylėdami paėjėjo kokį šimtą metrų, paskui 
ji apglėbė jam pečius ir vėl prabilo apie Pjero ir 
didžiuosius jo talentus patalpų dažymo srityje. 

— Gali visiškai ramiai patikėti jam raktus ir už- 
siimti savo reikalais. Ar, jei nori, su juo bendrauti. 
Jis - įdomus tipas. Pažinojo Margeritą Diuras. 

— Tikrai? 

— Taip, manding, išgerdavęs su ja vienoje vie- 
tinėje užeigoje. Ji kalbėdavusi apie literatūrą. Jis — 
apie tapybą. 

— Iš tikrųjų? 

— Nežinau, bet Pjero visada savo istorijomis 
įtikina. Tai neapsakomai ramina. Nagi, pabandyk. 

Negalima buvo nuleisti akių nei nuo Tėtušio Di- 
namito nei nuo hidalgo dvasinės būklės. Šį šešta- 
dienį, traukdama į Šv. Felicijono ligoninę, Lola di- 
džiavosi vienu šūviu nušovusi du zuikius. Ingrida 
dabar puikavosi įveikusi savo ligoninės baimę, ir 
dvi draugės narsiai peržengė Greitosios pagalbos 
skyriaus slenkstį. 

Tėtušis Dinamitas ir visa jo trupė vėl grįžo 
prie darbo vėžininkų skyriuje. Kaip tik dabar ak- 
toriai padėjo ligoniams užsimiršti improvizuotais 
numeriais. 

— Morisas mėgsta improvizacijas dėl keleto 
priežasčių, - aiškino Diegas Ingridai ir Lolai, ves- 
damas jas į kavinę, paverstą teatru. - Tai nelengva, 
vadinasi, įdomu. Be to, taip jis apsidraudžia nuo 
atminties duobių. 

— Tik pamanyk, jūs nebeišskiriami! - tarstelėjo 
Lola. 

- Mudu su Morisu susidraugavome. Šnekamės 
apie Alisę. Jam tai į gera, man taip pat. Aš daug 
sužinojau. Be kita ko, kad ji jautėsi kalta dėl mo- 
tinos mirties. 

— Kodėl? 

- Vaikystėje Alisė buvo nepakenčiama mer- 
giūkštė, tad įsikalė į galvą, kad pagraužė Aleksan- 
drinai nervus - ši dar jauna mirė nuo vėžio. Morisas 

šimtus kartų mėgino ją atvesti į protą. Kaip tik dėl 
to ir leisdavo jai vaidinti čia su jo trupe. Tomis 
akimirkomis ji visiškai tam atsiduodavo. Turėjau 
suvokti, kokia sklidina jos širdis. 

Prieš įžengdamos į kavinę jos atpažino Moriso 
balsą. 

— Ką jūs čia veikiate, panele, ir dar taip apsi- 
taisiusi? 

— Aš jums trukdau? Norėtumėt, kad miegočiau 
tarp švelnių siuvinėtų paklodžių? 

- Ne, netrukdote. Aš visur jaučiuosi kaip namie. 

Panelę vaidino maža šviesiaplaukė nubalintu 
veidu, iš paklodės susikurpusi naktinius marški- 
nius ar nuotakos suknelę. O gal tai įkapių drobu- 
lė? Morisas dėvėjo fraką, cilindrą, juodą kaukę. Iš 
pagalvės užvalkalo buvo susimezgęs ryšulėlį. 

Ingrida ir Lola įsispraudė tarp žiūrovų ir sekė 
istoriją plėšiko džentelmeno, užklupto pilyje jau- 
nos merginos. Ar šmėklos. Žiūrovams, kaustyte 
prikaustytiems tų dviejų atsitiktinumo suvestų 
vienišių nuotykių, buvo suteikta galimybė manyti, 
kaip patinka. Grimas ir gerai valdoma dikcija ne- 
leido nustatyti Moriso amžiaus. Brandus, elegan- 
tiškas vyriškis, paslaptingų aplinkybių priverstas 
plėšikauti. Atrodė, jo ryšulys prikimštas brange- 
nybių, žvakidžių ir net žymių dailininkų drobių. 
Jis dėjosi kviestiniu svečiu. Jaunuolė inženiu, kaip 
ir dera, buvo nekalta ir šelmiška. Ji erzino vyriškį 
ir, regis, nebijojo, o tai stiprino prielaidą, kad tai 
dailutė šmėkla. 


334 


Du pagrindiniai personažai leidosi į žaismin- 
gą, kupiną žavesio dialogą. Mergina darėsi vis 
kandesnė ir paslaptingesnė. Plėšikas džentelme- 
nas, atrodo, sutriko. Jį jaudino jos jaunystė, bet 
ką jis čia veikia? Atėjo apiplėšti turtingų namų ar 
vaikosi prisiminimus? Ji švelniai kuteno jo santū- 
rumą, versdama jį prieštarauti pačiam sau. Švie- 
tė nuostabi pilnatis, ir ji ta dingstimi išviliojo jį 
į kiemą. Palinkusi virš šulinio, gėrėjosi mėnulio 
atspindžiu juodame vandenyje. Lola pajuto, kaip 
įsitempė publika. Žiūrovai būgštavo dėl plėšiko 
džentelmeno. Ar tai piktavalė šmėkla, besitaikanti 
įstumti žavųjį vagį į šulinį? Morisas ir aktorė su- 
manė kur kas svaigesnę atomazgą. Džentelmenas 
buvo ne plėšikas, o angelas. Keistoji jaunuolė - ne 
šmėkla, o sielvarto pagraužta įsimylėjėlė. Karš- 
čiuojanti mergina, sapnuojanti, kad vaikštinėja po 
pilį ir susitinka džentelmeną. 

— Aš atėjau ne vogti. Atėjau grąžinti jums 
džiaugsmo. Jis šiame ryšulėlyje. 

— Tai kodėl atrodote toks nuliūdęs, jei esate 
žmogus, nešantis džiaugsmą? 

— Mūsų susitikimas nebuvo numatytas. Aš tu- 
rėjau padėt savo ryšulį prie jūsų lovos. Nesusido- 
rojau su užduotimi. Ir vėl. 

— Ir vėl? 

— Susitikdavau su jumis naktis iš nakties. Jūs 
nenuorama, panele. Nelengva išgydyti jus nuo liū- 
desio. 

— Bet ką jūs darote? 

— Juk matote. Metu savo lobį į šulinį. Tokia tai- 
syklė. Džiaugsmas praverčia tik vieną kartą. Bet aš 
dar sugrįšiu. Kitame jūsų sapne. Jūs išgysite nuo 
tos meilės, neprilygstančios jums. 

— Pažadate? 

— Tai daugiau negu pažadas. Tai priesaika. 

Salė nuoširdžiai plojo. Lola jautėsi užkaitusi. 
Ji atsigręžė į Ingridą: šios akys buvo pilnos ašarų. 
Kodėl visi jie aplink mane skilę kaip žaibo pakirsti 
medžiai? O juk aš visai nepanaši į ramstį, be to, 
esu per sena ir gerokai pavargusi. 

Skilę medžiai, džentelmenas, jaunuolė, kiemas, 
šulinys, žodžiai ir vaizdai sukosi ratu jos galvoje, 
o Morisas prašė publikos naujos temos improviza- 
cijai. Pakilo keletas rankų. Morisas linktelėjo besi- 
šypsančiai, bet sunykusio veido moteriai. 

— Kaimo vestuvės, daug svečių, šokių ir dainų, - 
sviedė ši tartum iššūkį. 

— Kaimo vestuvės, viens! - šūktelėjo Morisas, 
duodamas ženklą aktoriams. 

Lola žvilgsniu paieškojo Diego. Šis jau buvo 
grįžęs prie savo darbų. Ji pasilenkė prie Ingridos, 
pakuždėjo trumpam išeinanti. Amerikietė link- 
telėjo, susižavėjusi tais į mūšį stojančiais fokusi- 
ninkais. Morisas apglėbė partnerę ir leidosi šokti 
tango - vestuvės bus argentinietiško stiliaus. 

Lola prisėdo atokiau nuo dūzgiančio Greito: 
sios pagalbos avilio. Nejučiomis buvo priartėjusi 
prie zonos X. 

Užverstasis viduramžių šulinys. Adamas sakosi 
čia miegąs, apsigobstęs sena neperšlampama striu- 
ke. Tai jį raminamai veikia. 

„O kas raminamai veikia mane? Gera dėlionė, 
senas portveinas, draugų balsai „Gražuolių“ šilty- 
je. Ar nereikėtų grįžti namo? Mano ryšulėlyje tik 
šešėliai. Telieka įmesti jį į šulinį. Tokia taisyklė.“ 
Džiaugsmas praverčia tik vieną kartą. 

Moriso sužadinti vaizdai buvo slogūs. Jie klos- 
tėsi ant Diego pasakojimo, kurdami erzinantį kaž- 
ko jau patirto pojūtį. Lolai vėl teko trukdyti jauną- 
jį slaugytoją, ir ji iš anksto jautėsi šniukštinėjanti 
po durpynus, ūkus, išblėsusius pojūčius. Stumtelė- 
jo duris, vedančias pas nukentėjusįjį, pas gydytoją, 
pas Diegą. Paprašė jį skirti jai keletą minučių. 

- Tu man pasakojai apie Adamo Nono šulinį. O 
Morisas Bonenas panaudojo šulinį savo improvi- 
zacijoje. Turiu rasti ryšį, Diegai. 

Slaugytojas pasiūlė jai smulkiai atpasakoti im- 
provizaciją. 

— Ryšys — Alisė, - pareiškė su pergalinga šyp- 
sena. - Jai geriau sekėsi šokti negu vaidinti, ir ji 
mėgdavo grįžti prie tų pačių temų. Ne kartą im- 
provizavo šulinio tema. Tiksliau, lobio, saugomo 
šulinyje. 

- Ji sakė „saugomo, ne „paslėpto ? 

— Manau, taip. Tu atrodai patenkinta, Lola! 

— Grįžk prie darbo ir nesijaudink. Aš pasirū- 
pinsiu visu kitu. 

Ji įnirtingai pamojo amerikietei. Akimirką 
žiūrovai galvojo apie atskubančius į talką naujus 
aktorius. Bet greitai susigriebė, ir Morisas su savo 
trupe vėl prikaustė jų dėmesį. | 

Ingrida ir Lola pravėrė nepaslankias zonos X 
duris, įžengė į betonines įsčias. Lola pašaukė Ada- 
mą, bet atsakymo nesulaukė. Įsivaizdavo jį saulė- 
kaitoje, vaikštinėjantį su Antuanu ir Zigmundu. O 
Ingrida visada buvo pasirengusi neįtikinamiau- 
siems, keisčiausiems ir neprotingiausiems nuo- 
tykiams, tad Lolai nereikėjo daug įkalbinėti, kad 
įtikintų ją nuodugniai išnaršyti tas drėgnas, ne- 
švarias patalpas ir paieškoti šulinio. Vargais ne- 
galais jį aptiko, ir nuovargis akimoju išsisklaidė, 
užleisdamas vietą lūkesčiui. 

Adamas Nonas slėpė jį po statybiniu brezentu. 
Tą paslapčių dangtį laikė prispaudęs apverstas ka- 
rutis. Tarp karučio ir brezento jos rado plastikinį 
maišą su stebuklingąja striuke. 

Lola apšvietė dešimties metrų gylio ertmę. 
Ant geležinio žiedo užmazginta virvė, nutrinta, 
bet pažiūrėti tvirta. Ingrida klausiamai pažvelgė į 
žibintuvėlio šviesos iškreiptą Lolos veidą ir įskaitė 
jame labai aiškius nurodymus. Laimei, nusileidi- 
mas į šulinį, apleistą nuo Jeronimo Boscho laikų, 
nebuvo jos ligūstų baimių sąraše, ir ji ėmė kan- 
triai ir sėkmingai kepurnėtis žemyn, kartkartėmis 
slystelėdama ant šlapiuojančios sienos. 

- Čia kvepia prarastu pasauliu! - šūktelėjo dus- 
liu lyg iš po žemių, bet pakiliu balsu. - Dar pora 
metrų, ir pasieksiu dugną. 

Lola nusišypsojo. Dar niekad nebuvo girdėjusi, 
kad kas nors praneštų pasieksiąs dugną tokiu pa- 
kiliu tonu. Ji apšvietė raumeningas rankas, įsitvė- 
rusias virvės, šviesią galvą. 

— Radau plastikinį maišelį! 

Viltis pūtėsi kaip oro balionas, o nuovargis ati- 
tinkamai pliuško, traukėsi. 

Ingrida išniro į paviršių su Žemėtu maišeliu. 
Jos tylėdamos pritūpė, Lola apšvietė grobį, Ingri- 
da atsargiai praskleidė maišelį. Jame buvo akiniai, 
susiraizgę elektros laidai ir dėžutė. 

Kol lavoninės vedėjas „Canon des Amis“ kavinė- 
je palaikė draugiją Frambuazai, Diegas, Ingrida 
ir Lola sėdėjo užsidarę jo irštvoje, kurią jis pus- 
valandžiukui užleido. To Diegui pakako su kaupu, 
kad perkeltų į kompiuterį mažučiukės kameros 
turinį ir įjungtų skaitmeninį vaizdo įrašą. 


Šviesiaplaukis garbanotas jaunuolis palinkęs 
virš žemo staliuko su kokaino takeliu. „Geras!“ - 
pareiškia pasigardžiuodamas. Alisė Bonėn Moters 
Katės kostiumu pakelia galvą į kamerą. 

- Simonas - kvaišelis. 

- Ką? - gargteli minėtasis Simonas. 

- Tu turtingas, visai mielas, ne per kvailas. Tavo 
motina - garsenybė. Tai kokį velnią čia veiki? Ar 
nematai, kad Madona tave filmuoja! 

Jis sustingsta, žvelgdamas ta pačia kryptimi, 
kaip Alisė. 

- Kur? Kaip? 

- Savo akiniais, tu asilo galva! Niekada 
negirdėjai apie mažučiukes kameras? 

- Bet ką tu čia, tiesą sakant, skiedi? 

- Manai, mudvi linksminame tave, kretine? Mes 
bandome pridaryti bjauriausių rūpesčių tavo mo- 
tinai, štai kuo mes užsiimame! Mamytė - pirma 
Prancūzijos policininkė, o vaikėzas - narkomanas. 

Ar nesupranti, kad žiniasklaida praris tave ne- 
kramčiusi? 

Alisė išpučia skruostus ir pūsteli. Baltieji milte- 
liai pasklinda debesiu, ir Simonas bando juos gelbė- 
ti, tiesdamas rankas. 

- Trūksta tik žvakučių, o širdingumo per akis! 
Smagaus negimtadienio, vištagalvi! 

— Ar išprotėjai, liaukis! 

Alisės ranka stambiu planu, ir vaizdas susiū- 
buoja, įamžindamas ratu skriejančią realybę. 

- Ei tu, kekše! Atiduok! - įsiutusi klykia kažko- 
kia mergina. - Netikėk ja, Simonai. Kaipgi paslėpsi 
kamerą akiniuose? 

- O ar čia - ne įrašymo aparatas? - savo ruožtu 
šaukia Alisė. - Jis buvo pritvirtintas jai ant nuga- 
ros, po švarku. 

Vaizdas vėl išryškėja. Kamera rodo nustėrusį 
Simoną ir labai panašią į originalią Madoną glot- 
niais šviesiais plaukais ir raudonu švarku ant juodo 
latekso apdaro. Madona puola prie objektyvo. Re- 
gėjimo lauke šmėsteli ranka. Mikrofonas pagauna 
skambų pliaukštelėjimą. Britnė ką tik skėlė kolegei 
smagų antausį, ir ta brinktelėjo aukštielninka. Ka- 
mera filmuoja įsiutusį jos veidą, paskui sukasi apie 
savo ašį, parodo duris, koridorių labirintą. Vaizdas 
trūkčiodamas skriete skriejo. Su akiniais ant nosies 
Alisė raito kulnus. 

Ji iššoka į erdvią salę, skverbiasi pro įsisiautėju- 
sią šokėjų minią, besitampančią pagal griaudinčią 
elektroninę muziką. 

Ant stalo priešais rūbinę įsitaisiusi trumpai 
kirpta brunetė su korsažu ir blizgučiais nusagsty- 
tais šortais. Mušdama taktą dailiomis sukryžiuoto- 
mis kojytėmis, ji rūko. Šypsosi Alisei, susidomėjusi 
ją apžiūrinėja. 

- Prašom mano apsiaustą! Ana tą, dirbtinį le- 
opardą. 

— Mano vardas Marina, o tavo? - klausia rūbi- 
ninkė, stumdydama pakabas. 

- Alisė. 

- Tavo veidas man matytas, bet su tais dideliais 
Nanos Muskuri stiliaus akiniais... 

- Atleisk, bet man tikrai reikia eiti. 

- Gaila, še, štai tavo žvėris. 

- Ačiū, Marina! 

- Tikiuosi, iki kito karto. Aš „Kiklopo“ Kolegijos 
gatvėje barmenė. 

Kadras keičiasi. Kamera filmuoja du žaliūkus, 
stypsančius prieš raudoną it kraujas užuolaidą. 

- O aš - inženiu iš Katastrofos gatvės, sudiev, 
Marina, - pro dantis košia Alisė. 

Ji ryžtingu žingsniu traukia prie apsauginių. Šie 
praskleidžia skaisčiai raudonas draperijas, atsisvei- 
kina pritariamu „iki pasimatymo, panele“. Alisė stri- 
magalviais nusirita to apleisto ar statomo pastato 
laiptais per kelis aukštus, atsiduria gūdžiame miesto 
peizaže. Sandėliai nuleistomis metalinėmis užuolai- 
domis, neveikianti degalinė. Alisė leidžiasi tekinom, 
žingsniai aidi tuščioje gatvėje, ji vis trūksmingiau 
šniokštuoja. Kelis sykius grįžteli. Siluetas, persilen- 

kęs pro langą pastato viršuje. Vyro riksmas. Alisė 
dumia kažkokia gatvele, paskui kita. Sankryža, rau- 
dona šviesa, ji skuba pro brezentu dengtą karuselę. 

Tiesiai priešais ją - taksi stotelė, ten stovi au- 
tomobilis. Kamera filmuoja snūduriuojantį vairuo- 
toją, Alisės ranką, barbenančią į langelį. Langelis 
nusileidžia, lydimas afrikietiškos muzikos. Alisė 
nurodo Šv. Felicijono ligoninės adresą. Spragteli 
durelių užraktas, ji sėda į vidy. Į taktą žybčiojan- 
tiems neonams ir muzikai, skvarbiai ir liūdnai, pro 
šalį bėga nepažįstamo priemiesčio gatvės. Tiltas 
virš žiedinio aplinkkelio. Automobilių žibintų švie- 
sos, susiliejančios į ilgus, tviskančius ruožus. Taksi 
įvažiuoja į Paryžių. 

Ji užsimoka, išlipa, pasuka Greitosios pagalbos 
skyriaus link, registratūroje teiraujasi slaugytojo 
Diego Karlio. Mergina atsako, kad jis operacinėje, 
reikia palaukti. Kamera filmuoja koridorių iš sė- 
dinčios moters žvilgsnio aukščio, jos kvėpavimas po 
truputį rimsta. Šmėžuoja balti, žali chalatai, kele- 
tas išvargusių, romių veidų. Pokalbių nuotrupos. 
Kažkoks bildesys. Prasiveria dvivėrės durys, pasi- 
rodo neštuvai su sužeistuoju, juos tempia Diegas 
Karlis su kolega. Kamera kyla, nukrypsta į sudir- 
gusį jo veidą. 

- Ką tu čia veiki?! 

- Man reikia su tavim pasikalbėti, Diegai... 

— Dėl Dievo, Alise, juk matai, kad dirbu! 

Kamera vis dar nukreipta į duris, už kurių din- 
go slaugytojai su neštuvais. Vėl koridorius. Neono 

apšviesta kavinė. Prislopintas televizoriaus garsas ir 
Adamas Nonas, įsitaisęs ant kėdės su šluota tarp kelių. 

- Adamai! 

Jis šypsosi. Gera, dosnia šypsena. Alisė prieina 
prie Adamo; jos ranka kyla prie akinių-kameros. 
Matyti tik pilkos grindys ir valytojo batai. 

— Išsaugok man visa tai, Adamai. Ir prižadėk 
niekad niekam apie tai nepasakoti! Niekada, girdi? 

Tai paskutinė Alisės Bonen frazė - paskui stoja 
kurčia Adamo Nono kišenės tyla. 


— Na ir atrodote! - šūktelėjo Viktoras Maso. - 
Iš per didelio džiaugsmo, o gal iš praskydusios 
nevilties? 

— Nei viena, nei antra, - atsakė Ingrida. - Grei- 
čiau vėžlio, ką tik kirtusio finišo stulpelį, sindromas. 

- Atrodo, sakoma liniją, Ingrida, - automatiš- 
kai tarstelėjo Diegas. 

— Kaip nori. Mes judėjome mažais žingsneliais, 
bet vis dėlto esame pridusę ir šiek tiek apsvaigę. 
Ar ne, Lola? 

Bent kartą Lola nebežinojo, ką atsakyti, tad 
mostelėjo į ekraną. Viktoras Maso teišvydo su- 
stingusį, visiškai nepatrauklų kadrą: reikėjo būti 
įšventintuoju, kad įvertintum Adamo Nono kiše- 
nės gelmių subtilumus. 

— Lola bando jums pasakyti, - paaiškino Ingri- 
da Viktorui ir Frambuazai, - kad tiesa buvo mums 
panosėje nuo pat pradžių. Tik pernelyg stambiu 

planu, kad ją įžiūrėtume. 

Viktoro ir Frambuazos akys suapvalėjo kaip jų 
karpių koi. 

— Ingrida bando jums paaiškinti, - įsiterpė 
Diegas, - kad daugelis dalykų priklauso nuo to, 
kaip į juos pažiūrėsi. 

— O kai be saiko ryji vaizdus, nebelabai suvoki, 
kas turi prasmę, - pagaliau pridūrė Lola. 

— Manau, eisime išgerti dar kavos, a, Frambua- 
za? Grįšime, kai ta lunatikų trijulė bus baigusi 
sapnuoti pravira burna ir atmerktomis akimis. 
Nagi, paskui mane, mieloji. 

Tačiau Viktoras Maso juokavo - iš tikrųjų jis 
atrodė labai susidomėjęs vėžlių lenktynių finišu. 
Na, o Diegas į visas puses sukinėjo akinius, juodą 
keturkampę dėžutę ir laidų pluoštą. 

— Kamera ir mikrofonas, ne didesni už sagą! 
Viskas sujungta su įrašymo aparatu ir įrašinėjama 
į mažutę kasetę. Nieko sau įrangėlė, tikrai verta ne 
mažiau penkių tūkstančių eurų! 

- Galiu lažintis, iš ko tik norite, kad kamerą 
laikė ir Žiulį įkūnijo Mirej, - vėl prabilo Lola. - O 
Žiulis tuo metu buvo numeryje ir kurstė Alisę iš- 
šokti. Prigirdęs ją šampanu su ketaminu, kad pri- 
varytų iki reikiamos būklės. 

Visų dėmesys nukrypo į ją. 

— Žiulis paėmė interviu iš durininko prieš pat 
apsikeisdamas vaidmeniu su Mirej, - toliau dėstė 
Ingrida. - Ji, matyt, vilkėjo tokį pat reperio kos- 
tiumą, kaip jis, ir - kodėl ne? - buvo prisiklijavusi 
dirbtinę barzdą... Visa kita - aukštas ūgis, aktorės 

talentas - padarė savo. Niekam nė netoptelėjo įdė- 
miai jos apžiūrėti. Liudininkai buvo gerokai per 
daug įbauginti. 

— Kur jau ne! - tarstelėjo Viktoras Maso. | 

— Lieka vienas klausimas, — susimąsčiusi pridū- 
rė Lola. - Kaip Žiulis Parizi įsigudrino įsmukti į 
3406 numerį piko valandą sporto klūbe, be rakto 
ir nepastebėtas? 

— Kartais svarstau, ar ne geriau mano įnamių 
nei gyvųjų draugija, - vėl prašneko Viktoras Maso. 

- Oi, - maloniai atsiliepė Frambuaza, - nerei- 
kia perlenkti, šefe. 

Lola nusprendė įteikti Sodo Nykštukui dova- 
ną - tiek pat prašmatnią, kiek nuodingą. Dova- 
ną, kurios kilmės jis amžinai dėsis nenutuokiąs. 
Ji paprašė Diegą nukopijuoti vaizdo įrašą, kurį 
būtų galima pavadinti „Simono' negimtadienis“, 
ir susitarė su leitenantu Bartelmi, jog tai taps pa- 
grindiniu daiktiniu įrodymu Alisės Bonen byloje. 
Paskui leido įstatymo ir „Paukštidės“ atstovams 
dirbti savo gražųjį realybės agentų darbą. Komisa- 
ras Grusė asmeniškai dalyvavo suimant Žiulį Pa- 
rizi ir Mirej Kost. Meilužiai buvo bute, kurį Kost 
išsinuomojo už Parizi honorarą. Žiulį už daugiau 
negu padorią algą buvo pasamdęs kanalas „TV 
Europa“. Vis dėlto jis mėtė pėdas, ir toliau oficia- 
liai gyvendamas su šeima, stebimas ištikimosios 
internetinio vaizdo kameros. 

Lola Žost sėdėjo prie stalo „Gražuolėse“ su 
Ingrida Dizel ir Žeromu Bartelmi, pasakojančiu 
joms apie paskutinius apklausos rezultatus. Pa- 
liovusi viską energingai neigti porelė griebėsi ki- 
tos strategijos. Žiulis neneigė prasimanęs tariamą 
klientą ir įbėręs į šampaną narkotikų. Kad padėtų 
Mirej Kost atkeršyti Alisei Bonen, kraupiu apsvai- 
ginimu įvarydamas jai mirtiną baimę. 

- Jis tvirtina nekėlęs kojos į tą kambarį. 

— Tai iš kur Alisė gavo šampaną? - paklausė 
Lola. 

- Žiulis esą įdavęs jį vestibiulyje prieš jai ky- 
lant į viršų. Nuo Marešalio. | 

O dėl viso kito Kost ir Parizi ir toliau laikąsi 
savo. Tas duetas saikstąsis anaiptol neketinęs žu- 
dyti Alisės Bonen, kurstydamas ją iššokti iš trisde- 
šimt ketvirto „Astor Majo“ aukšto. Pasak porelės, 
viešbutis pasirinktas ne dėl stulbinamo aukščio, o 
dėl to, kad Alisė čia jau dirbusi. Mirej neigianti 
buvusi įvykio vietoje. Juolab persirengusi Žiuliu. 
Užtat jis pripažįstąs atpažinęs Alisę tą pat akimir- 
ką, kai ši žengusi per palangę. Ir neneigiąs visiškai 
sąmoningai nufilmavęs jos žūtį. Kadangi „buvę 
per vėlu ją sulaikyti“, Žiulis nusprendęs susukti 
filmą ir užkalti pinigų. 

— Vakar Sodo Nykštukas suvokė, kad jau kuris 
laikas sėdi ant parako statinės, - pridūrė Bartel- 
mi. - Ir taikosi kuo greičiau perduoti ją Krimina- 
liniam skyriui. 

- Žiulis jam papasakojo apie Rolaną Montoberą? 

— Tikrai taip, šefe. Grusė pagaliau susigriebė, 
kad Plesi-Ponto sūnus įklimpęs ne tik į seną kvai- 
šalų istoriją, bet ir į savižudybę, labai masinančią 
žiniasklaidos priemones. Jis ką tik suprato, kad 
Kost ir Parizi taikosi išgarsėti. Dar niekad nesu 
matęs tokių tipų! Žiulis turėjo įžūlumo man prisi- 
pažinti, jog ketina leisti sau pasisamdyti labiausiai 
šiuo metu žiniasklaidos išgarsintą advokatą. Jis 
planuoja susiieškoti kokį nors literatūrinį „negrą“, 

kad šis parašytų romaną apie jo aistrą Mirej, pri- 
verstai įsivelti į šantažą, kurio taikinys - kandida- 
tės į prezidentus sūnus. Galvoja ir apie scenarijų, 
kurį parduotų kinui. 

— Tai kvepia ministrės atsistatydinimu, - tars- 
telėjo Lola. 

- Ir nesėkme rinkimuose? - pasidomėjo Ingrida. 

— Nebūtinai. Geras skandalas ir keletas mėne- 
sių viešumos dar niekada nėra sukliudę jokiam 
politikui vėl iškilti, - ir kreipėsi į Bartelmi: - Žo- 
džiu, tas žavusis duetas ketina atsipirkti kaltinimu 
ne žmogžudyste, o pagalbos nesuteikimu žmogui, 
patekusiam į pavojų? 

— Atrodo, taip. Ir, beje, jie toliau kaip įmany- 
dami kaltina Montoberą. Mirej sako, kad jis buvęs 
apsėstas pro langą iššokusio tėvo mirties. 

- Dedu galvą, jog Mirej įkalbėjo Žiulį padėti 
jai sudoroti Alisę, - pareiškė Lola. - Ir reikiamu 
metu pakeitė jį, taip suteikdama jam geležinį alibi. 
Kam būtų galėję šauti į galvą, kad operatorius iš 
tikrųjų jau nebe už savo kameros, bet kitoje pusė- 
je? Per savo darbo metus esu mačiusi nemažai ne- 
apykantos, bet ta, kurią Mirej jautė Alisei, stačiai 
neaprėpiama. Ji pavydėjo jai. Jos gaivumo, jaus- 
mingumo, gebėjimo mylėti. Svarus antausis pa- 
vertė tą pavydą tikru degiuoju mišiniu. Alisė išdrį- 
so sviesti savo panieką jai į veidą. Ji puikiai žinojo, 
kad Mirej painiojasi į tai ne dėl Rolano Montobero, 
kad taikosi pranokti savo bosą. Nudžiovusi vaizdo 
įrašą Alisė pavogė Mirej svajonę apie didybę. 

— Prisimeni, kaip į Bretanę prisistatė Avinjonas 
ir Orleanas? - paklausė Ingrida. 

Lola linktelėjo. 

— Niekada nebūčiau pagalvojusi, kad tai ji nu- 
rodė jiems Montobero slėptuvę. . 

— Aš taip pat, Ingrida. Ir vis dėlto tai logiška. 
Be Lebutė poros, vien Mirej Kost žinojo, kad jis 
slapstosi Žigo saloje. 

— Sena Rolano širdis, sutrypta jaunos merginos. 
Kaip jaudinama! 

— Reikia pasakyti, ji pasiutusi aktorė. Aš pa- 
tikėjau jos numeriu Trobono kokteilyje. Jauna 
romantike, padedančia pabėgti senam meilužiui, 
kuris jos nevertas. Mitriai sugebėjo jį įduoti, apsi- 
mesdama tikinti jo nekaltumu. 

- Mes vos naiviai nepatikėjome tuo bjauriu 
Alisės portretu, kurį ji mums nutapė. 

- Blogiausia, kad jiems gali pasisekti, - vėl pra- 
bilo Bartelmi. - Juk iš esmės mūsų rankose nėra 
nieko konkretaus. Ir, beje, Žiulis turi savo teoriją 
apie realybę. Jis tvirtina, kad nūnai žmonės, trokš- 
tantys valdžios, turį gebėti ją modeliuoti. Nėra 
nieko, išskyrus tai, ką sukuri. O mažytė mano taip 
pat, kaip jis. 

- Žiuliu dėta, aš tuo nepasikliaučiau, - pareiš- 
kė Ingrida. - Rolanas Montoberas taip pat įsivaiz- 
davo, kad Mirej Kost viskas atrodo taip, kaip jam. 
Mano galva, ji turi savą realybės sampratą. Ir pri- 
lygstančią jos ego. 

Pasirodė Chadidža su desertais. Bartelmi ir 
Lola buvo užsisakę kremo su karčiųjų migdolų 
pieneliu, Ingrida - vyšnių pyrago. Ingrida klau- 
siamai pažvelgė į Lolą, ir ši nežymiu mostu leido 
jai paragauti jos kremo. Vyno likučius iš grafino 
Lola susipylė į savo taurę. Per pietus Ingrida nie- 
kad negerdavo alkoholio, o Bartelmi reikėjo grįžti 
į komisariatą šviesia galva - jo laukė paskutinis 
raundas su ta pragaro porele prieš perduodant 
juos Orfevro krantinei. 

— Aš dar netariau paskutinio žodžio! - pareiškė 
Lola. - Nueisiu į Kriminalinį skyrių pas Seržą Kle- 
manti ir pateiksiu jam mūsų amuniciją. 

— Ar galiu eiti drauge? - paklausė Ingrida. 

Lola pasiuntė jai supratingą šypseną. 

— Juos pražudys aistra detalėms. Norėdami vis- 
ką suversti Montoberui, jie pabandė įlįsti į jo kailį. 
Toks gėlių mylėtojas, kaip jis, galėtų pasirūpinti 
gėlėmis, taip pat šampanu, sausainiukais, pra- 
bangių putų vonia. Kvailystė. Montoberas gyveno 
spartietiškai, jis svajojo atgauti savo šeimos rūmų 
šaltį, vėją, lietų, žuvėdrų klyksmus, vaizdą į smė- 
lėtą plynę, atvirą jūrą. Mirej Kost supainiojo savo 
svajones su budistų vienuolio svajomis. Klientų: 
prabanga mušė jai į galvą. 

- Obeto, ji panoro sumaišyti tikrovę su prama- 
nu, - atsiliepė Ingrida. - Subtili technika. Vokiečio 
prezidento-generalinio direktoriaus ir narkomano 
istorija buvo tikra, bet joje dalyvavo tik Mirej. 

— Ji net pasistengė Montobero užrašų knygelė- 
je įrašyti Diego numerį. Kad įpirštų mintį, jog jis 
skambinęs slaugytojui iš viešbučio į namus. Na ir 
pasistengė! 

— Kai susimąstai, ar ne geriau dumblių negu 
prabangių putų vonios? Paprasčiau ir sveikiau. 

- Iš kur gali žinoti, jei niekada nebandei? 

— Iš tikrųjų. O jei grįžtume į Smaragdo pakrantę? 

— Po apsilankymo komisaro Klemanti konto- 
roje turiu mums kitų planų, mergužėle. Ir žinok, 
bent kartą tu žiūri nei ganėtinai plačiai, nei ganė- 
tinai toli. 


Palikusios Idabašio metro stotį, netoliese 
kurios buvo įsikūręs Lolos sūnus, jos be didelio 
vargo naršė po Tokijo centrą - tai traukiniu, tai 
metro. Kadaise Ingrida Japonijoje praleido keletą 
metų, ir drauge su japonų kalbos nuotrupomis at- 
gijo ir jos refleksai bei įgūdžiai. Ji visur vadovavo - 
nuo prisikimšusių Šibujos ar Šindžjuku gatvių iki 
kaimiškos Janakos ar Ueno gatvelių ramybės. Sa- 
kuros jų nesulaukė. Šaligatvius ir alėjas margino 
nesuskaičiuojama daugybė rausvų kauburėlių; 
paskutiniai žiedlapiai kabinosi šakelių, tykojami 
artimiausio vėjo gūsio. Reikėjo traukti į šiaurę. 

Jos sėdo į šinkansen' - jei reikės, važiuos iki 
Hokaido. Traukinys pravažiavo Sendajų, paskui 
Hiraidzumį. Kuo toliau, tuo spalvingesnis darėsi 


* Greitieji traukiniai Japonijoje. 

gamtovaizdis, kol galiausiai suvirpo trapių žiedų 
grožybe. Jos išlipo Moriokoje, persėdo į Hirosakio 
traukinį, išsinuomojo kambarį riokan“. Po ištisos 
pasivaikščiojimo vyšnių pilname nacionaliniame 
parke dienos Lola pareiškė nesitverianti džiaugsmu, 
tačiau mirštanti iš bado. Ingrida nusprendė, kad 
prieš vakarienę užeigoje būtina užsukti į onsen“. 
Nepaaiškino, kas už šio žodžio slypi. 

Jos pravėrė medinio namelio duris. Ingrida 
įspraudė kelis šimtus jenų į paslaptingą įtaisą, ne- 
klysdama nuspaudė mygtukus ir gavo du bilietus. 
Jos praėjo pro žemus vartelius, panašius į metro 
stoties, paskui joms buvo nurodyta rūbinė. Lola 
turėjo pripažinti akivaizdų faktą: jos atsidūrė vie- 
šojoje pirtyje. Po akimirkos dvejonių ir drovėji- 
mosi ji nutarė stačia galva pulti į naująją bepro- 
tišką avantiūrą. 

— Nieko čia beprotiško. Japonai jau amžių am- 
žius vaikšto į onsen. Vulkaninis vanduo gerai tiek 
kūnui, tiek dvasiai. Be to - Romoje elkis kaip ro- 
mėnas. 

— Romėnai mėgo orgijas. Tai dar nereiškia, kad 
turiu nusimesti togą ir šveisti grizlį, ištroškintą 
zebu taukuose. 

— Nusimesk drabužius ir prietarus, Lola. Atsi- 
duok funiki. 

— O čia kas per žvėris? 


* Tradicinis japonų viešbutis. 
** Karštieji šaltiniai. 

— Aplinka. Tik tiek. 

Taigi Lola nusimetė savo apdarus ir prietarus. 
Moterys stebėjo jas akies krašteliu. Jų smalsumas 
neišblėso, kai Ingrida stojo pačiu natūraliausiu 
pavidalu, atidengdama savo perlamutrinę nugarą 
ir jos plūduriuojantį pasaulį. Amerikietė išliko at- 
sipalaidavusi - tai jau tapo kone firminiu jos žen- 
klu. Paskui paaiškino Lolai žaidimo taisykles. Jos 
išsimuilina ir kruopščiai nusiskalauja, geriausia - 
sėdėdamos, paskui pereina į erdvę, atvirą gamtai. 

- Ir laimei. 

- Liaukis! 

— Tikrai, pamatysi! 

Lola greitai suprato, kad ji čia ne vienintelė 
brandi dama, ir ryžosi apsiprausti prie svetimų. 
Tai buvo tuo paprasčiau, kad nuolatinės lankyto- 
jos jau prarado susidomėjimą jų pora. Ji nusekė 
paskui Ingridą į salę su stikliniu stogu ir bam- 
bukų sodu išilgai jos. Tas pasaulis, šnarantis pa- 
kuždom vedžiojamais pokalbiais, skendėjo ūke, 
kuris kilo nuo rūdžių spalvos baseino, iki kraštų 
sklidino kvapaus vandens. Viešosios pirtys kvepė- 
jo degančiom malkom, juodžemiu, kalnu galybe. 
Lolai pradėjo patikti funiki. Ir taikėsi prie Ingri- 
dos žingsnių - ši nužiūrėjo atokų kampelį netoli 
sodo, vyšnios medžio ir oranžinio dangaus lopi- 
nėlio. Ingrida lėtai įbrido į vandenį. Lola pasekė 
jos pavyzdžiu, įsivaizduodama esanti milžiniškas 
omaras, tuoj baigsiantis karjerą šiame velnio kati- 
le. Bet jos kūnas atsidavė dilgsėjimui, ir ji pasijuto 

sėdinti ant akmeninės pakopos, iki kaklo panirusi 
palaimoje, kurios visai nesitikėjo. 

— Būčiau tavęs nepaklausiusi - būčiau padariu- 
si klaidą, - tarė saldžiai rąžydamasi. 

Atsakydama Ingrida nusišypsojo. 

Vieniša jauna moteris, būrelis įmetėjusių da- 
mų, Motina su mergaičiuke - Lola teįžvelgė arti- 
miausių kaimynių veidus. Ant vandens plūduriavo 
trapus luotelis. Ištiesusi ranką, ji sugavo sakuros 


žiedlapį. 
- Ingrida, - pakuždėjo netrukus. 
- Yeah, Lola? 


— Aš žinau, kodėl Žiulis paruošė Alisei putotą, 
labai putotą vonią. 

— Sakyk. 

- Numerį užsakė ne Alisė. Mirej. Persirengusi 
Britne. Paskui vienas raktas buvo perduotas Alisei, 
taip sakant, nuo Marešalio. 

— O Žiulis paėmė kitą. 

— Iš tikrųjų. Alisė nė nemanė atidaryti durų 
savo žudikui. 

- Jis jau buvo viduje? 

- Netgi vonioje. Po putų kalnu. Ir per daug pra- 
vėsusiame vandenyje, kad jai kiltų pagunda išsi- 
maudyti. 

- Bet kaip jis kvėpavo? 

— Po putomis galima kuo puikiausiai kvėpuoti. 

— Manai“ 

— Blogiausiu atveju jam būtų tekę užgniaužti 
kvapą tik kokiai minutei. O be to, kurių galų Alisė 

būtų gaišusi vonios kambaryje? Ji, matyt, norėjo 
pasigrožėti reginiu. 

— Taigi tikrindama numerį negalėjo jo paste- 
bėti. 

- Žiulis buvo atnešęs šampano su narkotikais. 
Palaukė, kol ketaminas pradės veikti, ir sukurstė 
Alisę iššokti. Užsitempė drabužius ant šlapio kūno, 
štai kodėl viešbučio rankšluosčiai liko sausutėliai. 
Nusileido liftu arba laiptais, lyg išėjęs iš sporto 
salės. Niekas neatkreipė dėmesio į suplukusį ar iš 
baseino einantį vaikiną. Tu buvai velniškai įžvalgi, 
sakydama, kad žudikas galėjo įsimaišyti į sporti- 
ninkų minią, Ingrida! 

- Durininkas pamatė išeinant tą patį sportinin- 
ką šlapiais plaukais, veikiausiai akinių ar kepurės, 
o gal ir to, ir ano pakeistu veidu. Jis tebevilkėjo 
savo „per platų, reperio stiliaus sportinį kostiu- 
mą“, bet nebebuvo panašus į jauną teleoperatorių. 

- Jie buvo per plauką nuo sėkmės. 

Jos patylėjo, kol galop Ingrida išlipo ant basei- 
no krašto ir atstatė nugarą vėsiam orui. Lola pa- 
darė tą patį ir įvertino temperatūrų skirtumą, odą 
glamonėjantį vėjelį. 

— Ką darome dabar, Ingrida? 
 —- Grįžtam į vandenį, po paraliais! O paskui tu 
skambini Seržui Klemanti. 

— Tavo teisybė. Priešingai negu aš, Seržas - ap- 
klausų meistras. Su mano prielaidomis kišenėje jis 
kalnus nuvers! 

Diegas Karlis įsikirto į priekinę laisvą sėdynę, 
o iškleręs „Air Niugini“ lėktuviūkštis kaip didžiu- 
lis nerangus kiras leidosi ant gūbriuoto tako. Ant- 
rasis pilotas atsisuko į dešimtį keleivių ir pranešė, 
kad jie laimingai atvyko į oro uostą. Diegui tas 
pranešimas pasirodė beprasmis. Lėktuvas ką tik 
nutūpė pasaulio pakraštyje, neišmatuojamo gylio 
niekur. Pakilę virš Port Morsbio, jie įveikė kilo- 
metrų kilometrus virš vešliai žaliuojančios girios, 
dumblinų upių vingių, skardingų tarpeklių, neiš- 
vydę nė menkiausio takelio, nė menkiausio elekt- 
ros stulpo. Nuostabus, šiek tiek bauginantis pojū- 
tis. Alisė būtų buvusi sužavėta. 

Kadangi jis buvo įsitaisęs priekyje, o išėjimas 
buvo užpakalinėje dalyje, tai išlipo paskutinis ir 
išvydo visą kaimą, žiūrintį į išlipančius keleivius, 
bagažą ir kartonines dėžes su maisto produktais. 
Tad pasaulio pakraštyje nesi toks jau nuo visų 
atskirtas. Jų grupę pasitiko viešbučio savininkas 
Adrianas, kokių šešiasdešimt metų vyras. 

Diegas kartu su visais žingsniavo po besilei- 
džiančia saule, nutvieskusia aukščiausių medžių 
viršūnes. Pakeliui apsilenkė su keliais būreliais pa- 
puasų, susispietusių pavakaroti, praėjo pro mažą 
bažnytėlę skardiniu stogu. Takas tęsėsi dar kokį 
šimtą metrų; jie peržengė „Tufi Resort“ viešbučio 
slenkstį. Diegas prisispaudė kuprinę, klausyda- 
mas, kaip Adrianas dėsto programą. Mėgėjams — 
nardymas, iškylos pėsčiomis, žūklė. Kitiems - 


357 


maudymasis, stebėjimas, nieko neveikimas. Dar 
galima eiti pasigrožėti rojaus paukščiais. Daugiau 
kaip valanda kelio, reikia keltis ketvirtą ryto. Jie 
atsigėrė vaisių sulčių, ir grupė išsiskirstė. 

Jo bungalas buvo su terasa, iš kurios atsisklei- 
dė rausvai violetiniai dangaus ruožai, ugnikalnių 
keterų linija, stačios juodos įlankų uolos. Mirgu- 
liavo sidabrinis jūros užutėkis. Nedidukas uostas. 
Žvejų ir nardytojų valtelės, pririštos šonas prie 
šono. Diegas pastatė krepšį ant žemo staliuko, ati- 
darė jį ir išėmė metalinę dėžutę. Išbarstyti Alisės 
pelenus virš jūros ir įlankų? Ar paaukoti rojaus 
paukščiams? Jis žvilgtelėjo į laikrodį; Prancūzijo- 
je rytas. Kadangi telefono bungale nebuvo, grįžo 
į registratūrą pasiskolinti iš Adriano palydovinio 
ryšio aparato. Trumpai - paprastai ir širdingai - 
šnektelėjo su Morisu, tarsi jie būtų viename kam- 
baryje. Išjungė telefoną, jausdamas užplūdusią 
pilnatvę. Morisas pageidavo rojaus paukščių, ir tai 
buvo geras pasirinkimas. 

Diegas grįžo į bungalą, išėjo į terasą, atsisėdo 
į pintą krėslą. Pagalvojo, kad ties tuo pačiu die- 
novidiniu, tik už tūkstančių kilometrų, Ingrida ir 
Lola taip pat mėgaujasi saulėlydžio grožiu. 

Išsitraukė iš kišenės pidžino žodynėlį ir ėmė 
skaityti. 

Jauna mergina Alisė, persirengusi garsia dainininke, iškrenta 
pro prabangaus viešbučio langą ir užsimuša. Nufilmuota žūtis 
tučtuojau patenka į televizijos eterį. Kas tai — popžvaigždės 
mirties inscenizacija paaukojant savo gyvybę, nelaimingas 
atsitikimas ar šaltakraujiškai suplanuota žmogžudystė? 

Tai išsiaiškinti ryžtasi neįprastas duetas — Ingrida Dizel, 
dieną dirbanti masažuotoja, o naktį striptizo šokėja, ir Lola 
Zost, policijos ekskomisarė, vyno ir poezijos mėgėja. Siekdamos 
išnarplioti šią painią bylą, Lola ir Ingrida turės prasibrauti į 
politinių manipuliacijų, aistroms vergaujančių žmonių ir 
pramogų pasaulio užkulisius. 


Viskas, regis, krypo į savižudybę. Ir vis dėlto Ingrida negalėjo 
užgniaužti silpno balselio, kuždančio jai, kad kažkas čia ne 
taip. Alisė Bonen vaidino Britnės Spirs antrininkę, vildamasi 
gauti rimtą vaidmenį. Tai kam žudytis, ir dar taip efektingai? 
Ir kam užsibarikaduoti savo numeryje, lyg bijotum kažkokio 
pavojaus, o paskui nedvejojant pulti pro langą? Ir ta prabangi 
vonia, tr tas sceninis kostiumas, šampanas? 


Dominigue Sylvain (Dominika Silven, gim. 1957) — garsi 
prancūzų detektyvų rašytoja. Šiuo metu ji gyvena Tokijuje, 
yra didelė Haruki Murakami ir Iano Rankino kūrybos gerbėja. 
Neatsitiktinai į Sylvain detektyvines istorijas įpinama ir 
japoniško gyvenimo realijų. Sąmojingas, šiuolaikinio pasaulio 
problemas atspindintis įtempto siužeto romanas Samurajaus 
duktė tęsia pasakojimą apie Ingridą ir Lolą, skaitytojams jau 
pažįstamas iš romano Troškimų skersgatvis („Baltos lankos“, 
2009). 


www.baltoslankos.lt 


